
VADNAl  KÁROLY. 

J832 — jpoa. 

Egy  nyomott  körte  képű,  hirtelen  szőke,  sőt  az 
igazat  megmondva,  veres  hajú,  világos  kék  szemű 
csúnya  fiu  lapdázgatott  az  Avason  és  az  Avas  alatt 
Miskolczon,  mikor  a  függetlenségi  harcz  kiütött. 
Mivel  hogy  az  üzenet  a  « mindnyájunknak  el  kell 
menni »  az  ő  ábrándos  rajongó  lelkében  is  megfogant, 
hát  ő  is  elment,  pedig  még  csak  tizenhat  éves 
volt.  Fölvitte  a  harczban  egész  a  hadnagyságig. 
A  hadnagyságból  azután  megint  fölvitte  a  közlegény- 
ségre. Az  az  hogy  besorozták  büntetésből  az  osztrá- 
kok közönséges  bakának,  s  ez  volt  az  igazi  rang, 
mert  mikor  innen  is  kiszabadult,  még  alig  húsz  éves 
korában  a  « sokat  szenvedett  emberek*  előkelő  cso- 
portjához tartozott. 

Nagy  műveltsége,  melyet  az  előkelő  szülei  ház- 
nál nyert,  lázas  munkakedve,  kibontakozó  tehetsége 
valaminemű  köztevékenységre  sarkalta ;  talán  nem 
is  épen  író  szeretett  volna  lenni,  de  a  magyar  köz- 
élet meg  volt  akkor  dermedve  s  a  hazát  csak  tolla' 
lehetett  szolgálni  —  még  csak  az  volt  veszedelmes. 

Beállt  tehát  azok  közzé,  kik  az  elnémult  ország- 
ban az  utolsó  mélán  pislogó  tüzet  piszkálják.  Eleinte 

verseket  írt,  de  ezen  a  téren  nem  tud  meglátszani 
Tompa,  Tóth  Kálmán,  Szemere  Miklós  s  Vajda  János 
mellett,  hogy  az  óriássá  nőtt  Aranyt  ne  is  említsük; 
a  próza  hálásabbnak  mutatkozott,  a  prózaírókat  job- 
ban szétszórta  az  idők  szele.  Jósika  száműzve  van, 
Jókai  a  «Sajó»  név  alatt  rejtőzik,  Frankenburg  el- 
hallgatott :  Vadnay  tehát  átcsapott  a  novellákhoz  és 
regényekhez.  Pedáns  korrektség,  nagy  műgond  jel- 
lemezte minden  sorát.  Kitaposott  ösvényeken  járt, 
de  bizonyos  csinnal  és  kellemmel,  szem  előtt  tartva 
a  distingvált  ízlést,  előkelő  felfogást  és  finom  erköl- 
csöket. Alakjai  tornyos  kastélyokban,  szőnyeges  sza- 
lonokban, boudoir-okban  élnek,  mozognak  és  kitűnő 
szabóknál  varratják  toi lettjeiket,  mahagóni  bútorok 
közt  laknak,  havannát  színak,  mokkát  isznak  ebéd 
után  és  édeskésen  csevegnek  mindenről.  Sorban 
jelennek  meg  regényei.  ((Jl  kis  tündérD,  az  dEladó 
iányok^,  ((A  rossz  szomszéd)),  stb.  nem  annyira  szöve- 
vényes mese  által  tűnnek  fel,  inkább  vonzó  lélektani 
rajzukkal  és  jellemzésökkel  hatnak,  úgy  hogy  Vadnay 
a  hatvanas  években,  mint  a  «backfisch-ek  irója»  sze- 
repel az  irodalomban.  És  ez  persze  úgy  is  volt, 
mikor  a  gouvernante-ok  látták,  hanem  mikor  nem 
látták,  titokban  mégis  csak  Jókait  olvasták  a  back- 
fischek. 

Hogy  a  magyar  írók  el  ne  szaporodhassanak  va- 
lami nagyon,  arra  is  kitalált  magának  a  gondviselés 
minden  időben  valami  módszert.  Az  ötvenes  évek- 
ben a  kaszárnyákba  csukattak  el  egyet-egyet  a  cen- 
sorok,  a  hetvenesekben  a  sűrűn  keletkező  lapok 
assentálták  munkatársaikat  az  írókból,  —  a  m.ely  iró- 

fogyasztási  művelet  kisebb-nagyobb  mértékben  még 
ma  is  kelendő.  Így  vonatott  el  lassan-lassan  Vadnai 
is  a  regényírástól,  mint  a  ((Hölgyfutár))  szerkesz- 
tője. Később  pedig  a  ^Tóvárosi  Lapok»-2Lt  ala- 
pították Tóth  Kálmánnal,  s  majdnem  harmincz 
évig  volt  gondos  szerkesztője.  Igazi  jou-jou,  igazi 
ritkaság  volt.  (Az  egyetlen  naponkint  megjelenő 
szépirodalmi  lap  Európában.)  Asszonyoknak  volt 
csinálva,  de  oly  élénken,  oly  magaslaton  és  annyi 
frisseséggel,  hogy  minden  közügyekkel  foglalkozó 
embernek  megszokott  politikai  lapja  mellett  ezt  is 
át  kellett  futnia,  mert  Yadnai  gonddal  megírt  véle- 
ménye a  fontosabb  kérdésekről  szinte  hozzátarto- 
zott a  helyzet  teljes  ismeretéhez.  A  vezérczikk  he- 
lyett közölt  egy  eredeti  és  egy  külföldi  regény  vagy 
novella  folytatáson  kívül  az  aktuális  kérdéseknek 
fenmaradt  hasábok  minden  porczikája  magán  viselte 
ennek  az  okos,  hideg  eszű  embernek  egyéniségét. 
Szép  gyöngybetűit  ravasz  művészettel  tudta  csipős 
vitriolba  vagy  szirupos  vízbe  mártani.  Polémiái,  kri- 
tikái, apró  megjegyzései  harmincz  évig  irányították 
a  közvéleményt  és  nevelték  az  írókat. 

A  nyolczvanas  évek  elején  szülővárosa  képvise- 
lővé választotta,  s  ő  lett  a  «kis  Csiszlikw  (Deák 
Ferencz  apját,  Vadnai  Lajost,  mindig  Csiszliknek 
szólította,  minthogy  a  sok  csizmadiájú  Miskolczot 
képviselte).  A  kis  Csiszlik,  mint  képviselő  is  megállta 
a  helyét,  különösebb  szerepre  nem  vágyott  a  politi- 
kában, de  egy-két  magvas  beszédet  mondott,  mely 
hatást  tett,  daczára  hogy  a  szónok  selypített  egy 
kicsit. 

A  mely  posztra  állították,  mindenütt  egész  em- 
ber volt.  Nagy  munkásságot  fejtett  ki  az  akadémiá- 
nál, a  Kisfaludy  Társaságnál,  az  írói  segély-egylet- 
nél, s  mindenütt  makacs,  pedáns  és  szigorú  maradt, 
a  miért  a  bohém-világban  filiszternek  nevezték. 

Élete  utolsó  éveiben  lábbaja  kínozta,  azzal  járt 
Hévízre  és  még  többet  ült  íróasztalánál  mint  azelőtt, 
emlékeit  és  élményeit  Írogatva.  A  múzsa  nem  hagyta 
el  haláláig,  a  ((Tóvárosi  LapoJi))-t6\  azonban  kényel- 
mesebb sine  curába  menekült,  letévén  mandátumát 
is  1893-ban.  Az  egykori  forradalmár  hetven  éves 
korában  végezte  be  rendkívül  hasznos  tarka-barka 
életét,  mint  a  hivatalos  közlöny  szerkesztője,  a 
melynek  hátsó  hasábjain  nap-nap  után  adogatták  el 
a  végrehajtók  azokat  a  kastélyokat  és  mahagóni  bú- 
torokat, a  melyeket  regényeiben  olyan  szépen  leírt 
volt. 

Mikszáth  7(álmán. 


A  KIS  TÜNDÉR 


Vadnai  :   A   kis  tündér 


EUő  kiadása  megjelent   i86o-bati. 


ELSŐ  RÉSZ. 


1. 


(Utazás  téli  éjtszikán  a  szomorú  kastély  felé.) 


—  Marion !  kinyitom  az  ablakot, 

—  Az  Istenért!  mi  jut  eszébe? 

—  Csak  egy  perezre,  míg  megkérdem  a  kocsis- 
tól, hogy  messze  van-e  még  Szentelek? 

—  No  hiszen  az  a  pcraz  épen  elég  lenne  arra, 
hogy  tökéletesen  átfázzam.  Már  is  köhögök. 

(És  bizonyságul  egy  párt  köhintett,  a  mi  pedig 
nem  kis  erejébe  került.) 

A  fiatal  leányka,  ki  e  beszédet  kezdte,  haragosan 
vetette  szép  kis  fürtös  fejét  a  kocsi  vánkosára ;  a 
megszólított  hölgy  pedig  ismét  lezárta  bágyadt  sze- 
meit. De  csakhamar  megint  föl  kellett  azokat  nyit- 
nia egy  újabb  föl  szól  alásra. 

—  Marion  !  én  rettenetesen  unatkozom. 

—  Már  az  baj ;  hanem  próbáljon  aludni.  Ez  a 
legalkalmasabb  mód,  ha  az  ember  egy  hosszú  és 
unalmas  utazást  meg  akar  rövidíteni. 


—  De  én  nem  tudok  aludni. 

—  Hagyja  hát  legalább  azokat,  a  kik  tudnak.  Én 
tudok. 

És  hogy  állítását  megint  példával  igazolja,  oly 
élénken  kezdte  venni  a  lélekzetet,  hogy  az  a  kocsi- 
kerekek zaja  és  a  hó  csikorgása  közt  is  jól  meghal- 
latszott. 

A  kis  türelmetlen  teremtés  pedig  kénytelen  volt 
a  legutolsó  eszközhöz  folyamodni,  s  igen  vékony, 
de  kellemes  hangon  kezdte  dalolni  : 

Fényben  áll  a  piazetta. 
Minden  vigad  és  örül ; 
Kéz  a  kézben  - —  suttogódzunk, 
S  hozzánk  lágy  szellő  röpül. 

Elragadja  mosolyunkat, 
Azt  suttogva  untalan  : 
A  szerelem  rövid  tavasz, 
Ma  cl  —  s  holnap  oda  van  ! 

Marion  megtörülte  szemeit  az  álomtól  és  — 
mint  a  fiatal  leányka  gondolta  —  egy  pár  bánatos 
könnytől. 

—  Fölébredt,  Marion  ? 

—  Hogy  ne?  E  dal  tán  még  kopoisómból  is 
fölébresztene.  Hiszen  ön  tudja,  hogy  e  daltó  szerzé, 
az  a  nemes,  szép,  fiatal  férfi,  a  kit  soha  sem  fogok 
elfeledhetni.  Oh  Istenem!  milyen  más  volna  most 
az  én  életem,  ha  ő  is  élne.  Azóta  bizonyosan  őrnagy, 
ezredes,  vagy  talán  tábornok  is  lenne.  Együtt  osz- 
toznánk az  élet  örömeiben  és  fájdalmaiban.  Élnénk 
mint  két  galamb,   Bécsben,  Velencízében,  valamelyik 


svájczi   völgyben,  vagy   mit   tudom   én   hol  ?  s   nem 
kellene  itt  utazgatnom  éjtszaka,  télnek  idején. 

—  Kedves  Marion !  sajnálom,  hogy  e  dallal  így 
clszomorítám. 

—  Soha  se  sajnálja,  kedvesem.  Én  mindig  öröm- 
mel emlékezem  vissza  az  eltűnt  időkre.  Ha  nincs  a 
jövőben  mit  remélni,  rendesen  a  multak  emlékeivel 
foglalkozunk ;  még  könnyezni  is  jól  esik  rajtok,  mint 
Mariusnak  Carthago  romjain.  Én  is  rendesen  —  a 
szomorú  órákban  —  a  velenczei  estékre  gondolok, 
melyek  a  könnyeken  keresztül  még  szebbeknek  lát- 
szanak. Oh  édesem,  ön  egykor  tapasztalni  fogja, 
hogy  csak  az  előttünk  valódi  szép,  a  mit  már  elveszí- 
tettünk. 

A  fiatal  leányka  nem  volt  megilletődve  ez  elér- 
zékenyül éstől,  s  pajzánul  mosolygott.  Szerencse, 
hogy  Marion  kisasszony  az  éj  homályában  nem 
látta  meg,  s  azért  tovább  folytatta  visszaemlékezéseit. 

—  Ön  már  nagy  leány  lett,  kedvesem,  s  kilép  a 
világba.  Ezért  semmi  sem  gátol,  hogy  ön  előtt  a 
legszebb,  legeszményibb  szerelemről  egész  őszinte- 
séggel ne  szóljak.  De  hogyan  mondjam  el  ?  Mint  so- 
roljam elő  e  napok  édes  örömeit,  miként  fessem  le 
azt  a  regényes  várost,  a  holdsütötte  csatornákat  és 
a  pezsgő  téreket,  melyek  arra  valók,  hogy  a  szere- 
lem bubáját  növeljék?  Jól  mondta  a  nagy  Napóleon, 
(a  kire  én  is,  mint  franczia  nő,  egész  büszkeséggel 
gondolok) :  <ra  szent  Márk  tere  olyan  szalon,  mely 
méltó  arra,  hogy  maga  az  ég  legyen  a  boltozatai). 
E  holdfénytől  bűvösen  világított  szalonban,  a  vén 
paloták    barna    folyosóiban,    e    sajkadaloktól    vissz- 


hangzó  házak  között  éltem  én  át  az  ifjúkor  legszebb 
álmait.  Álomnak  nevezem,  édesem,  mert  az  életben 
minden  csak  álom,  a  mi  szép. 

—  Hogy  is  hívták  csak?  —  kérdezte  a  fiatal 
leányka,  kis  kezével  egy  prózai  ásítást  nyomva 
el,  —  ig^n,  Sonnenschein  hadnagy. 

—  Főhadnagy  volt,  kedvesem,  az  első  dragonyos 
ezredben.  De  ha  élne,  azóta  már  bizonyosan  őrnagy, 
ezredes  vagy  tábornok  is  volna. 

Marion  kisasszony  sóhajtani  akart,  de  az  ablakon 
kinézve,  valami  rémlátomány  tűnt  szemébe.  Hango- 
san sikoltozni  kezdett,  s  kiabálta  a  kocsisnak,  hogy 
álljon  meg. 

—  Ugyan  mit  lát  már  megint,  kedves  Marion?  — 
kérdezte  a  fiatal  leányka. 

—  Hát  ön  nem  látja?  No  nézzen  oda.  Vagy  húsz 
lépésnyire  az  országúttól  egy  fekete  alak  áll.  Talán 
valami  leskelődő  haramia. 

A  kocsis  beszólt". 

—  Az,  kisasszony,  egy  villámütötte   fa   törzsöke. 
A  fiatal  leányka  nevetett. 

—  Kedves  Marion,  csupa  mulatság  önnel  utazni. 
Már  harmadszor  állíttatja  meg  a  kocsit;  egyszer  a 
varjak  károgását  hallja  megtámadt  emberek  segély- 
kiáltásának, máskor  pedig  a  fatörzsököt  nézi  valami 
veszedelmes  rablónak.  Soha  se  féljen  ön,  hanem 
beszéljen  inkább  régi  emlékeiről. 

A  derék  kisasszony  csakhamar  magához  tért  ijedt- 
ségéből. Lezárta  szemeit,  hogy  semmit  se  lásson, 
csupán  szívében  a  múlt  idők  édes  képeit.  Azokról 
kezdett  beszélni   megint,  mély   érzéssel    és  hossza- 


san.  Leírta  a  fiatal  főhadnagy  szép  sugár  termetét, 
halvány,  érdekes  arczát,  ábrándos  kék  szemét  és 
egész  ismeretségök  történetét. 

—  Nem  tudom,  kedvesem,  elmondtam-e  már  ön- 
nek mindent?  De  ha  elmondtam  is,  az  ilyen  édes 
emlékeket  nem  lehet  elégszer  ismételni.  Az  igazi 
érzés  mindig  megtartja  frisseségét  s  tán  még  a  sír- 
ban is  élénk  tűzzel  ég,  mint  a  régiek  örök  lámpája. 
Azokat  ép  oly  öröm  érezni,  mint  rólok  beszélni. 
Nem  is  kétkedem,  hogy  ön  - —  fogékony  szive  lé- 
vén—  örömest  hallgatja,  s  nekem  oly  jól  esik,  hogy 
egy  ifjú  kis  barátnőmnek  megmutogathatom  a  régi 
szép  emlékek  örökzöld  sírjait,  az  emlékezet  szent 
mezejében.  Tehát  folytatom,  kedvesem !  O  még 
akkor  igen  fiatal  volt,  s  már  is  segédtiszt  a  térpa- 
rancsnok mellett.  Tudott  jól  olaszul,  azért  tették 
melléje.  Én  meg  a  térparancsnok  leánykáit  tanítám 
francai  a  nyelvre,  hímzésre  és  zenére.  Ott  ismerked- 
tünk meg.  Egyszer  megdicsérte  zongorajátékomat  s 
én  e  perez  óta  soha  sem  mertem  szemébe  nézni, 
mely  tele  volt  tűzzel  és  ábránddal.  Mindig  elpirul- 
tam, ha  megszólított.  Hangja  reszketeg  és  szívhez 
szóló  volt.  Egyszer  azt  mondta,  hogy  könnyebb  egy 
sereget  élet-halál  harczba  vezényelni,  mint  kimon- 
dani egy  hölgynek  azt  a  szót,  melyben  a  szív  leg- 
nagyobb érzelme  van  kifejezve.  De  bármily  nehéz 
volt :  e  szót  végre  is  kimondta.  Kimondta  tízszer, 
százszor,  ezerszer.  Nekem  mindig  jól  esett  halla- 
nom, hiszen  oly  igaz,  őszinte  és  boldogító  volt  az. 
Áldottam  a  falakat,  melyek  közt  először  elmondta, 
és  az  eget,  mely  akkor  a  nagy  góth  ablakon  kcresz- 


tül  bemosolygott  ránk.  Egész  igézet  volt,  kedvesem. 
Megfogta  reszkető  kezemet  és  azt  kivánta,  hogy 
kérjek  tőle  valamit.  Én  azt  kértem,  hogy  írja  le  ne- 
kem e  szót,  hogy  szeret ;  mert  ha  mondja,  elröpül  ; 
ha  leírja,  ezerszer  is  elolvashatom.  0  egy  szép  köl- 
teményben írta  le.  Igen,  kedvesem,  ő  költő  volt ; 
oldalán  a  bajnok  kardja,  homlokán  a  dalnok  koszo- 
rúja ragyogott.  Lehetetlen  volt  nem  szeretni.  S  hígye 
meg  ön,  soha  gyöngédebb  szerelem  nem  létezett : 
ártatlan  és  mégis  szenvedélyes,  tartózkodó  és  mégis 
boldogító,  mely  egyformán  kedvére  van  Istennek 
és  a  jó  embereknek.  Ez  volt  szivünkben  az  első, 
utolsó,  egyszeri. 

A  fiatal  leányka  ásított. 

—  Képzelje,  Marion,  most  meg  én  álmosod- 
tam el. 

Marion  szeretett  volna  kitörni,  szemrehányáso- 
kat tenni  s  legalább  is  egy  párszor  elmondani  :  mi- 
lyen szívtelen  teremtés ;  milyen  kevés  részvéttel 
viseltetik  mások  fájdalmai  s  kegyelettel  mások  leg- 
szentebb emlékei  iránt ;  hanem  erőt  vett  magán  s 
minden  neheztclését  ezúttal  csak  e  keményen  han- 
goztatott szavakban  fejezte  ki : 

—  Aludjék  hát,  ha  álmos. 

Egy  pár  sóhaj  és  kevés  fohászkodás  után  az  ér- 
zékeny szívű  Marion  is  megint  behunyta  szemeit, 
hogy  magában  álmodozhassék  tovább  a  velencízei 
estékről  és  arról  a  szép  jövőről,  melyet  a  sors  — 
egy  halálos  idcgláz  következtében  --  meggátolt,  de 
melyet  a  képzelet  mindig  újra  és  újra  fölépíthet. 
ó  nem  hallotta  többé   a  hó   csikorgását,  a  kerekek 


egyhangú  gördülését;  nem  látta  a  hóborított  n\ező- 
ségct,  ijedelmes  fatörzsökéivel ;  ő  egy  zajos,  pezsgő, 
napfénytől  világított  nagy  város  palotái  közé  jutott ; 
a  legfényesebb  utczán,  szép,  nagy,  fehér  lovaktól 
vont  kocsiban  Sonnenschcin  főhadnagyot  pillantotta 
meg,  fején  lapos  kalappal,  a  lapos  kalap  mellett 
légben  lengő  zöld  tollakkal,  minőket  a  tábornokok 
viselnek.  A  tábornok  mellét  ragyogó  érdemjelek 
díszítik  s  oldalán  egy  vidám,  boldog  nőcske  ül, 
mosolylyal  arcban  és  szerelemmel  szemében.  Ez  a 
fiatal,  boldog  nőcske  nem  más,  mint  ő  maga.  Épp 
egy  őrház  előtt  robognak  cl,  midőn  a  tisztelgő  őr- 
katona « fegyverre*  kiáltja  társait. 

Marion  fölébredt. 

Oh  de  mily  csalódás !  Nem  a  tisztelgő  katona 
kiáltott,  hanem  a  türelmetlen  fiatal  leányka. 

—  Talán  valamit  lát  ön  ?  —  kérdezte  ijedten 
Marion. 

—  Nem  látok  semmit,  édesem,  hanem  majd  meg- 
fúl adok. 

—  Mi  baja  már  megint?  Mindig  háborgat.  Egy 
perczig  sem  hagy  békét.  Ha  beszélek,  kinevet;  ha 
alszom,  fölkiabál.  Mi  baja? 

—  Ön  egészen  tönkre  tett  engemet  e  sok  shawl- 
lal,  köpenynyel,  skatulyával.  Szeretném  kihányni  a 
hóra  valamennyit,  s  igazán  szólva :  nem  bánnám,  ha 
egy  rabló  az  erdőből  ránk  törne  s  minden  málhánk- 
tól   megszabadítana.  Alig  tudok  tőlök  lélekzeni. 

—  Édes  leányom,  —  intette  a  derék  hogy,  ko- 
moly redőkbe  szedve  homlokát,  —  ön  ma  ismét  a 
gonosz  szellemekkel  álmodott.  Olyan   nyughatatlan. 

mint  egy  kis  gyermek.  Pedig  ha  én  az  Ön  helyén 
volnék,  egészen  rendbeszedném  magamat,  elgon- 
dolnám előre  mindazt,  a  mit  mondani  fogok  s  a 
nagybácsinak  mentül  jobb  kedélyben  kivánnám  ma- 
gamat bemutatni.  Higyje  meg,  kedvesem,  hogy  nincs 
hatalmasabb,  mint  az  első  benyomás.  Aztán  külön- 
ben is  a  fiatal  leányoknak  semmi  sem  áll  rosszab- 
bul, mint  ez  az  .  .  . 

—  Örökös  Icczkéztetés,  —  vágott  szavába  a  fia- 
tal leányka.  —  Jó  éjszakát.  Marion. 

—  Jobb  is,  ha  alszik. 

—  Azért   sem   alszom,  hanem   nézem   a  vidéket. 
A  mi  a  vidéket  illeti,  azt  most  a  tél   fagya    és   az 

éj  fátyol  a  majdnem  egészen  clburkolták.  Pedig  felső 
Magyarország  egyik  legszebb  völgyében  utaztak, 
hol  a  kéjutasok  ritkán  fordulnak  meg  a  nélkül,  hogy 
így  ne  sóhajtsanak  föl  :  milyen  kár,  hogy  itt  nem 
örökös  a  tavasz ! 

A  fiatal  leányka  is  kétségkívül  sokkal  jobban  sze- 
rette volna,  ha  most  a  fákat  nem  zúzmara,  hanem 
lombok  és  virágok  borítják ;  ha  őket  varjak  károgása 
helyett  pacsirták  vidor  éneke  üdvözli.  De  hiába,  a 
tél  nem  kiméli  a  legszebb  vidéket  sem.  Fenn  az 
égen  a  hold  világított ;  nem  tudni,  jószivűségből-e, 
hogy  legalább  egy  kis  költői  fényt  hintsen  az  árva 
éjtszakára,  vagy  pedig  föllengző  büszkeségből,  hogy 
minden  utasnak  megmutassa :  ime,  ez  a  hó-  és  jég- 
nyomott föld  milyen  rideg,  gyámoltalan  helyzetben 
fekszik  most  alatta. 

A  leányka  kinézett  a  kocsi  ablakán. 

A  mezőség  fehér  és   néma   volt.   A   folyó   is   el- 


nyomta  zokogását  a  jég  alatt  s  a  kopasz  fűzfák  le- 
csüggcdt  ágakkal  állottak  fölötte.  A  levegőben  csak 
egy-egy  elkésett  varjú  éktelen  hangja  hallatszott,  a 
mint  társaságot  vagy  martalékot  keresett.  Az  ég 
felhői  hamvas-fehérek  voltak  a  hold  sugaraitól  s  a 
csillagok  reszkettek,  mintha  minden  perczben  el 
akarnák  hagyni  magas,  szédítő  helyöket. 

Meglehetős  távolban,  emelkedett  helyen  néhány 
ablak  világa  látszott. 

A  kocsis  vigasztalólag  szólt  be : 

—  Amott  van  a  szenteleki  kastély ! 

A  két  nő  az  öröm  sikolyával  kiáltott  föl :  hála 
Istennek!  Egyik  megszabadul  az  unalomtól,  másik 
a  félelemtől.  Örülhetnek. 

A  fiatal  leányka  merően  néz  az  ablakok  mindig 
közelgő,  hivogató  világára  és  egyszerre  különös 
gondolatok  lepik  meg.  Előtte  áll  a  hely,  melynek 
természeti  szépségeit  mindig  dicsérték  előtte,  s 
melyet  még  nem  látott  soha.  Sok,  sok  évet  fog 
itt  tölteni ;  ki  tudja :  vidám  vagy  szomorú  éveket-e  ? 
De  komolysága  nem  tart  sokáig,  s  biztatólag  szó 
Marionhoz : 

—  Marion  I  majd  meglássa,  milyen  boldogan  fo- 
gunk itt  élni.  Mi  leszünk  a  szenteleki  kastély  úrnői. 
Vidám  életet  viszünk. 

—  Majd  meglátjuk  —  felelte  a  komoly  hölgy. 

—  Rosszabb  dolgunk  bizonyosan  nem  lesz,  mint 
a  tante-nál  volt.  Oh  Istenem !  milyen  furcsa  élet  is 
volt  az.  Csodálkozom,  hogy  meg  nem  szöktünk  és 
apáczákká  nem  lettünk.  Ha  szaladgáltam,  a  tante  le- 
kiáltott :  vigyázz,  mert  megbetegülsz ;  ez  annyit  tett. 


hogy  ne  nyúzd  a  czipőt,  mert  pénzbe  kerül,  s  le 
ne  verd  a  csészéket,  mert  azok  nem  eltörni  valók ; 
ha  este  sokáig  zongoráztam,  azt  mondta :  feküdjél 
le,  gyermekem,  s  ne  rontsd  a  szemedet  e  hasztalan 
hangjegyek  miatt;  ez  meg  azt  tette:  ne  égesd  a 
lámpát  hiába,  mert  az  olaj  ára  fölment.  Ah,  Eszter 
néni  a  kiállhatatlanságig  fukar,  nemde.  Marion? 

—  Kegyes,  istenfélő  asszonyság  —  viszonozta  a 
méltányos  hölgy. 

—  Ön  egy  csöppet  sem  őszinte,  de  nem  csodál- 
kozom rajta.  A  bécsi  rideg  falak  nem  sok  természe- 
tességre tanítják  a  szívet,  hanem  majd  itt,  higye  meg. 
Marion,  csak  falun  van  élet !  Mennyi  idylli  örö- 
münk lesz.  Pásztori  játékokban  veszünk  részt,  s  utol- 
jára még  vásznat  is  fehérítünk,  mint  a  Van  Ostadc 
hölgyei. 

A  kis  leányka  igen  jó  kedvet  kapott,  s  úgy  csi- 
csergett, mint  egy  kanári  madár  a  verőfényen.  Alig 
várta,  hogy  a  szenteleki  kastély  udvarán  leugorhas- 
sék,  megnézhesse  jövendőbeli  lakhelyét  s  az  ő  ked- 
ves bácsikáját,  ki  őt  Eszter  néni  fukarságaitól  és  a 
bécsi  rideg  szoba-élettől  megszabadította. 

De  mielőtt  megérkeznének,  előzzük  meg  őket. 

A  szenteleki  kastély  igen  regényes  helyen  fek- 
szik, kissé  emelkedett  halmon  s  tekintélyes  külsejű. 
Elől  oszlopos  homlokzata  van,  melyhez  széles  kő- 
lépcső vezet ;  a  kastély  két  oldalán,  a  szögleteken, 
egy-egy  alacsony,  gömbölyded  torony  ékeskedik, 
mint  azt  a  régi  idők  ízlése  kivánta.  Előtte  magas 
fasor,  jelenleg  lombok  és  madárdal  nélkül. 

E  hely  igen  vidám  volt  hajdan,    de   most   néhány 


év  óta  annál  szomorúbb.  Rövid  idő  alatt  egészen 
megváltozott,  mint  körülte   az  élet  és  világ  folyása. 

Szentcleki  Zsigmond  úr  —  a  kastély  lakója  — 
folytonos  egyforma  bánatban  éli  ott  napjait.  Egész 
társasága  néhány  elcsüggedt  régi  bajtárs,  kiknek 
most  sehogy  sem  tetszik  a  világ;  s  minden  környe- 
zete :  néhány  hallgatag,  búskomoly  cseléd,  kik  úgy 
járnak-kelnek,  mintha  mozgó  gépek  volnának.  A  kas- 
tély kapuja  ritkán  tárul  ki  érkező  vendég  elé ;  osto- 
rok pattogása,  csengők  vidor  hangja  s  víg  muzsika- 
szó egész  éven  át  nem  hallatázik  ottan.  Ha  egy-egy 
vidámabb  kedélyű  vendég  vetődik  oda,  másnapra 
okvetlenül  sürgetős  dolga  akad,  mely  miatt  rögtön 
el  kell  utaznia.  Siet,  szökik,  vissza  sem  néz,  mintha 
itt  a  halál  laknék. 

Pedig  egy  jólelkű  öreg  úr  lakik  benne,  kire  senki 
sem  tekinthet  a  nélkül,  hogy  tiszteletet  ne  érezne 
iránta.  Ama  ritka,  nemes,  ősjcUegű  alakok  egyike, 
kiknek  vállaira  oly  jól  illett  a  prémes  mente  s  olda- 
lára az  aranyos  kard ;  ama  bizalomébresztő  arc^ok 
közül  való,  kik  előtt  csak  egyenesek,  őszinték  tudunk 
lenni.  De  a  deli  termet  most  már  meg  van  gör- 
nyedve, a  halovány  telt  arczon  bánat  látszik,  a  haj, 
szakái  és  bajusz  meglehetősen  fehérré  lettek,  csak 
a  szemek  jóságteli  kéksége  és  a  szívnemesség  meg- 
nyerő kifejezése  maradt  ugyanolyan,  a  minő  min- 
dig volt. 

Az  öreg  úr  örökösen  fekete  ruhát  hord,  mely 
tisztes  alakját  még  jobban  kiemeli,  s  egyszersmind 
azt  is  mutatja,  hogy  gyászol.  Szívének  valóban  annyi 
a   búja,   hogy  a  falu  lelkésze   -     e   derék,   jámbor 

férfiú  - —  hiába  vigasztalgatja  a  hallgatag  sakk-  és 
piquet-parthiek  után,  az  öreg  úr  mindig  csak  azt 
viszi  : 

—  Olyan  vagyok  már  én,  lelkiatyám,  mint  a  meg- 
szedett szőlő.  Az  idő  nagyon  megviselt.  Nincs  egye- 
bem, csak  a  szomorú  emlékezet,  ez  őszi  napfény, 
mely  elmúlt  szebb  napokra  emlékeztet.  Miért  dob- 
jam el  ezt  is  magamtól  ?  A  mi  korunkban  sokkal 
jobb,  ha  nem  tudunk,  nem  akarunk  felejteni. 

Pedig  hajdan  mily  vidor  élet  folyt  e  kastélyban. 
Az  udvar,  a  csarnok,  a  termek  hányszor  megteltek 
élénk  dalokkal  és  lelkes  éljenekkel !  Szenteleki  Zsig- 
mond hosszú  éveken  keresztül  a  járás  főszolgabirája 
volt  s  az  ő  személye  a  leghevesebb  tisztválasztáso- 
kon sem  került  kérdés  alá  soha.  Ót  minden  párt 
egyformán  becsülte,  noha  mindig  egy  és  ugyanazon 
párt  szigorú  és  őszinte  híve  maradt.  A  fiatalság 
tanácsadója,  a  nép  atyja  és  minden  jók  barátja  volt. 
Áldozott  a  közügyekre  és  soha  sem  engedte  magát 
túlságokra  ragadtatni.  A  fontosabb  kérdéseknél  ren- 
desen százan  meg  százan  kérdezték :  hogy  micsoda 
véleményben  van  Szenteleki  Zsigmond,  s  aztán  ők 
is  abban  a  véleményben  osztoztak ;  tudták,  hogy  az 
csak  jó,  becsületes  és  hazafias  vélemény  lehet. 

A  köznemesek  időnkint  fölkeresték  falusi  ma- 
gányában, hogy  pár  szavát  hallják,  s  pár  kupa 
borát  - —  melyet  mindig  jó  szívvel  adott  —  cl- 
fogyaszszák. 

A  szép  tágas  kert  fái  alatt  pedig  akkor  nem  egy- 
szer lehetett  látni  egy  sugár  termetű  nőt,  kinek 
arczán  az  erős  jellem  vonzó  kellemmel  párosult.  Ott 


sétált  az  árnyak  alatt,  vagy  ült  a  pázsiton,  mindig 
oly  csínnal  és  ízléssel  öltözve,  mintha  örökösen 
díszes  társaságok  látogatására  készülne.  Pedig  ő  vitte 
naponkint  a  ház  minden  gondját,  ő  ügyelt  föl  min- 
denre, s  a  cselédek  semmit  sem  tettek  az  ő  okos 
intézkedése  nélkül. 

Mellette  gyakran  csinos,  nyúlánk,  tizenhat  éves 
ifjú  ment,  vagy  ült,  kezében  könyvvel  s  egész  arczán 
az  okosság,  erély  és  férfias  tulajdonok  keletkező  ki- 
fejezésével. Nagyreményű  ifjú  volt,  kinek  tehetsé- 
geit a  tanárok  nem  győzték  eléggé  magasztalni  s 
kinek  elméjére  bármely  atya  s  szívére  bármely  anya 
is  büszke  lehetett  volna.  Ez  a  junői  termetű  s  kelle- 
mes arczú  nő  az  öreg  úr  neje,  s  ez  a  nagyreményű 
ifjú  az  ő  fia  volt. 

Csak  néhány  év  s  most  már  mindennek  vége. 
A  tiszteletreméltó  házinő  nem  fogadja  többé  szíves 
mosolylyal  vendégeit,  nem  deríti  föl  férjének  gond- 
jait, nem  osztja  többé  szelid  parancsait  az  udvaron ; 
hanem  csöndesen,  némán,  hidegen  fekszik  odakünn 
a  családi  sírboltban.  S  fájdalom,  nincs  ott  egyedül. 
Egyetlen  fia  most  is  mellette  van,  a  kit  néhány  évvel 
ezelőtt  megsebesítve  hoztak  haza,  hogy  véglehe- 
letét legalább  atyjának  áldó  karjai  közt  röpítse  el 
s  hamvai  a  soha  nem  feledt,  mindig  szei-ctctt  jó 
anya  koporsója  mellett  nyugodjanak.  Mindenki 
siratta  a  korán  elhunyt  ifjat  —  vitéz  katona  volt, 
méltó  a  könnyekre ! 

A  két  halottal  együtt  a  vidámságot  is  eltemették 
itten. 

A  jókedvű  nemesség  nem  éljenez  többé  a  csarno- 


kokban  ;  a  hajdúk  nem  sürögnek-forognak  a  kupák- 
kal ;  zene  nem  hangzik,  kardok  nem  csörögnek,  ékes 
szónoklatok  nem  lelkesítnek  senkit ;  csöndes,  rideg, 
szomorú  minden.  Alig  hallhatni  más  vidor  hangot, 
mint  azt  a  néhány  tücsök  csirpelését,  melyek  a  kan- 
dalló repedékci  közé  vették  magukat,  s  most  úgy 
segítnek  a  gondteljes  napokon,  hogy  könnyelműen 
eldalolják  az  időt. 

Az  idő  valóban  nagy  rontást  tesz  az  emberekben, 
s  ott  dúl  legjobban,  a  hol  legtöbb  boldogságot  talált. 

Ki  hitte  volna  még  néhány  évvel  ezelőtt,  hogy  a 
legboldogabb  férfi  az  életfájdalmak  élőhalottja  s  á 
vidor  kastély  egy  csöndes  remetelak  lesz,  hol  a  szellő 
is  lassúbb  susogással  jár,  tán  még  a  jókedvű  mada- 
rak is  tovább  szállanak,  hogy  vidámabb  helyen  mond- 
ják el  dalaikat  a  tavasz  bájairól,  a  lombok  árnyáról, 
a  természet  és  szerelem  örömeiről. 

Ritkaságképen  ugyan  megesik,  hogy  a  szenteleki 
kastélyba  vendég  érkezik,  de  az  nem  jő  csengős 
lovakon,  nem  ugrik  ki  nagy  örömmel,  nem  csinál 
lármát ;  hanem  csöndesen  fölballag  a  kőlépcsőzeten, 
benyit  az  öreg  úr  szobájába  s  némán  kezet  szorít. 
Hajdani  hű  barátok  azok,  a  kik  így  jőnek ;  lelkes 
bajtársak  a  régi  jó  időkből ;  most  megannyi  szomorú 
élő  sírszobrai  egy  eltemetett  és  föl  nem  támasztható 
korszaknak.  Mikor  többen  vannak,  körbe  ülnek  a 
lobogó  kandalló  körül ;  gyakran  óranegyedekig  nézik 
a  lángoló  hasábokat,  melyek  mindig  kisebb  lánggal 
és  mindig  szűkebb  körben  égnek,  aztán  lassan-las- 
san lelohadnak  és  hamuvá  lesznek.  Néha  egy-egy 
sóhaj  árulja  el,  hogy  eme  szomorú  alakokban  is  van 

élet ;  a  sóhaj  okát  senki  sem  kérdezi ;  mindenki  tudja, 
hogy  van  elég  dolog  a  világon,  mely  miatt  sóhajtani 
lehet.  Hisz  akkor  dühöngött  az  önkény-uralom  ! 

Ha  megunják  a  csöndet,  borhoz  folyamodnak ;  és 
a  borban  valami  bűvös  szellem  rejtőzködik,  mely  az 
emberi  természetet  ki  tudja  cserélni  s  a  legnehezebb 
nyelv  kötelékeit  is  feloldozza.  Ilyenkor  a  régi  társak 
mindig  valami  szomorú  dolgon  kezdik.  Nem  is  csoda. 
Elfeledtek  már  beszélni  s  csak  panaszkodni  tudnak. 
Egyiket  a  sok  adóteher  aggasztja,  pedig  azelőtt  nagy 
úr  volt,  száz  jobbágygyal  rendelkezett ;  a  másik  meg 
száműzött  fia  miatt  panaszkodik,  ki  távol  esett  tőle, 
idegenek  közt  él,  és  isten  csodája  lesz,  ha  annyi 
gyötrődés  közt  életben  marad ;  hai^madik  attól  fél, 
hogy  maholnap  a  pusztán  megeszik  a  farkasok,  — 
juhnyájat  máris  minden  héten  megtizedelik,  —  bát- 
ran jőnek :  tudják,  hogy  nincs  fegyvere,  elvették  tőle 
a  Bach-beamterek ;  a  negyedik  meg  ártatlan  pipá- 
jára haragszik,  mely  most  orra  alá  olyan  szokatlan 
füstöt  ereget.  Trafik ! 

Fölöttük  a  falon  kard  függ,  széles  aczélú,  aranyos 
hüvelyű,  drágaköves  markolatú  családi  fringia.  Egy- 
kor a  megyegyűléseken  és  tisztválasztásokon  sokat 
izgett-mozgott  Szenteleki  Zsigmond  oldalán ;  hanem 
most  már  pihen  ;  hisz  nincs  vármegye,  sem  tisztújí- 
tás. Gazdája  bátran  fűrészt  vagy  dohányvágót  csinál- 
tathatna belőle,  ha  kegyelettel  nem  viselkednék  a 
multak  emlékei  iránt.  Különben  is,  hadd  egye  meg  las- 
sacskán a  rozsda,  mint  a  moly  a  régi   magyar  mentét. 

A  keserű  hangulat  végre  is  a  boros  serlegekbe 
merül  s  régi  szokás  szerint  egy-egy  dalban  tör  utat. 

Vgdnai  :   A   kis   tündér.  2 

Nem  úgy  van  már,  mint  volt  régen, 
Nem  az  a  nap  süt  az  égen. 

Pedig  a  ránk  sütő  nap  az  égen  most  is  ugyanaz, 
mely  évenkint  tavaszi  virágokkal  ékesíti  föl  a  ter- 
mészet keblét,  majd  szenvedélyes  hevében  elhervaszt 
fűt,  virágot,  s  akkor  hűtlenül  eltávozik,  oly  rideg 
világot  hagyva  maga  után,  melyre  a  távolból  maga 
is  fagyos  gúnynyal  mosolyog  ;  hanem  az  élet  más  a 
földön.  Új  idő  támadt,  ellensége  a  réginek.  Meg- 
harczoltak  egymással,  s  egyik  porba  zúzta,  eltemette 
a  másikat.  Sírjához  sokan  járnak  mindazok,  kik  a 
régi  jobb  világgal  nőttek  föl,  s  az  újban  élni  nem,  csu- 
pán tengődni  birnak,  mint  azok  az  élőfák,  melyeket 
késő  korukban  ültetnek  át  idegen  földbe. 

Szentel eki  Zsigmond  úr  is  e  régi  kor  emberei 
közé  tartozik.  De  neki  annál  nehezebb  az  élet,  mert 
keserűségeit  családi  gyász  tetézi.  Ezért  senki  sem 
is  csodálkozik  rajta,  ha  több  év  óta  alig  volt  künn 
a  falu  határából.  Legfölebb  egy  nem  messze  lakó 
nőrokonát,  Zörgei  consiliáriusnét  látogatja  meg  néha- 
néha,  midőn  a  szegény  ügyefogyott  özvegyasszony  — 
nagy  panaszkodások  közt  —  segítségül  hívja  valami 
pörös  vagy  gazdasági  bajának  elintézésére.  Külön- 
ben oda  se  menne  soha,  hanem  őrizné  a  szobák  ri- 
deg falait,  habár  azok  nem  sok  örömet  rejtenek  szá- 
mára. Néha  lemegy  a  kertbe,  s  meg-megáll  egy 
terebélyes  fa  előtt,  és  könnyes  szemekkel  mondja : 
«Ez  volt  az  én  jó  Annám  legkedvesebb  helye ;  itt 
ült  gyakran,  midőn  az  estalkony  beköszöntött ;  itt 
tanította  kis  fiunkat  hazafias  költeményekre ;  itt  gyö- 
nyörködött  benne,   midőn  felnőtt;   ide  jött  ki  utol- 

jára  is,  nézve  a  lemenő  napot ».  Aztán  könnyes  sze- 
mekkel megy  odább.  Minden  fa,  minden  ülőke, 
minden  ösvény  elvesztett  kedveseire  emlékezteti  ; 
a  lábnyomok  vidám  sétáikat,  a  szellő  sujogása  de- 
rült beszélgetéseiket  juttatják  eszébe.  Ilyenkor  sza- 
badulni akar  e  fájó  emlékektől,  szobáiba  tér  s  azon 
veszi  magát  észre,  hogy  a  zöld  teremben  egy  szé- 
pen festett  női  alakon  mereng,  mely  egész  élet- 
nagyságban áll  előtte.  Ez  az  ő  jó  nejének  arczképe, 
menyasszonyi  köntösében,  fátyollal  fején,  virágbokré- 
tával kezében,  szelid  mosolylyal  arczán  és  lelki  jó- 
sággal szemében. 

—  Mennyit  szerethettem  egykor,  —  sóhajtja  az 
öreg  úr,  —  s  most  nincs,  a  kit  szeressek ! 

A  nagyteremben  a  zongora  állja  útját.  A  zengő- 
bongó  hangszer  lefödve  áll,  s  mióta  fia  is  a  családi 
sírboltba  költözött,  nem  ád  hangot,  csak  akkor,  ha 
néha  egy-egy  húrja  magától  elpattan. 

Köröskörül  a  falakon  régi  jó  ősök  arczképei  függ- 
nek, komoly  tekintetű,  vitéz  férfiak,  buzogánynyal, 
karddal  és  díszmentékben.  Jobb  volna,  nem  is  em- 
lékezni rajok;  régiségek  már,  nem  ebbe  az  új  vi- 
lágba valók. 

E  komoly  tekintetű,  vitéz  férfiak  egy  téli  napon 
(ha  ugyan  megtehették  volna),  bizonyosan  megüt- 
közve csóválják  meg  hosszú  fürtös  fejőket,  midőn 
a  szobákban  évek  óta  uralkodó  csendet  szokatlan, 
zajos  zengés-bongás  háborította  meg.  Tán  még  a 
tücskök  is  kiváncsian  dugták  ki  fejüket  a  repedéke- 
ken,  azon  tűnődve,  hogy  vajon  e  szomorú  helyen 
ki  akar  versenyezni  ő  velők  ? 


E  napon  egy  tekintélyeskedő  képű  és  jóformán 
kopott  külsejű  öreg  ember  kezdte  hangolni  a  zon- 
gorát. Jónás  mester  volt,  a  székvárosi  orgonista,  ki 
magát  nen  kis  művésznek  tartotta,  s  azért  mindig 
is  igen  fellengzően  beszélt.  Most  is  « művészekhez 
illő  lelkiismeretességgel))  (a  mint  magát  kifejezte) 
pengette-bongatta  egész  nap  a  türelmes  húrokat, 
míg  végre  a  lelkének  tetsző  harmóniát  estefelé  va- 
lahogyan mégis  csak  megtalálta. 

Csupa  fül  volt  s  nem  örömest  beszélt.  Képzelhető 
tehát,  hogy  a  vigyorgó  képű  szakácsnét,  kit  a  kiván- 
csiság  már  harmadszor  csalt  be  a  nagyterembe, 
mennyire  szerette  volna  a  pokol  mélységes  fenekére 
küldeni,  ha  ugyan  az  ily  kivánság  nagyon  keresztyéni- 
etlen  nem  lett  volna  egy  jámbor,  istenfélő  férfiúhoz, 
a  ki  egész  életén  át  a  hittel  és   zenével  foglalkozik. 

—  Bizony  sok  időbe  kerül,  —  mondta  a  szakácsné, 
ismét  végigmenve  a  termen,  a  nélkül,  hogy  valami 
dolga  lett  volna,  —  míg  e  muzsikafészket  helyre- 
hozhatja. Tán  bizony  kár  is  rá  vesztegetni  az  egész 
áldott  szép  napot. 

Ezt  már  Jónás  mester  sem  hagyhatta  szó  nélkül  ; 
komoly,  neheztelő  arczczal  nézett  föl  e  szavakra, 
melyek  egy  szakácsné  gondolkozásmódját  igen  szo- 
morú színben  tüntették  föl  és  szánakozó  mosolylyal 
mondta  : 

—  Téved,  jó  asszony !  Még  hajdani  tanítóm  a 
praeparandiában  —  Isten  nyugtassa  meg!  míg  élt, 
igen  gyönyörűn  orgonált,  —  azt  mondta,  és  ebben 
teljesen  igaza  is  volt,  hogy  minden  jó  hangszer  ol- 
tár,   melyen    a   zene    múzsájának    áldozunk.    Azért 

rendbehozásukra  nem  kell  kimélni  sem  az  időt,  sem 
a  fáradságot. 

Az  utolsó  szavakat  már  csak  a  vén  családi  képek 
hallották,  mert  a  szakácsné  nyakra-főre  elsietett  az 
előtte  úgy  is  érthetetlen  beszéd  elől.  Mit  tudta  ő, 
hogy  mi  az  a  wzenc  múzsája?*  És  ha  tudta  volna 
is,  most  egészen  mással  volt  elfoglalva.  Negyedszer 
is  átmegy  a  termen,  a  nélkül,  hogy  kielégíthetné  az 
asszonyi  keblek  ama  zaklató  daemonát,  melyet  a 
nők  érdekeltségnek,  a  férfiak  pedig  kiváncsiságnak 
szoktak  nevezni. 

Ezer  kérdés  tolul  eléje.  Miért  rendezik,  tisztogat- 
ják a  kertre  néző  szobákat?  Miért  szállítanak  oda 
minden  szebb  bútort  ?  Miért  hordja  a  kertész  is 
abba  az  üvegház  legszebb  nyiló  virágait?  Miért  ke- 
rülnek óránkint  elő  a  szebbnél  szebb  női  csecse- 
becsék, melyek  a  nagyasszony  halála  óta  gondosan 
el  voltak  rejtve  a  romlás  és  emberi  szemek  elől  ? 
Miért  pezseg,  zajong  és  mozog  az  egész  ház  ?  Senki 
sem  tudja. 

De  ha  senki  sem  tudja,  csak  legalább  már  a  sza- 
kácsné tudná,  a  kinek  tudta  és  híre  nélkül  eddig  egy 
ártatlan  csibe  sem  pusztulhatott  el  az  udvarban. 
Előveszi  János  huszárt.  De  ez  a  nagybajuszú,  feszes 
ember  úgy  áll  a  csarnokban,  mint  egy  dárda,  s  a  sok 
kérdést  azzal  könnyíti  meg,  hogy  egy  szót  sem  felel 
rá.  A  hálátlan  elfeledte  a  sok  félretett  ízes  falatot, 
a  szakácsné  meghitt  bizalmaskodását,  hizelgéseit,  el- 
felejtett mindent.  Hiába  kérdi  tőle:  (delkem  János, 
mi  történik  itt?»  rettenetesen  komoly  és  a  kíváncsi- 
ságot még  jobban  ingerlő  képpel  feleli : 


li 


-  Nem  jó  mindent   tudni,  mert  az  ember  hamar 
megőszül. 

E  szóra  a  szakácsnét  majd  megeszi  a  méreg,  s 
minden  régóta  táplált  reménység  daczára  is,  bizo- 
nyosan összevesz  a  különben  szeretetreméltó  János 
huszárral,  ha  e  perczben  a  csarnok  hátterében  a 
nagyságos  úr  komoly  alakja  nem  jelen  meg,  sürgetve 
a  tisztogatókat,  hogy  siessenek. 

—  Ugyan  miért  siessenek,  nagyságos  úr,  ha  sza- 
bad kérdenem  ?  —  szólt  a  szakácsné. 

—  Majd  megtudja. 

—  Ez  is  csak  olyan,  mint  a  huszárja,  —  duzzogja 
magában  a  szakácsné  s  a  konyhába  siet ;  és  bizonyo- 
sak lehetünk  benne,  hogy  boszúját  azzal  tölti  ki, 
hogy  a  rest  szolgálókat  megbúbozza,  a  levest  elsózza 
s  a  meleg  tűzhelynél  kényelmesen  nyújtózkodó  aga- 
rakat rögtön  kipiszkafázza. 

A  kíváncsiság  azonban  nem  oly  erőtelen  daemon, 
mely  könnyen  le  hagyja  magát  győzetni ;  ha  meg 
nem  tudhat  valamit,  azt  megsejdíti,  vagy  kiképzeli. 
A  szakácsné  is  az  ebéd  alatt  (midőn  János  huszárral 
rendesen  igen  édesdeden  szokott  beszélgetni),  mo- 
solyogva húzódott  a  kategorikus  emberhez,  ki  örülni 
látszott  rajta,  ha  e  tökéletlen  asszonyt  legalább  az 
ujságvágya  miatt  meggyötörheti. 

—  Tudok  már  mindent,  —  suttogta  a  szakácsné. 

—  Nem  gondolnám,  —  lőn  a  rövid  válasz. 

—  A  nagyságos  úr  házasodik  s  elveszi  az  özvegy 
consiliáriusnét ;  nem  hiába  járt  át  annyit  háztűz- 
nézni. 

A  hű  szolga  fenyegető  kifejezést  adván  arczának. 

a  fecsegő   asszonyra   tekintett  s  midőn    az  lesütötte 
szemét,  szigorú  hangon  feddte  meg : 

—  Ifjasszony!  ilyen  balgatagságokat  ugyan  kár 
ám  kifundálni. 

—  Hallottam,  lelkem ;  úgy  adom,  a  hogy  hal- 
lottam. 

—  Világos,  hogy  hallotta  ;  azt  is  tudom,  kitől  hal- 
lotta. A  félénkségtől,  lelkemadta,  a  ki  azt  súgta  a 
fülébe,  hogy  asszony  jő  a  házhoz  s  akkor  az  élés- 
kamra kulcsát  szépen  át  kell  nyújtani. 

A  huszár  valóban  fején  találta  a  szöget,  mert  az 
ifjasszony  rútul  elröstelte  magát.  A  hű  szolga  pedig 
hosszasan  csóválta  a  fejét  s  elkomolyodott :  hogy 
szóljon-e,  vagy  ne  szóljon  ?  különben  ha  nem  szól, 
még  ez  a  léha  fehérnép  pletykába  keveri  az  ő  jó 
urát,  a  ki  feleségét  soha,  de  soha  nem  fogja  elfelej- 
teni. Aztán  visszagondolt  az  időkre,  midőn  még  ez 
az  áldott  asszony  a  világon  élt,  aztán  visszagondolt 
minden  egyébre.  Künn  borongós  volt  az  idő,  a  köd 
elfödte  az  eget,  a  hó  a  földet ;  a  szürke  levegő  oly 
nehézkesnek  látszott,  mintha  felolvadt  híg  ólom  lenne ; 
a  házereszről  nagy  jégcsapok  függtek ;  rideg,  unal- 
mas téli  képe  volt  az  egész  természetnek.  Az  ily  idő 
igen  alkalmas  arra,  hogy  a  visszaemlékezéseket  föl- 
keltse, a  bizalmat  megnyissa  s  titkaink  leplét  mások 
kezébe  is  odaadja. 

—  Már  csakugyan  kiveszi  belőlem  a  szót,  — 
monda  János,  még  mindig  nagy  fejcsóválások 
közt. 

A  vigyorgó  szakácsné  pedig  ment  a  szekrényhez, 
kivett    belőle    egy   tányért   s   mosolyogva   jegyezte 

meg,  hogy  ezt  a  süteményt  egyenesen  az  ő  számára 
tette  el. 

—  Köszönöm,  nem  eszem,  —  mondta  János 
huszár.  —  Beszélni  akarok. 

- —  Szívesen  hallgatom. 

—  Hát,  ifjasszony,  ezelőtt  tizenöt  évvel,  midőn 
még  az  ifjasszony  is  fiatalabb  volt  s  az  egész  világ 
Zsuzsikának  nevezte  — 

—  Bizony  most  már  Zsuzsanna  lettem,  —  folytatta 
a  megbúsított  asszony, 

—  Akkor  gyakran  megfordult  a  mi  házunknál  egy 
magas,  széles  vállú,  sasorrú,  barna  férfiú.  Emlékezik-e 
még  rá? 

—  Hogy  ne  emlékezném !  A  nagyságos  úr  test- 
Aére  volt,  Szenteleki  László  úr. 

- —  Eltalálta.  Pedig  akkor  sokan  átlépték  ám  a  mi 
küszöbünket,  és  nem  volna  csoda,  ha  többé  egyik 
vagy  másik  úr  nem  is  jutna  már  az  eszébe.  Akkor 
víg  világ  volt.  A  mi  urunk  szép  négy  táltoson  járt ; 
én  a  bakon  ültem,  a  mente  vállamra  vetve,  a  czifra 
tarsoly  ölemben ;  csákómon  fehér  forgó  díszlett ; 
mindenki  egyszerre  rám  ismert,  hogy  katona  vol- 
tam, még  pedig  huszár.  Épen  akkor  kerültem  az 
ezredtől  haza. 

—  Milyen  vidám  legény  volt  akkor.  Emlékezem 
rá.  Én  a  nagyságos  asszony  szobaleánya  voltam. 
Egyszer  ugyancsak  megcsipkedte  az  arazomat. 

—  Az  nem  tartozik  a  dologra  ;  most  egészen  más- 
ról akarok  szólni.  Ha  emlékezik  még  Szenteleki 
Lászlóra,  talán  azt  is  fogja  tudni,  hogy  egy  tisztvá- 
lasztáson egyszerre   csak  összeellcnségeskcdtek  a  jó 


Tudok  már  mindent,  —  suttogta  a  szakácsné. 

urak,  s  azóta  László  úr  nem  igen  fordult  meg  Szen- 
teleken. A  mj  urunk  mindig  a  liberális  párton  volt, 
(hanem  persze  azt  az  ifjasszony  nem  tudja,  hogy  ez 
a  szó  mit  jelent,  nekem  pedig  nincs  időm  rá,  hogy 
itt  hosszasan  mag}'arázzam) ;  elég  az  hozzá,  hogy  az 
urunk  testvére  a  fekete  tollasokkal  tartott,  a  kiket 
mi  soha  sem  tartottunk  egészen  jó  embereknek.  Ta- 
lán igazunk  is  volt.  Természetesen,  mindig  mi  győz- 
tünk. László  úr  akkor  lemondott  a  főjegyzőségről, 
elhagyta  a  vármegyét,  mivel  neje  —  egy  németes 
nevű  báró  leánya  —  jobb  szeretett  Pesten  vagy 
Bécsben  lakni.  Ott  aztán  urasán  éltek.  Még  a  szol- 
gáik is  czímeres  ezüstgombú  frakkban  s  vörös  bár- 
sony nadrágban  jártak.  A  nemes  urak  sokszor  mond- 
ták akkoriban  nálunk,  hogy  László  úr  magas  hivata- 
lokat és  érdemkeresztet  keres,  noha  már  is  van  egy 
nagy  keresztje,  a  felesége  —  beérhetné  vele.  Elég 
az  hozzá,  hogy  mikor  László  úr  felesége  egyszer 
csak  száraz  betegségben  meghalt,  a  jó  úr  azon  vette 
magát  észre,  hogy  több  az  adósság,  mint  a  vagyon. 
Helyre  akarta  pótolni  a  veszteséget  s  nagy  vállala- 
tokba fogott.  Gyárat  állíttatott,  pálinkafőzőt  építte- 
tett, hiába  mondták  neki  :  hogy  ilyesmihez  nálunk 
csak  zsidó  emberek  értenek ;  senkinek  sem  hitte  el, 
mígnem  a  saját  kárán  tanulta  meg.  Megbukott  az 
istenadta,  s  mire  predikácziós  halott  lett  belőle,  a 
szép  ősi  jószág  úgy  eltűnt,  mint  a  pipafüst.  Nos, 
ifjasszony,  kitalálná-e  a  többit? 

—  Nem  biz  én,  csak  mondja  el. 

—  Ennek  a  jó  úrnak  maradt  egy  kis  leánya,  a  kit 
nagy   fényben    és   gazdagságban    neveltek  s  úgy  el- 

kényeztettek,  mint  egy  királykisasszonyt.  Pedig  mi 
lett  az  öröksége?  Szegénység  és  kegyel emkenyér. 
Másfél  év  óta  egy  bécsi  nénjénél  lakik,  a  ki  nagyon 
fukar  és  bizonyosan  nem  is  a  legjobban  bánik  vele. 
Ezt  meghallotta  a  mi  jó  áldott  urunk,  és  most? 

—  Ide  hozatja. 

—  Úgy  van,  ifjasszony!  Kitalálta.  Ördöge  van. 

—  Mikor  jő  meg? 

—  Ma  vagy  holnap.  Az  öreg  úr  alig  várja.  Min- 
dig e  leányka  kedves,  vidám  leveleiben  gyönyörkö- 
dik és  sokszor  mondja :  mily  kár  lett  volna,  ha  né- 
met leányt  formálnak  belőle.  Tegnap  is  azzal  feküdt 
le,  hogy  atyja  helyett  atyja  lesz  és  kettős  szeretettel 
fogja  kipótolni,  a  mit  szülei  iránt  elmulasztott. 

—  Alig  várom,  hogy  láthassam.  Hány  éves? 

—  Tizenöt. 

—  Szép-e? 

—  Úgy  hallom,  hogy  igen  kicsi,  de  szép,  mint  a 
kolibri. 

—  Neve  ? 

—  Szenteleki  Olga. 


11. 

(Az  új   vendég,  ki  vidámságot  hoz  a  szomorú  kastélyba.) 


A  kocsi  begördült  a  kapu  czímcres  kőíve  alatt  s  a 
jegenyékről  és  kastélytetőről  fölreppent  varjak  ék- 
telenül kiabálták :  kár,  kár,  kár. 

Vajon  mit  kárhoztattak? 

Azt  kiabálták-e :  hogy  kár  őket  édes  álmukból  ily 
későn  fölriasztani ;  vagy  pedig  azt,  hogy  kár  ennek 
a  vidám,  fiatal  leánykának  ilyen  szomorú  helyre 
jönni  ? 

A  megérkezők  azonban  nem  sokat  törődtek  e  ká- 
rogással,  mely  mint  egy  baljóslatú  moraj  mind  job- 
ban-jobban  kezdett  elmosódni  a  távolságban ;  sőt  a 
kis  teremtés  kezeivel  tapsolt  a  skatulyák  közt  és 
lábaival  tombolt  a  kocsi  fenekén. 

—  Oh,  Marion,  csak  hogy  megérkeztünk. 

—  Örülök  rajta,  hanem  annál  kevésbbé  örülök  an- 
nak, hogy  ön  vigyázatlanságból  mind  összetöri  a 
skatulyákat,  melyekben  tükreim  és  fejékeim  vannak. 
Üljön    nyugton    s  legalább  e  pillanatban    ne  legyen 

oly  gyermekes !  Szedje  rendbe  magát,  mert  az  öreg 
urak  sokat  tartanak  a  komolyságra. 

—  Én,  kedves  Marion,  nem  akarok  másformának 
látszani,  mint  a  minő  vagyok :  vidám,  bohó,  de  azért 
jószívű  leány.  Úgy  van !  Nevetve,  kaczagva  fogok 
a  bácsi  nyakába  rohanni. 

—  Istenem,  ön  soha  sem  szűnik  meg  gyermek 
lenni.  Pedig  ha  tudná,  mennyivel  szebb  ön,  midőn 
komoly. 

—  Kedves  Marion,  ne  szaporítsa  a  szót  és  ne 
fogyaszsza  türelmemet.  Mindig  csak  szemrehányó 
leczkézés !  Ily  diadal-induló  mellett  kell  tartanom 
ünnepélyes  bevonulásomat  a  szenteleki  kastélyba? 
Szűnjék  meg,  kedvesem,  sőt  Sonnenschein  hadnagy 
emlékére  kérem,  —  a  ki  már  azóta  bizonyosan  tá- 
bornok lenne,  ha  élne,  —  hagyjon  föl  már  a  kegyes 
intésekkel.  Ne  leczkézzen,  kedvesem.  Adjon  mára 
szünidőt  s  holnap  megint  türelmes,  engedelmes 
tanítványa  leszek. 

E  pillanatban  a  kocsi  megállt,  a  katonás  maga- 
tartású huszár  kinyitotta  az  üvegajtót,  a  szakácsné 
pedig  kezében  egy  szál  gyertyával  szaladt  a  lép- 
csőzeten, hogy  mielébb  megláthassa  a  várvavárt 
vendégeket.  r;  >    ;  ; 

Olga,  bármennyire  el  volt  is  halmozva  köpenyek- 
kel, nagykendőkkel  és  skatulyákkal,  egyszerre  ki- 
szökkent, s  mit  tehetett  róla,  ha  egy  pár  skatulyája 
is  utána  gurult,  nagy  rémületére  a  jó  Marionnak,  a 
ki  aggódva  kiáltott  föl : 

—  Szeles  teremtés,  mind  összetöri  a  tükrömet  és 
fejékeimet. 

E  szavakat  azonban  senki  sem  hallotta,  mert  a  kis 
légi  alak  nevetve  suhant  föl  a  lépcsőzeten,  s  a  kéz- 
csókolásra  siető  szakácsné  « Isten  hoztáia  elől  szeren- 
csésen megmenekülve,  egyszerre  a  csarnok  küszö- 
bén termett,  hol  majd  kiütötte  a  gyertyát  a  nagy- 
bácsi kezéből,  midőn  azt  megcsókolta. 

—  Csakhogy  megjöttél,  édes  leányom  !  Megfáztál, 
úgy-e?  Mindig  féltem,  hogy  valami  rossz,  zimankós 
idő  vesz  elő.  Hála  Istennek,  hogy  nem  történt !  De- 
rék biz  ez!  Csak  hogy  itt  vagy!  Két  nap  óta  várlak. 
Hadd  nézzelek  csak  meg! 

—  Majd  odabent,  kedves  bácsikám !  Most  úgy 
be  vagyok  burkolva  százrétű  históriákkal,  mint  va- 
lami egyiptomi  múmia.  Meg  sem  ölelhetem  miattuk 
az  én  kedves  jó  bátyámat.  No  de  majd  megölelem 
odabent,  kedvem  szerint.  Ez  a  Marion  mindent  rám 
aggatott.  Igaz,  Mariont  be  is  kellene  mutatnom. 
Vagy  még  csak  most  kászálódik  ki  a  kocsiból.  Ugy 
kell  neki.  A  ki  másnak  vermet  ás,  maga  esik  bele. 
El  akart  temetni  a  sok  gúnyával  s  ime  maga  süppedt 
közéjök. 

A  kis  leányka  oly  jókedvűleg  csacsogta  el  e  sza- 
vakat, hogy  Zsigmond  úr  szeméből  egyszerre  eltűnt 
a  visszaemlékezés  könyűje,  mely  e  pillanatban  nem 
akart  ily  vidám,  gyermeteg  kedélylyel  találkozni.  Az 
öreg  úr  —  gyertyával  kezében  —  csaknem  mozdu- 
latlanul állt,  mosolyogva  kedves  kis  húgára.  Arczán 
évek  óta  nem  volt  ennyi  öröm.  Mily  édesdeden  hall- 
gatta most  e  vidor  beszédet,  melyre  ezelőtt  bizo- 
nyára nem  mondott  volna  egyebet :  « hadd  beszéljen, 
hiszen  azért  gyermek  és  azért  asszony !» 


3° 

Ezalatt  Marion  szintén  a  csarnokba  jutott,  gondo- 
san bekendőzve  száját  és  füleit,  nehogy  a  hideg  va- 
lami kárt  tegyen  bennök.  Komoly  tisztelettel  hajolt 
meg  az  öreg  úr  előtt,  míg  Olga  szertartásos  képet 
öltve,  így  szólt : 

—  Kedves  bátyám  1  Van  szerencsém  bemutatni 
Herbai n  Marion  kisasszonyt,  derék  és  tiszteletre- 
méltó franczia  hölgyet.  Hazája  ugyan  nem  a  nagy 
Francziaország,  melyet  ősei  —  mint  ezt  kedves  bá- 
tyámnak eleget  lesz  alkalma  hallani,  —  még  a  ré- 
gibb véres  időkben  elhagytak,  hanem  a  regényes 
Svájcz  egyik  völgye,  hol  a  legszebb  havasi  rózsák 
teremnek.  Nem  röstellem  az  egész  világ  előtt  be- 
vallani, hogy  én  mindazt  a  kis  tudományt,  a  melylyel 
birok,  e  derék  hölgynek  köszönhetem.  Nem  az  ő 
hibája,  hogy  nem  tölthetett  többet  tölcséren  a  fe- 
jembe. 

Marion  kisasszony  szabadkozni  akart,  de  nem 
jutott  szóhoz.  Csak  hajlongott  tehát  és  nagyon  sze- 
rencsésnek érezte  magát,  hogy  ilyen  derék,  tiszte- 
letreméltó férfiúval  megismerkedhetik.  Ezt  azonban 
még  nem  volt  ideje  elmondani,  mert  a  kis  Olga  be- 
mutatására az  öreg  úr  tüstént  elővette  régi  szónoki 
tehetségét. 

—  Nagyon  örülök,  —  mondta,  —  bogy  sze- 
rény házamat  megtisztelte,  hol  ön  kétszeres  tisz- 
teletre számíthat :  először  mint  nő,  másodszor  mint 
franczia. 

Pedig  valót  szólva,  az  öreg  úr  egy  kissé  meg  volt 
szeppenve,  hogy  most  mindjárt  olyan  nyelvet  hall, 
a  melyen  akár  el  is   adhatnák ;   annál    nagyobb   lett 

azonban  meglepetése,  midőn  Marion  tiszta  magyar 
kiejtéssel  köszönte  meg  a  szíves  fogadást. 

—  A  magyar  urak  vendégszeretete,  —  jegyezte 
meg  Marion,  —  mindig  meglepi  az  embert.  Én  is 
alig  találok  szót,  hogy  megköszönjem  az  ön  szíves- 
ségét, melylyel  üdvözölt.  Alig  vagyok  érdemes  rá. 
Nekem  kötelességem  volt  egykori  kis  növendékemet 
idáig  elkísérni. 

—  Mily  jól  beszéli  nyelvünket,  —  mondta  az 
öreg  úr,  félig  a  csodálkozás,  félig  az  öröm  hangján, 

—  Ez  az  ország  második  hazám  lett,  hol  gyer- 
mek-ifjúságom óta  sok  derült  órát  töltöttem.  Köte- 
lességemmé vált  tehát  nyelvét  is  megtanulni.  Külön- 
ben is  e  nyelv  olyan  szép,  —  majd  gyöngéd,  majd 
erőteljes,  —  hogy  mindenki  örvendhet  rajta,  ha  el- 
sajátíthatni alkalma  nyílik. 

—  Az  öreg  úr  nem  állhatta  meg,  hogy  melegen 
meg  ne  szorítsa  a  derék  hölgy  kezét. 

—  S  hol  tanulta  meg  nyelvünket?  —  kérdezte 
tőle  Zsigmond  úr. 

—  A  Tisza  mellett,  hol  egy  derék  úri  család  kö- 
rében négy  évet  töltöttem.  A  kis  lányokat  neveltem, 
kik  kedves  és  szeretetreméltó  gyermekek  voltak. 
E  család  sokat  foglalkozott  irodalommal  és  művé- 
szettel, s  annyira  szerette  a  nemzeti  költőket,  hogy 
én  is  kíváncsivá  lettem  azok  műveit  megismerni. 
Szorgalmas  voltam,  s  míg  tanítottam,  magam  is  ta- 
nultam. Es  fáradságom  meg  lett  jutalmazva,  mert  e 
nyelv  útján  sok  jeles  költőt  és  még  több  nemes  szi- 
vet nyilt  alkalmam  megismerni. 

Marion   arczán  látszott,   hogy   ez  a  beszéd  nem 

hízelgés,  hanem  szívből  jön.  Átalában  az  ő  arcza  jó 
szivet,  ábrándos  érzületet  s  e  mellett  sok  okosságot 
is  tanúsított.  A  mi  külsejét  illeti,  már  évek  óta 
megvált  ugyan  az  ifjúság  tavaszától,  de  a  nyár 
rózsái  még  nem  hervadtak  el  szivében.  Világos  sze- 
mében elég  elevenség  látszott,  míg  komoly  arcza  s 
egész  magatartása  azt  árulta  el,  hogy  már  körülbelül 
lemondott  az  élet  apró  játszi  örömeiről.  Szíve  azon- 
ban még  mindig  érzett  s  nagyon  tudott  ragaszkodni 
azokhoz,  a  kik  iránta  szeretettel  viseltettek.  A  csaló- 
dások nem  keserítették  meg  kedélyét,  s  ha  reményei 
nem  teljesültek  is,  a  költők  mindig  meg  tudták  vi- 
gasztalni, mint  minden  szivet,  mely  az  ábrándokat 
csak  eltagadja,  de  azoktól  egészen  megválni  soha 
sem  bir. 

Míg  a  folyosón  haladtak,  Olga  panaszkodni 
kezdett, 

—  Képzelje,  bácsikám.  Marion  kisasszony  vissza 
akar  menni  Bécsbe !  Azt  mondja,  hogy  nem  akar  itt 
terhére  lenni  senkinek.  Ez  a  nyilatkozat  nem  szép 
tőle.  Nemde,  bácsikám  ? 

—  Mindenesetre  lekötelezne  bennünket,  ha  köz- 
tünk maradna.  Kivált  így  tél  idején  világért  sem 
bocsátanám  el  olyan  hosszú  útra.  Marion  kisasszony- 
nak itt  kell  maradnia.  S  aztán  mit  is  csinálna  egy 
fiatal  leányka  itt  magában,  ilyen  mogorva  vén  ember 
mellett? 

—  Majd  fölvidítjuk,  bácsikám!  Jól  tudom,  mert 
sokszor  mondta  atyám,  hogy  a  bácsit  a  sorsnak 
mennyi  csapása  érte ;  már  az  úton  is  folytonosan 
arról  gondolkoztam  :  milyen  boldog  lennék,  ha  annyi 


Olga  egyszerre  kiszökkeni  a  kocsiból. 

Vadnai  :  A   kis   tündér. 

szomorúság  után  egy   kis   örömet  tudnék   szerezni 
önnek. 

—  Kedves  jó  gyermek !  —  viszonzá  az  öreg  úr 
elérzékenyülve,  s  újra  megcsókolta  szép  kis  húgát, 
mialatt  a  nagy  terembe  léptek. 

Egy  pillanat  alatt  a  shawl,  köpeny,  úti  capuchon, 
kézi  táska  mind  le  voltak  hányva  a  székre,  a  pam- 
lagra, az  asztalra;  még  a  zongora  tetejére  is  jutott 
egy  darab. 

—  Az  Istenért !  —  figyelmeztette  Marion,  —  ne 
hányja  úgy  szét  a  ruháit. 

—  A  leczke  újra  kezdődik,  —  viszonzá  Olga  mo- 
solyogva ;  —  jól  van,  édes  Marion,  mindjárt  rendbe 
szedem ;  hanem  csodálkozik-e  ön  rajta,  ha  a  fogoly, 
midőn  börtönéből  kiszabadul,  lánczát  gondtalanul 
eldobja,  egy  csöppet  sem  törődve  azzal,  hogy  hova 
esik  ?  Egyébiránt,  kedves  bácsikám,  ne  ütközzék  meg 
rajta,  ha  Marion  minden  lépésemben  hibát  talál. 
Neki  én  soha  sem  tetszem,  s  ennek  én  nagyon  örü- 
lök, mert  ő  bizonyára  bele  betegednék  és  egy  szép 
őszi  estén  tán  egy  jobb  világba  is  költözne,  ha  nem 
anyáskodhatnék  fölöttem.  Mások  előtt  mindig  szid, 
hibáztat,  leozkéztet,  szivében  azonban  szörnyű- 
képen szeret.  Hanem  ezután  lesz  egy  menhelyem 
az  ő  éles  nyilai  ellen  —  az  ön  védő  kebele,  édes 
bácsikám. 

Az  öreg  úr  mosolygott  a  kis  bohó,  beszédes  gyer- 
meken, s  olyan  jól  esett  hallania  e  vidor  hangokat 
itt,  a  hol  ezelőtt  csak  egy-egy  sóhaj,  panaszszó,  vagy 
lassú  lábkopogás  árulta  el,  hogy  élet  is  van  e  szo- 
morú falak  között. 

Vadnai  :   A   kis   tündér.  t 

—  Ülj  le,  kedves  kis  húgom,  —  mondta  az  öreg 
úr,  —  s  pihend  ki  magadat. 

Olga  le  is  ült,  de  csak  azért,  hogy  a  másik  percé- 
ben már  felszökjön. 

Észrevette  a  zongorát  s  oda  iramodott,  föltárta 
födelét  és  sebes,  játszi,  kecses  futamok  közt  egy 
ábrándos  dalt  kezdett  játszani. 

Egyszerre  föltekintett  és  így  szólt: 

—  Oh,  bácsikám,  nézze  csak,  ezek  a  hős  arczok 
mily  komor,  feddő  tekintetet  vetnek  rám  !  Az  idegen 
dallam  nem  tetszik  nekik,  Rossini  « Regatta  vene- 
zia»-ja  nem  szól  a  szivükhöz.  Bizonyosan  nem  ezek- 
hez a  hangokhoz  voltak  szokva,  a  míg  éltek.  Har- 
sány tárogató  és  harczi  kürt  voltak  kedves  hangsze- 
reik. Félbehagyom  hát  e  kedves  könnyelmű  dallamot 
s  mást  játszom  nekik. 

S  finom  kis  ujjai  alatt  a  legszebb  magyar  dalok 
egyike  zendült  meg. 

Az  öreg  úr  a  zongorához  lépett  s  könyező  sze- 
mével a  kis  leányra  nézve,  megsimogatta  annak  puha 
és  gazdag  hajfürteit,  mialatt  édesdeden  mondta: 

—  Kedves  kis  Olgám,  hogy  eltaláltad.  Ez  az  én 
nótám:  «Nem  úgy  van  már,  mint  volt  régen ». 

De  ez  a  dal,  mely  máskor  mint  valami  fájdalmas 
teher  súlyosult  szívére,  most  édesdeden  röpkedett 
körülte,  mint  tavaszi  szellő,  mely  meleget  és  virág- 
illatot hoz.  Volt  valami  csábos,  vigasztaló  benne, 
midőn  a  lassú,  szomorú  dallam  villámsebes  fordulattal 
a  « Megvirrad  még  valaha »  frissebb  menetű  dalba 
szökkent  át. 

Az  öreg  úr  egész   önfeledten  nézte  a  szép  gyér- 


35 

meket,  kinek  arcza  csupa  jóságot,  gyermeteg  sze- 
szélyt és  gondtalan  kedélyességét  fejezett  ki.  Játszi 
mosolyával  oly  igéző  volt,  hogy  kedveért  sok  öreg 
ember  tán  még  játszó  gyermek  is  tudott  volna  lenni 
vele,  ha  a  kis  angyalnak  eszébe  jut,  hogy  őket  ját- 
szani hívja  virágok,  bokrok  vagy  a  part  kövicsei  közé. 
A  vidámság  kifejezése  igen  megnyerővé  tette  egész 
lényét,  úgy  hogy  e  mellett  a  szépség  csak  másod- 
rendű dologgá  vált.  Pedig  valóban  szép  is  volt : 
hosszúdad  fehér  arczán  az  orr,  száj  és  szemek  mind 
oly  finom  metszésűek  és  nemes  idomúak  voltak,  hogy 
az  ember  gyönyörködve  nézte ;  szabályos  derült 
homloka  fölött  a  dús  fekete  hajfürtök  gazdag  fona- 
dékba szedve,  mely  kétszeresen  is  körülövezte  fejét, 
mint  valami  sötét  és  mégis  fényes  korona  ;  rózsaszín 
füleinél  két  kis  fürt  kaczéron  kibontakozott  és  a 
bágyadt  pirulatú  orc^ákhoz  simult ;  fekete  szeme 
mély  és  tiszta  volt,  mint  a  tengerszem,  melynek  fe- 
lületén aranyos  verőfény  játszik ;  egész  képén  az 
ártatlan,  gondnélküli  és  a  világtól  még  meg  nem 
keserített  lélek  ragyogványa  tündökölt.  A  kecs  kis 
nemtőjének  látszott,  minőkkel  a  költészet  ősidejében 
az  Olymp  istennői  játszottak. 

Az  öreg  úr  megragadta  a  kis  leány  parányi  kezét, 
mely  puha  volt,  vékony  fehér  ujjakkal  és  eleven 
rózsaszín  körmökkel  —  és  csaknem  elérzékenyedve 
mondta : 

—  Köszönöm  neked,  kis  lányom.,  hogy  vidámságot 
hoztál  e  rideg  helyre.  Köszönöm,  hogy  eljöttél.  Most 
legalább  van  megint,  a  kit  szerethetek. 

—  Én  is  köszönöm,  bácsikám,  —  felelt  a  leányka,  — 

hogy  megszabadított  a  feszes,  rideg,  idegen  élettől. 
Az  ön  levele  volt  a  Noé  galambja,  mely  zöld  ággal 
jelenté  a  reményt  és  menekülést.  Én  ott  már  beteg 
lettem,  s  két  év  alatt  bizonyosan  meg  is  halok,  el- 
temetnek, a  nélkül,  hogy  bácsikámat  megismertem 
volna.  Képzelje,  bácsikám,  milyen  kínban  lehettem 
a  néni  mellett,  a  ki  nagyon  komoly  és  az  egész  vá- 
rosban nem  keres  föl  más  helyeket,  csak  a  templo- 
mokat. 

Olyan  voltam,  mint  a  kalitkába  zárt  pacsirta, 
mely  ösztönénél  fogva  egyre  emelkedni  akar  s  min- 
dig megüti  a  fejét  a  korlátozó  sodronyokba.  De 
most  már  itt  vagyok,  a  szép,  a  nyilt  természetben. 
S  milyen  lehet  itt  a  tavasz,  fák,  virágok,  susogó 
vizek  közt!  Nagy  házak  nem  zárják  el  előlem  a  ki- 
látást, kocsik  robogása  nem  nyeli  el  a  madarak 
csicsergését.  Én  a  természet  leánya  vagyok  és  itt 
igen  boldog  leszek. 

Az  öreg  úr  arra  gondolt:  « Istenem,  a  gyümölcs 
néha  mégis  mily  messze  esik  a  fájától  ;  milyen 
egészen  más  ez  a  gyermek,  mint  anyja  volt,  az  a 
mindent  szenvelgett,  rangvágyó,  nervőz  delnő,  a  ki 
a  világért  rá  nem  lépett  volna  a  harmatos  fűre,  s 
örökké  függönyökkel  védte  szemét  a  nap  kedves 
tavaszi  sugaraitól)). 

Marion  kisasszony  ezalatt  leszedette  a  málhákat, 
különös  gondot  fordítva  a  dobozokra,  melyekben 
tükrei  és  fej  ékei  voltak,  és  egy  csomagra,  melyben 
Chamisso  érzelmes  költői  művei,  Hahn-Hahn  Ida 
grófnő  és  Crebillon  egy  pár  regénye  mellett  Humboldt 
Vilmos  levelei,  cgyDamen-Conversations-Lexicon  és  — 

talán  mutogatásképen  —  egy  szakácskönyv  hevertek, 
különös  tarka  társaságban. 

Mire  rendbe  jöttek,  Zsigmond  úr  a  családi  képe- 
ket mutogatta  meg  Olgának,  melyeket  ő  mulatságo- 
san komoly  arczc^al  nézett  végig  és  tizszer  is  enge- 
delmet kért  tőlük,  hogy  első  pillanatban  olyan  komor 
és  barátságtalan  tekintetet  tulajdonított  nekik,  a  minő 
jó  atyafiak  közé  teljességgel  nem  illett  volna.  Azután 
ismét  komolyan  hallgatta  a  bácsikája  szavait,  midőn 
magyarázta,  hogy  ez  a  bozontos  szakállú,  aczélinges 
vitéz  régente  híres  várkapitány  volt  a  Garan  men- 
tében ;  ez  a  villogó  szemű,  sasorrú  férfi  mint  ban- 
deriális  alvezér  esett  el,  anno  domini  i  y*'^;  ez  a  szelid 
mosolyú  öreg  úr  egy  régi  országgyűlés  híres  követe 
volt ;  az  a  másik  meg  sokáig  alispánságot  viselt  a 
megyében,  míg  végre  aranykulcsos  lett  belőle.  Ezek 
mind  az  ő  őseik.  Végre  a  zöld  terembe  jutnak,  a 
szépen  ecsetelt  női  arczkép  elé.  Erről  az  öreg  úr 
nem  tud  sok  magyarázó  szót  mondani ;  mindössze  is 
reá  mutat:  «Ez  volt  az  én  feleségem!))  és  könny 
csillog  a  szemében. 

A  kis  leány  is  egészen  el  van  szomorodva  és  egy 
szót  sem  szól.  Az  a  könny,  mely  Zsigmond  úr  sze- 
mében ragyog,  sokkal  szentebb,  semhogy  emberi 
vigasztalással  illenék  megsérteni.  Mind  a  ketten 
hallgatnak,  mire  az  öreg  úr  észreveszi  magát  és  így 
szól : 

—  Gyermekem,  úgy-c,  minő  bohó  vén  ember 
vagyok  én;  mindjárt  az  első  órában  elszomorítalak. 
Jertink  innen. 

Szó   nélkül    mennek   ki,   s  Marion  —  ki   a  nagy 

teremben  maradt  —  egészen  el  van  csodálkozva  az 
örökvidor  arcz  komoly  kifejezésén.  Mindig  ilyen- 
nek szeretné  látni,  —  gondolja  magában,  —  mennyi- 
vel szebb  lenne  akkor! 

—  Édes  bácsikám,  —  mondta  a  leányka  egy  kis 
szünet  után,  —  legelsőbb  is  egy  nagy  kérésem 
lenne. 

—  Csak  bátran,  kedvesem. 

—  Szeretném,  ha  az  én  szobám  ablakai  a  kertre 
nyilnának.  Rendkívül  szeretem  látni  a  zöld  lombo- 
kat és  hallgatni  reggelenként  az  ébredő  madarak 
szavát,  melybe  komoly  kakukszó  vegyül.  Természe- 
tesen, még  erre  várni  kell,  mert  most  hideg,  rideg 
tél  van.  De  a  természet  mindig  szép  marad,  bármily 
fanyar,  tüi  képet  ölt. 

—  Nagyon  örülök,  kis  Olgám,  hogy  már  előre 
eltaláltam  kivánságodat,  mint  a  hogy  te  is  kitaláltad 
az  én  kedves  nótámat.  J  erünk,  kedvesem,  szobádba 
vezetlek. 

A  kis  leányka,  feledve  az  elébbeni  komoly  pilla- 
natot, megint  szökdicsélve  ment  nagybátyja  karján, 
míg  Marion  kisasszony  az  út  fáradalmaitól  meg- 
törődve, lassan  követte  őket  és  nagyon  bosszanko- 
dott magában,  hogy  ez  a  fölserdült  leányka  soha 
sem  szűnik  meg  gyermek  lenni. 

Két  egymásba  nyiló  szobába  léptek, 

—  Oh  mily  szépen  van  elrendezve,  —  kiáltott  föl 
Olga  —  csupa  csín  és  ízlés  minden. 

Aztán  egész  gyermekes  örömmel  nézte  a  nagy 
virágos  bútorokat,  a  tarka  azőnyeget,  az  álló  tükröt, 
a  falak  vidám  kék  színét. 

—  Ez  ablakból  —  mondta  az  öreg  úr  —  az  egész 
völgyön  végig  lehet  tekinteni ;  nyáron  át  igen  szép 
látvány.  Szegény  nőm  gyakran  órák  hosszáig  mélá- 
zott itt  s  távcsövén  nézte  az  érkező  vendégeket. 
E  távcső  most  is  itt  van ;  kedves  ereklyém,  neked 
adom. 

Olga  melegen  csókolta  meg  a  nagybácsi  kezét 
s  majd  megpillantva  a  szögletben  a  virágállványt, 
melyen  egy  pár  kinyilt  fuxia  piroslott,  oda  szaladt 
és  egész  elégülten  mondta : 

—  Milyen  szép  virágok!  A  szemet  édesen  ámít- 
ják, hogy  már  tavasz  van.  Milyen  eleven  zöld  leve- 
lek !  Szeretnék  örömömben  tapsolni,  ha  el  nem  szo- 
moríína  valami. 

—  Micsoda,  kis  leányom? 

—  Hogy  e  sok  jószágot  én  semmivel  sem  tudom 
meghálálni. 

—  Bohó  gyermek ! 

—  De  mégis  meg  tudom  valamivel.  Igen,  a  sze- 
retettel. Nagyon,  de  nagyon  fogom  szeretni  az  én 
bácsikámat. 

Az  öreg  úr  megint  mosolygott,  mintha  egyszerre 
kicserélték  volna.  Hisz  épp  ez  hiányzott  neki  —  a 
szeretet  meleg  napfénye. 

—  Nos  tehát,  leányaim  —  monda  az  öreg  úr  — 
válaszszatok,  mindkettőtöknek  külön  szobátok  lesz 
egymás  mellett. 

Marion,  ki  ezalatt  a  kereveten  pihente  ki  eltörő- 
dését,  erre  szükségesnek  látta  megjegyezni,  hogy 
sokkal  czélszerűbb  lesz,  ha  az  egyik  szoba  a  nap- 
pali, a  másik  meg  a  hálószoba   fog  lenni.   A  derék 

hölgy  dehogy  tudott  volna  egy  éjjelt  nyugodtan  el- 
tölteni egyeseg)edül.  Olga  nem  tett  rá  semmi  ellen- 
vetést, s  egy  óra  múlva  minden  úgy  volt,  a  mint 
Marion  kívánta. 

Végre  a  !:ét  leány  egyedül  maradt.  Át  akartak 
öltözködni,  hogy  megszabaduljanak  az  uti  meleg 
ruha  kényelmetlenségeitől.  Olga  azonban  elébb 
körültánczolta  az  asztalt,  s  szerencsétlenségre  le- 
ütve a  Marion  egy-két  könyvét,  az  ablakhoz  futott, 
hogy  a  holdfényes  tájékot  nézze. 

—  Olga !  —  kérdé  Marion  —  szeretné  ön,  ha 
valaki  a  verébhez  hasonlítaná? 

—  No  hiszen  szépen  megköszönném  ez  udvariat- 
anságot. 

—  Pedig,  őszintén  szólva,  van  egy  kis  hasonla- 
osság. 

—  Szeretném  tudni,  hogy  micsoda.  Marion,  jól 
meggondolja,  a  mit  mond ;  még  az  öné  a  szó  .  .  . 
Nagy  leány  vagyok,  boszút  állhatok. 

Egy  kissé  elhallgattak,  Olga  azonban  kiváncsi  lett. 

—  No  mondja  el  Marion,  a  mit  elkezdett. 

—  Mindjárt,  kedvesem,  csak  ezt  a  csipkét  igazí- 
tom meg.  Hát  igaz,  tudja-e  ön  azt  a  találós  mesét, 
hogy  egy  veréb  hányat  lép  egy  évben  ? 

—  Hogyne  tudnám.  Egyet  sem,  mert  mindig 
ugrik. 

—  No  lássa,  önre  is  épen   ezt   lehetne   mondani. 
Olga   egy   kissé   elhallgatott ;    nyilván   röstelte   a 

hasonlítást;  azonban  nem  sokáig  maradt  nyugton. 

—  Marion,  én  is  kérdenék  valamit. 

—  Szívesen  felelek. 

—  Hát  ön  tudja-c,  hogy  miért  van  az  embernek 
két  füle  ? 

—  Hogy  a  jó  intéseket  annál  jobban  meghallja 
és  kövesse. 

—  Arra  elég  volna  egy  is  ;  de  kettő  ? 

—  Nos? 

—  Hát  hogy  a  sok  fölösleges  zsémb  beszálljon 
az  egyiken  s  annál  hamarább  kirepülhessen  a  má- 
sikon. Lalla-lálom,  lalla-lálom,  a  világon  minden 
álom. 

S  azzal  nevetve,  dalolva  kisuhant,  mint  egy  kis 
légi  árnykép  (ha  ugyan  az  árnyékot  elképzelhetnék 
szép,  vonzó,  friss,  ragyogó  színekben),  s  legkevésbbé 
sem  hallotta  Marion  aggodalmait. 

A  derék  hölgynek,  míg  öltözékét  befejezte,  sok 
szomorító  gondolata  támadt.  Mily  gondtalan  terem- 
tés, —  sóhajtott  magában,  —  ez  a  könnyelmű  víg- 
ság igen  rossz  kalauza  lesz  az  élet  göröngyös  u^ain. 
Az  ily  lényeket  az  első  mély  érzés,  az  első  igazi 
fájdalom  könnyen  összetörheti,  pedig  müy  kár  lenne 
értei 

E  perczben  az  öreg  úr  is  —  írás  közben  — 
épen  az  ő  kis  húgáról  gondolkodott.  Nagyon  vidor 
gyermek,  tán  egy  kissé  könnyelmű  is.  Ámde  egész 
lényében  van  valami  báj,  mely  még  e  könnyelműsé- 
get is  szeretetreméltó  erénynyé  bűvöli.  Más  embe- 
rek vígsága  mindig  sértette  az  ő  bánatos  szívét,  míg 
most  e  gyermeké  egészen  magával  ragadta.  A  gond- 
viselés küldte  őt;  annak  választottja  ő;  mert  hisz  e 
háznak  épen  ily  kaczagó  gerliczére  van  szüksége, 
hogy  falai  egy  kis  élettől  visszhangozzanak. 


E  pcrczbcn  kopogtak  az  ajtón  s  ez  elriasztá  az 
öreg  úr  gondolatait.  Olga  lépett  be  nevetve,  hogy 
mintegy  igazolja  mindazt,  mit  róla  az  öreg  úr  el- 
gondolt. 

—  Az  istenért,  bácsikám,  már  késő  este  van  és  ön 
ír?  Miért  rontja  szemét?  Azt  nem  lehet  venni  a 
boltban,  mint  a  keztyűt,  ha  elkopik.  Többé  nem  fo- 
gom megengedni.  Ha  írni  való  lesz,  itt  vagyok  én  ; 
ha  sok  lesz,  itt  vagyunk  én  és  Marion  . .  .  Ezután 
én  leszek  az  íródeák.  A  madám  —  a  bécsi  nevelő- 
ben —  úgy  is  mindig  dicsérte  Írásomat;  hadd  ve- 
gyem hát  legalább  egy  kis  hasznát.  Betűimre  azt 
mondta,  hogy  igen  férfiasak.  Nézze,  bácsikám ! 

—  Valóban,  kedvesem,  erősvonású  folyékony  betűk. 

—  Oh  nekem  sok  férfias  tulajdonságom  van.  Sze- 
retek úszni  (persze  nem  télen),  s  ha  nem  úsznám  is 
át  a  genfi  tavat,  mint  lord  Byron,  de  nem  is  hamar 
fáradok  el ;  e  mellett  már  próbáltam  czélba  lőni  is, 
noha  e  téren  az  indián  vadászok  okvetlenül  jóval 
fölülmúlnak.  De  meg  ne  ijedjen  tőlem  bácsikám, 
mert  én  —  ha  kell  —  azt  is  eldalolhatom,  mit  a 
richmondi  lányvásár:  «tudok  sütni,  főzni,  mosni, 
varrni  stb.» 

—  Ez  mind  szép,  kedvesem!  Tán  szivarozol  is? 
(E  kérdést   az  öreg  úr   némi  aggodalommal  tette.) 

—  Isten  mentsen  1  —  kiáltotta  Olga.  —  Ki  nem 
állhatom  azokat  a  leányokat,  a  kik  szivaroznak  és 
verseket  írnak;  ámbár  most  én  is  úgy  földicsértem 
magamat,  mintha  örökösen  verseket  írnék,  még  pe- 
dig saját  magamról.  Képzelje,  bácsikám,  néha  Ma- 
rion is  ír  titokban,  csakhogy  eltagadja. 

A  kis  gonosz  —  csupa  merő  boszúállásból  —  még 
nagyobb  pletykába  is  bele  keverte  volna  a  komoly 
hölgyet,  ha  az  e  pillanatban  épp  a  szobába  nem  lép, 
szerényen,  hivatásához  illő  komolysággal  és  tisztes 
fekete  öltözékben,  mely  szökés  fürtéihez,  jól  ter- 
mett alakjához  és  gondolkodó  arazához  egészen  illett. 

Olga,  nehogy  a  tréfa  miatt  kudarczot  valljon,  rög- 
tön más  térre  vitte  a  beszélgetést. 

—  Tudja-e,  bácsikám,  —  kezdte  szelid  hangon,  — 
mi  itt  az  én  legnagyobb  örömem  ? 

—  Mondd  meg,  kis  leányom. 

—  Az,  hogy  bácsikámat  épen  olyannak  találtam, 
a  minőnek  képzeltem. 

—  Hát  te  már  előre  is  foglalkoztál  velem  ? 

—  Oh,  de  mennyit !  Nem  igaz-e.  Marion  ?  — 
Marion  kisasszony  nagyon  el  volt  merülve,  külön- 
ben azt  mondta  volna  rá,  hogy  igaz.  Egykor  — 
négy-öt  évvel  ezelőtt  —  egy  képes  könyvben  na- 
gyon megtetszett  nekem  egy  tiszteletreméltó  alak, 
magyar  ősi  viseletben.  Ruhája  is  ragyogott,  de  sok- 
kal inkább  ragyogott  arczán  valami  kedves  fény,  me- 
lyet nem  annyira  szemem,  mint  szívem  vett  észre. 
Én  azt  lefestettem  magamnak,  s  munka  közben 
atyámnak  is  megmutattam.  Azt  hittem,  megdicsér 
ügyességemért,  de  ő  elszomorodott,  és  azt  monda : 
« Istenem!  mennyire  hasonlít  Zsigmondhoz!*  Meg- 
kérdeztem, hogy  kicsoda  az  a  Zsigmond,  és  ő  ez 
este  annyit  beszélt  nekem  bácsikámról,  hogy  én  még 
máig  sem  tudtam  elfelejteni.  Aztán  elkérte  tőlem  a 
képet  és  ágya  fölé  tette. 

Az  öreg  úr  szeme  könnybe  lábadt. 

—  O  is  szeretett  engemet,  én  is  őt,  —  mondta,  — 
és  mégis  elszakadva  é.'tünk.  Kerültük  egymást  a  nél- 
kül, hogy  voltaképen  haragudtunk  volna.  Mivel  el- 
ménk más  eszmékkel  foglalkozott,  azt  hittük,  hogy 
szívünknek  is  el  kell  szakadni.  A  rosszul  értelme- 
zett férfiasság,  a  dacz,  a  büszkeség  egyikünknek  sem 
engedte,  hogy  az  első  lépést  megtegyük  a  kibékülés 
felé.  Sokszor  megbántuk,  hanem  már  késő. 

—  Mi  szakította  el  önöket  egymástól  ?  —  kérdé 
a  lányka  szánakozol ag. 

—  A  megyei  pártoskodások  és  . .  . 

Az  öreg  úr  hirtelen  elhallgatott.  Nem  folytathatta 
tovább  e  k's  lány  előtt,  mert  hiszen  hogyan  mondta 
volna  meg  azt  neki :  a  megyei  pártoskodások  és  egy 
nagyravágyó,  fényűző  nő,  a  te  anyád,  ki  férjének 
angyala  helyett  ördöge  volt,  kinek  hiúságaért  sze- 
gény testvérem  feláldozott  minden  vagyont  és  még 
a  szív  legnagyobb  kincsét :  az  önbecsületet  is. 

Nem  mondott  tehát  egyebet,  mint  ezt: 

—  Hagyjuk,  gyermekem,  e  szomorú  emlékeket, 
menjünk  az  estelizőbe. 

Kevés  idő  kellett,  hogy  a  komoly  hangulat  megint 
megváltozzék.  Általában  e  téli  nap  a  szentelek!  kas- 
télyban egész  áprilisi  nappá  lett,  midőn  majd  mindig 
együtt  jár  az  eső  a  napfénynyel.  Olga  kedélyesen 
kezdte  elbeszélni  Marion  mai  félelmét  és  aggodal- 
mait, midőn  eleintén  a  szenteleki  úton  minden  ár- 
nyékot rablónak  nézett,  míg  csak  el  nem  nyomta  a 
buzgóság. 

Marion  azzal  torolta  meg  e  fecsegést,  hogy  ismét 
kegyes    intésekhez    fogott.    Erre    minden    perczben 

nyílt  alkalom.  Az  istenért,  ne  egyék  annyit,  mert 
nem  fog  aludni  tudni !  Az  istenért,  ne  verje  úgy  azt 
a  zongorát,  mert  itt  nincs,  a  ki  minden  héten  fel- 
hangolja!  Az  istenért,  ne  beszéljen  annyit,  hagyjon 
valamit  holnapra  is ! 

Mindez  intés,  bár  a  szeretet  hangján  volt  mondva, 
ezúttal  mégis  -  -  a  nagybácsi  előtt  —  annyira  sérté 
a  «nagy  leány »  hiúságát,  hogy  elhatározta  ezúttal 
megbőszülni  magát. 

Jó  éjszakát  kívántak  a  bácsinak,  a  ki  maga  is  el- 
álmosodott, s  alvószobájukba  tértek,  Olga  szaladva, 
Marion  pedig  egy  csöppet  sem  engedve  komoly, 
lassú,  méltóságteljes  lépéseiből. 

A  jó  kisasszonynak  ottbenn  mindjárt  nagy  boszu- 
sága  akadt.  Nem  találta  Chamissot,  pedig  a  nélkül 
teljes  lehetetlenség  elaludnia.  Egykor  Sonnenschein 
hadnagy  —  maga  is  költő,  mert  hiszen  a  szerelem 
költővé  tesz  minden  valamirevaló  lényt  —  kedvei- 
tette  meg  vele,  s  azóta  majd  minden  este  olvas  be- 
lőle egy-egy  könnyek  és  sóhajok  közt  írt  lapot.  Most 
is  oda  készítette  éji  asztalára,  de  eltűnt. 

—  Eh,  Marion,  —  monda  Olga,  —  tegyen  ez 
este  kivételt :  aludjék  el  Chamisso  nélkül.  Hígye 
meg,  az  efféle  szellemi  mákonyhoz  nem  jó  hozzá- 
szokni. Aztán  ne  nyugtalankodjék,  holnap  reggel 
bizonyosan  megtalálja.  (Persze  ott  volt  az  Olga 
vánkosa  alatt.  Ez  volt  a  boszúállás  bohózatának  első 
felvonása.) 

Marion  elfútta  a  lámpát. 

A  hold  szépen  bevilágított  s  a  bútorok  hosszú 
árnyat  vetettek  a  szőnyegen  és  falakon   keresztül,  s 

az  ablak  koczogott  a  széltől,  mely  odakünn  harago- 
san kezdett  czivódni  a  száraz  téli  fákkal. 

—  Kedvesem,  hiszi  ön  a  kísérteteket? 
Ez  az  Olga  kérdése  volt. 

—  Eh,  ne  beszéljen  effélékről,  tudja,  hogy  nem 
szeretem. 

—  Én  sem  igen  szoktam  rajok  gondolni,  hanem 
ma  sokszor  eszembe  jutottak,  mintha  ez  a  tájék 
temető  lenne,  s  én  egész  napon  Dumas  «MiI]es  et 
une  phantoms))-ját  olvastam  volna.  Ez  az  egyetlen- 
egy könyv,  melyet  még  a  nevelőben  saját  szorgal- 
mamból elolvastam.  Ismeri  ön  e  rémes  könyvet  ? 
Nagyon  izgató  olvasmány,  tele  van  csodákkal,  de- 
lejjel, varázszsal,  kísértetekkel,  szellemekkel. 

—  Aludjék,  Olga ! 

—  Nem  tudok. 

—  Megmondtam,  hogy  ne  egyen  annyit. 

—  Igaza  volt.  Oh,  de  nézzen  csak  az  ablakra. 

—  Mit  lát,  az  Istenért  ? 

—  Egy  ősz  ember  néz  be  az  ablakon.  Haja  fehér, 
szakálla  is  fehér. 

—  Ne  bolondozzék,  Olga ! 

—  Hát  tekintsen  oda,  ha  nem  hiszi. 

—  Jaj,  valóban ! 

.  —  El-ellebben,  meg  visszatér.  Marion,  ez  külö- 
nös dolog. 

—  Gyújtsa  meg  a  gyertyát  és  csöngessen.  Oh 
Istenem!  mi  történik  itt?  Mindig  féltem  az  ily  vén 
kastélyoktól,  melyek  csak  kuvikoknak  valók.  Csön- 
gessen, Olga ! 

—  Hová  gondol  ön  ?  Csak  nem  lármázhatjuk  föl 
a  nagybácsit! 

—  Én  sikoltok,  Olga!  —  kiálta  Marion  az  ágy- 
ból kiugorva. 

—  Én  meg  kaczagok. 

—  Ugyan  nem  féli  az  Istent,  ez  ördöngös  éjjelen. 

—  Eh,  ne  beszéljen  félre,  Marion.  A  világon  a 
legszebb  holdas  téli  éjszaka  van.  S  ön  úgy  megijed 
e  zúzmarás  ágaktól,  melyeket  a  szél  néha  ablakunk- 
hoz hajlít.  Ez  az  egész.  Lássa,  mily  könnyű  az  em- 
bert zavarba  hozni. 

Marion  elszégyenelte  magát  s  kevés  szünet  után 
szigorú  neheztelő  hangon  mondta  : 

—  Ez  nem  volt  szép  öntől. 

—  A  milyen  a  mosdó,  olyan  a  törülköző  is,  ked- 
vesem. Ön  ma  minden  kérelmem  daczára  is  örökö- 
sen leczkéztetett,  hogy  komolyságra  tanítson.  Én  is 
akartam  önt  valamire  tanítani,  a  bátorságra.  Kedves 
Marion,  erre  szintén  nagy  szükség  van.  Ugyan  mit 
tett  volna  ön,  az  Istenért,  ha  valamiképen  a  régi 
sarmácziai  lányok  közt  születik,  kiknek  (ha  igaz,  mit 
a  történet  felőlük  ír),  addig  nem  lehetett  férjhez 
menniök,  míg  három  ellenséget  meg  nem  öltek? 
Édes  Marion,  ön  ott  soha  sem  ment  volna   férjhez. 

—  Eh,  ne  beszéljen  nekem  a  sarmácziai  lányok- 
ról, hagyjon  aludni. 

—  Szívesen,  hanem  még  van  egy  kis  mondani- 
valóm. Kedves  Marion,  valahányszor  nappal  nagyon 
sok  lesz  a  dorgálás,  éjjelenkint  mindig  meg  fog  je- 
lenni egy-egy  kisértet.  Jó  éjszakát ! 

Jó  éjszakát !  Ezt  a  legkönnyebb  kimondani,  hanem 

mikor  egyszer  az  álmot  így  elűzik  az  embertől,  ak- 
kor nem  igen  lehet  többé  jó  éjszakára  számítni. 
Szegény  Marion  is  alig  tudott  elaludni  a  nagy  ije- 
delemtől, s  komolyan  föltette  magában,  hogy  más- 
nap, egész  álló  nap  haragudni  fog. 

Marion  kisasszony  kora  reggel  meg  is  kezdte  ezt 
a  nehéz  szerepet.  Nehéznek  mondhatjuk,  mert  nem 
akart  beszélni,  már  pedig  ő  nő  volt,  még  pedig 
franczia  nő. 

Reggel  szó  nélkül  öltözködött  s  Olga  köszönté- 
sére csak  egy  hideg  főbiczc^entéssel  felelt.  Még  a 
vánkos  alól  előkerült  Chamisso  sem  birta  nyelvét 
föloldani,  hogy  e  pajzán  gyermeket  íeszidja.  Komoly 
redőkbe  vonta  homlokát,  előkereste  Hahn-Hahn  Ida 
egyik  regényét  (a  legszebbiket),  s  azzal  kiment  a 
nagy  terembe,  leült  a  kandalló  mellé  és  olvasotí. 

Alig  oJ vásott  azonban  pár  lapot,  midőn  kopogtak. 

—  Ki  az  ?  —  kérdezte  Marion,  kissé  megrez- 
zenve. 

—  Én,  —  hangzék  odakünn  ;  hanem  ez  a  felelet 
teljességgel  nem  nyugtatta  meg  Mariont  a  kopog- 
tató kiléte  felől.  Erre  azonban  nem  is  volt  nagy 
szükség,  mert  az  ajtó  megnyilt  s  azon  át  idegen 
férfi  lépett  be,  szörnyűképen  zavarba  jőve,  midőn 
a  támlányból  női  alakot  látott  fölegyenesülni. 

Valami  köszönésfélét  hebegett,  s  elmondta,  hogy 
a  nagyságos  urat  keresi,  de  nincs  a  szobájában  s 
azt  hitte,  hogy  itt  fogja  találni.  Engedelmet  kér,  ha 
e  miatt  ő  nagyságát  valami  kedves  foglalkozásban 
megháborította. 

Az  idegen   férfi    nem   volt   már  nagyon  fiatal,  de 

modorán  egyszerre  meglátszott,  hogy  még  nem  so- 
kat élt.  Arcza  egészen  tiszta  volt,  s  ha  a  fekete 
riihát  s  az  egész  alak  komolyságát  jól  szemügyre 
veszszük,  lehetetlen  el  nem  találni,  hogy  az  egy- 
ház szolgái  közé  tartozik. 

Marion  azonban  nem  találta  el,  s  megkérdezte, 
hogy  kihez  van  szerencséje?  Az  idegennek  részé- 
ről volt  a  szerencse ;  azután  szerényen  megnevezte 
magát  s  elmondta,  hogy  ő  a  szenteleki  lelkész. 

Ha  ilyen  jámbor,  istenfélő  férfiú,  akkor  bátran 
leülhet,  gondolta  Marion,  s  helyet  mutatott  neki  a 
kandalló  mellett,  az  ő  támlányával  szemközt. 

A  lelkész  párszor  köhintett,  azután  szétnézett,  s 
végre  —  midőn  Marion  nem  szólt  —  megkérdezte, 
hogy  minő  utazásuk  volt  ?  Aztán  kérdezősködött 
egyebek  felől  is,  mert  hisz  az  ily  első  társalgások 
rendesen  kérdezgetésekből  állanak.  Körülbelül  egy 
óra  folyt  el,  míg  együtt  beszélgettek,  s  mialatt  a 
lelkész  nem  egyszer  adta  tanújelét,  hogy  komoly  és 
becsülésre  méltó  férfiú,  s  e  mellett  —  nőtlen  agg- 
legény létére  is  —  nagy  tisztelője  a  nőknek  és  még 
nagyobb  kedvelője  a  sakkjátéknak  és  virágoknak. 
Mindez  nagyon  tetszett  Marionnak,  s  mikor  Zsig- 
mond úr  haza  jött,  s  a  lelkészt  a  maga  szobájába 
vitte,  hogy  ott  vele  az  iskola  elkorhadt  födeléről 
tanácskozzék,  szinte  nehezére  esett  a  beszélgetést 
abba  hagyni. 

Jött  Olga,  dalolva  egy  ismeretes  barkarolt. 

Marion  kisasszony  föl  sem  tekintett  rá,  hanem 
egész  buzgalommal  betűzte  a  lapokat,  noha  arról  a 
kedves   hatásról    gondolkozott,   melyet   rá   a   szelid 

Vtdnai :  A  kis  tflndér.  4 

arczú  és  szerény,  félénk  modorú  látogató  tett.  Sze- 
rette volna  Olgának  mindezt  elmondani,  hanem  ez- 
úttal haragudnia  kellett  rá.  Délnél  tovább  azonban 
nem  állhatta  meg,  s  Olgának  megsúgta,  hogy  egy 
derék  férfival  ismerkedett  meg,  a  lelkészszel,  a  kinek 
sok  szép  tulajdona  közt  rá  nézve  legérdekesebb  az, 
hogy  sakkozni  tud  is,  szeret  is.  Ezentúl  lesz  leg- 
alább, a  kivel  játszhatik. 

E  nap  óta  a  szenteleki  kastélyban  mindennap 
történt  valami  figyelemreméltó  dolog.  Legelőször  is 
a  kis  Olga  megismerkedett  a  szobákkal,  épületek- 
kel, a  cselédekkel ;  majd  megtekintette  a  falut,  sze- 
rény csinos  házaival,  a  templomot  sugár  tornyával, 
a  csinos  lelkészlakot,  szóval  mindent,  de  mindent. 
Aztán  a  nagybácsi  lovai  közül  kiválasztott  egy  szép 
növésű  paripát,  lelkére  kötve  a  lovásznak,  hogy  azt 
tavaszig  jól  betanítsa. 

A  kis  boszorkány  (néha,  midőn  nagyon  haragu- 
dott, így  nevezte  el  Marion)  sokszor  kétségbeejtette 
a  jószivű,  aggodalmas  természetű  leányt.  Például, 
midőn  hidegben,  hóban  künn  járt  a  kert  tisztí- 
tatlan ösvényein,  puszta  szeszélyből,  minden  czél 
nélkül. 

Mégis  kellett  azonban  valami  c^éljának  lenni, 
mert  egyik  reggel  a  virágállványról  leszedett  min- 
den nyíló  bimbót  és  kifejlett  virágot,  s  azokat  ko- 
szorúba kötve,  levitte  a  kertbe.  Marion  nem  birta 
elképzelni,  hogy  szobájukból  hová  lettek  a  szép 
virágok;  hanem  bezzeg  megtudta  az  öreg  úr,  mert 
megtalálta  az  egész  füzért,  fekete  szalag-csokorral, 
azon    a   kis  fehér  márványemléken,  mely  boldogult 

nejének  legkedvesebb  olvasóhelyét  jelölte,  e  fölirat- 
tal :  « Annám  enyh-helye)). 

Az  öreg  úr  el  volt  érzékenyülve,  midőn  megtudta, 
hogy  ezt  a  kis  leány  tette  s  alig  várta  az  alkalmat, 
hogy  e  szép  kegyeletért  összevissza  csókolhassa. 
E  pillanat  óta  még  jobban  szerette. 

Másnap  mulatságosabb  dolog  történt. 

Az  öreg  úr  elaludt  a  zsölyeszékben  s  Olga  crayont 
ragadva,  rögtön  lerajzolta.  És  minő  híven !  Az  öreg 
úr  nem  tudott  hová  lenni  meglepetésében,  midőn 
fölébredve,  asztalán  találta  a  maga  képmását,  ez  alá- 
írással «az  én  jó  bácsikám*. 

E  mellett  a  csínyek  sem  hiányzottak. 

Fogadtak  Marionnal,  hogy  ki  készít  el  hamarabb 
egy  házi  sapkát  a  nagybácsi  számára.  Persze  Marion 
jobban  haladt,  mert  mindig  rajta  ült.  Már  előre 
örült  a  diadalnak,  midőn  egy  reggel  kézimunkájá- 
nak nagy  részét  kifejtve  találta. 

—  Ah !  —  boszankodott  Marion,  —  ezt  is  a 
kis  boszorkány  művelte  az  éjszaka.  Valóságos  Dia- 
bolina! 

—  Soha  se  üssön  olyan  nagy  lármát,  kedves 
Marion,  —  viszonzá  Olga  hamis  mosolylyal.  —  Ön 
olvasta  valaha  Pénelopé  történetét,  s  meglehet,  ha- 
sonló fogadást  tehetett,  s  á  la  Pénelopé,  éjjel  kifejti, 
a  mit  nappal  csinál. 

—  Ez  igen  összevissza  zavart  beszéd,  édesem. 
Ön  fejtette  ki,  és  ez  csakugyan  nem  volt  szép. 

—  Ha  úgy  volna  is,  miért  ne  lett  volna  szép? 
Miért  nem  vigyázott  jobban  a  kézimunkájára?  Mi 
most,   kedvesem,   harczot  viselünk  —  himzőtűvcl,  s 

a  jó  tábornok,  ha  erejével  nem  boldogulhat,  igyek- 
szik hadi  fortélylyal  élni.  Én  is  ezt  tettem. 

E  nap  óta  Marion  új  nevet  kapott:  Mme  Pé- 
nelopé. 

Mit  tehetett  mást,  tűrte  az  istenadta. 

Ezalatt  az  egész  ház,  az  egész  falu  a  «szép  kis 
teremtésről))  beszélt.  A  szakácsnő  dicsekedett,  hogy 
a  kisasszony  kártyát  vetett  és  sok  szerencsét  jósolt 
neki,  azt  is  hozzá  tevén :  hogy  e  szerencsét  teljesen 
megérdemli.  Mily  leereszkedő  !  Az  öreg  Jánossal 
órákig  elbeszélt  és  nem  mondhatott  volna  neki  ked- 
vesebbet, mint  mikor  azt  mondta :  meglátszik  rajta, 
hogy  katona  volt,  még  pedig  huszár.  A  hű  cseléd 
azóta  mindig  büszkébben  rakja  a  lábait.  A  szolgá- 
lóknak tarka  selyemkendőket  ajándékozott,  a  lovász- 
nak szivarokat,  a  « Favorité  ))-nak  (így  nevezte  kivá- 
lasztott paripáját)  c^ukrot.  A  falusi  gyermekek  czifra 
bábokat  és  képeket  kaptak  tőle,  s  ha  Olga  az  ut- 
czársL  lépett,  szaladtukban  egymást  törték,  ütötték, 
hogy  melyikök  csókolhassa  meg  legelőször  azt  a  kis 
kezet,  mely  mindig  oly  gyöngéden  simogatta  meg 
friss  orczáikat.  A  falu  komoly  lelkésze  is  egészen 
el  volt  bájolva,  s  nem  győzött  hálálkodni  azért  a 
díszes  virág-könyvért,  melyet  Olga  szebbnél  szebb 
rózsákkal  festett  tele,  midőn  megtudta,  hogy  e  jó 
ember  milyen  nagy  előszeretettel  viseltetik  a  rózsák 
iránt,  s  nagy  örömét  találja  a  virágkirálynők  ápolá- 
sában. 

Ez  általános  igézetben  még  az  állatok  is  osztoz- 
kodni látszottak.  Az  agarak  mindig  vidoran  tánczol- 
tak  a  kis  leány  körül,  a  nélkül  hogy  nagyobb  bizal- 

maskodással  alkalmatlankodni  mertek  volna  ;  a  Favo- 
rité sokszor  jókedvűleg  nyerített,  midőn  az  ól  küszö- 
bére lépett;  a  galambok  fölrepültek  ugyan  előle, 
midőn  közeledni  látták,  de  kéjes  turbékolás  közt  néz- 
ték az  ereszről,  a  mint  e  kis  könnyed  alak  az  udva- 
ron át  lebbent. 

Senki  sem  hívta  többé  Olga  kisasszonynak. 

Más  nevet  kapott,  melyet  egy  alkalommal  a  tisz- 
teletes úr  bátorkodott  kiszalasztani  az  ajkain : 

A  kis  tündér. 

(A    kis    tUndér    a    szerelemre    nézve    dlenkezfi    véleményen  van  két  érez6 
szívvel). 


Csak  jönne  már  a  tavasz!  Hozná  el  mielébb  sze- 
líd verőfényét,  suttogó  szellőit,  virágillatát  és  hűs 
lombjait !  A  kis  tündér  megunta  már  a  szobai  léget 
és  szeretne  szép  büszke  járású  paripáján  átröpülni 
a  virágos  réteken,  vagy  bolyongani  a  víz  fűzfás  part- 
jain, föl-fölkeltve  az  itt-ott  szunnyadó  visszhangot; 
sőt  még  a  szebb  lepkéket  is  örömest  kergetné,  s  min- 
den áldott  nap  szedne  friss  virágbokrétát  az  ő  jó 
bácsikája  számára.  Csak  takarodnék  már  ez  az  unal- 
mas tél,  örök  egyhangú  ködös  levegőjével,  szürke 
mennyboltozatával  s  csepegő  házereszeivel ;  pusz- 
tulna el  a  hó,  mely  a  szoba  rabjává  teszi  az  embe- 
reket, s  még  a  kis  tündér  kedvteléseit  is  szűk  kor- 
látok közé  szorítja. 

Marion  kisasszony  is  számít  titokban  a  derült, 
csillagos  estékre  és  csalogánydalra,  s  egészen  új  és 
ismeretlen   vendégkint  várja  azt,  noha  világéletében 

már  legalább  is  vagy  harminczháromszor  látta.  Oh, 
de  mit  emlegetjük  az  évek  számát,  hisz  a  szív  mind- 
addig nem  veszti  el  fiatalságát,  míg  csak  a  csillagos 
esték  és  csalogány-dalok  érdekelni  birják. 

Lám  tiszteletes  Kapolyai  István  uram  is  —  a  falu 
derék  lelkésze  —  noha  túl  van  a  negyvenen  (ezt  az 
őszinte  férfiú  soha  sem  röstelli  bevallani),  mégis  oly 
gyöngéd,  ifjúi  érdekeltséggel  szereti  a  rózsákat,  mint 
a  fiatal  emberek  szokták  ama  boldog  korban,  midőn 
azokat  a  « szerelem  virágai  »-nak  nevezik.  Sőt  a  sze- 
rény férfiún  újabb  időkben  az  is  gyakorta  megesik, 
hogy  néha-néha  szokatlan  hőség  futja  el  nyilt  és 
egészen  tiszta  ábrázatát,  s  akaratlanul  is  sóhajtania 
kell  a  sakktábla  mellett,  melyet  azóta  kétszerte  na- 
gyobb szenvedélylyel  szeret,  mióta  oly  jeles  és  mű- 
velt hölgygyei  van  szerencséje  együtt  játszhatni, 
mint  a  minőnek  Marion  kisasszonyt  ismeri ;  noha  a 
világért  sem  merné  kétségbe  vonni  a  kis  Olga  azt 
az  állítását  sem,  hogy  a  sakk  játéknak  tudomány, 
tudománynak  pedig  játék. 

A  tiszteletes  úr  épen  most  is  Marion  kisasszony 
erős  bástyája  ellen  tör,  komoly  redőkbe  szedve  hom- 
lokát, a  mint  véletlenül  szemköztije  derült  szemébe 
tekint  és  sóhaj  röpül  ki  ajkain.  A  kis  Olga  mellette 
ül  s  a  vidám  kis  teremtés  nem  azért  kis  tündér,  hogy 
a  legszelídebb  sóhajokat  is  észre  ne  vegye.  Észre- 
veszi most  is  és  nem  állhatja  meg,  hogy  hamis,  in- 
gerkedő arczczal  meg  ne  kérdezze : 

—  Mi  volt  az,  tiszteletes  úr  ? 

—  Egy  elhibázott  húzás,  kisasszony,  mely  miatt 
az  egész  játékot  elveszthetem. 

—  Különös !  Ha  a  bácsi  itt  volna,  az  ő  kedves 
diák  nyelvén  azt  mondaná  :  «filius  ante  patrem»,  a 
mi  nemde  annyit  tesz,  mint  idei  bagolynak  tavalyi 
fia?  Ön  is  elsohajtá  magát  jó  előre  a  miatt,  hogy 
pár  perez  múlva  egy  hibás  húzást  fog  tenni. 

A  szelid  férfiú  rémséges  zavarba  jött  s  a  világért 
sem  mert  volna  e  pillanatban  Marion  kisasszonyra 
nézni,  a  ki  folyvást  izgett-mozgott  a  székén  és  sze- 
rette volna  meglec^kézni  a  pajzán  kis  vidorságot,  a 
ki  ilyen  derék  férfiút  sem  átall  zavarba  hozni. 

—  —  Szörnyen  fűtenek  !  —  mondta  végre  a  zavarba 
jött  férfiú,  homlokát  tarkavirágos  keszkenőjével  tö- 
rülgetve. 

—  Ellenkezőleg,  tiszteletes  úr,  a  kandalló  lángja 
egészen  kialudt. 

—  Mégis  nagyon  meleg  van,  —  mondta  szigorún 
Marion,  hogy  a  lelkésznek  igazat  adjon. 

A  játék  zavarosan  folyt  s  Marion  roppant  dúlást 
tett  az  ellenség  seregében.  A  bástyák  ledőltek,  a 
közvitézek  fogytak  s  a  királyi  pár  méltó  aggodalmak 
közt  tétovázott  a  koczkákon  ide  3  tova. 

—  Ah,  ön  nem  vigyáz!  —  figyelmeztette  Olga 
a  tiszteletes  urat. 

—  Valóban,  —  felelt  ez,  még  mindig  nagy  hő<ié- 
get  érezve,  —  igen  szórakozott  vagyok.  Egészen 
elfoglal  valami  s  elfordítja  figyelmemet.  Egy  idő  óta, 
mi  tűrés  tagadás,  nagyon  nyugtalan  és  türelmetlen 
vagyok. 

Marion  kisasszony  elképpedt.  Nagy  ég!  mit  fo- 
gunk most  hallani. 

—  Honnan  e    nyugtalanság?   —  kérdezte   a   kis 


•^  játék  zavarosan  folyt. 

56.  Jap. 


57 

tündér,  legkevésbbé  sem  törődve  ama  titkos  néma 
jelekkel,  melyek  által  Marion  kisasszony  értésére 
akarta  adni,  hogy  hagyjon  valahára  békét  ennek  a 
szegény  embernek. 

De  e  szegény  embernek  most  különös  bátorsága 
jött  a  vallomásokra  s  válaszát  ily  gyanús  és  különös 
értelmű  szavakon  kezdte  : 

—  Minden  embernek  van  valami  szenvedélye, 
mely  elfoglalja  és  boldoggá  vagy  boldogtalanná 
teszi.  Nekem  is  van  egy,  mely  közelebb  néhány 
hónapon  át  egész  a  múlt  hétig  szunnyadt  szívemben. 

Marion  megint  a  melegről  panaszkodott,  de  pa- 
naszát ezúttal  senki  sem  vette  figyelembe.  A  szemér- 
mes hölgy  tehát  kénytelen  volt  fölkelni  s  az  ablak- 
hoz menve,  kinézni  a  szürke,  ködös  levegőbe. 

—  S  mi  az  a  szenvedély  ?  —  kérdezte  ezalatt  Olga. 

—  Igen  ártatlan  és  falusias. 

Marion  csodálkozó  képpel  tekintett  vissza. 

—  És  az? 

A  mint  már  volt  alkalmam  említeni :  a  kertészke- 
dés. E  szelid  szenvedélyt  minden  tavasz  újra  föl- 
ébreszti bennem.  Az  első  melegebb  napsugár,  mely 
ablakomon  besüt,  rózsatőimet  juttatja  eszembe.  Ilyen- 
kor türelmetlenül  várom  a  tavaszt,  és  napjában  két- 
szer is  megnézem  a  naptárt,  hogy  mikor  köszönt  be 
már.  Alig  várom,  hogy  rózsatőim  kibonthassam  téli 
burokjukból  s  gyönyörködjem  fakadásukon.  Az  első 
rügy,  az  első  levél,  az  első  bimbó,  az  első  virág  ne- 
kem mindig  nagy  örömet  okoz.  Akkor  nem  érzem 
a  rideg,  egyedüli  élet  súlyát;  akkor  van  családom, 
van    gyermekem,    van    társaságom,    melyet    szeret- 

hetek ;  míg  a  nyár  utolsó  rózsája  ismét  el  nem  szo- 
morít. 

—  Valóban,  —  szólt  Olga,  —  a  jó  tavasz  az  ön 
rózsáiért  megkettőztethetné  lépteit. 

Marion  megjegyezte  s  azzal  a  szegény  férfiút 
egészen  elpirította,  hogy  a  rózsák  szeretete  nemes, 
gyöngéd  és  költői  kedélyre  mutat.  Oh,  de  ki  is  ne 
szeretné  a  rózsákat,  e  gyöngéd  tiszta  teremtménye- 
ket, melyek  harmattól  és  napfénytől  születnek,  mo- 
soly közt  élnek  és  illatozva  halnak  meg.  S  rögtön 
megemlékezett  egy  szép  angol  románczra :  «The 
last  rose  of  summerw,  melyet  a  tiszteletes  úr  szá- 
mára lefordítani  igért. 

A  tiszteletes  úr  megköszönte  és  nagyon  elégedett 
volt.  Igen  szépeket  gondolt  magában  a  virágokról  és 
a  nőkről,  hanem  azokat  a  világ  minden  kincseért 
sem  merte  volna  elmondani.  (Bizonyosan  meghalt 
volna  szégyenletében.)  Azt  azonban  elmondta,  hogy 
a  virágok  nemcsak  az  emberi  szem  gyönyörei,  ha- 
nem az  emberi  elme  büszkesége  is  lehetnek ;  mert 
hisz  a  természet  ezer  szüleményei  közt  csupán  a 
virág  az,  melyet  az  ember  még  szebbé  és  tökélete- 
sebbé birt  formálni,  midőn  azt  a  kerti  művészet  által 
teljessé  és  szebb  alakúvá  tette. 

—  Valóban  szeretném  önt  rózsái  között  látni,  — 
mondta  a  kis  tündér.  —  Tornácza  előtt  egy  lécztől 
kerített  kör  van,  melyből  a  magas  csipkerózsák  ki- 
nyúlnak és  nyáron  át  illattal  töltik  el  a  léget.  Ezt 
már  tudom.  Olyan  lehet  ön  udvarában,  mint  egy  kis 
király.  Tk]én  a  bölcseség  koronája.  Az  nem  tesz 
semmit,  hogy  nem  lehet  látni ;  annál  többet  ér,  mert 

nincs  annyi  bajnak  kitéve,  mintha  aranyból  volna. 
Legfölebb  csak  a  csöndes  költői  kedélyek  irigylik, 
kiknek  a  rózsákból  csak  a  töviskoszorú  jut.  Valóban 
irigyelhetik  is.  Ily  előkelő  társaság:  a  növényvilági 
királynők  körében  élni !  S  minő  rózsái  vannak  önnek  ? 

—  Mindenfélék,  kisasszony,  semperflorensek, 
Stuart -Máriák,  alczeák,  Victoriák,  ez  enthi  fóliák, 
thea-  és  luthea-rózsák.  De  én  nem  szeretem  ez  ide- 
gen neveket,  s  némelyiket  meg  éppen  ki  sem  tudom 
mondani.  Azért  a  tavaszszal  új  keresztelőt  fogok 
tartani  fölöttük,  s  erre  önöket  is  meghívnám,  ha  re- 
mélnem lehetne  lecreszkedésüket. 

—  Elmegyünk,  nagyon  örömest  elmegyünk,  — 
ígérte  azonnal  Marion. 

—  Kétségkívül,  —  folytatta  Olga,  —  s  minők 
lesznek  az  új  nevek? 

—  Magyar  költőnők  és  művésznők  nevei.  Egyik 
Iduna,  másik  Kornélia,  a  harmadik  Flóra,  Atala, 
Róza  és  a  többi.  A  kisasszony  lesz  szíves  és  kijelöli 
őket,  hogy  a  virágok  mintegy  jelképezzék  színeik 
és  formájuk  által  a  mi  költőnőinket. 

Olga  elpirult. 

Marion  jól  tudta,  hogy  miért  pirult  el,  s  kapott 
az  alkalmon,  hogy  megtorolhatja  a  szelid,  gyöngéd 
kedélyű  lelkész  zavarát  és  ravaszul  mosolygó  arcz- 
czal  kérdezte : 

—  Kedves  Olga,  egész  arczát  szokatlan  rózsás 
hőség  futotta  el.  Váljon  miért? 

—  Nem  titkolhatom  el,  hogy  e  perczben  röstel- 
lek  valamit. 

—  És  az  ? 

—  Hogy  nem  igen  ismerem  a  magyar  költőnőket 
és  művésznőket.  Ez  különben  nem  egészen  az  én 
hibám.  Ön  jól  tudja,  hogy  anyám  mindig  mondta, 
hogy  a  költők  olvasása  a  lélek  betegsége,  s  meg- 
lehet, hogy  ebben  igaza  is  volt;  azt  szintén  tudja, 
hogy  a  színház  teljességgel  nem  tartozott  szenve- 
délyei közé  ;  soha  sem  látogattuk,  soha  sem  beszél- 
tünk róla ;  tudja  továbbá,  kedvesem,  hogy  Eszter 
néni,  (a  kit  sokkal  jobban  szeretek  azóta,  mióta  tá- 
vol estem  tőle),  csak  az  imádságos  könyvekkel  fog- 
lalkozott, s  a  költészet  és  művészet  múzsái  egész 
házunknál  egyedül  csak  önnél  találtak  pártoló,  rész- 
vevő szívre.  Ily  körülmények  közt  én  sem  tudhattam 
róluk  egyebet,  mint  hogy  léteznek  s  az  elmét  izgat- 
ják, a  szívet  pedig  balgatag  ábrándokra  késztik.  Ezt 
a  madám  is  így  mondta,  a  ki  nagyon  okos  asszony 
volt.  «Tanulni  kell,  kedveseim,  és  nem  ábrándozni)), 
ez  volt  a  jelszava,  melyet  az  egész  nevelőház  köve- 
tett, kivéve  egy  pár  nagyobb  leányt,  a  kik  titokban 
Rómeókról,  Monté- Christókról  és  Rodolphokról  be- 
szélgettek egymás  között.  Ezt  tudva,  tiszteletes  úr, 
nem  fog  elitélhetni  azért,  hogy  az  én  szívemet  nem 
nagyon  érdekli  a  költészet. 

—  Lehetetlen !  —  mondta  csodálkozó  szótagolás 
közt  a  lelkész,  valószínűleg  csakhamar  megbánva, 
hogy  e  szeliden  kárhoztató  szót  akaratlanul  is  kisza- 
lasztotta. 

—  Én  nem  azt  a  költészetet  szeretem,  —  mondta 
élénken  Olga,  hogy  magát  mentse,  —  melyet  az 
emberek,  hálósipkával  a  fejükön  s  papucscsal  a  lá- 
bukon,   papírra    írnak ;    hanem   a    melyet  Isten  írt  a 

levegőbe,  a  földre,  az  égre.  Egy  csillag,  virág,  a 
vidám  napsugár,  a  pacsirtadal,  egy  mező  tarkasága, 
a  falusi  harangszó :  ez  az  igazi  költészet,  mely  a 
szivet  meghatja.  Az  emberek  mindig  kontárok  és 
unalmasak  maradnak,  bármennyire  lelkesüljön  is  az 
én  Marionom  Lamartine,  Lenau  vagy  Hahn-Hahn 
Ida  művein. 

—  Bocsánatot  kérek,  kisasszony,  —  folytatta  a 
lelkész,  bátorságot  merítve  a  meggyőződésből,  me- 
lyet a  költészet  iránt  táplált,  —  ön  egy  ismeretlen 
világról  beszél.  Nem  látta  azt  és  mégis  elitéli.  Higyje 
meg  ön,  hogy  a  költők  vigasztalnak  és  boldogítanak. 
Az  én  rideg,  egyedüli,  magányos  életemben  is  annyi 
örömet  és  megnyugvást  szereztek,  hogy  soha  sem 
tudok  elég  hálás  lenni  irántok.  Ha  csapások  értek, 
soha  sem  folyamodtam  hiába  hozzájuk ;  ha  reményi- 
met  vesztettem,  ők  újra  lelkesítettek;  kipótolták 
nekem  a  rideg  téli  napokban  mindig  azt  is,  a  mit 
kertemben  egy  időre  elvesztettem.  Ön  is  bizonyosan 
szeretni  fogja  őket,  mihelyt  megismerkedik  velők. 
Hogy  ne  szeretné,  midőn  önmagában  is  annyi  a 
kedély,  gondolat,  szép  érzés,  szóval  a  költészet. 

Marion  kisasszony  e  szavaktól  csaknem,  el  volt 
bájolva.  Hisz  ez  egy  valóságos  ékesszóló !  Soha  sen. 
hitte  volna,  hogy  ez  a  szerény,  igénytelen,  bátorta- 
lan falusi  lelkész  ennyi  lelkesüléssel  tudjon  szólani. 
Mintha  az  ő  lelkéből  beszélt  volna.  Nem  is  állhatta 
meg,  hogy  meg  ne  jegyezze :  a  költők  eme  nagyra- 
becsülése még  mennyivel  jobban  meggyőzi  őt  a  tisz- 
teletes úr  meleg  és  gyöngéd  kedélyéről.  Azután  így 
szólt : 

—  Soha  se  féljünk,  hogy  a  költészet  szép  világa 
ismeretlen  marad  a  mi  Olgánk  előtt.  Fiatal  leányok 
szívében  rendesen  ez  szokott  kalauza  lenni  egy  ki- 
maradhatlan  érzésnek,  a  szerelemnek. 

Erre  a  megjegyzésre  a  kis  tündér  hangosan  föl- 
kaczagott. 

—  Mit  beszél  ön,  kedves  Marion  ?  A  szerelem, 
ez  a  fényes  levegő,  ez  az  alaktalan  ábránd,  mely 
mint  a  paradicsom-madár  sohasem  lép  a  földre,  ha- 
nem mindig  a  légben  röpköd,  ég  és  föld  között.  Ne 
féljen,  kedves  Marion,  ettől  én  meg  leszek  óva.  Fo- 
gok érezni  bizalmat,  rokonszenvet,  meleg  barátságot, 
szeretetet,  de  szerelmet  soha.  Ez,  kedvesem,  nem 
érzés,  hanem  érzelgés,  gyönge  lelkek  betegsége. 

—  S  olyan  járvány,  melyet  senki  sem  kerül- 
het ki. 

—  Ne  higyje.  Önnek  egyik  kedves  dalnoka  (egy 
nyavalygó  a  siralom  völgyében)  a  szerelmet  vándor- 
madárhoz hasonlítja,  mert  hisz  ő  nekik  mindent  ha- 
sonlítaniok  kell  valamihez;  nekik  az  ön  szeme  csil- 
lag, az  ön  szája  cseresznye,  az  ön  nyaka  hattyúnyak, 
az  ön  termete  czédrusfa  stb.  A  mint  mondom,  az  a 
dalnok  a  szerelmet  vándor-madárhoz  hasonlítja,  mely 
jő  s  megy,  ahol  nyugtot  és  enyhe  léget  talál.  Való- 
szinűleg  igaza  van,  s  önnek  tudnia  kell,  hogy  a  ma- 
darak csak  a  méla  csöndes,  borús  árnyú  ligetekbe 
rejtőzködnek,  melyekhez  —  ha  költő  volnék  —  az 
ön  szívét  hasonlítanám,  kedves  Marion,  s  kikerülik 
az  ingó-bingó  ágakat,  melyek  örökösen  rezgenek, 
mozgatva  jókedvű  szellőktől. Ilyen  ingó, rezgő, mozgó, 
zajos  valami  az  én  szívem  is ;  azért  a  szerelem  szé- 

pen  el  fog  suhanni  fölötte,  hogy  jobb  hazát  ke- 
ressen. 

E  tárgy  sokkal  kényesebb  volt,  semhogy  a  tisz- 
teletes úr  illőnek  találta  volna  beleszólni.  Ezt  sem 
komoly  állása,  sem  különös  körülményei  nem  enged- 
ték. Hallgatott  tehát,  mint  egy  bölcs,  s  az  egész 
vitát  Marionra  hagyta,  ki  épp  egy,  szívének  és  el- 
méjének nagy  dicséretére  váló  s  igen  tanulságos 
beszédbe  eredt  amaz  örökigazság  fölött,  hogy  «a 
nők  hivatása  szeretni  és  —  boldogítani*). 

De  —  a  tiszteletes  úr  nem  kis  sajnálkozására  — 
még  csak  közepéig  sem  juthatott  ez  igaz  és  értelmes 
beszédnek,  midőn  —  a  kis  tündér  nagy  örömére  — 
az  ajtó  megnyilt  s  belépett  az  öreg  úr. 

Az  öreg  úr  azonban  most  nem  látszott  olyan  öreg 
úrnak,  mint  egy-két  hóval  ezelőtt.  Mintha  legalább 
is  tíz-tizenkét  évet  vettek  volna  le  vállairól.  Alakja 
többé  nem  oly  görnyeteg  s  délczeg  magatartását 
maholnap  visszanyeri ;  arcza,  mely  eddig  a  sivár 
lemondás  és  vigasztalan  bánat  fátyolával  volt  bevonva, 
most  már  gyakran  a  remény  derűjétől  kap  egy  kis 
fényt,  s  a  redők  homlokán  sokszor  kisimulnak  egy- 
egy  vidám  mosolyban ;  szemébe  visszatérni  látszik  a 
régi  tűz,  arczára  az  egészséges  szín,  tagjaiba  a  ru- 
gékonyság  és  természetébe  a  tevékenység  vágya. 

A  tiszteletes  úr  nem  győz  eléggé  örülni  e  válto- 
záson. 

—  Mindig  mondtam,  —  jegyezte  meg,  a  szerény- 
ség mellett  egy  kis  büszkélkedő  örömmel,  —  hogy 
jobb  napok  is  jönnek,  mikor  az  öröm  és  jókedv  újra 
fölkeresik  e  hajlékot.  A  sírokat  virágok  födik  el  szc- 

münk  elől  s  az  ég  ismét  mosolyogni  fog  ránk.  Min- 
dig mondtam,  nagyságos  úr  1  S  íme  úgy  történt.  Már 
is  jobban  megy  minden.  Maholnap  csupa  élet,  csupa 
egészség  lesz. 

—  Jól  mondta,  tiszteletes  úr,  hanem  én  nem  hit- 
tem —  válaszolt  az  öreg  úr.  —  Hagytam,  hogy  a 
búbánat  erót  vegyen  rajtam.  Magam  faragtam  a 
magam  sírkeresztjét.  Elcsüggedtem  és  nem  reméltem 
semmit.  Olyan  ború  környezett,  melyben  nem  volt 
kilátás  sehová.  Czélt  vesztve,  mindig  azt  mondtam, 
hadd  menjen  úgy  az  élet,  ahogy  mehet,  a  vége  utol- 
jára is  a  sírnál  akad  meg,  s  nekem  több  kedvesem 
van  már  ott  a  föld  alatt,  mint  itt  a  föld  felett.  Én 
csak  panaszkodni,  keseregni  tudtam  az  összeomlott 
múlt  idő  emlékei  fölött,  mint  Jeremiás  Jeruzsálem 
romjain.  Még  a  fecske  is  okosabb  volt  nálam,  mert 
az,  ha  leszúrják  régi  fészkét,  új  reménynyel  újat 
csinál.  Mit  tudtam  én,  hogy  elvesztett  legnagyobb 
kincsemet  újra  visszanyerem,  a  szeretet  kincsét,  me- 
lyet ez  a  kis  bohó  lány  adott  vissza  szívemnek.  Most 
már  ezután  minden  máskép  lesz.  Post  nubila  Phoe- 
bus.  Most  már  megint  van  czélom.  A  kis  tündér  itt 
van  és  új  életre  serkent  az  élet  útain,  virágokkal 
szórva  be  a  töviseket,  a  göröngyöket. 

Olga  e  szavakra  nagybátyja  keblére  simult  és 
könnyes  szemekkel  nézte  a  nagybácsi  tisztes  szelid 
arczát,  ezüstlő  hajfürteit  és  azt  a  megnyerő  mosolyt, 
mely  fehéres  bajszával  beárnyalt  ajka  körül  játsza- 
dozott. Mindketten  sírtak  és  arczukon  látszott,  hogy 
mily  boldogok  azok,  kik  az  örömtől  ejtenek  köny- 
nyct. 

—  Miért  könnyerei,  kis  bohó?  —  kérdezte  az 
öreg  úr? 

—  Az  öröm  könnye  ez,  bácsikám.  Jól  esik  halla- 
nom, hogy  az  én  gyönge  két  kezem  rázta  fel  önt 
ama  nehéz  és  veszélyes  kórálomból,  melynek  neve : 
életuntság.  Oh,  nem  adhatok  hálát  az  Istennek,  hogy 
ide  vezérelt ! 

Marion  kisasszony  is  el  volt  érzékenyülve.  Nem- 
különben a  tiszteletes  úr.  A  mi  még  Mariont  illeti : 
a  jó  teremtés  alig  állhatta  meg,  hogy  föl  ne  szólal- 
jon :  lássa,  kis  tündér,  ön  olyan  szép  most,  arczán  a 
meghatottság  komolyságával  és  szemében  egy  szép 
érzés  könnyeivel,  hogy  ha  látná  magát,  bizonyosan 
nem  bújnék  megint  a  gyermekes  pajzánság  és  gond- 
talan szeszély  bohócz  köntösébe ;  nem  lenne  többé 
játszó  gyermek,  midőn  emelkedett  szellemű  leány 
lehet ;  s  nem  szállna  le  megint  az  égből  a  porba ! 
De  e  pillanat  nem  volt  alkalmas  jóakaró  intésekre. 
Ez  óra  a  megelégedés  órája  volt,  kivált  midőn  né- 
hány perez  múlva  a  kis  tündér  parányi  ujjai  a  zon- 
gora billentyűin  futostak,  néha  gyöngéden,  mint  a 
szellő,  máskor  szilajon,  mint  a  zivatar,  s  a  teremben 
meleg  kifejezéssel  zendült  meg  az  öreg  úr  legked- 
vesebb magyar  dala.  Az  öreg  úr  feje  mozgásával 
kisérte  az  ütenyeket,  Marion  mélázott,  a  tiszteletes 
úr  pedig  —  felhasználva  az  alkony  jótevő  félhomá- 
lyát —  a  mélázó  kisasszonyra  tekintett  és  arról  gon- 
dolkozott, hogy  vajon  az  min  mélázhatik? 

A  dal  hatása  oly  nagy  lett  az  öreg  úrra,  hogy  egy- 
szer azon  vette  magát  észre,  hogy  bokáit  össze- 
veri,   mintha    valami    tánczkedv    lepte    volna    meg, 

Vadiiai  :   A   kis   tündér-  < 

ót,  a  kinek  eddig  a  közönséges  járás  is  terhére 
esett. 

Zsigmond  úr  ez  átalakulása  azonban  korántsem 
volt  valami  igézetes  csodadolog,  noha  a  szakácsné 
és  János  huszár  váltig  mondják,  hogy  a  kis  tündér 
szemében  valami  különös  erő  rejlik,  melytől  talán 
még  a  halálra  vált  beteg  is  meggyógyulna,  ók  leg- 
alább mindig  könnyebben  és  vidámabban  érzik  ma- 
gukat, mikor  rájuk  tekint. 

Bizonyos,  hogy  Zsigmond  úr  is  mindig  egész 
szívből  örvend  kis  húga  közellétének,  de  ez  magá- 
ban még  sem  igen  gyógyította  volna  meg ;  hanem 
^^ggyógyítottsi  a  friss  lég,  a  mozgás,  a  tevékenység, 
a  gazdálkodás  gondjai,  melyekkel  magát  újra  elfog- 
lalta. Hiszen  most  már  megint  van  kiért  munkálkodni 
és  fáradozni. 

Általában  az  egész  gazdaságban  újabb  elevenség 
kezdődött :  az  a  lehangoló,  unalmas  bágyadtság,  mely 
a  kastély  uráról,  mint  egy  kikerülhetlcn  járvány,  a 
legutolsó  szolgára  is  elragadt,  nem  volt  többé  észre- 
vehető ;  a  béresek  megint  víg  ostorpattogás  közt 
hajtották  be  fehér  ökreiket  a  gazdasági  udvarra ;  a 
szolgálók  víg  dana  közt  jártak  a  kútra  ;  a  kertet  élénk 
kedvvel  tisztogatták  a  közelgő  tavaszra  ;  s  a  kastélyba 
gyakran  jöttek  a  faluból  ünnepiesen  felöltözött  pór- 
leányok, friss  arczú  menyecskék  és  tisztes  öregek, 
megköszönni  «az  áldott  jó  teremtés »-nek,  hogy  meg- 
látogatta őket  lakodalmaikon,  keresztelőikben  s  fonó- 
házi mulatságaikban,  s  néha,  midőn  jó  kedve  jött, 
egyet-egyet  fordult  is  a  falusi  czigányok  éles  hegedűi 
és  még  élesebb  klarinétja  mellett- 

A  kis  tündér  mindenütt  ott  volt,  mint  egy  mo- 
solygó áldás.  Már  négy  pórgyermeknek  volt  a  ke- 
resztanyja és  két  menyasszonynak  a  nyoszolólyánya. 
ö  nem  leereszkedett  ez  egyszerű  jó  nép  közé,  ő 
valóban  részt  vett  örömükben,  gyönyörködött  vidám 
tánczukban  és  énekelte  dalaikat. 

Marion  kisasszonynak  nem  egyszer  kellett  figyel- 
meztetni, hogy  valamivel  tartózkodóbb  legyen,  ne 
tánczoljon  mindenütt,  mert  az  nem  illik,  s  ne  csókol- 
gasson összevissza  minden  szép  kis  parasztgyerme- 
ket, mert  ezért  a  szomszéd  úri  családok  meg  fogják 
szólni,  ha  híre  fut. 

Olga  mosolyogva  hallgatta  e  figyelmeztetéseket, 
de  az  egyszerű  és  jóságteljes  falusi  nép  ragaszko- 
dása sokkal  jobban  tetszett  neki,  mintsem  az  unal- 
mas illemszabályok  miatt  megszűnhetett  volna  e  jó 
nép  örömeit  szaporítani.  Az  emberek  megszólhatják 
érte,  —  gondolta,  —  de  a  jó  Isten  mosolyogva  néz 
rá,  mikor  e  jó  emberek  közé  vegyül,  kik  a  természet 
ölén  természetesen  nőttek  fel. 

Ilyen  kedvtelések  közt  gyorsabban  folytak  a  na- 
pok. Már  a  pipiskék  vidáman  futkostak  a  rögek 
között,  a  vetés  zöldelni  kezdett  s  az  egész  termé- 
szeten az  az  öröm-mosoly  volt  látható,  melylyel  egy 
érkező,  mindenütt  jelenvaló  és  mindenütt  szívesen 
látott  vendég  üdvözlésére  készül. 

A  tiszteletes  úr  is  addig  nézegette  a  naptárt  és  a 
befödött  rózsatőket,  míg  egyszer  elérkezett  az  idő, 
midőn  híveivel  elénekelhette  a  szép  tavaszi  zsoltárt : 

Mint  a  szép   híves   patakra 
A   szarvas  kívánkozik  : 
].«elkem  úgy  óhajt  Uramra  .  .  . 


68 


A  következő  vasárnapon  pedig  olyan  épületes  és 
szépen  kiczifrázott  egyházi  beszédet  tartott  a  virág- 
nyitó és  életújító  kikeletről,  hogy  Marion  kisasszony, 
ki  ez  alkalommal  jelent  meg  először  a  falu  templo- 
mában, nem  győzte  eléggé  dicsérni,  s  költészet  és 
tanulság  dolgában  e  művet  Boiieau  tankölteményei- 
hez hasonlította.  A  hasonlat  nem  volt  ugyan  valami 
tökéletes  s  igazán  szólva.  Marion  kisasszony  nem 
is  igen  sok  időt  fordított  Boiieau  tankölteményeire ; 
hanem  annyi  mégis  tökéletesen  igaz  volt,  hogy  a 
derék  lelkész  ez  alkalommal  igen  sokszor  folyamo- 
dott a  költők  képes  kifejezéseihez,  nyilván  azért, 
mert  Marion  kisasszony  megjelenéséről  már  jó  eleve 
értesült,  s  ez  alkalommal  kissé  ki  akart  tenni  ma- 
gáért. 

E  vasárnap  óta  minden  nap  hozott  egy-egy  kis 
ártatlan  örömet,  most  a  fakadó  ág,  a  kibúvó  levélke, 
majd  a  pacsirtaszó  és  meleg  napfény  képében.  Egy 
reggel  pedig  a  kis  tündér  egész  gyermekes  örömmel 
szaladt  a  kertből  az  udvarra,  a  lépcsőkre,  a  csar- 
nokba s  végre  a  szobákba. 

—  Marion,  tudja-e,  mit  hoztam  önnek? 

—  Talán  ismét  valami  kis  kigyóval  akar  meg- 
ijeszteni. 

—  Isten  őrizzen!  Ellenkezőleg,  örülni  fog  rajta, 
a  napfényt  juttatja  eszébe. 

A  kis  gonosz  Sonnenschein  főhadnagyra  czélzott, 
kinek  neve  egy  időtől  fogva,  —  mióta  a  sakktábla 
esténkint  épp  oly  mértékben  érdekelte,  mint  a  tisz- 
teletes urat,  ritkábban  jelent  meg  a  komoly  hölgy 
ajkain. 

—  Nem  tudom  elgondolni.  Talán  valanai  rajzot 
készített  számomra  ? 

—  Ellenkezőleg,  a  természet  egy  kedves  kis  szü- 
löttjét hoztam  önnek.  Íme  itt  van. 

—  Ah  egy  ibolya. 

A  szerény  kis  ibolya  soha  sem  birta  volna  elkép- 
zelni (bármennyire  képzelődött  volna  is),  hogy  mint 
okozhat  ő  ennyi  örömet  ?  Hiszen  ő  mindössze  is  nem 
egyéb,  mint  egy  kedves,  de  egyszerű  látogatójegy, 
melyet  a  tavasz  előre  küld  el  azoknak,  kik  megérke- 
zését türelmetlenül  várják. 

A  szentel  eki  kisvilág  azonban  még  abban  is  látott 
valamit,  hogy  az  első  ibolyát  a  kis  tündér  lelte,  míg 
a  tiszteletes  úr  egész  természetesnek  találta,  hogy  a 
tavasz  annak  jelenti  be  magát  legelőször  is,  ki  vidám 
fiatalságával  legjobban  hasonlít  hozzá.  Marion  kis- 
asszony e  megjegyzésre  neheztelő  sóhajt  fojtott  el 
és  tréfás  mosolylyal  jegyezte  meg,  hogy  a  tiszteletes 
úr  milyen  udvarias  és  milyen  költőileg  tudja  magát 
kifejezni. 

A  tiszteletes  úr  egy  idő  óta  csakugyan  igen  válo- 
gatott kitételekkel  élt,  s  valószínű,  hogy  a  különben 
bátortalan  férfiút  is  a  kis  tündér  szeretetreméltósága 
igézte  raeg,  minthogy  mostanában  olyan  bókokat  és 
határozott  nézeteket  mond  a  hölgyeknek,  minőkre 
ezelőtt  a  világért  sem  vetemült  volna,  még  sáros- 
pataki diák-korában  sem,  noha  akkor  a  legszálasabb 
és  legreményteljesebb  tógátusok  egyike  volt.  E  foly- 
tonos szerénységnek  tulajdoníthatta  a  jámbor  férfiú, 
hogy  mai  napig  sem  ismerhette  meg  a  családi  élet 
boldogságát,   bármennyire  megóhajtotta  is  azt  a  re- 

gényj'rók  rajzai  után,  s  bármennyire  tanácsolgatták 
is  neki  e  komoly  lépést  a  falu  vénei  és  a  tekintélyesb 
lelkésztársak,  legkülönösebben  pedig  azok,  a  kiknek 
eladó  leányuk  volt.  De  bizony  hiába  tanácsolták  azt : 
a  szelíd  férfiú  röstelt  a  leányfélék  után  járni,  már 
pedig  a  házasság  ritkán  esik  meg  fáradság  nélkül, 
így  történt,  hogy  noha  a  múlt  év  végén  már  szeren- 
csésen keresztül  lépte  a  negyvenharmadik  évet,  mégis 
csak  a  rózsáskert  képezte  egész  családját,  otthon 
minden  társaságát. 

Szentelcki  Zsigmond  úr  azonban  —  az  egyház 
nagylelkű  fókurátora  —  nem  hagyott  föl  egészen 
minden  reménynyel,  s  gyakran  biztatja:  hogy  még 
nem  haladta  egészen  idejét,  mert  a  tiszteletes  úr 
még  mindig  olyan  életteljes  színben  van  s  olyan 
ajánló  külsővel  bir,  hogy  aligha  cserélhetne  a  mai 
világi  léha  ifjak  legnagyobb  részével.  Különben  is : 
később  is  jobb,  mint  soha !  Sőt  az  öreg  úr  a  bibliá- 
ból is  idézett  (ha  ugyan  ez  a  bibliában  van),  hogy 
ha  megházasodunk,  megbánhatjuk,  ha  pedig  nem 
házasodunk  meg,  okvetetlenül  megbánjuk ! 

A  tiszteletes  úr  mindezt  mosolyogva  hallgatta  éc 
szívében  édesded  gondolatok  támadtak.  Közelebb 
azonban  igen  nagy  zavarba  jött,  midőn  Zsigmond 
úr  abbeli  véleményében,  hogy  a  tiszteletes  úr  most 
is  ifjabb  sok  mai  világi  ifjúnál.  Marion  kisasszony 
is  teljesen  osztozott  és  azt  egész  bátorsággal  ki  is 
mondta.  E  pillanatban  a  világért  sem  mert  volna  a 
derék  hölgyre  tekinteni,  bármint  óhajtotta  is  azt. 

A  kis  tündér  most  sem  állhatta  meg,  hogy  a  zavart 
még  jobban  ne  tetézze  s  évelődve  szólt : 


- —  Tökéletesen  igaz.  Bármely  nő  (nena  értek  holmi 
magamforma  nagyon  fiatal,  bohó  leányt)  megtisztelve 
érezhetné  magát,  ha  a  mi  kedves  lelki  atyánk  kinálná 
meg  kezével  és  szívével.  Legkiváltkép  pedig  azok, 
kik  a  lelkészi  pályát  oly  magasztosnak  tartják,  mely 
az  égből  ered  le  hozzánk  és  az  égbe  is  vezet.  Va- 
lóban magasztos  is.  A  lelkészek  a  mi  vigasztaló  úti 
társaink  az  életben,  kik  minden  nagyobb  esemény- 
nél mellettünk  vannak,  imával  és  áldással.  Ott  van- 
nak, mikor  születünk,  a  bölcsőnél  ;  ott  vannak,  mikor 
férjhez  megyünk,  az  oltárnál ;  ott  vannak,  mikor 
meghalunk,  a  koporsónál. 

Marion  csak  nézett,  hogy  ez  a  víg  leány  mit  akar 
most  c  hosszú  bölcs  beszéddel  elérni. 

—  Nekem  is  van  egy  kedves  jó  barátnőm,  —  foly- 
tatta Olga,  —  ki  pár  nappal  ezelőtt  hosszasan  beszélt 
velem  e  pálya  magasztos  hivatásáról  s  megemlékezett 
szülőföldének  egy  szép  fehér  házacskájáról,  a  hava- 
sok alatt,  hegynyilásnál,  gazdag  lombok  között,  hol 
olyan  csöndes  minden,  hogy  csak  egy-egy  harang- 
csendülés, kutyaugatás  és  vidám  füttyszó  árulja  el, 
hogy  élet  is  van  e  sűrű  fák  árnyai  alatt.  E  kis  fehér- 
lak a  messze  Svájcában  áll,  apró  viskók  közt,  melyek 
mind  leborulva  környezik.  A  lelkész-család  lakik 
benne.  Oh  mily  szép,  a  nagyvilágot  elfeledő  életet 
visznek  ott,  oktatva  a  kisdedeket,  gyámolítva  az  ár- 
vákat, vigasztalva  az  özvegyeket  s  szeretve  minden- 
kit, a  ki  jó  és  szenved.  Az  én  barátnőm  soha  sem 
látott  ennél  nagyobb  boldogsá<3;ot.  A  királynők  pom- 
páját nem  irigyli,  de  e  lelkész-család  örömeit  igen. 
Mennyi  béke,  jóság  és  költészet   együtt.    Barátnőm 


azt  is  mondta,  (én  ugyan  nem  tudom,  ha  való-e,  vagy 
csak  képzelj  ?),  hogy  a  jó  költők  és  hivatásukat  érző 
lelkészek  valódi  édes  testvérek;  azért  ragad  lantot 
annyi  lelkész  s  azért  ölt  egyházi  palástot  annyi  költő. 
Nos  Marion,  eláruljam-e :  hogy  ki  volt  az  a  kedves 
barátnőm,  ki  nekem  ezeket  mondta? 

—  Nekem  mindegy,  —  felelte  a  derék  hölgy, 
haragot  mutatva,  de  azért  a  legkevésbbé  sem  hara- 
gudva, a  miért  véleménye  ezúttal  szőnyegre  került. 

—  Ha  mindegy,  tehát  kimondom,  hogy  a  ki  így 
beszél  és  érez,  az  nem  más,  mint  Marion  kisasszony. 

Az  öreg  úr  egyet  nevet,  mire  nem  kis  zavar  támad. 
A  lelkész  úrnak  megint  nagyon  fűtenek  a  szobában 
s  Marion  kisasszony  is  hasonló  hőséget  érez.  Mit 
tegyenek?  Kapolyai  István  uram  nagy  szerénységé- 
ben azt  a  meggondolatlanságot  követi  el,  hogy  e  sok 
szép  vonatkozást  el  akarja  magáról  hárítani  és  hal- 
kan jegyzi  meg: 

—  A  kisasszony  valószinűleg  csak  a  felekezetebeli 
lelkészekről  szól  ily  magasztal  ól  ag. 

—  Nos,  hát  nem  tudja  ön,  hogy  én  mily  feleke- 
zetű vagyok? 

—  Jól  tudom.  Mint  minden  franczia  nő,  katholikus. 

—  Ellenkezőleg,  uram,  nagyon  is  reformált  hitű 
vagyok!  —  felelte  Marion  némi  büszkeséggel.  — 
Egyik  ősöm  a  hugenották  közt  esett  el  a  St.  Germain 
l'Auxerrois  kolostor  előtt,  mint  maga  a  nagy  Coligny, 
kinek  sebei  fölött  IX.  Károly  azt  mondta:  «a  seb  a 
tied,  de  a  fájdalom  az  enyém ».  Ott  esett  el  a  szent- 
bertalanéji vérfürdőben.  Többi  őseim  kivándoroltak 
a  svájcKÍ  havasok  közé,  hol  ma  is  tiszta  a  levegő  és 

a  szabadság.  Ott  azután  letelepültek,  megtartva  nyel- 
vökct  épen  úgy,  mint  vallásukat.  Hogyne  ragaszkod- 
nám én  is  e  valláshoz,  mely  a  legszebb  fényt  veti 
családunk  történetére  és  mindnyájunk  szívére  ?  Tisz- 
teletes úr  —  meglehet  -  azt  hitte,  hogy  múlt  va- 
sárnap csupán  a  kíváncsiság  vagy  unalom  vitt  az  ön 
templomába?  Csalódott.  Az  az  én  templomom  is. 

—  Örülök,  nagyon  örülök,  hogy  Marion  kisasz- 
szony  az  én  hívem,  —  mondta  a  lelkész  és  csakugyan 
meglátszott  arczán,  hogy  ennek  igen  örül.  A  buzgó 
férfiú  szívéről  e  pillanatban  nehéz  kő  esett  le,  mert 
ugyané  pillanatban  egy  régi  óhajtása  teljesült.  Sok- 
szor megtörtént  ezelőtt  esténkint,  midőn  a  gyertyát 
eloltotta  s  még  nem  tudott  elaludni,  midőn  minden- 
féle bolondságot  összevissza  szokott  gondolni  az 
ember,  hogy  a  lelkész  agyában  e  különös  óhajtás 
támadt:  mennyivel  jobb  lenne,  ha  ez  a  derék,  szel- 
lemes és  szeretetreméltó  Marion  kisasszony  nem 
franczia,  hanem  angol  leány  lenne.  Akkor  legalább 
az  ő  felekezetéhez  tartoznék ;  egy  kötelékkel  több 
lenne,  a  mi  őket  összefűzné,  míg  így  nagy  válaszfal 
emelkedik  közéjük,  melyeket  más  ember  ugyan  sem- 
mibe sem  vesz,  de  melyeket  egy  lelkésznek  —  legyen 
bár  a  legfölvilágosultabb  férfiú  —  soha  sem  szabad 
tekintetbe  nem  venni. 

Ámde  bármennyi  gondot  okozott  is  e  töprengés, 
mégis  százszorta  több  örömet  szerzett  annak  meg- 
tudása, hogy  Marion  kisasszony  franczia  létére  is  az 
ő  híve. 

E  nap  óta  a  buzgó  férfiú  a  kegyelet  valódi  ájta- 
tosságával  nézte  a  derék  hölgyet,  kinek  egyik  őse  — 

a  hagyomány  szerint  —  a  hugenották  közt  a  nagy 
CoÜgny  mellett  vérzett  el,  míg  a  többiek  a  szabad 
hegyek  közé  vonultak  s  annyi  viszontagság  közt  is 
híven  megtartották  hitöket.  Ily  család  ivadékát  — 
már  csak  azért  is  —  lehetetlen  volna  a  legmélyebben 
nem  tisztelni. 

E  köríilmény  közelebb  hozta  a  két  szenvedélyes 
sakkjátékost  s  kétségkívül  történni  kellett  köztük  va- 
laminek, mert  az  ember  nem  változik  át  minden  igaz 
ok  nélkül. 

Pedig  e  kis  körben  igen  nagy  változások  történtek. 

A  kis  tündér  például  sokszor  azon  töri  a  fejét : 
mi  lehet  az  oka,  hogy  ez  a  Marion  egészen  más 
lett ;  néhány  hét  óta  nem  leczkézteti  s  egészen  fel- 
hagyott minden  jószándékú  tanácsadásokkal  ;  az 
anyáskodást  megunta  már;  sőt  az  Istenben  boldo- 
gult főhadnagyot  sem  emlegeti,  a  ki  —  jobban  meg- 
gondolva —  talán  még  sem  vitte  volna  föl  egészen 
a  tábornokságig.  Olga  gyakran  egész  tűzzel  dalolja 
most  is,  hogy  « fényben  áll  a  piazetta»,  s  kétszer  is 
ismétli : 

A  szerelem  rövid  tavasz, 
Ma  él   s  holnap  oda  van; 

de  Marion  nem  törődik  többé  vele,  s  talán  nem  is 
hallja  meg,  noha  a  mint  ezelőtt  százszor  is  elmondta  : 
c  dal  még  a  koporsójából  is  fölébresztené.  S  miért 
veszté  el  oly  hirtelen  tündér-hatását,  hogy  már  nem 
is  hallja  meg,  noha  nem  fekszik  a  koporsóban,  sőt 
szokásán  kívüli  eleven  léptekkel  jár  a  szobában? 
Itt  történni  kellett  valaminek. 

A  tiszteletes  úr  két  cselédje  is  töpreng  és  gon- 
dolkozik. Azon  töprengenek :  mi  lehet  az  oka,  hogy 
noha  már  itt  az  április,  a  tiszteletes  úrnak  még  sem 
jutnak  eszébe  a  semperflorák. 

Okvetlenül  valami  történt,  hanem  ez  még  —  titok. 


IV. 

(A  kis  tandír  a  hársfa  alatt  űzi   pajzins&galt.) 

Az  egész  kertben  legszebb  a  hárs  alatt. 

E  magas  koronás  fa  magányos  dombon  áll,  melyre 
sűrű  ágaival  és  szívalakú  leveleivel  hűvös  árnyat 
borít.  Alatta  eleven-zöldre  festett  kis  kerek  asztal 
és  két  ülőpad  láthatók,  mert  ez  a  kis  tündér  leg- 
kedvesebb helye,  a  mennyiben  tudniillik  ily  moz- 
gékony  teremtés  egy  álltóhelylyel    megelégedhctik. 

E  dombról  igen  szép  a  kilátás. 

Előtte  virágágyak,  tömött  gyepszegélyzettel ;  fa- 
sorok, melyeknek  fakadó  levelei  maholnap  el  fogják 
fedni  ama  tüskefészkeket,  melyeket  a  mindig  vidá- 
man csörgő  szarkák  raktak  egész  bátorsággal  a 
kopasz  ágak  közé;  poronddal  kivert  ösvények,  két 
oldalt  örökzöld  puszpánggal,  melyek  haragosan  sö- 
tétlenek, valószínűleg  azért,  hogy  nem  birnak  maga- 
sabbra nőni ;  túl  ezeken,  a  fák  között,  a  kastély 
látszik,  melyre  már  fölrakták  a  zöld  redőnyöket  s 
melynek   barnás   falait  most  már  mindennap   meg- 

aranyozza  a  tavaszi  verőfény.  Hátra  tekintve  a  hárs 
alól,  a  lenyesett  sombokrok  fölött  az  egész  völgyön 
végig  nézhetünk,  s  láthatjuk  a  szép  rónát,  a  szántó- 
földeket, hol  az  emberek  nyüzsögni  kezdenek,  míg 
fölöttük  a  pacsirták  vidor  éneke  zeng;  láthatjuk  a 
mező  közepén  folyó  víz  csillogó  szalagját,  mely 
lassan  halad,  mintha  minden  egyes  habja  csak  igen 
nehezen  tudna  megválni  e  szép  vidéktől,  a  szeszélyes 
alakú  hegységtől,  melyet  a  távolság  hamvas-kékre 
fest,  lenn  a  kis  kerek  erdőktől,  melyek  mellett  ma- 
holnap gulya-ménes  legel,  a  csinos  völgyi  faluktól, 
virágozni  készülő  rétektől  és  a  víz  fölött  élénken 
kereplő  malmoktól. 

A  kis  tündér  legtöbbnyire  itt  örült  a  tavasznak. 
Marion  kisasszony  azonban  kissé  szellősnek  találta 
e  helyet  s  egy  somfasor  eleven-zöld  ívezetét  tartá 
legszebbnek,  melynek  fénytelen  levegője  az  ovidiusi 
homályt  és  Ossián  borulatos  berkeit  juttatta  eszébe. 
A  tiszteletes  úr  is  hasonló  véleményben  volt,  s  tíz- 
szer is  ismételte,  hogy  ott  csakugyan  legjobb  sétálni. 

A  tavasz  nemcsak  lombokat  hozott  a  fáknak,  virá- 
got a  mezőnek,  fényt  a  levegőnek,  hanem  vendége- 
ket is  a  kastélynak  s  egy  csapat  udvarlót  a  kis 
tündérnek. 

Télen  át  kevés  volt  a  vendég.  Csak  néha  rándult 
át  Zörgeiné  ő  nagysága,  az  özvegy  konziliáriusné,  egy 
igen  különös  asszonyság,  a  kit  Olga  «az  örökké 
siró  új  Niobe»-nak  nevezett.  (A  kis  gonosz  minden- 
kinek adott  valami  nevet,  rendesen  a  régi  görög 
világból,  melynek  hitregéjét  és  történeteit  elég  jól 
ismerte.)   Csakhogy  ez  az  elnevezés  nem  a  legsike- 

rültcbb  volt,  mert  míg  Niobe  a  naptól  agyonnyilazott 
gyermekeit  keseregte,  addig  Zörgeiné  ő  nagysága 
füstbement  remények  fölött  sopánkodott.  Ó  csupa 
panasz  és  sóhaj  volt  mindig,  s  egyike  ama  passzio- 
nátus  szenvedőknek,  kik  mások  előtt  mintegy  tet- 
szelegni látszanak  saját  búbánatukban.  Fájdalmas 
arczczal  kelt  föl  és  elégületlen  szívvel  feküdt  le 
minden  áldott  nap,  a  miért  neki  ilyen  egyedül,  ilyen 
árván  kell  leélni  e  szomorú,  gondteljes  éveket.  Csu- 
pán egy  férfiú  volt,  a  kire  mindig  kegyesen  mosoly- 
gott, s  a  ki  e  mosolyt  soha  sem  tudta  megérteni : 
az  ő  régi  jó  rokona,  a  ki  gyászos  özvegysége  napjai- 
ban oly  sokszor  volt  gyámola :  Szentelek!  Zsigmond. 
A  rossz  világ  azt  is  beszéli,  hogy  e  folytonos  búbá- 
natnak  is  hasonlag  a  jó  öreg  úr  az  oka,  ki  teljességgel 
nem  érti  cl  a  delnő  mély  érzelmű  panaszkodásait. 
Annyi  bizonyos,  hogy  a  gyászos  özvegy  újabban  is 
igen  virító  rózsaszín  szalagokkal  halmozta  el  csipke- 
főkötőjét,  s  kalapján  olyan  tarka  virágokat  hordott, 
melyek  egészen  kiríttak  az  ő  bágyadt,  sovány  zrozz, 
beesett  szeme  és  megsáppadt  ajkai  mellett.  A  kis 
Olga  sokat  tréfált  e  szalagok  és  virágok  miatt,  sőt 
egyszer  annyira  ment,  hogy  Zörgeiné  ő  nagysága 
örök  istenhozzádot  készült  mondani  a  szenteleki 
kastélynak,  hol  egy  kis  gyermek  kedveért  mindent 
és  mindenkit  elhanyagolnak. 

A  többi  vendégek  sem  voltak  kedvesebbek :  egy 
terjedelmes  mama,  ki  mindenkiről  csak  rosszat  be- 
szélt; két  kisasszony,  kik  mióta  a  császárfürdőben 
pár  unalmas  hetet  töltöttek,  mindig  azt  vitték :  hogy 
csak  Pesten   vgn  élet,  itt  e  szúnyogfészkekben   csak 


ásítani  lehet;  meg  egy  másik  kisasszony,  a  ki  maga 
volt  a  megtestesült  természetlenség,  mert  mindent 
úgy  tett,  a  mint  azt  a  múlt  télen  a  fővárosban  Emma 
comtessetől  látta,  úgy  ült,  úgy  evett,  úgy  beszélt, 
úgy  lépdelt  feszesen,  kimérten,  nevetnivalólag.  Ilyenek 
voltak  a  vendégek,  kikkel  Olga  oly  könnyedén  bánt, 
hogy  alig  kerekedhetett  kedvök  a  második  látogatásra. 

Az  öreg  urak  is  már  csak  gyéren  mutatkoztak. 
A  szenteleki  kastély  nem  tetszett  többé  nekik  úgy, 
mint  azelőtt.  Most  már  nem  oly  néma,  ünnepélyes 
hely  az,  mert  egy  kis  bohó  leány  tele  lármázza 
élczckkel,  dalokkal,  holdvilágos  szonátákkal.  Szent- 
eleki Zsigmond  maga  is  megváltozott,  s  még  az  sem 
lesz  nagy  csoda,  ha  újra  megházasodik! 

Az  öregek  helyett  azonban  annál  többen  jöttek 
a  fiatalokból. 

Ezek  többnyire  igen  egyszerű  uracsok  voltak  a 
szomszéd  falukból,  kik  hallván  a  kis  tündér  hirét  — 
milyen  szép,  milyen  kedves,  milyen  bohó !  —  egy 
vagy  más  ürügy  alatt  mind  nagy  kiváncsisággal  jöttek 
át  a  Zsigmond  úr  kastélyába,  ki  valamennyiöknek 
kedves  «urabátyja»  volt.  Az  ő  félsz egségeik  mindig 
igen  jól  mulattatták  a  pajzán  leánykát,  ki  oly  szivesen 
játszott  és  bolondozott  velük,  hogy  négy  vagy  öt 
látogatás  után  valamennyien  belé  szerettek  (idilli 
falukon  és  ifjú  szíveken  ez  könnyen  megesik),  noha 
e  titkos  érzést  egyik  sem  merte  bevallani. 

Egész  társaság  ült  most  is  a  hárs  alatt. 

A  kis  tündér  valamit  rajzol  az  asztalon.  Az  úrfiak 
pedig  szépen  el  vannak  heveredve  a  gyér  gyepen 
é?  sóvárogva    nézik  a  gyönyörű    fehér   kis   arczot,  ^ 

fekete  hajfürtöket,  a  pajzánul  mosolygó  szemeket  s 
végre  az  ügyesen  mozgó,  csókolni  való  parányi  kezet. 
Csak  egy  szöszke  ifjú  —  egészen  sima  arczczal  s 
bő  angolos  zubbonyban  —  vesz  magának  annyi 
bátorságot,  hogy  hátulról  leskelődjék,  mígnem  Olga 
komoly  képpel  figyelmezteti : 

—  Ha  türelmetlenkedik,  mindjárt  félbe  hagyom 
az  egészet. 

E  szóra  iegalább  is  tíz  haragos,  fenyegető,  vil- 
lámló szem  meredt  a  szöszke  ifjúra,  úgy  hogy  az 
egészen  elröstelkedve  húzódik  hátra,  nehogy  vak- 
merőségével a  kis  tündért  megharagítván,  az  egész 
társaság  mulatságát  könnyelműen  koczkáztassa. 

Pár  perez  múlva  a  kis  tündér  fölkelt. 

—  Íme  elkészült,  itt  van. 
Az  ifjak  mind  oda  rohannak. 

—  Ni,  egy  arczkép ! 

—  Mi  van  aláírva? 

—  Az  új  Demokritosz. 

Pár  perczjg  nézik,  mialatt  egy  csodálkozva  kiált 
föl: 

—  Hiszen  ez  te  vagy,  Pista  ! 

—  Persze,  hogy  ő,  tökéletesen  el  van  találva, 
csakhogy  egy  kissé  figurás  kinézése  van. 

Pista  e  szóra  nagyot  nevetett,  mialatt  a  szöszke 
ifjú  elkapta  a  képet  s  elfutott  vele ;  míg  a  többi 
nyomban  utána  eredt. 

—  Ugyan,  Olga,  —  kérdezte  Marion  kisasszony, 
ki  eddig  a  hárs  tövében  egy  zsámolyon  szó  nélkül 
kötögetett,  csak  néha  tekintve  föl,  midőn  a  kert 
ösvényén    a   porond    sertegését    hallotta,   —   ugyan 


Olga,  már  minek  tette  ezt  megint?  Ily  torzrajzot 
készíteni  e  szegény  együgyű  fiúról,  s  azt  írni  alá, 
hogy  új  Demokritosz? 

—  Köszönje  meg,  hogy  ezt  írtam ;  de  hirtelené- 
ben nem  jutott  más  az  eszembe.  Mit  képzel.  Marion, 
ez  teljességgel  nem  sértés,  annyival  inkább,  mert  a 
régi  és  az  én  új  Demokritoszom  közt  jókora  nagy 
a  különbség.  Az  nevetett  az  emberek  gyöngeségei 
fölött,  ez  nevet,  mivel  nem  tud  okosabbat  tenni. 

—  Valóban  e  szegény  fiú,  bármit  mondanak  is, 
mindig  csak  nevet.  Talán  még  a  testvére  koporsója 
mellett  is  meg  lehetne  nevettetni ;  én  a  legkevésbbé 
sem  vagyok  ideges,  mégis  a  nevetése  sokszor   bánt. 

—  E  rossz  szokástól  akarom  megszabadítani. 
A  gúny  mindig  hathatós  gyógyszer. 

E  perczben  a  domb  alatti   bokrok   megzördültek. 

—  Csitt,  csendesen,  —  figyelmeztette  Marion,  — 
Zenéri  Kálmán  itt  jő  a  bokrok  közül. 

—  Oh,  Marion,  nézze,  mily  epedő  szemeket 
csinál.  Nyakkendője  k  la  lord  Byron  van  kötve,  haja 
á  !a  Shelley,  s  inggalléra  úgy  kihajtva,  mint  azon  a 
képen,  mely  a  tiszteletes  úr  íróasztala  fölött  függ. 
Önök  mondják,  hogy  az  igen  szép  verseket  irt. 
Hogy  is  hívják  csak? 

—  Petőfinek. 

—  Nézze,  Marion,  nézze.  Egy  csöpp  hijja,  hogy 
el  nem  kacczantom  magamat. 

Valóban  e  halovány  fiún  volt  valami  olyas  szomo- 
rúság, mely  az  embert  nevetésre  ingerelte.  Pedig 
szegénynek  nem  volt  más  szerencsétlensége,  mint 
hogy  pár  költeménye  jelen*  meg  valamelyik  másod- 

rendű  néplapban,  mely  a  műveket  rendesen  dicsé- 
retekkel, buzgó  ajánlásokkal  és  hízelgő  szerkesztői 
értesítésekkel  szokta  jutalmazni.  Szegő  Kálmánnak 
(mióta  Zenéri  lett,  mert  a  Szegő  név  igen  közön- 
ségesen hangzott  fülébe)  nincs  nyugta ;  folytonosan 
az  Olympus  lakóival  társalog  és  keresi  Castalia 
forrását  egy  igénytelen  tintatartó  fenekén.  Azóta 
sokszor  hallani  véli  a  múzsák  ihlető  szavait  az  éj 
csendében,  nem  gondolva,  hogy  az  a  hiúság  gonosz 
szirénje,  mely  minden  gyönge  szívre  egyformán 
sóvárog ;  azóta  a  szegény  fiú  csak  két  könyvet  olVas : 
a  természetet  és  saját  szivét,  korántsem  hatolva  be 
azok  mély  titkaiba,  hanem  pusztán  külszíneikben 
gyönyörködve ;  azóta  mindig  szenved,  eped,  maga 
sem  tudja  miért ;  mód  nélkül  szerelmes,  de  nem 
tudja  kibe,  és  keservesen  panaszkodik  —  a  rímeket 
nagy  gonddal  böngészve,  —  hogy  eszményképét  nem 
birja  fölta'álni  a  földön,  e  legszomorúbb,  legsötétebb 
csillagzaton ;  azóta  vágyó  szemekkel  nézi  esténkint 
a  csillagos  eget,  s  jobb  kezét  mellénye  nyilasába 
rejtve,  oly  festői  állásokat  csinál,  melyek  bármelyik 
vidéki  szerelmes  színésznek  is  becsületére  válnának ; 
azóta  mindig  mereng  és  panaszkodik,  hogy  nincs 
álma,  nincs  nyugodalma ;  szegény  fiú  azóta  még  az 
asztal  mellett  sem  mer  jóllakni,  nehogy  valaki  közön- 
séges prózai  lénynek  tartsa. 

A  kis  tündér  a  szellem  lovagjának  nevezi. 

—  Oh   ön   megint   az    égiekkel   társalkodott?  -- - 
kérdezte  Olga  félig  komoly,  félig  nevető  képpel. 

—  Nagyon   szeretek   az  ily  homályos   árnyú  ber- 
kekben  vagy   egy    sásgazdag  tó  partjain  sétálni,  — 

felelte    az    ifjú   lágy,    nagyon    is   lágy   hangokon.  — - 
Ilyenkor  a  képzelet   elragad,   mint    Phoebust  a  nap. 
Egészen    visszaálmodom    magam    a    nymphák,    ha- 
madryadok,   gnómok  és  csábos  tündérkék  aranyide- 
jébe, melyeknek  világa  régen  összeomlott.  A  költő 
szelleme  azonban  újra  megteremti  őket.  Néha  midőn 
a   napsugár   a    vizek    fölött    libeg,    én    a    nayadokat 
látom  ott  forogni,  lejteni  és  szökdicsélni ;  majd  a  tó 
is  eltűnik   előlem,  s  a  tenger  özönlik   föl,    melynek 
színén   csintalan,  tréfás,   feketeszemű   nereidek  ját- 
szadoznak tritonokkal  és  delphinekkel ;  majd  a  Syrinx 
nádsípját  hallom  megszólalni,  míg  távolból  a  satyrok 
éles    furulyái    szólnak,    melytől    riadva    futnak   el    a 
fiatal   pásztorhölgyek.   Fenn   Luna  mosolyog  s  távol 
egy  sziklabérczen  áll  Endymion.  Oh  szép  világ  volt 
az,  nagyon   szép   világ!  Az  égiek  játékba  vegyültek 
a  földiekkel,  s  Olymp  istenei  lehozták   magukkal  az 
emberek  közé  az  eget,  a  költészetet.  Ellenben  mily 
kietlen   rideg   ez    a   mostani    élet.    Majd    mindenki 
hamis  bálványt  imád,  lélektelen   csillogó  ördögöt,  a 
pénzt.  A  szerelem  játék  lett,  a  barátság  puszta  szó. 
Senki  sem  hisz,  senki  sem  szeret,  senki  sem  szenved 
igazán,  csak  a  költők  siratják  az  embereket  és  szen- 
vedik át  ezt  az  örömtelen  életet. 

—  Ön  elégületlen,  —  jegyzé  meg  Olga.  —  Azt 
hiszem,  ez  a  költők  egyik  rendes  betegsége. 

—  Nem  vagyok  mindig  elégületlen,  —  felelt 
Kálmán ;  —  néha  a  természet  megvigasztal,  mikcr 
a  föld  puha  fűvel,  a  szellő  virágillattal,  a  kék  ég 
verőfény  nyel  kin  ál. 

—  E  szerint  most   igen  boldog  lehet  ön.  Nézze, 

mily  szépen  fakad  a  föld  füve ;  érzi-e,  mily  illatos 
a  szellő,  s  látja-e,  milyen  azúrkék  az  ég?  Szebb 
színt  alig  lehet  képzelni.  A  remek  képírók  mindig 
bágyadtan  vagy  igen  haragosan  festik  az  eget ;  pedig 
az  most  is  milyen  szelid  és  egyszersmind  milyen 
élénk.  Ön  bizonyosan  tudja,  hogy  miért  ilyen  kék 
az  ég;  én  mindig  kíváncsi  valék  azt  megtudni.  Önre 
számítok  most,  a  ki  költő,  mert  a  költőknek  sokat 
kell  forgatni  a  tudomány  nehéz  lapjait  s  ismerni  a 
természet  titkos  tüneményeit.  Mondják,  hogy  Hyp- 
pokrenc  forrását  a  szárnyas  ló  körömütése  Helikon 
azon  ormán  nyitotta  meg,  melyen  Minerva  —  a 
tudomány  istennője  - —  szokott  uralkodni. 

Marion  mosolygott,  hogy  a  kis  gonosz  milyen 
komolyan  mythologizál.  De  nem  mosolygott  ám  a 
szellem  lovagja,  ó  igen  nagy  zavarba  jött.  Mit  tö- 
rődött ő  eddig  azzal,  hogy  honncn  ered  a  magas 
levegő  kéksége,  s  általában  mi  köze  az  ő  költészeté- 
nek az  ily  száraz  tudós  dolgokkal  ?  Az  ő  tudománya 
(az  egyetlen  mythológián  kivül)  a  szív  érzése  volt, 
s  igazán  szólva :  kevés  éjjelt  áldozott  arra,  hogy 
valaha  a  tudós  társasai^  tagja  lehessen. 

Olga  azonban  újra  zaklatta,  hogy  mondja  meg: 
miért  kék  az  ég? 

—  Az  ég,  kisasszony,  kék,  mert  kéknek  van 
teremtve,  mint  a  rózsa  pirosnak,  a  liliom  fehérnek, 
a  falevél  zöldnek. 

—  Ez  a  felelet  engem  nem  elégít  ki.  Én  mindig 
hallottam,  hogy  az  ég  kékségének  valami  természeti 
oka  van.  Azt  hiszem,  olvastam  is  valahol,  hanem 
elfeledtem.    Ön    azonban   megleli  a  természettudo- 


mányban,  ha  megkeresi.    Keresse   meg   tehát   az  én 
kedvemért,  s  mondja  meg  jövőre,  ha  meglátogat. 

A  szellem  lovagja  röstelte  e  dolgot,  s  ismét  föl- 
kereste a  homályos  árnyú  berkeket,  hol  megint  bátran 
álmadozhatik  a  nymphákról  és  nereidekről  a  nélkül, 
hogy  valaki  a  természettudomány  titkaival  boszantaná. 

—  Ugyan,  Olga,  —  mondta  a  jószívű  Marion,  — 
mily  kellemetlen  zavarba  hozta  ezt  a  szegény  fiút 
is.  Higyje  meg  ön,  semmi  sem  kellemetlenebb,  mintha 
valakit  abba  a  helyzetbe  hozunk,  hogy  hallgatásával 
kénytelen  elismerni  tudatlanságát. 

—  Én  azt  hiszem.  Marion,  hogy  nem  tettem 
olyan  rosszat,  mint  ahogyan  látszik.  Ezt  is  ki  akarom 
gyógyítani  betegségéből.  Ez  a  szegény  fiú  ábrán- 
dozik, a  helyett  hogy  gondolkoznék ;  rossz  rímeket 
csinál,  a  helyett  hogy  jól  gazdálkodnék;  hamisan 
érzeleg,  a  helyett  hogy  igazán  érezne,  s  bohóságokat 
mivel,  a  helyett  hogy  tanulna.  Eszére  akarom  té- 
ríteni. 

—  Hogyan? 

—  A  képzelgőknek  semmi  sem  használ  jobban, 
mint  a  tudomány.  Ennek  igaz,  kétségbevonhatlan 
szépsége  a  legábrándosabb  elmét  is  jobban  elfoglalja, 
mint  a  kába  álmok  szines  semmisége.  Az,  kedvesem, 
a  termékenyítő  napfény,  ez  a  hideg  csillogású  hold- 
sugár, mely  mellett  mécsest  kell  gyújtanunk,  külön- 
ben három  lépésnyire  sem  látunk  tisztán.  Ezután, 
ha  ez  elégületlen  szellemlovag  a  földfeletti  dolgokról 
beszél,  én  a  burgundi  répák  termeléséről  értekezem, 
mely  okszerű  kezelés  mellett  igen  sok  hasznot  nyújt. 
S  meglássa,    hogy    megtérítem.  Most  a  természet- 

tudományhoz  utasítom,  mely  mindenesetre  haszno- 
sabb, mint  a  mythologia,  s  míg  megtalálja  benne, 
hogy  e  magas  kékellő  ég  színe  nem  egyéb,  mint  a 
napsugár  viszfénye,  mely  a  föld  párázatain  megtörik : 
annyi  szépet,  igazat  és  tanulságosat  fog  olvasni  a 
természetről,  hogy  megszereti  a  tudományt,  és  jövőre 
balgatag  verseitől  tán  megkiméli  a  szép  fehér  papirt. 
—  Kedves  Olga,  -  mondta  mosolyogva  Ma- 
rion, —  ön  kezdi  veszteni  gyermeteg  őszinteségét. 
Kis  képmutató  lesz  belőle.  Erényt  csinál  egy  nagy 
hibájából,  s  azt,  hogy  az  embereket  zavarni  és 
boszantani  szereti,  emberboldogítási  rendszernek, 
gyöngeségek  gyógymódjának  nevezi. 

Marion  jóízűen  nevetett  a  kis  ármányos  teremté- 
sen, s  még  bizonyosan  sokáig  beszélgettek  volna  e 
tárgy  fölött,  de  e  perczben  bevégződött  az  ifjak 
versenyfutása,  melyet  az  új  Demokritosz  arczképeért 
a  kert  tekervényes  ösvényein  egész  tűzzel  folytattak. 
Az  ifjak  kifáradva,  lihegve  s  magukat  kalapjaikkal 
legyezve  tértek  vissza  a  hárs  alá.  A  jó  Pista  akkor 
is  hangosan  nevetett,  mivel  az  előtte  szédelegve  járó 
úrfi  egy  bokorban  megbotlott,  a  mit  ő  szerfölött 
mulatságosnak  talált. 

A  kép  egy  nagyon  barna  uracs  kezében  volt,  ki 
azt  magasan  tartotta,  mint  egy  nehéz  harcz  diadal- 
jelét. Ez  egy  kis,  de  jól  megtermett  alak  volt, 
kondor  fekete  hajjal,  nagyon  merev  arczc^al,  görbe 
orral,  míg  ruházatában  az  ugyancsak  föltoll ázott 
kalap,  a  zsinóros  és  ezüstpitykés  kék  dolmány  s  egy 
új  fényes  lovagló  csizma  tűntek  föl.  A  fáradságtól 
nagyokat  lélekzve,  mondta : 

Tessék  elhinni,  Olga  kisasszony,  hogy  tüdőmet 
sűha  sem  erőltettem  meg  jobban.  Ennyi  fáradsággal 
két  állomást  is  elgyalogolhattam  volna.  De  mindegy. 
Alig  érhetne  a  világon  nagyobb  öröm,  mint  az, 
hogy  e  képet  -  Olga  kisasszony  kezeművét  — 
elnyertem.  Most  már  legalább  lesz  egy  emlékem 
kegyedtől,  mit  nem  adnék  oda  Kaliforniáért,  sőt 
magáért  az  egész  világért  sem. 

A  kis  tündér  mosolyogva  nézett  a  lelkes  ifjúra,  a 
kit  egy  hét  óta  «non  plus  ultra  úrfi»-nak  nevez,  s  a 
mely  nevet  valóban  meg  is  érdemli.  Senki  sem  mond 
nálánál  nagyobbakat  az  egész  társaságban ;  neki 
minden  rémítő,  szörnyű  és  hallatlan  ;  mindent  túloz 
s  az  arany  középszerűséget  —  legalább  a  szólásmó- 
dokban —  nem  ismeri,  s  rendesen  az  egekig  magasz- 
tal, vagy  a  pokolig  gyaláz  mindent,  a  mit  szóba  hoz. 

-  —  Ki  mondta  azt  önnek,  hogy  e  kép  az  öné  ? 
kérdezte  Olga.  Önök  eliramodtak  vele,  a  nélkül 
hogy  időm  lett  volna  egy  szót  is  szólani.  Azt  leg- 
kcvésbbé  sem  mondtam,  hogy  azé  lesz,  ki  a  legjob- 
ban szalad.  Micsoda  érdem  lenne  ez  egy  férfiban, 
a  kiből  minden  órán  katona  válhatik?  Ellenkezőleg, 
ha  már  épen  testi  ügyességükről  akarnak  előttem 
tanúbizonyságot  tenni :  a  kép  azé  lesz,  a  ki  legna- 
gyobbat ugrik. 

Mindnyájan  nevettek,  csak  Marion  csóválta  meg-  - 
mint  ahogy  rendesen  szokta  —  a  fejét. 

Az  úrfiak  pedig  figyelemmel  várták  a  kis  zsarnoknő 
rendeletét,  s  nyilván  minden  bolondot  megtettek 
volna  a  kedveért. 

—  Amott  a  gloriette  irányában,  —  szólt  Olga,  — 


a  puszpáng-sövény  legmagasabb.  A  ki  legjobban 
átugorja,  annak  adom  a  képet.  Csak  arra  kérem, 
hogy  le  ne  gázolják  a  puszpángokat,  mert  az  öreg 
kertész  mindnyájunkat  össze  fog  szidni. 

Alig  volt  e  néhány  szó  kimondva,  a  nyolcz  serény 
láb  egyszerre  neki  iramodott,  s  a  versenyugrás  az 
új  Demokritosz  hangos  kaczagása  mellett  kezdődött 
meg.  E  bohóságban  cgyzdü]  a  szellem  lovagja  nem 
vett  részt,  kinek  lelke  a  fellegek  között  járt  s  ki 
nem  a  puszpángokon  át,  hanem  egyik  csillagról  a 
másikra  szökött  a  sphaerák  zengő  körében,  melyek- 
nek csodahangjait,  mint  egy  régi  bölcs  állítá,  mi 
szegény  halandók  csak  azért  nem  halljuk,  mert  az 
örökösen,  szünet  nélkül,  mindig  egyformán  zeng. 
Meglehet  azonban,  hogy  az  ábrándozó  szellem 
lovagja  néha-néha  azt  is  hallotta. 

A  versenyugrást  még  maga  Marion  is  mosolyogva 
nézte,  s  mindössze  is  csak  annyit  mondott: 

—  Kedves  Olga,  ön  ezeket  a  fiúkat  egész  bolon- 
dokká teszi. 

—  Soha  se  sajnálja  őket,  Alarion ;  ha  nem  tud- 
nak férfiak  lenni,  legyenek  játékbábok. 

—  On  megalázza,  megtöri  büszkeségüket. 

—  Önöknek,  Marion,  van  a  többi  közt  egy  jó 
példabeszédjük  (a  kis  tündér  majdnem  annyi  példa- 
beszédet tudott,  mint  Sancho  Panza),  ez  a  példa- 
beszéd azt  mondja:  «ha  omclettet  akarunk  készíteni, 
a  tojásokat  össze  kell  törni ».  Ezeket  is  törni  kell, 
ha  azt  akarjuk,  hogy  élvezhetők  vagy  legalább  mu- 
latságosak legyenek. 

—  Kis  szívtelen. 


—  A  ki  legjobban  átugorja,  annak  adom  a  képet. 

Vadnai  :   A   kis   tündér. 

—  Nézze  ön,  —  mondta  Olga  hirtelen,  —  a 
szellem  lovagja  megint  mily  ábrándozva  nézi  az 
eget.  Bizonyosan  a  najádol:  tánczát  látja  s  a  faunok 
nádsípját  hallja.  Szeixtném  tőle  megkérdezni,  ha 
nem  susogják-e  neki  a  tó  kákái  azt,  a  mit  egykor 
susogtak  a  szélben  :  Midásnak  szamár  füle  van ! 

E  pillanatban  nagy  lárma  keletkezett,  mert  eldőlt 
a  diadal.  Mint  előre  lehetett  képzelni,  a  kép  egy 
nagy,  hosszú  alakú,  szikár,  fekete,  csontos  képű 
ifjoncáé  lett,  a  kire  nem  lehetett  nézni  a  nélkül, 
hogy  azt  ne  gondolta  volna  az  ember:  ez  az  ifjú,  ha 
kissé  megkorosodik,  hasonlítani  lOg  don  Quichotte- 
hoz,  a  gyászalakú  lovaghoz,  midőn  ez  az  ő  kedves 
Rosinanteja  hátán  ül.  Különben  igen  hallgatag  úrfi 
volt,  s  nem  is  beszélt  egyébről  soha,  mint  hogy 
mennyit  kell  neki  utazni,  fontos  családi  pörös  ügyek- 
ben, melyektől  (ezt  többször  ismételte)  a  család 
igen  nagy  jószágokat  vár.  Aztán  egy  alkalommal  azt 
is  elmondta  (és  ekkor  még  egy  fél  fejjel  magasabb- 
nak látszott),  hogy  ők  egykor  igen  gazdagok  voltak, 
de  a  nagyatyja  eladósodott  s  a  szép  falvakat  egymás 
után  zálogosította  el.  E  falvakból  most  Beregben 
hármat,  Szabolcsban  kettőt  pörölnek,  s  mint  az 
ügyvédek  mondják  —  a  kiknek  pedig  ezt  legjobban 
kell  tudniok  —  okvetlenül  mind  az  ötöt  visszanyerik. 
Akkor  aztán  újra  gazdagok  lesznek  és  urasán  töltik 
napjaikat.  Ezért  fáradozik,  ezért  utazik  ő  annyit, 
ezért  kell  holnapután  is  túl  a  Tiszára  indulnia  —  öt 
falu  csak  megérdemli  a  fáradságot ;  —  ezért  nevezte 
el  az  öreg  úr  is  az  örökké  hasztalanul  pörlekedő 
család  végivadékát  « fráter  peregrinus  »-nak. 

De  ha  a  nagy  pöröket  soha  sem  nyeri  is  meg, 
megnyerte  legalább  a  kis  tündér  elmés  rajzművét, 
a  mit  Isten  után  hosszú  lábainak  köszönhet,  melye- 
ket e  pillanatban  senki  sem  irigyel  tőle  annyira, 
mint  az  egészen  sima  képű  s  impertinensen  szöszke 
hajú  fiatal  ember  az  angol  zubbonyban,  kit  szülői 
egy  év  óta  házasodni  küldtek  ki,  két  lóval  és  egy 
libériás  szolgával  és  a  ki  most  a  szép  és  gazdag 
leányokban  minden  áron  érdeket  akar  ébreszteni 
maga  és  családja  iránt. 

—  Higyje  meg,  nagysád,  —  mondta  sóhajtva 
Olgának,  ~  e  képért  megverekedtem  volna  a  sár- 
kányokkal is.  Most  is  odaadnám  érte  családunk 
legdrágább  ereklyéit.  Pedig  el  sem  gondolná  ön, 
hogy  a  mi  családunknak  mily  szép  múzeuma  van 
ritkaságokból,  régiségekből :  pánczélok,  sisakok, 
szablyák,  melyeket  harczos  őseim  viseltek,  drága 
antik  gombok,  melyek  nagyapáink  mellét  díszí- 
tették, de  a  mi  legfőbb :  egy  ősi  gyémánt-gyűrű, 
dédanyám  jegygyűrűje,  mely  ott  is  gyémánt  köi'ös- 
körül,  a  hol  más  csak  arany  szokott  lenni,  ligy 
van  kivésve  egy  darab  gyémántkőből,  mint  a  hogy 
a  karniol  gyűrűket  szokták.  Ilyet  még  senki  sem 
látott. 

Olga  igen  komoly  képpel  hallgatta  e  csodadolgot 
s  még  komolyabbal  jegyezte  meg: 

—  Tökéletesen  elhiszem,  hogy  ilyet  még  senki 
sem  látott,  kivéve,  a  ki  az  önök  múzeumát  meg- 
nézi. 

—  Természetesen. 

—  Talán   egykor  az  ön    ősei    birták    azt  a  csoda- 

várat  is,  mely   aranyerdő   közepén    ludlábakon    for- 
gott? 

Erre  a  kérdésre  az  új  Demokritosznak  lehetetlen 
volt  nagyot  nem  nevetnie.  Nevettek  mindnyájan  s 
még  a  verebek  is  hangosabban  csiripeltek  az  apró 
somfabokrok  mögött,  míg  Marion  összehúzott  szem- 
öldökkel figyelmeztette,  hogy  legyen  valamivel  kí- 
méletesebb. De  a  kis  tündér  arczát  egész  haragos 
vörösség  futotta  el ;  egészen  megbántva  érezte  magát, 
hogy  ez  az  együgyű  fiatal  ember  ilyet  mer  előtte 
állítani,  abban  a  boldog  képzelődésben,  hogy  ő  majd 
mindezt  szépen  elhiszi. 

—  Szeret-e  ön  olvasni  ?  —  kérdezte  az  ifjút. 

—  Oh,  rettenetesen. 

—  Tehát  bizonyosan  olvasta  báró  Dcmanx  ka- 
landjait? 

—  Azt  nem. 

—  Olvassa  el.  Nagyon  mulattat  s  önre  nézve 
tanulságos  is  lehet. 

E  nap  óta  a  gyémántgyűrűs  ifjú  is  nevet  kapott : 
a  « fiatal  báró  Demanxw  lett  belőle. 

A  non-plus-ultra-urfi  igen  természetesnek  találta 
Olga  kisasszony  haragját  s  szomszédjának  bizalmasan 
megsúgta,  hogy  nagyon  drága  lehetne  ugyan  egy 
ily  mindenütt  gyémánt  gyűrű,  de  annyit  még  sem 
érne,  a  mennyiért  kiállaná  azt  a  boszantást,  mely  a 
fiatal  Demanxra  vár. 

E  közben  szolga  érkezett  jelenteni,  hogy  a  nagy- 
ságos úr  unokaöcscse.  Tátrai  Rudolf  úrfi  megér- 
kezett. 

—  Az  ön  új  Diogenese  I  —  mondta  Marion. 

—  Nem,  ez  az  elnevezés  nagyon  el  van  hibázva, 
Marion.  Diogenes  nemcsak  ronda,  hanem  egyszer- 
smind bölcs  is  volt;  a  mi  Rudolfunk  pedig  csupán 
ronda.  Diogenes  megelégedett  egy  üres  hordóval, 
a  mi  Rudolfunknak  pedig  teli  hordók  kellenek. 
Azért  nevezzük  csupán  czinikusnak. 

A  társaság  a  kastély  felé  indult,  mialatt  Olga  a 
jövő  vasárnapra  egy  sis  sétalovaglást  és  —  ha  ked- 
vük kerekedik  —  futtatást  tervezett  a  kerek  erdő 
felé.  A  « szellem  lovagja*  nagyon  sajnálta,  hogy  ez 
örömben  nem  vehet  részt,  mert  egy  megkezdett 
művét  kell  bevégeznie,  minthogy  egyik  lapszerkesztő 
nagyon  sürgeti ;  e  miatt  nem  jöhet.  (Szegény  fiúnak 
nem  volt  elég  bátorsága  megmondani :  hogy  a  jövő 
vasárnapig  nincs  reménye  megfejthetni  azt  a  tudo- 
mányos talányt,  melyet  neki  Olga  adott  föl  s  volta- 
képen lova  sincs  más,  csak  a  Pegazus.)  A  fráter 
peregrinus  is  mód  nélkül  sajnálta,  hogy  el  kell  utaz- 
nia ;  hanem  hiába,  a  ki  pörlekedik  és  nagy  vagyonra 
van  kilátása,  az  soha  sem  egészen  a  magáé,  az  nem 
rendelkezhetik  szabadon  idejével  s  öt  falu  csak 
megérdemli  a  fáradságot.  Az  új  Demokritosz  pedig 
megint  elkaccízantotta  magát,  mert  eszébe  jutott, 
hogy  őt  a  tavalyi  terekesi  agarászaton  egy  bokros 
paripa  mint  levetette  s  hogyan  feküdt  a  földön, 
mint  egy  kéve  zsúp.  Mivel  ezúttal  máson  nem  lehe- 
tett, önmagán  nevetett  s  kijelentette,  hogy  ő  nem 
örömest  futtat.  A  gyémántgyűrűs  ifjú  hallgatott  s 
neheztelő  szemet  vetett  Olga  kisasszonyra,  noha  az 
a  szenteleki  kastély  gazdag  örökösnője  volt. 

Egyedül  a  non-plus-ultra   úrfi    viselte  jól   magát. 

ki  tollas  kalapját  félre,  sarkantyúit  pedig  összeütve 
(mi  merev  képéhez  nem  a  legjobban  illett),  öröm- 
mel mondt?,  hogy  a  kerek  világ  minden  kincseért 
nem  maradna  el,  miután  nem  ismer  nagyobb  gyö- 
nyörűséget, mint  a  versenyfuttatást.  Mintha  a  czél 
mindig  a  mennyország  lenne,  mintha  akkor  nem  is 
tartoznék  e  ronda,  silány  földre!  ó  csak  akkor  bol- 
dog, ha  lovon  ül,  vagy  ha  vállát  lőfegyver  terheli ; 
ha  parancsol  az  erdő  vadainak  és  a  levegő  madarai- 
nak; hl  a  vadászebek  izgató  csaholását  hallja,  mely 
szebb,  sokkal  szebb,  mint  a  Meyerbeer  zenéje. 
Szóval  ő  egy  telivér  sportsman. 

—  Micsoda  paripával  fog  ön  futtatni?  —  kérdezte 
Olga. 

—  A  Sugárral,  melynél  futósabb  paripát  nem 
ismerek  a  vidéken.  Mintha  az  arab  sivatagon 
nőtt  volna  föl  s  egész  faját  vitéz  emirek  lova- 
golták volna.  Röpül,  mint  a  szél,  a  villám,  a  gon- 
dolat. 

—  Ezen  lovagolt  a  múltkor  is,  nemde?  Futos 
lehet,  de  nem  igen  sugár.  Jobb  lenne  krinolinnak 
nevezni. 

—  Miért? 

—  Mert  kissé  terjedelmes. 

—  Az  mindegy,  kisasszony.  Azért  tessék  elhinni, 
hogy  megy,  mint  a  puskából  kilőtt  golyó.  Kivált 
agarászatra  párját  kell  keresni,  föltéve,  hogy  az 
agarak  is  jók,  mint  az  én  Fecském,  melyet  bátran  le 
lehetne  festeni  és  a  múzeumba  tenni. 

A  kis  tündér  megunta  e  nagy  mondásokat  s  egy 
pár     szökéssel     tova     lebbent,    egy    piros    szárnyú 

lepkét  pillantva  meg  a  viruló  tulipánok  között.  A  fű 
alig  hajlott  meg  lábai  alatt  és  szaladtában  oly  siily- 
talan,  légies  tüneménynek  látszott,  hogy  a  non-plus- 
ultra  lirfi  akár  megesküdött  volna  rá  Marionnak,  hogy 
nem  nehezebb,  mint  az  ő  tollas  kalapja. 

—  Tessék  elhinni,  kisasszony,  -  -  mondta,  -  - 
hogy  ha  c  pillanatban  valamely  bokorra  szöknék, 
alig  billentené  le  jobban  a  legvékonyabb  ágat,  mint 
c  sárga  akácz  virágfürtje. 

A  szobákba  érve,  a  megbántott  és  elragadtatott 
úrfiak  búcsút  vettek  a  szíves  öreg  úrtól,  ki  mindig 
szerette  a  fiatalságot,  egykor  még  hibáiban  és  köny- 
nyelműségeibcn  is  s  egy  óranegyed  alatt  mind  el- 
távoztak. 

Nem  maradt  más,  csak  a  c^inikus. 

Ez  egy  igen  sajátságos  tizenkilenoz  éves  ifjú  volt. 
Nem  a  kis  tündér  látogatására  jött,  sőt  jobb  sze- 
retné, ha  nem  is  találkoznék  vele.  O  már  —  tizen- 
kilence éve  daczára  —  lemondott  a  nőkről  s  csupán 
a  férfitársaságokat  keresi,  hol  bor,  dal,  zene  és 
kártya  közt  mulatnak.  Pedig  egykor  sok  reményt 
kötöttek  hozzá ;  szép,  csinos  gyermek  volt,  okos 
szemmel  és  mosolygó  arczczal  ;  örömest  tanult  s 
engedelmes  volt,  mint  egy  leány.  Egyszer  azonban 
neki  esett  a  tivornyáknak  s  azóta  rosszul  viseli 
magát.  Kerüli  a  komoly  férfiakat  és  Szenteleki  Zsig- 
mond bácsihoz  is  csak  azért  jár,  mert  özvegy  anyja 
bizonyos  örökösödési  iratok  átvétele  végett  küldözi 
hozzá.  Ez  iratokat  azonban  az  öreg  úr  soha  sem 
találja  meg,  pedig  öcscsével  együtt  minden  fiókban 
nagy    buzgalommal    keresi.    Az    is    meglehet,    hogy 

voltaképen  nem  is  léteznek  s  az  egész  csak  ürügy, 
hogy  az  öreg  úrnak  alkalma  legyen  leszidni  a  rossz, 
veszni  indult  fiút,  mert  hátha  a  nagybátya  intése  töb- 
bet fog  használni,  mint  az  anyai  szó?  A  nagybácsi 
ilyenkor  aztán  mindig  emberül  teljesíti  is  atyafiságos 
tisztét  s  nem  fukarkodik  a  legszigorúbb  kifejezé- 
sekkel sem.  A  fiú  szégyenkezik  és  mennyre-földrc 
fogadja,  hogy  ezután  mindig  dolgozni  fog  és  soha- 
sem korhelykedik  többé.  És  azután  sohasem  dolgozik, 
hanem  annál  többet  korhelykedik. 

Pedig  mily  kár  érte.  Csinos  fiú  lenne,  ha  szemei 
oly  álmos-vörösek  nem  lennének,  mint  a  tengeri 
nyúlé,  ha  fényes  gesztenyeszínű  hajfürteit  rendbe 
szedné,  egész  bágyadt  lényén  nem  látszanék  meg 
a  sok  álmatlanság  s  ruháit  valamivel  tisztábban 
tartaná. 

De  öltözéke  néha  olyan  rendetlen,  hogy  azokkal 
a  madárijesztőkkel  is  versenyezhetne,  melyeket 
olyan  verebek  ijesztésére  tűznek  a  kazlak  tetejére, 
melyek  nem  igen  kemény  szívvel  birnak.  Épen  most 
is  e  miatt  mentegeti  magát  a  pajzán  Olga  kisasz- 
szony  előtt. 

—  Bocsánat,  —  mondta  elpirulva,  —  nem  tud- 
tam, hogy  hölgyekkel  is  fogok  találkozni.  Csak  egy 
órára  jöttem  át  az  iratokért,  melyek  miatt  annyiszor 
alkalmatlankodom.  Különben  ha  e  szerencsét  csak 
sejtem  is,  bizonyára  jobban  rendbe  szedem  ma- 
gamat. A  hölgyek  megkivánják,  hogy  az  ember 
mindig  fölpiperézze  magát,   mikor  közelükbe  megy. 

—  Ne  higyje,  Rudolf,  —  felelte  Olga,  —  a  nők 
csak  csint  cs  némi  izlést  kivannak. 

—  Szóval  sokat  adnak  a  külsőségekre  és  nem 
akarják  elhinni,  hogy  a  ruha  nem  teszi   az    embert. 

—  Teljességgel  nem  teszi,  hanem  a  csinos  öltözet 
mégis  kedvező  ajánlat.  Ön  egy  könyvet  is  sziveseb- 
ben vesz  a  kezébe,  ha  d/szesen  be  van  kötve.  Ked- 
ves Rudolf,  ha  valaki  csinnal  van  öltözve,  az,  meg- 
lehet, föl  sem  tűnik,  mert  hiszen  igen  természetes 
dolog ;  hanem  annál  jobban  feltűnik  a  rondaság, 
melyet  mi  nők  minden  irgalom  és  kegyelem  nélkül 
elitélünk. 

A  kis  tündér   itt    lábával  egy  nagyot  toppantott. 

—  Köszönöm  a  leczkét,  —  -  szólt  Rudolf. 

—  Rokon  szólt  a  rokonhoz.  Különben  bocsásson 
meg,  nekem  betegségem  az  őszinteség,  mely  miatt 
már  sokan  megharagudtak  rám.  De  ön  nem  haragszik 
meg.  Inkább  engesztelésül  eljátszom  azt  a  szép 
magyar  toborzót,  melyet  a  minap  annyira  meg- 
dicsért. 

A  kis  tündér  két  kezével  bele  ragaszkodott  Rudolf 
karjába  és  bevonta  a  nagy  terembe.  Aztán  egész 
lélekkel  játszotta  a  toborzót,  úgy  hogy  a  czinikus 
álmos  két  szeme  ragyogni,  jó  kifejezésű  arcza  élén- 
külni kezdett ;  sarkantyúja  lassú  pengetésével  kisérte 
a  dallamot,  sőt  utoljára  tapsaival  is  jelölni  kezdte  a 
lejtős  ütenyeket,  melyekre  az  ember  oly  szívesen 
elbokázott  volna. 

—  Olga  kisasszony  majdnem  olyan  szépen  zon- 
goráz, mint  Viktor,  —  mondta  Rudolf,  midőn  a 
toborzónak  vége  szakadt. 

—  Ki  az  a  Viktor? 

—  Ki?  Hát  ön  még  kérdezi? 


Jl  fiu  szégyenkezik. 


Vadnai :   A  kis  tündér. 

—  Kérdeznem  kell,  minthogy  .  .  . 

—  Hát  nem  ismeri  ? 

—  Nem. 

—  Lehetetlen!  Terekesi  Viktort? 

—  Ha  jól  emlékezem,  a  nagybácsi  párszor  emlí- 
tett valami  Viktort,  de  in  bizony  nem  tudom,  ha 
ez-e  az  ? 

—  Engedelmet  kérek,  —  szólt  Rudolf,  —  ez  nem 
•  valami  Viktor»,  ez  egy  kitűnő  gavallér,  ez  az 
egész  vármegyében,  sőt  talán  az  egész  országban  is 
az  első  lovag,  igazi  gentleman,  ki  nekünk  magyarok- 
nak külföldön  is  becsületünkre  szolgált.  És  ön  nem 
ismeri  ? 

A  czinikus  valóban  ámult-bámult  e  hihetetlen 
dolgon.  Alig  tudta  elképzelni,  hogy  lehessen  az 
országban  valaki,  a  ki  Terekesi  Viktort  ne  ismerné. 
Terekesi  Viktort,  a  fölülmulhatatlan  lovagot,  ki  úgy 
tud  ülni  a  paripán,  mind  Cid  egykor  a  Babiecán ; 
ki  olyan  pompásan  hajtja  a  legszilajabb  lovakat, 
mint  az  olympi  lovagjátékok  bármelyik  fiatal  hőse; 
ki  röptében  lelövi  a  fecskét,  mint  egy  régi  mohikán ; 
ki  telenként  tíz-húsz  rókát  fogat  agaraival ;  ki  úgy 
zongoráz,  mint  Liszt,  nagyon  mulatságos  torzképe- 
ket fest,  á  la  Gavarny,  a  legszebben  tánczol  s  e 
mellett  szép  mint  Adonisz,  kinek  halálát  most  száz 
Vénusz  siratná.  Két  percznél  kevesebb  idő  kellett 
rá,  míg  e  jó  gondolatokat  a  czinikus  mind  elsorolta. 
Beszédéből  kitűnt,  hogy  ő  a  világon  senkit  sem 
bámul  és  irigyel  annyira,  mint  Terekesi  Viktort.  Ez 
az  ő  eszményképe  öt  év  óta,  mióta  eszmélni  tud. 
Egykor  legmagasabb   becsvágya  volt,   hogy  e  fölül- 

múlhatatlan  lovaghoz  hasonlóvá  jegyen  s  mivel  nem 
lehetett,  egészen  kétségbe  esett.  Sokan  mondják, 
hogy  a  szegény  fiú  azért  iszik,  búsul  és  éjszakázik 
annyit,  azért  keveredett  sok  mindenféle  tivornyába, 
mert  eszményképe  oly  messzire  állott  tőle,  mint 
egy  elérhetetlen  csillag.  Egykor  elhatározta,  hogy 
vagy  Caesar  lesz  belőle  (Caesar  alatt  Terekesi  Vik- 
tort értette),  vagy  semmi  s  mivel  Caesar  nem  lehe- 
tett, lett  belőle  semmi,  vagy  a  semminél  is  kevesebb, 
egy  mivel  sem  törődő  léha  fiatal  ember,  a  «föld 
terhe »,  a  mint  édes  anyja  szokta  mondani,  midőn 
néha  özvegyi  szobájában  keservesen  sír  egyetlenegy 
fia  életmódja  fölött. 

Rudolf  nem  volt  rossz  fiú,  csak  könnyelmű  fráter. 
Mindenre  rá  lehetett  venni  s  nagyon  szerette  a  víg 
zeneszót,  a  tüzesítő  bort  s  a  mint  mondani  szokták: 
a  magyar  barátságot.  De  bármennyire  elmámoroso- 
dott,  bármennyire  lármázott  és  törte  a  poharakat, 
mindig  meglátszott,  hogy  olyan  szívvel  bir,  melyet 
a  kicsapongások  még  nem  mérgeztek  el.  E  mellett 
Viktor  közelében  úgy  viselte  magát,  mint  egy 
ártatlan  leány.  Ha  az  egész  világ  vádolja  is,  — 
mondta  magában,  —  csak  ez  az  egy  becsülje ;  ez 
neki  elég. 

Már  egy  órája,  hogy  most  is  mindig  Viktorról 
beszél.  Ez  a  tárgy  az  ő  társalgásának  olajos  korsója, 
mely  soha  sem  fogy  ki.  Olga  már  meg  is  unta  a  sok 
magasztalást  és  közbeszólt : 

—  Ez  az  ön  Viktorja  valóságos  csodaember 
lehet. 

—  Jól    mondja,    Olga.    ó    csodálatraméltó   tulaj- 

donokkai  bir.  A  főváros  valamennyi  szép  delnője 
és  ünnepelt  művésznője  bele  van  bolondulva.  Nem 
is  volna  eszük,  ha  nem  szeretnék.  Jelenleg  —  a  mint 
hallom  —  egy  fiatal  tánczosnőnek  udvarol,  kinek 
kecse  maholnap  elfeledteti  a  nagyvilággal  a  ballet 
elhervadt  mennyei  Fannyjait.  Képzelem,  ez  új  tüne- 
mény mily  pompás  bokrétákat  és  koszorúkat  kap 
Viktortól.  Aztán  őt  semmi  sem  aggaszthatja.  Neki 
vetélytársa  sincs,  mert  karddal,  vítőrrel,  pisztolylyal 
úgy  verekedik,  mint  Akhflles. 

—  Hová  beszél  ön,  hisz  Akhilles  korában  még 
nem  voltak  pisztolyok. 

—  Mindegy,  lehettek  volna.  Aztán  van  most 
annál  több  és  Viktor  ugyancsak  emberül  kezeli. 
Volt  már  legalább  is  tíz  párbaja  s  mindegyikben  övé 
lett  a  diadal.  Sok  kezet  megbénított,  sok  lábat  meg- 
sántított, a  melyik  épen  útjába  esett.  Sok  arczra  írt 
karddal  hieroglifet,  mely  azt  jelenti,  hogy  vele  nem 
jó  tréfálni. 

—  Menjen,  Rudolf,  hisz  ez  az  ön  Viktorja  való- 
ságos emberevő  kannibál. 

— ■  Ellenkezőleg,  a  legudvariasabb  férfi !  A  nők 
úgy  szívják  magukba  beszédét,  mint  az  extráit  de 
milles  fleures  illatát.  Aztán  a  férfiakhoz  is  mindig 
szelid  és  nyájas,  míg  meg  nem  sértik. 

—  S  ez  a  csodaember  hol  lakik? 

—  Itt  a  harmadik  faluban,  Tei  ekésen,  saját  kas- 
télyában. Különben  csak  a  múlt  héten  jött  haza 
Olaszországból,  mert  ő  minden  évben  utazik. 

—  Oh  ez  már  érdekes.  Szeretem  azokat,  a  kik 
utaznak.    Magamnak   sincs    főbb   vágyam,    mint    az 

utazás.  Elmenni  keletre  vagy  délre,  hol  másformák 
az  emberek,  növények  és  állatok,  másforma  maga  az 
ég  is.  Én  úgy  érzem,  hogy  egy  kis  sajkán  rá  mernék 
szállni  a  sík  tengerre ;  a  barcarollok  elfeledtetnék 
velem  a  nagy  víz  viharait;  egy  tevén  beutaznám  a 
beduinok  sivatagját  és  nem  jutna  eszembe  sem  a 
csörgő-kigyó,  sem  a  vampir,  sem  a  méregvirág, 
sem  a  számum  szele.  Megvallom,  mindaz,  a  mit  ön 
beszélt,  nem  igen  ébreszté  íöl  kiváncsiságomat 
Viktor  iránt ;  én  kevés  fontosságot  tulajdonítok 
annak,  ha  valaki  jól  lovagol,  vív,  tánczol  és  sikerrel 
udvarol ;  hanem  az,  hogy  utazik :  érdekeltséget 
támasztott  bennem.  Semmi  sem  kedvesebb,  mint 
olvasni  utazási  könyvet,  vagy  beszélni  világot  bejárt 
emberrel.  Most  már  csakugyan  szeretném  megis- 
merni. 

—  Meg  fogja  ön  ismerni,  Olga,  mert  épen  ma 
reggel  mondta  nekem,  hogy  meglátogatja  a  kis 
tündért,  kiről  pár  nap  óta  oly  sok  érdekest  hallott 
a  férfiaktól  és  oly  sok  furcsát  a  nőktől.  Csak  vigyáz- 
zon, hogy  belé  ne  szeressen ;  nagyon  veszedelmes 
ember  1 

Olga  nevetett. 

—  Kedves  Rudolf,  hát  ön  nem  tudja,  hogy  nincs 
szívem  ? 

—  Majd  meglátjuk. 

Olga  kiváncsisága  egészen  föl  volt  zaklatva.  Kissé 
tépelődött  rajta,  hogy  minő  lehet  az  az  ifjú,  kiről 
egy  mindennapi  élvezetekben  tobzódó  fiatal  ember 
ilyen  elragadtatással  tud  beszélni  ? 

—  Minőnek  képzeli.  Marion? 


—  Én  nem  képzelem  semminőnek. 
Olga  egész  este  hallgatag  maradt. 
Marion  megjegyezte : 

—  Édes  Olga,  ön  —  úgy  látszik  —  felni  kezd. 
Valóban  van  is  egy  kis  oka  rá.  Az  épen  nem  volt 
csoda,  ha  e  szegény,  együgyű  parlagi  úrfiak  közt 
keblében  még  csak  meg  sem  dobbant  az  a  különös 
valami,  mely  az  embernek  édene  vagy  pokla  szokott 
lenni.  De  most !  Majd  meglátjuk,  ha  csakugyan 
van-e  szive  vagy  nincs  ? 

A  kis  tündér  gúnyosan  mosolygott,  de  azért  nem 
tagadhatta  el,  hogy  kíváncsian  várja  a  csoda- 
embert. 


V. 

(Olyan  ifjú,  ki  érdekesebb  a  többinél.) 

Soha  komoly  hölgy  nem  esett  ki  annyira  szerepé- 
ből, mint  Marion  kisasszony,  midőn  az  udvarról 
fölhangzó  ostorpattogásra  és  csöngetyű-zajra  az 
ablakhoz  futott,  teljes  bizonytalanságban  hagyva  a 
sakktáblát,  megriasztott  királynőjével  és  az  álmél- 
kodó tiszteletes  urat,  méltó  megütődésével. 

Egy  perez  alatt  a  kis  tündér  is  az  ablaknál  ter- 
mett. 

Itt  a  csoda-emberi 

—  Csinos  ifjú,  —  jegyezte  meg  Marion,  midőn 
szemügyre  vette  az  úrias  alakot,  ki  négy  arany- 
pej  lovat  a  legügyesebben  hajtott  az  udvar  ron- 
deau-ja  körül.  De  soha  őszinteségét  jobban  meg 
nem  bánta,  mint  ez  alkalommal,  mert  visszatekintve, 
a  tiszteletes  urat  egész  elképedt  helyzetben  látta, 
hogy  egészen  olyan  volt,  mint  egy  kővé  vált  meg- 
hökkenés. 

Marion  kisasszony,  hogy  némileg  helyrehozza  az 
elkövetett  meggondolatlanságot,  lassan   vhszalépett. 

olyan  ünnepélyes  és  méltóságos  komolysággal,  hogy 
egészen  Roland  asszonyt  idézte  az  emlékezetbe, 
midőn  tudniillik  e  hőskcblű  asszony  a  vérpadra 
lépett. 

—  Folytassuk  a  játékot,  —  mondta  a  lelkiatyá- 
nak. —  Az  érdeklődés  legközönségesebb  faja :  a 
kíváncsiság  már  ki  van  elégítve.  Láttam  a  Rudolf 
úrfi  eszményképét. 

—  Ki  az  ?  —  kérdezte  a  derék  férfiú  megfoghat- 
lan  zavart  csinálva  a  sakkbábok  között. 

—  Ejnye,  mily  péle-méle  megy  ez  az  egész  játék. 
Igaz.  Mit  is  kérdezett  ön  ?  Hogy  ki  az,  a  ki  érke- 
zett? Terekesi  Viktor. 

A  jámbor  férfiú  újra  meghökkent  s  azt  gondolta 
magában  «per  amorem  dei,  ez  a  don  Juan!)>  Azon- 
ban ezt  a  világért  sem  mondta  volna  ki,  hanem  e 
helyett  egy  kis  uralmat  nyerve  önmagán,  egész  sze- 
lídséggel jegyezte  meg : 

—  Művelt  férfiú,  társaságok  hőse,  nők  ked- 
vencze.  Igen  derék  ember,  bár  nem  ártana,  ha  egy 
kissé  — 

Itt  azonban  megállott. 

—  Mi  nem  ártana,  tiszteletes  úr? 

—  Szívesebben  elhallgatom. 

—  De  ha  én  kérem  ? 

—  Akkor  kénytelen  vagyok  kimondani,  remélve, 
hogy  Marion  kisasszony  nem  magyarázza  félre 
őszinteségemet.  Azt  akartam  mondani,  hogy  nem 
ártana,  ha  a  különben  igen  művelt  és  tiszteletre- 
méltó Terekesi  Viktor  úr  egy  kissé  komolyabb 
ember  lenne ;  nem  bolondítaná  annyira  a  leányokat 

és  asszonyokat  és  valamivel  kevesebbet  költene. 
Különben  ez  a  világért  sem  az  én  véleményem. 
Rossz  nyelvek  beszélnek  így,  melyek  az  ily  derék, 
tiszteletreméltó  úrnak  sem  hagynak  békét ;  és  volta- 
képen nagyon  kezdem  bánni,  hogy  ezúttal  én  is  e 
rossz  nyelvek  visszhangja  lettem. 

A  szerény,  jámbor  és  mindenkit  megbecsülő  férfi 
néhány  hóval  ezelőtt  még  a  legbizgatóbb  kávé- 
nénikék kedveért  sem  mert  volna  valakiről  ilyen 
rágalmazó  beszédet  mondani,  legkevésbbé  pedig 
Terekesi  Viktorról,  ki  az  úri  társaságokban  olyan 
nagy  népszerűséggel  birt.  Ez  teljességgel  nem 
volt  az  ő  természete  s  egész  életében  mindenütt 
és  mindenkiről  olyan  illemmel  és  választékosság- 
gal beszélt,  mint  egy  díszes  társalkodó.  De  most, 
e  különös  pillanatban  és  még  különösebb  hely- 
zetben, egészen  ki  volt  forgatva  tulajdonképeni 
természetéből.  Szivében,  e  csöndes  dobogású,  nyu- 
godt s  még  soha  meg  nem  háborított  szívben  valanii 
gonosz  szellem  támadt,  az  a  zöldszemű  szörnyeteg, 
mely  az  embereket  annyira  el  szokta  bolondítani, 
hogy  még  fényes  délben  is  kísérteteket  lássanak. 

—  A  világnak  igaza  lehet  —  jegyezte  meg  a  kis 
tündér  a  tiszteletes  úr  fentebbi  szavaira.  —  Nem 
zörög  a  haraszt,  ha  a  szél  nem  fújja. 

Olga  mindezt  csak  azért  mond<:a,  nehogy  érdek- 
lődni látszassék  az  érkezett  vendég  iránt.  Aztán  leült 
a  sakk-asztal  mellé  ő  is  és  nevetett  és  kaazagott, 
midőn  a  játékosok  mindig  nagyobb  zavarba  hozták 
a  bábokat.  Talán  jobb  's  lett  volna  az  egészet  újra 
kezdeni. 


Jlz  öreg  úr  odamenl  k's  húgához. 
Vadnai  :  A  kis  tündér. 

Míg  ezek  történtek  a  sakk-asztalnál,  az  öreg 
úr  —  kit  épen  déli  álmából  rezzentett  föl  pz  ostor- 
pattogás, —  személyesen  sietett  a  csarnokba,  a  lép- 
csőre, hogy  érkező  vendégét  mielébb  üdvözölhesse. 
János  huszár  sohasem  tudta  elképzelni,  hogy  mint 
történhetett  ez,  holott  az  öreg  úr  az  utolsó  években 
nem  igen  tette  ezt,  kivált  olyan  fiatal  emberek  irá- 
nyában, minő  Viktor  úr?  Hát  még  mikor  látta,  hogy 
az  érkezőt  meg  is  csókolja,  még  pedig  —  régi  szo- 
kás szerint  —  mind  a  két  felől. 

Igazán  megvallva,  ezen  még  maga  Viktor  is  el- 
csodálkozott. 

—  Mily  jó  színben  van  kedves  urambátyám,  — 
kezdte  kellemes  behizelgő  hangon.  —  Maga  az 
egészség.  Legalább  is  annyit  fiatalodott,  mióta  nem 
láttuk  egymást,  mint  a  mennyit  vénültem  én  a  me- 
leg olaszországi  nap  alatt.  Nemde  fekete  vagyok, 
mint  egy  aethiop. 

—  Ellenkezőleg  öcsém,  te  is  meg  lehetsz  elé- 
gedve a  magad  bőrével.  Egy  kicsit  megbarnultál, 
az  igaz,  de  ez  nem  tesz  semmit.  Legalább  nincs 
olyan  leányos  arczod.  Hanem  hát  ez,  mi  az  ördö- 
göt keres  rajtad  ?  —  kérdé  az  öreg  úr,  mutatóujjá- 
val egy  nagy  skót  kendőt  bökve  meg,  melybe  az 
ifjú  burkolva  volt. 

—  Ez,  urambátyám,  plaid,  czélszerű  és  divatos 
viselet,  kivált  az  ilyen  szellős  tavaszi   időkben. 

Az  öreg  úr  megcsóválta  a  fejét,  mintha  mondta 
volna:  hiszen  a  régi  jó  világban  is  jártak  hideg, 
szeles,  zimankós  idők,  hanem  az  ember,  ha  meg- 
fázott,   felöltött    egy    rókaprémes    bekecset   s    nem 

bújt  mindjárt  ilyen  asszonyos  viseletbe.  Mi  lesz  még 
belőlünk? 

—  Ej  be  megnéz  urambátyám,  —  mondta  Viktor 
nevetve. 

—  Valóban,  kedves  öcsém,  az  efféle  viseletet 
ugyancsak  meg  lehet  ám  nézni  ;  sőt  ha  az  ilyen 
magamforma  régi  szabású  ember  sokáig  nézi,  köny- 
nyen  el  is  szomorodhatik  rajta.  Eszébe  jutnak  a  régi 
jó  ősök,  kik  szép  bogláros,  antik-köves  dolmányokat 
és  kócsagtollas  kalpagokat  hordtak;  míg  ti,  kedves 
öcsém,  frakkban  jártok ;  tulajdonképen  nem  is  benne, 
csak  előtte  jártok ;  asszonykendővel  véditek  magato- 
kat a  hideg  ellen,  s  kalapotok  amerikai  fák  gyöke- 
réből készül.  No  de  semmi,  új  idők  új  szokásokat 
hoznak ;  a  szív  azért  a  régi  maradhat. 

—  Az  enyém  az  maradt,  urambátyám. 

—  Ne  is  vedd  tehát  rossz  néven,  a  mit  tőlem 
hallottál.  Tudod,  hogy  az  öregek  el  sem  tudnának 
lenni  egy  kis  zsémb  nélkül ;  mindig  gáncsolják  az 
ifjakat,  mert  irigylik  ifjúságukat.  Isten  hozott,  kedves 
öcsém!  Induljunk  befelé. 

A  nagy  terembe  lépve,  egyszerre  vidám  nevetés 
ütötte  meg  füleiket,  mely  a  szomszéd  szobából,  a 
sakk-asztal  mellől  hallatszott.  Olyan  kedves  és  jóízű 
volt  az,  mint  a  gerliczék  kaczagása. 

—  Kedves  bátyám !  —  szólt  Viktor,  —  úgy  ve- 
szem észre,  hogy  a  vidámság  megint  beköszöntött  e 
szobákba.  —  Hála  Istennek  ! 

—  Jól  mondod  öcsém,  hogy  hála  Istennek,  — 
folytatta  az  öreg  úr  félig  komolyan,  félig  moso- 
lyogva ;    —    most    már   valamivel    mégis    vidámabb 

napokat  élünk.  Hiába,  tempóra  mutantur  ct  nos 
mutamur  in  illis!  Hej  ha  szegény  nőm  és  fiam  is 
élnének,  én  volnék  most  a  világ  legboldogabb  em- 
bere, s  a  szenteleki  ház  lenne  a  mennyország  már 
itt  e  földön ;  de  hagyjuk  el ;  őket  nem  támaszthat- 
juk fel  többé! 

Az  öreg  úr  egy  könnyet  törölt  le  szeméről. 

—  Bocsáss  meg  öcsém,  —  mondta  szelíden,  — 
már  ez  nekem  megrögzött  rossz  szokásom,  hogy  én 
szívesen  látott  vendégeimet,  a  helyett  hogy  mulat- 
tatnám, mindjárt  elszomorítóm. 

—  Kedves  bátyám,  én  sem  jöhetek  e  falak  közé  — 
mondta  Viktor,  —  hogy  eszembe  ne  jusson  az  a 
méltóságos  alakú  magyar  nő,  ki  engem  oly  sokszor 
és  oly  jólelkűleg  meg-megpirongatott,  midőn  Bélá- 
val —  akkor  még  gyermekek  valánk  —  a  kis  ponny- 
kon  ugyancsak  vakmerőleg  nyargalásztunk.  E  hely- 
hez nekem  is  szép  emlékeim  vannak  kötve;  semmi 
sem  idegen  itt,  minden  érdekel  benne. 

—  Mégis  van  öcsém  most  benne  egy  kedves  kis 
jószág,  a  kit  te  nem  ismersz.  Szeretetreméltó  kis 
teremtés,  úgy  nevezik :  a  kis  tündér. 

—  Óh,  már  hallottam  felőle. 

—  Igen  játszi,  vidám  gyermek,  ő  kaczag  most 
is  a  szomszéd  szobában.  Bizonyosan  társalkodónőjét 
Marion  kisasszonyt,  meg  Kapolyai  uramat  neveti ; 
mert  öcsém  —  köztünk  legyen  mondva  —  ezek 
mindig  együtt  sakkoznak,  s  egyszer  azon  veszszük 
észre  magunkat,  hogy  Marion  kisaszony  a  bástyák- 
kal együtt  szivét  is  elveszti.   Legalább  a  mi  kis  Ol- 

gánk  sokat  tréfálkozik  rajtuk.   Igen   tréfás   gyermek. 
Jer,  mindjárt  bemutatom.  . 

—  Elébb  engedje  levetnem  uti  köntösömet. 

—  Ej  öcsém,  úgy  sem  húzol  atillát  helyette ;  az- 
tán talán  arra  is  emlékezel  még,  hogy  én  sohasem 
szerettem  házamnál  az  ily  feszes,  nagyurias  szoká- 
sokat. Én  egyszerű  nemes  ember  vagyok.  Itt  nincs 
helye  a  külső  formaságoknak.  Odavalók  azok,  ked- 
ves öcsém,  hol  a  szívesség  hiányát  pompával  kell 
pótolni.  S  meg  fogod  látni,  hogy  itt  nem  fővárosi 
finnyás  hölgyeket  találsz. 

Beléptek  s  a  nők  mosolyogva  emelkedtek  föl. 

Következett  a  bemutatás. 

Viktor  könnyűd  és  elegáns  meghajlással  üdvözölte 
a  hölgyeket,  a  tiszteletes  úrral  pedig  —  mint  régi 
jó  ismerősével  —  barátságosan  kezet  szorított,  a  ki 
e  kézszorításra  rútul  elrösteltc  magát,  eszébe  jutva 
hogy  imént  ezen  a  derék,  becsületes,  ifjú  uraságon 
követte  el  azt  a  hebehurgya  méltatlanságot. 

Mindnyájan  helyet  foglaltak. 

—  A  talány  végre  meg  van  fejtve  előttem,  — 
kezdte  Viktor  vidám  és  megnyerő  mosolylyal,  — 
az  a  talány,  hogy  mi  okozta  e  lak  átváltozását?  Mi- 
dőn utolszor  fordultam  meg  itt,  minden  olyan  csen- 
des, csaknem  élettelen  volt.  Kolostorba  képzeltük 
magunkat,  hol  a  szerzetesek  halkan,  némán  és  gon- 
dolkozva járnak,  annyira,  hogy  egysicr  valakinek  én 
is  jó  reggel  helyett  tévedésből  « mementó  mori»-val 
köszöntem.  Ellenben  most,  az  én  kedves  jó  uram- 
bátyám arczától  kezdve  a  csarnok  utolsó  zugáig, 
minden,    de    minden    vidámságot    és    megelégedést 


mutat.  Mintha  egy  tündér  bűvös  vesszeje  alakította 
volna  át  az  egészet,  s  e  varázserő  a  természetre  is 
kihatna.  Emlékezem  rá,  hogy  midőn  félévvel  ezelőtt 
e  falutól  bucóút  vettem,  az  ó  magtár  tetejéről  egy 
életunt  bagoly  huhogott  utánam,  most  hogy  bejövék, 
egy  pacsirta  vidám  éneke  köszöntött. 

—  Eltaláltad  öcsém,  —  szólt  élénken  az  öreg 
úr,  —  hogy  mindez  egy  tündér  munkája.  íme  ez 
az  a  kis  tündér,  kinek  bűvös  vesszője  a  kedély,  a 
jó  szív,  a  derült  lélek.  —  Azzal  az  öreg  úr  oda 
ment  kis  húgához  s  barna  fürtös  fejét  kebléhez  szo- 
rítva, derült  fehér  homlokát  megcsókolta. 

Viktor  figyelmesen  megnézte  az  iruló-piruló  le- 
ánykát, ki  hálától  ragyogó  szemekkel  tekintett  a 
nagybácsi  elégült  arczára.  Sokáig  maradt  e  mosolygó 
szeretetreméltó  helyzetben,  és  Viktor  azonnal  elis- 
merte magában,  hogy  valóban  szép  kis  leány,  s  mi- 
vel egy  kissé  elbízott  volt,  azt  gondolta  még  hozzá, 
hogy  ezúttal  egy  másik  talányt  is  megfejtett,  azt 
nevezetesen,  hogy  az  öreg  úr  miért  jött  most  eléje 
oly  előzékenyen,  holott  azelőtt  egész  tekintélyesen 
megvárta,  hogy  a  fiatal  ember  kopogtasson  be  nála. 

Hm,  most  eladó  leány  van  a  háznál ! 

A  társalgás  nemsokára  élénkülni  kezdett,  csak  a 
tiszteletes  úr  —  a  szögletben  — volt  hallgatag,  foly- 
vást figyelemmel  kisérve  Marion  kisasszonyt,  ha  nem 
vesz-e  észre  rajta  valami  változást  ? 

Szerencsére  semmit  sem  vett.  Marion  kisasszony 
többet  nézett  a  kötésére,  mint  a  fiatal  vendég  sze- 
mébe. A  társalgásban  sem  vett  valami  élénkebben 
részt. 


—  Hallottam,  mondta  Olga,  —  hogy  ön  most 
Olaszországból  jött  haza? 

—  Onnan,  kisasszony,  fél  évig  voltam  künn. 

—  Bizony  sok  ideig  oda  maradtál,  —  mondta  az 
öreg  úr,  —  már  félteni  is  kezdtelek  a  Vczúvtól,  a 
tengeri  vihartól,  a  hegyi  rablóktól,  de  legislegjob- 
ban  a  signorák  fekete  szemétől.  Fél  év  sok  idő,  min- 
den megtörténhetik  benne. 

—  Meglehet,  bátyám,  sok  idő  távol  lenni  a  meg- 
szokott szülőhelytől,  hol  a  patak,  virág,  fű,  fa  édes 
gyermekkori  emlékeinket  juttatják  eszünkbe ;  de 
igen  kevés  Olaszországban  tölteni.  Az  ember  fél 
életet  is  keveselhet  ott,  hol  minden  város  ritkaságok 
múzeuma,  minden  vidék  a  természet  édenkertje. 

—  Oh,  beszéljen  ön  Olaszországról,  melyről 
annyi  száz  meg  száz  utazó  írt  már,  s  mégis  mind- 
egyike újat  és  szépet  tudott  róla  írni,  —  kérte  a 
kis  tündér.  —  Biztosíthatom,  hogy  mi  mindnyájan 
örömest  fogjuk  hallgatni,  kivált  az  én  Marionom,  ki 
egykor  szintén  szép  napokat  töltött  Velencéében  s 
a  piazettára  még  mindig  édesdeden  emlékezik. 

A  derék  hölgy  e  kissé  kiméletlen  pajzánságú  sza- 
vakra összerezzent.  Úgy  megijedt,  mintha  egy  kisér- 
tet jött  volna  eléje  a  holtak  országából,  megirigyelve 
az  élők  örömét  és  nyugalmát.  Rögtön  összeránczolt 
szemöldökkel  tekintett  a  kis  tündérre,  ezáltal  figyel- 
meztetve, hogy  e  tárgyról  teljességgel  nem  szép 
mások  előtt  beszélni,  s  hogy  a  mit  ő  titokban  mon- 
dott, azt  egyáltalán  nem  illik  a  világ  piac^ára  vinni. 
És  ebben  —  meg  kell  adni  —  tökéletec  igaza  volt. 

A  kis  tündér  maga  is   belátta   ezt,  és   nem  is  volt 


szándoka  elárulni  a  « fényben  álló  piazetta»)  egvkori 
boldog  titkait,  csak  kissé  pajzánkodni  akart,  a  mit 
mindig  meg  lehet  bocsátani  olyan  fiatal,  gondtalan 
leánykának,  ki  még  mindig  csak  cseveg,  tréfál  és 
játszik. 

Az  aggodalmat,  melyet  szavai  ébresztettek,  Viktor 
űzte  el,  ki  fehér  kezével  szép  puha  szőke  szakállát 
simogatva,  beszélni  kezdett  Olaszországról. 

—  ]gen  sok  szépet  és  igen  sok  valótlant  írnak  e 
földről,  —  mondta,  —  melynek  népe,  minden  hibái 
mellett  is,  szeretetreméltó.  Többi  közt  azt  mond- 
ják :  hogy  Olaszország  a  múlt  idő  országa,  jelene 
nincs.  Ellenkezőleg,  e  földön  a  muIt  időt  örök  je- 
lenné tették  a  művészek,  képírók,  szobrászok  és  épí- 
tészek. Minden  város  fölött  az  ő  szellemük  lebeg 
most  is,  és  lebegni  fog  századokig,  míg  csak  Ra- 
phael  vászna,  Michel-Angelo  márványa,  Palladio 
köve  és  Bcnvenuto  ércze  el  nem  porladoznak.  A  mai 
olasz  népet  önzőnek,  fukarnak  és  gyávának  festik ; 
de  nekem  mutattak  csatatért,  hol  újabban  is  sok 
száz  meg  száz  hős  tudott  meghalni  egy  eszme  iránti 
lelkesedésben ;  találkoztam  emberekkel,  kik  egész 
vagyonukat  feláldozták  a  szépre,  jóra,  nemesre  és 
büszkék  voltak,  hogy  ily  módon  jutottak  szegény- 
ségre; láttam  a  népet,  mely  mindenütt  kegyelettel 
őrzi  a  régi  emlékeit  és  áhitattal  jár  a  kihunyt  jele- 
sek hamvain. 

—  S  hol  időzött  ön  legtovább  ?  —  kérdezte  a 
leányka  növekvő  érdekeltséggel. 

—  Kiválasztottam  a  legszebb  ponotokat.  Sokat 
ringatóztam   egy-egy  gondolán  a  velencí:ei   laguná- 


kon,  melyekre  vén  paloták  és  régi  történetek  vetnek 
bűvös  árnyat ;  fölkerestem  az  euganei  halmok  vissz- 
hangjait :  ha  tudják-e  még  Laura  nevét,  mely^-e  őket 
egykor  egy  nagy  szerelmi  dalnok  tanította  ;  bejár- 
tam a  szelid  Arno  völgyét,  voltam  a  virágok  városá- 
ban, Firenzében,  a  római  hét  halmon,  a  Vczúvon,  s 
bár  láttam  Nápolyt  is,  még  nem  akarok  meghalni. 
Szép  emlékek  egész  serege  járt  velem,  mely  napon- 
kint szaporodott,  s  emlékezetem  máig  is  túl  van  ter- 
helve tarka  képekkel  és  érdekes  ismeretségekkel. 
Bajos  dolog  elhinni,  de  való,  hogy  sok  helyen  úgy 
fogadtak,  mint  egy  érkező  fejedelmet.  S  el  tudnák-e 
önök  képzelni,  miért?  Azért,  mert  magyar  vagyok. 
Hisz  nem  rég  mind  a  két  nép  egy  időben  harczolt 
szabadságáért. 

Az  öreg  úr  felugrott. 

—  Hát  öcsém,  —  mondta  mély  fohászszal,  —  a 
négy  folyamon  túl  is  lenne  szív,  mely  részvéttel, 
szeretettel  gondol  reánk? 

—  Oh,  de  mennyi,  kedves  bátyám.  Minden  helyen 
találtam  rokonokat,  testvéreket.  A  touristák  —  e  faj 
igen  meglepte  a  szép  Italiát  —  valamennyien  nagy 
érdekeltséggel  tudakozódtak  felőlünk.  Többi  közt 
egy  angol  lady  mindig  nagy  lelkesedéssel  szólt  ha- 
zánkról ;  a  Vezúvon  együtt  valék  vele,  s  ő  e  tűzhá- 
nyó piramis  helyett  a  borongó  Kárpátokról  beszélt, 
s  a  tenger  látása  a  kék  Balatont  juttatta  eszébe.  Egy 
népdalt  is  énekelt," melyet  tiszai  halászoktól  tanult. 
Nagyon  érdekes  nő  volt,  alig  tudtam  megválni  tőle. 
Jól  esett  benézni  szép  kék  szemébe,  mely  szintén 
gyönyörködött  a  mi   hegyeink  és  völgyeink   szépsé- 

gében.  Midőn  az  Abruzzokban  elváltunk,  csaknem 
megfájdult  a  szívem,  s  úgy  látszott :  ő  is  meg  volt 
hatva.  Idegen  földön,  idegen  utakon  az  útitársak 
könnyen  összeszoknak  és  nehezen  tudnak  megválni. 
Különben  is  én  az  angol  nőket,  halvány  arczszi nők- 
kel, előkelő  finom  testalkatukkal,  szép  hosszú  hajuk- 
kal általában  mindig  kedveltem ;  ezt  az  egyet  pedig 
különösen.  Így  a  búcsú  nem  volt  épen  a  legkönnyebb ! 
Benéztem  a  lady  szép  kék  szemébe,  melynél  soha- 
sem láttam  szebbet,  és  úgy  találtam,  hogy  e  szem 
most  nem  oly  eleven,  mint  máskor.  Hirtelen  «isten- 
hozzádot))  mondtunk,  mert  a  hosszas  búcsú  nehéz 
lett  volna  mind  a  kettőnknek.  Azóta  ő  a  kék  tenge- 
ren evez,  én  pedig  a  terekesi  földet  túratom. 

A  társaságnak  egész  áldott  délután  volt  mit  hal- 
lania. Viktor  nem  kérette  magát,  s  mindent  el  akart 
beszélni,  a  mit  látott,  hallott,  élvezett,  s  valamit 
abból  is,  a  mit  képzelt.  Mindig  egyforma  elragad- 
tatással beszélt  Olaszországról,  melyet  nem  hiába 
neveznek  a  népek  anyjának,  mert  hiszen  ez  szült 
számunkra  mindent,  a  mi  örökszép,  a  tudományt, 
hitet,  a  művészetet,  és  a  költészetet.  Majd  beszélt 
tarka-barka  kalandjairól,  melyekben  a  főszerepet 
mindig  ő  játszotta,  míg  a  történet  hősnője  rendesen 
egy-egy  szép  signora  volt.  Mutatott  hímzett  képet, 
mely  az  örökszűz  Itáliát  ábrázolta,  s  elmondta,  hogy 
ez  egy  nagyreményű  ifjú  énekesnő  kézműve,  ki  mint 
Rozina  egészen  tele  énekelte  a  génuaiak  szívét  és 
fejéi  Rossini  vidám  és  mégis  ábrándos  dalaival.  Majd 
albumát  is  említette,  mely  érdekes  vázlatokkal  van 
tele;   persze   csak  ő   reá  nézve   érdekesek,  mert  a 

rajzok  rosszak,  hanem  képzelete  mindegyiken  kipó- 
tolja a  hiányt.  Csak  két  kép  van  benne,  melyet  kissé 
nagyobb  gonddal  dolgozott  ki :  az  egyik  a  kis  Ju- 
lietta  arczképe,  kitől  Flórenczben  virágokat  vett,  s 
ki  valóban  könnyezett,  midőn  neki  az  utolsó  bokré- 
tát átadta ;  a  másik  egy  előkelő  delnő,  kivel  érde- 
kes sajkázásokat  tett  holdfényes  estéken,  a  comói 
tavon. 

Ez  elbeszélések  alatt  Marion  arra  gondolt,  hogy 
a  tiszteletes  ürnak  csakugyan  igaza  volt,  s  teljesség- 
gel nem  ártana,  ha  Terekesi  Viktor  kissé  komolyabb 
ember  lenne,  s  nem  bolondítaná  annyira  a  nőket  és 
önmagát. 

A  kis  tündér  pedig  gondolta : 

—  Milyen  elbizott  férfi  ! 

Mindamellett  is  kíváncsi  volt  meglátni  az  em- 
lített albumot,  s  benne  az  arczképeket,  melyek- 
nek története  valószínűleg  mind  egyforma  lesz ; 
valamennyien  beleszerettek  hősünkbe  és  a  fájda- 
lom könnyeit  sírták,  midőn  az  tőlük  örökbúcsüt  vett. 

Viktor  előhozta  az  albumot.  Mindig  magával 
szokta  hordani,  mert  nem  tudhatni,  hogy  mikor  fog 
belé  rajzolni  megint  egy  kis  tájt  vagy  egy  érdekes 
alakot.  A  vázlatok  valóban  igen  ügyes  kézre  mutat- 
tak, s  az  egész  társaság  nagy  gyönyörűséggel  nézte 
azokat. 

—  Csak  az  lenne  kár,  —  jegyezte  meg  a  kis 
tündér,  —  ha  e  vázlatok  mindig  csak  vízlatok  ma- 
radnának. 

—  Pedig  valószínűleg  úgy  fog  történni.  Nem 
igen  dolgozhatom  ki  még  a  legérdekesebbeket  sem, 

mivel    szemem   gyönge,  és  nem  akarom  erővel  ron- 
tani. 

—  Soha  se  hárítsd  a  bajt  szemedre,  kedves 
öcsém !  —  kiáltott  föl  az  öreg  úr,  —  minden  ürügy- 
nél szebb  az  őszinteség.  Azért  valld  be  egyenesen 
a  te  régi  nagy  hibádat.  A  természet  dúsan  megál- 
dott téged  mindenféle  szép  tehetséggel,  eléd  szórta 
a  kincseket  s  neked  csak  le  kellett  hajolni  értök ; 
hanem  biz  abból  igen  keveset  juttatott,  a  mit  türe- 
lemnek és  kitartásnak  neveznek.  Te  hamar  lángra 
gyuladsz,  de  hamar  is  ellobbansz.  Ma  szereted  ezt, 
holnap  azt.  Múlt  évben  Spanyolország  volt  a  te  pa- 
radicsomod, most  az  olasz  föld  lett  azzá ;  ma  a  sig- 
norákért  epedsz,  a  mint  epedtél  egy  évvel  ezelőtt 
még  a  sennorákért.  Te  —  úgy  látszik  —  nem  egyes 
nőket  szeretsz,  hanem  az  egész  nőnemet ;  a  mint 
magad  mondtad  egyszer  :  « miért  szeretnél  különö- 
sen egyes  virágszálakat,  mikor  az  egész  tavaszt  sze- 
retheted!* Tágas  szived  van  öcsém,  az  egész  világ 
belefér.  Különben  jól  teszed ;  minden  órának  lesza- 
kasztod virágát,  élsz  az  idővel ! 

Az  öreg  úr  olyan  kedélyesen  mondta  el  e  szava- 
kat, hogy  lehetetlen  volt  érte  megharagudni  ;  Vik- 
tor nem  is  haragudott,  s  midőn  a  nagy  terembe 
léptek,  egész  vidáman  ült  a  zongorához,  s  egy  hú- 
zómban eljátszott  rajta  két  halászdalt,  egy  savoyai 
ódon  románczot  és  Bellini  kedves  változatait. 

—  Bizonyosan  ön  is  kedveli  a  zenét?  —  kér- 
dezte a  kis  tündértől. 

—  Nagyon  szeretem,  —  válaszolta  ez.  —  Ez  az 
egyedüli    művészet,    melylyel    vétkezni    nem    lehet. 

S  e  körülmény  magában  is  eléggé  mutatja,  hogy  a 
zene  csupa  eszmény,  salaktalan  tisztaság,  az  ég 
nyelve  e  földön. 

E  gondolatok  egészen  meglepték  a  mi  fiatal  em- 
berünket, a  kit  különben  minden  elragadt,  a  miben 
csak  valami  szép  és  eredeti  volt.  Fél  óra  múlva  már 
egész  örömmel  tanította  a  kis  tündért  az  ábrándos 
tengeri  dalokra,  a  nápolyi  lazzaronik  könnyelmű 
énekére  s  bámult  a  könnyűségen,  melylyel  azokat 
Olga  elsajátította,  s  a  kecsen,  melylyel  utána  játszá. 

Az  estebéd  is  vidáman  folyt  le.  Csak  a  tiszteletes 
úr  maradt  mindvégig  komoly,  egy  perezre  sem  tudva 
elfeledni  a  sebes  lépéseket,  melyekkel  Marion  kis- 
asszony az  ablakhoz  futott.  Egyre  töprengett  s  hogy 
jövőre  minden  kétségnek  elejét  vegye,  elhatározó 
dolgokat  tervezett,  s  bár  nehéz  elhinni,  de  mégis 
igen  bátor  vallomásra  szánta  el  magát.  Komolyságát 
és  töprengéseit  azonban  senki  sem  vette  észre,  csak 
épen  az,  kinek  ez  legjobban  fájt,  s  ki  az  egész  va- 
csora alatt  a  legnyájasb  kinálgatásokkal  akarta  elűzni 
a  hű  lélek  nyugtai ankodását. 

Az  öreg  úrnak  ezúttal  igen  jól  esett  Viktor  vi- 
dám bőbeszédűsége,  s  ha  esetlegesen  előadásában 
egy-egy  pont  vagy  szűnjél  fordult  elő,  mindjárt 
kérte,  hogy  historizáljon  még  valamit,  mert  csupa 
öröm  hallgatni.  És  Viktor  hogyne  szerzett  volna 
örömöt  e  kedves  családnak  ?  Újra  szőnyegre  hozta 
fehát  az  olaszországi  tájakat,  a  nyaralókat  narancs- 
berkeikkel és  szőlőlugasaikkal,  a  múzeumokat,  a 
testett  és  eleven  képeket,  s  leginkább  a  hölgyeket, 
kiknek  mindegyikéről  tudott  valami  szépet  mondani. 

egyszersmind  sejtetve,  hogy  ugyanezek  a  nők  tán 
ugyané  pillanatban  alkalmasint  ő  róla  is  hasonló 
érdekeltséggel  emlékeznek. 

Az  élénk  társalgásnak  az  éjfél,  s  tulajdonképen 
az  öreg  úr  hangos  ásítása  vetett  véget,  midőn  a 
nagy  tajt-pipa  egészen  kiégett. 

—  Holnap  folytatása  következik,  —  mondta  egész 
nyájassággal,  —  mert  a  mit  láttál,  azt  ugyan  elő  is 
tudod  adni ;  kivált  ha  kedvenczeidről,  a  nőkről  be- 
szélsz, kedve  jőne  az  embernek  eldalolni :  «a  hányat 
lát,  annyit  szeret)).  De  a  kakasok  éjfélre  kukorékol- 
nak. Jó  éjszakát,  kedves  öcsém. 

Elváltak. 

Viktor  szép  álmokat  kivánt  a  kis  tündérnek.  Ma- 
rion pedig,  nehogy  a  mai  nap  valami  oknélküli  fél- 
reértésre adjon  alkalmat,  a  tőle  kitelhető  legnyája- 
sabb mosolylyal  mondott  a  tiszteletes  úrnak  ((nyu- 
godalmas jó  éjszakát*. 

Az  első  föllépés  után  következett  a  —  birálat. 

A  hölgyek  nem  tudtak  mindjárt  elaludni  s  beszél- 
getni kezdtek. 

—  Marion !  —  kérdezte  a  kis  tündér,  —  hogy 
tetszik  önnek  a  Rudolf  eszményképe? 

—  Meg  kell  adni,  hogy  szép,  művelt,  kedélyes 
férfi,  nekem  azonban  még  sem  tetszik. 

—  Oh  hiszen  önnek  hogyan  is  tetszhetnék  más 
valaki,  mint  az  Istenben  boldogult  Sonnenschein 
Gusztáv  főhadnagy,  ki  azóta  okvetlenül  tábornok 
lenne,  ha  véletlenül  meg  nem  halt  volna? 

—  Kérem,  Olga,  —  felelt  Marion  méltó  nehez- 
teléssel,  —  hagyja  békében  a  halottakat  s  ne  űzzön 

gúnyt  komoly  sírhalmokból.  Nem  jó  szívre  mutat, 
midőn  legszebb  emlékeimből  is  tréfát  csinál ;  azért 
most  az  egyszer  s  mindenkorra  kérem,  hogy  ne  is 
hordja  elő  többé  azokat. 

—  Alkalmasint  most  már  feledni  óhajt  ? 

—  Beszéljünk  másról.  Ügy  látszik,  önnek  nagyon 
tetszik  Viktor? 

—  Mulatságos  és  művelt  férfi,  s  legalább  nem 
bosszant  a  gyémántgyűrűvel,  mint  az  ifjú  Demanx  ; 
nem  mond  kis  dolgokról  oly  szörnyű  nagyokat,  mint 
a  non  plus  ultra ;  nem  pörlekedik  mindig,  mint  a 
nagybácsi  fráter  peregrinusa  ;  nem  kaczag  akár  kell 
akár  nem,  mint  az  együgyű  Demokritosz,  és  nem 
jár  a  levegőben,  mint  a  szellem  lovagja.  Ezeknél 
okvetetlenül  többet  ér.  De  az  is  igaz,  hogy  ily  ud- 
varlók után  könnyű  kitűnni.  S  ha  az  igazat  meg  kell 
vallanom,  valami  nagy  érdekeltséggel  nem  gondolok 
reá,  s  korántsem  nézem  azon  a  rózsaszínű  szemüve- 
gen, melyen  a  jó  Rudolf. 

—  Azt  hiszem,  —  folytatta  Marion,  —  hogy  hiú 
nők  szerfölött  elkényeztették;  valóságos  enfant  gáté; 
el  van  bizakodva  s  a  nőkről  úgy  gondolkozik,  mint 
egy  keleti  sah. 

—  Mit  ért  ezalatt.  Marion? 

—  Nem  egyebet,  mint  hogy  a  nő  az  ő  szivének 
csupán  fényűzése.  Nem  szeretni,  hanem  meghódí- 
tani kivánja  valamennyit,  hogy  aztán  diadalában 
büszkélkedjék.  Képzelem,  hogy  mint  egy  triumpha- 
tor,  úgy  jár  a  női  szalonokban  s  rabszolgahölgyei- 
ben hiúskodik.  Neki  a  szerelem  nem  a  boldogság, 
hanem  a  dicsőség  forrása.  Ez  az  én  véleményem  róla. 

—  Meglehet,  igaza  van. 

—  Az  ily  férfiak,  kedvesem,  csupán  játékszernek 
tekintik  a  nőket ;  a  szerelmi  kalandokkal  úgy  pipe- 
rézik  magukat,  mint  mi  a  virággal  és  szalagokkal ; 
s  általában  bár  szerfölött  hizelegnek  nekünk,  nagyon 
kevésre  becsülnek  bennünket. 

—  Ezt  igen  könnyű  megtorolni,  Marion,  mi  sem 
becsüljük  nagyon  sokra.  Jó  éjszakát!  Álmos  vagyok. 

Mindamellett  nem  aludt  el  mindjárt.  Még  egy 
kissé  gondolkozott  új  ismerőséről,  arról  a  hiú,  el- 
kapatott, elbízott,  szép  ifjúról,  és  teljességgel  nem 
lett  volna  csoda,  ha  álmában  is  megjelen  előtte  ez 
érdekes,  hajlékony,  sugár  alak,  hosszas  finom  arczá- 
val,  melyet  sima  szőke  hajfürtök  és  gondosan  ápolt 
szakái  szegélyeznek,  s  mosolygó  kék  szemeivel,  me- 
lyekben könnyelmű  vidámság  fénylik.  Szerencsére 
azonban  nem  álmodott  róla,  s  midőn  reggel  föl- 
ébredt, mindössze  is  csak  azért  óhajtott  találkozni 
Viktorral,  hogy  még  egy  pár  ábrándos  barcarolt 
megtanulhasson  tőle. 

De  mégis  korábban  kelt  föl,  mint  rendesen  szo- 
kott, s  Marion  kapott  az  alkalmon,  hogy  megkér- 
dezhesse : 

—  Kedvesem,  talán  a  szíve  nem  hagyta  nyugodni  ? 

—  Au  contraire !  A  verőfény  besütött,  mert  nem 
bocsátottuk  le  a  függönyöket,  e  miatt  ébredtem  föl. 
Mi  a  szivemet  illeti,  sokszor  mondtam  már,  hogy 
nekem  —  az  önök  értelmében  —  nincs  szívem. 

—  Hát  már  öltözni  akar? 

—  Ki  fogok  lovagolni.  De  ön  azért  csak  aludjék 
s  álmodjék  tovább  is  az  Istenben  boldogult . .  . 

—  Olga,  ez  nem  szép  öntől,  hogy  ismét  emlegeti. 
Komolyan  kértem,  hogy  ne  hozza  elő  többet. 

Valóban  a  mostani  körülmények  közt  igen  alkal- 
matlan volt  ez  a  gyakori  visszaemlékeztetcs.  A  mi 
elmúlt,  elmúlt.  Minek  föltépni  a  sebeket,  melyeket 
az  idő  valahára  behegeszteni  készül  ?  (Most  már  a 
női  hiúságnak  sincs  többé  szüksége  rá,  hogy  a  jelen 
sivárságát  a  multak  emlékeivel  takargassa.)  Marion 
tehát  méltán  neheztelt,  neheztelése  azonban  nem 
tartott  sokáig,  mert  alighogy  Olga  eltávozott,  a  szoba- 
lány szép  rózsabokrétával  lépett  be. 

—  Marion  kisasszonyé. 

A  derék  hölgy  elpirult,  s  fölöslegesnek  tartotta 
megkérdeni,  hogy  ki  küldte  ?  Ilyen  szép  rózsái  az 
egész  vidéken  csak  egy  embernek  vannak. 

Ezalatt  a  kis  tündér  a  jegenyefákkal  szegélyezett 
országúton  haladt.  Majd  benyargalta  a  mezőséget, 
úgy  hogy  a  kis  jockey  alig  birta  követni.  A  Favorité 
is  majdnem  egészen  kifáradt  s  hányta  a  fehér  tajté- 
kot, mert  Olga  ezúttal  a  sebesen  tánczoló  szellőkkel 
akart  versenyezni,  s  a  szép  pejparipa  örömében  na- 
gyot nyerített,  midőn  könnyűd  kedves  terhével  az 
udvarra  visszatérhetett. 

A  nyerítés  Viktort  az  ablakhoz  csalta. 

—  Ah,  a  kis  tündér !  Oly  korán  fölkelt,  mint  a 
hajnal. 

S  minő  szép  volt  e  pillanatban!  A  lovagruha,  mely 
egészen  kiemelte  szabályos,  karcsú  termetét  és  szép 
idomait,  a  magas  fényes  kalap  után  röpködő  fátyol, 
a  festői  redőkben  aláomló  barna  uszály,  mely  alól 
parányi  lába  kilátszott,  s  végre   a  reggeli  verőfény. 


Együtt  sétállak  a  tiszteletes  úrral. 


Vadnai  :  A  kis  tündér. 

mely  arczát  nyájasan  körülfolyta,  olyan  érdekes  je- 
lenséggé tették,  hogy  Viktor  egész  gyönyörűséggel 
szemlélte. 

A  paripa  is  kevélyen  himbálta  fejét  és  apró  dél- 
czcg  léptekkel  vitte  úrnőjét,  mintha  büszkeségét 
akarta  volna  kifejezni  a  fölött,  hogy  ilyen  kedves 
teremtést  hordozhat. 

Viktor  alig  várta,  hogy  felöltözhessek  s  bókot 
mondhasson  a  szép  lovagnőnek.  Soha  kis  termetű  nő 
nem  illett  jobban  a  paripa  hátára,  nem  véve  ki  még 
Vanterito  grófnőt  sem,  kivel  Viktor  harmadéve  volt 
szerencsés  megismerkedhetni  Calatayudban,  Madrid- 
hoz közel. 

Mindezt  Viktor  az  első  pillanatban  sietett  elmon- 
dani, midőn  Olgával  a  csarnokban  találkozott. 

—  A  grófnő  szép  asszony  volt,  nemde  ?  —  kér- 
dezte Olga. 

—  Ép  oly  kisded  termetű,  mint  ön,  és . .  . 

—  Oh  kérem,  nálamnál    még  kicebbek  is  vannak. 

—  Vannak,  kétségkívül  vannak,  kivált  az  északi 
tenger  mellett,  —  jegyezte  meg  Viktor  mosolygó 
évődéssel. 

—  Ön  új  oldalról  mutatja  be  magát.  Kissé  udva- 
riatlan. 

—  A  világért  sem,  sőt  hizelgek  önnek,  midőn  föl- 
teszem róla,  hogy  ama  hölgyek  közé  tartozik,  kik  az 
igazmondást  nem  veszik  udvariatlanságnak. 

—  Hagyjuk  el  s  beszéljünk  inkább  Vanterito  gróf- 
nőről. Valószinűleg  arczképe  is  meglesz  az  ön  al- 
bumában ? 

—  Fájdalom,    nincs   meg.    Akkor    annyi    oldalról 

voltam  igénybe  véve,  hogy  nem  maradt  időm  rajzo- 
kat készíteni.  De  oly  jól  emlékszem  rá,  mintha  most 
is  előttem  állna. 

—  Tehát  szivében  van  meg,  és  ez  nagyon  elég. 
Azt  hiszem,  a  szív  a  legjobb  emlékkönyv,  megőriz 
mindent,  a  mi  emlékezetreméltó,  s  a  hasztalan  tar- 
talmat nem  hordozza  szolgailag,  mint  a  papir.  Be- 
széljen valamit  nekem  a  grófnőről. 

—  Érdekes  asszony  volt,  a  ki  könnyen  elbájolta 
a  szivet  a  nélkül,  hogy  valódi  érzésekre  indította 
volna.  Azt  hiszem,  a  szerelemre  maga  sem  volt 
képes. 

—  A  szerelemről  igen  sokat  beszélnek  önök,  a 
nélkül,  hogy  azt  ismernék.  Azt  hiszem,  nem  is  léte- 
zik, s  pusztán  a  képzelem  műve,  mint  egykor  a 
phönix-madár.  Hagyjuk  azt  a  versírók  ábrándjának. 
A  grófnő  nemde,  barna  volt? 

—  Mint  minden  spanyol  nő.  Különben  igen  ke- 
cses és  különcz  feje  volt.  Kár,  hogy  gazdag  hajfür- 
teit  levágatta  s  apró  kondor  csigákban  viselte,  me- 
lyeknek rendbehozására  fésű  sem  kell,  csupán  öt  ujj. 

—  Ön  nem  találja  azt  szépnek? 

—  Teljességgel  nem. 

—  Sajnálom.  E  szerint  én  nem  fogok  önnek  tet- 
szeni. 

Miért? 

—  Mert  én  is  levágom  a  hajfürteimet,  még  pe- 
dig ma. 

—  Az  istenért,  ne  tegye. 

—  Meg  kell  tennem,  mert  a  hosszú  haj  rendbe- 
szedése  mindig    igen  sok  időt  igényel  s  a  legszebb 

reggeli  órától  foszt  meg.  Aztán  a  falusi  komornak  is 
nagyon  ügyetlenek,  minden  reggel  megkínoznak. 

—  Olga  kisasszony,  e  haj  fürtökért  igen  nagy  kár 
lenne. 

—  Az  Ítélet  ki  van  mondva.  Megteszem,  mert 
elhatároztam. 

És  csakugyan  megtette,  mert  mielőtt  Viktor  e 
bohó  szándékot  elárulhatta  volna,  a  szép  fekete  haj- 
fürtök a  kiméletlen  olló  áldozatául  estek.  A  kis  tün- 
dér azonban  így  is  oly  szépen  fel  tudta  bodrozni 
haját,  hogy  most  még  sokkal  érdekesebb  lett,  mint 
azelőtt  volt,  a  szabályosan  kisimított  és  gondos  fona- 
dékba szedett  hajékkel. 

—  Oh  mily  csúnya!  —  kiáltotta  Marion,  midőn 
meglátta. 

—  Engedjen  meg.  Marion,  de  nem  oly  csúnya, 
mint  ön  gondolja.  Csak  a  mindennapi  lelkek  előtt 
csúnya  mindaz,  a  mi  szokatlan. 

—  De  miért  tette? 

—  Az  az  én  titkom. 

E  titkot  később  sem  árulta  el,  s  minthogy  Viktor 
is  ellene  szólt.  Marion  sehogy  sem  tudta  kitalálni. 
Mi  azt  sejtjük,  hogy  a  kis  daczos  teremtés  ezzel 
akarta  az  elbizott  ifjúnak  tudtul  adni,  hogy  épen 
nem  törődik  az  ő  tetszésével. 

Viktort  azonban  ez  az  eset  most  érdekelni  kezdte. 
Hisz  ez  fényes  bizonyság  —  gondolta  magában  — 
hogy  a  kis  tündérben  kevés  a  hiúság  és  sok  a  gyer- 
meteg báj. 

Az  öreg  úr  az  első  pillanatban  bolondságnak  ke- 
resztelte az  egész  elhamarkodott   tettet,  s  bizonyo- 

san  ez  volt  az  első  kemény  kifejezés,  melyet  Olga 
irányában  használt.  De  később,  kétszer-háromszor 
rátekintve,  meggyőződött,  sőt  nyiltan  kimondta,  hogy 
az  ő  kedves  kis  tündére  most  még  sokkal  szebb, 
mint  azelőtt  volt.  A  kis  bohónak  minden  oly  jól  áll. 
A  mi  Mariont  illeti,  ő  máskor  igen  nagy  lármát  csa- 
pott volna  e  könnyelműség  miatt ;  de  a  mai  nap  rá- 
nézve nevezetes  nap  volt.  Együtt  sétáltak  —  a  szo- 
kásos sakkparthie  után  —  a  tiszteletes  úrral  az 
eleven-zöld  somfák  ívezetei  alatt,  melyeknek  lombjai 
bár  örökké  suttognak,  mégis  mai  napig  is  híven  őr- 
zik azt  a  boldog  titkot,  mely  alattuk  ezúttal  két  szív 
mélyéről  két  ajakra  került.  Ez  tehát  olyan  mély  rej- 
tély maradt,  melyet  ezúttal  még  sem  az  olvasó  ki 
nem  talál,  sem  pedig  mi  el  nem  mondhatunk;  de 
annyi  bizonyos,  hogy  a  mai  délután  Olgának  több- 
ször lett  volna  alkalma  visszaadni  —  még  pedig  ka- 
matostul "  a  szigorú  leczkét,  melyet  néhanapján 
Marion  kisasszony  a  gondatlanságról  és  szélességről 
tartott  előtte. 

Olga  is  azonban  el  volt  foglalva  a  szebbnél  szebb 
sajkadalok  betanulásával,  s  talán  észre  sem  vette,  hogy 
a  komoly  hölgy  ezúttal  mily  kevéssé  komoly!  Mily 
jóízűen  nevet,  ha  néha-néha  Viktor  egy  élczröppcn- 
tyűt  pattant  el.  S  mily  nagy  serénységgel  fut  nap- 
ernyője után,  midőn  alkonyat   felé  sétára   indulnak. 

Az  öreg  úr  a  kerek  erdő  felé  indította  a  társasá- 
got, minthogy  egyúttal  meg  akarta  azt  is  tekinteni, 
ha  érik-e  már  a  repcze?  Nagy  tajtpipájából  bodor 
füstöket  eregetve,  nézte  az  Isten  áldását,  melyre  egy 
kis  esőt  óhajtott,  nézve  mindenfelől  a  fellegeket. 

A  gyermekeket  —  a  mint  kifejezte  —  előre 
eresztve,  maga  lassacskán  ballagott  hátul. 

A  kis  tündér  a  Viktor  karján  ment. 

Marion  kisasszonyt  a  tiszteletes  úr  vezette,  büsz- 
kén, boldogan,  dobogó  szívvel.  A  lelkészi  földeket 
mutogatta  meg,  hogy  hol  feküsznek,  nem  hallgatva 
el  azt  sem,  hogy  rendesen  mi  és  mennyi  terem  raj- 
tuk s  a  legjobb  évi  termést  mondta. 

Viktor  —  a  kis  tündér  óhajára  —  n\ost  is  az  olasz 
és  spanyol  életről  beszélt,  s  nagy  élénkséggel  tudta 
lefesteni  a  népmulatságokat,  a  bDlerót  és  tarantellát, 
a  régi  mór  helyeket,  a  tengeri  sajkászok  és  hal  ász- 
nép életét,  a  velenczei  farsangot  és  a  pirenaei  csem- 
pészek veszedelmes  kalandjait. 

Olga  fölsóhajtott : 

—  Istenem,  mily  boldog  lennék,  ha  én  is  utaz- 
hatnám. Ez  az  egyedüli  vágyam. 

Viktor  mosolygott,  épen  olyan  arczczal,  mint  a 
hogy  Marion  képzelte  a  női  szalonokban,  a  hol 
egész  triumphátornak  véli  magát. 


VI. 

(Olyan  kéidés,  melyre  a  kis  tündír  nem  tud  mindjárt  feleletet  adni.) 

A  derék  hölgy  nagy  serénységgel  dolgozott  egy 
házi  sapka  himezésén.  Csak  igen  ritkán  vehette  elő, 
midőn  egészen  egyedül  maradt ;  különben  valaki 
könnyen  megkérdezhette  volna,  hogy  ki  számára 
készíti  ?  Oh  pedig  ezt  még  most  a  világért  sem  le- 
hetne bevallani. 

Épen  a  koszorúba  foglalt  két  betűt  (valószinűleg 
egy  kedves  név  kezdőbetűit)  végezte  be  az  ezüstös 
kék  selyem  sapka  tetején,  midőn  a  kertből  egyszerre 
lövést  hall. 

Ijedve  ugrik  föl. 

—  Istenem,  megint  az  a  kis  boszorkány  lövöldöz. 

És  azzal  a  pamlag  vánkosa  alá  rejtve  a  himzést, 
nagy  aggodalmak  közt  siet  lefelé.  Aggodalmai  egé- 
szen alaposak.  Az  a  könnyelmű  teremtés  még  meg 
találja  magát  sérteni,  pedig  akkor  az  öreg  úr  nyil- 
ván kétségbeesik  s  az  egész  ház  nyugalma  örökre 
oda  lesz. 

A  kőlépcsőzet  alján  azonban  a  tiszteletes  úrral 
találkozott,  az  egyetlen  férfiúval,  kinek  kedveért  e 
szorongó  helyzetben  is  megállhatott,  s  ki  most  csön- 
desen, de  nem  minden  féltékenység  nélkül  kérdezé : 

—  Jó  estét  kivánok!  Hová  siet.  Marion  kisasz- 
szony  ? 

—  A  kertbe,  ahhoz  a  kis  könnyelmű  teremtéshez. 
Képzelje :  lövöldöz.  Mióta  Viktor  a  házhoz  jár,  még 
pajzánabb  és  vakmerőbb.  Haját  is  bizonyosan  ő  mi- 
atta vágta  le,  hanem  meg  is  lakolt  érte,  mert  most 
az  öreg  úrtól  olyan  nevet  kapott,  mely  egy  kissé 
bosszantja:  «a  kis  boglyas!))  Úgy  kell  neki !  Soha 
sem  hagy  békét  senkinek.  A  múlt  éjjel  engem  sem 
engedett  aludni.  Képzelje  ön,  éjfél  után  arra  ébre- 
dek, hogy  valaki  a  szomszéd  szobában  olyan  erősen 
veri  a  zongorát,  mintha  valóságos  török  muzsika 
szólna.  Ki  lett  volna  más,  mint  a  kis  boglyas!  ((Ugyan 
kérem,  Olga,  —  kérdeztem  tőle,  —  mit  mivel  már 
megint?))  oFülemile  lett  belőlem,  kedvesem,  —  vála- 
szolt nevetve,  —  éjjel  zenélek ;  a  mi  közönséges 
nyelven  annyit  tesz,  hogy  azt  hittem :  elfelejtem  a 
legszebbik  barcarolt,  s  nem  tudtam  nyugodni,  a  míg 
meg  nem  próbáltam.  Most  már  tudom,  és  lefek- 
szem.* De  természetesen  már  későn  volt,  mert  az 
álom,  mint  a  félénk  galamb,  nem  megy  vissza  olyan 
helyre,  a  honnan  egyszer  elriasztották.  Én  sem  tud- 
tam többé  elnyugodni,  mindig  fülemben  zúgott  az 
az  átkozott:  «E  la  luna  nascara)).  Ah,  ezt  nem  lehet 
sokáig  kiállani ;  éjjel  álmatlanság,  nappal  örök  bo- 
szankodás.  Ha  még  egy  évig  így  tart,  végkép  oda 
leszek.  Már  is  egészen  elfogytam ! 

A  szelíd  férfiú  a  világért  sem  mondott  volna  ellent 
a  derék  művelt  hölgynek,  hanem  még  sem  fojthatott 
el  egészen  egy  különös  jelentésű  mosolyt,  midőn 
Marion  kisasszony  árnyékára  tekintett,  arra  az  ár- 
nyékra, mely  bizonyosan  megvigasztalta  volna  a  de- 
rék nőt,  - —  ha  esetlegesen  félretekint,  —  hogy  mily 
alaptalan  aggodalmakat  táplál  az  elsoványodás  tekin- 
tetében. 

—  Ha  megengedi,  édes  Marion,  —  szólt  a  lelki 
atya,  —  lekísérem. 

Marion  kisasszony  nem  volt  márványból ;  hogyne 
engedett  volna  tehát  e  gyöngéd  szavaknak?  Fülébe, 
mint  valami  édes  zene,  suhant  e  két  szó :  «édes  Ma- 
rion».  Rá  sem  gondoltak,  hogy  ez  a  megszólítás 
minden  titkot  elárulhatott  volna,  és  nagy  szerencse 
is,  hogy  nem  hallotta  más,  mint  két  vitéz  a  lépcső- 
zet  alján,  hol  egészen  mozdulatlanul  állottak,  mivel- 
hogy kőből  vannak. 

A  kertbe  érve,  hangos  kac<zagás  jelentette,  hogy 
Pista  barátunk  (az  új  Demokritosz)  szokása  szerint : 
igen  jól  mulat.  Valóban  nem  tudott  hová  lenni  jó 
kedvében,  midőn  a  kis  tündér  picziny  piros  ajkaiba 
egy  szivart  vett,  rágyújtott  és  kezdett  füstölni,  mint 
egy  odalisk. 

De  ha  ez  jó  kedvet  okozott  a  mi  kaczagó  bará- 
tunknak, annál  nagyobb  aggodalmat  szerzett  Marion 
kisasszonynak,  ki  a  hárs  alá  érve,  meghökkenve  kér- 
dezte : 

—  Az  ég  szerelmére,  mit  mivel  ön  már  me- 
gint? 

—  Szivarozom  és  lövöldözök.  Férfias  időtöltések, 

az  igaz,  de  engem  mulattatnak.  Különben  is,  kedves 
Marion,  sokszor  halljuk,  hogy  a  férfiak  egészen  el- 
puhulnak, mintha  mind  a  régi  salmacisi  kútból  ittak 
volna,  mely  --  a  mint  ön  igen  jól  tudja  —  Káriá- 
ban feküdt  s  azzal  a  mesés  rulajdonnal  birt,  hogy  a 
melyik  férfi  ivott  a  vizéből,  elasszonyosult.  Minthogy 
ez  így  van,  kedvesem,  nekünk  nőknek  kell  tehát  a 
férfiasságra  törekednünk,  lg}'  szépen  szerepet  cseré- 
lünk, hogy  a  bácoi  ne  hiába  nevezze  a  mai  életet 
fölfordult  világnak. 

—  Akárhogy  nevezi,  édes  Olgám,  de  azért  én 
nem  fogom  megengedni,  hogy  tovább  is  itt  lövöl- 
dözzön, mint  egy  pattantyús.  Azt  jól  tudom,  hogy 
ön  mindig  igen  sokat  és  igen  szépen  tud  beszélni, 
ha  valami  gyermekes  csínyt  követ  el.  De  a  szó  nem 
használ  semmit.  Legelébb  is  vesse  el  azt  a  szivart, 
mert  a  feje  megfájul  tőle. 

—  Dehog}'  fajul,  mikor  olyan  gyönge,  mint  a  tej- 
Valóságos  spanyol  hölgyszivaiok.  Vikror  hozta  és 
nekem  igen  nagy  örömet  szerzett  vele. 

- —  Ez  a  Viktor  is  csak  a  bajt  tudja  szaporítani. 
Aztán  tegye  le  a  pisztolyt,  különben  megmondom  a 
bácsinak. 

—  Jól  van,  akkor  én  is  vádaskodni  fogok. 

—  Én  ellenem  ? 

—  Nem  ön  ellen,  kedvesem,  hanem  önről,  — 
szólt  a  kis  tündér.  Marion  fülébe  suttogva ;  —  be- 
szélni fogok  egy  ezüstös  kék  selyem  házi  sapkáról, 
meg  aztán  két  szépen  kihimzett  betűről.  Ekkor  a 
betűket  találgatni  fogjuk,  míg  végre  .  .  . 

—  Hallgasson  ! 

Vadnai  :   A   kis  tündir.  o 

Marion  kisasszony  megzavarodott.  A  kis  boszor- 
kány már  ezt  is  tudja ! 

Azután  egyszerre  kiesett  elébbcni  tekintélyes  mo- 
dorából és  egy  szóval  sem  merte  gátolni  többé  a 
kis  tündér  vakmerő  kedvteléseit,  hanem  szépen  meg- 
adta magát  a  sorsnak  és  egész  nyugodtsággal  nézte 
az  ifjú  urakat,  a  mint  egy  czélul  kitett  deszka  felé 
lövöldöznek. 

Csak  a  non  plus  ultra  úrfi  talált  bele  a  szénnel 
rajzolt  körbe,  a  mint  azt  egy  igazi  sportsmantől  meg 
is  lehetett  várni ;  a  többi  mind  elhibázta. 

—  Már  csak  Olga  kisasszony  van  hátra !  —  ki- 
áltotta az  ifjú  Demanx. 

—  Én  nem  lövök  a  deszkára,  —  mondta  nevetve 
a  kis  tündér,  —  az  olyan  nagy  czél,  hogy  a  vak  is 
bele  találhat.  Én  egy  röpülő  fecskét  fogok  lelőni, 
azok  közül,  melyek  ott  a  pázsit  fölött  suhannak  cl 
egymás  után. 

—  Tessék  elhinni,  —  monda  a  non-plus-ultra 
úrfi,  —  az  merő  lehetetlenség.  Az  egész  megyében 
nincs  jelesebb  lövő,  mint  az  én  sógorom.  Soha  sem 
láttam  jobb  fegyvert  és  biztosabb  kezet.  De  a  rö- 
pülő fecskét  még  ő  sem  lövi  le. 

—  És  én  lelövöm. 

—  Én  fogadok  rá,  hogy  nem,  mondta  a  fiatal 
Demanx  az  angol  zubbonyban. 

—  Nagyon  jó.  Tehát  fogadjunk  valami  nagyon 
nagyba,  például  a  gyémánt  gyűrűbe. 

- —  Az  nem  lehet,  —  felelte  a  fehérképű  ifjú  em- 
ber, ezúttal  rózsapirossá  vörösült  ara/czal,  az  a 
mi    családunk    legbecsesebb  ereklyéje,  melyet  egyik 

ősapánk  szerzett   sok   századdal    ezelőtt,  midőn  egy 
ellenséges  várat  lebombáztatott. 

—  Tudniillik  abban  az  időben,  —  folytatta  a  kis 
tündér,  —  midőn  a  lőport  még  csak  a  mennyei  bi- 
rodalomban ismerték  és  Schwartz  Berchtold  talán 
még  meg  sem  született.  De  ez  nem  tesz  semmit. 
Különben  nekem  egy  csöpp  vágyam  sincs  e  csoda- 
gyűrűt bírni,  én  csak  látni  szeretném,  mint  mindent, 
a  mit  még  nem  láttam.  Abba  fogadjunk  tehát,  hogy 
ha  egy  fecskét  lelövök,  ön  elhozza,  megmutatja  ne- 
kem, kielégíti  kiváncsiságomat. 

—  Szívesen,  —  mondta  az  ifjú  nagyot  lélekzvc, 
mert  valószinűleg  elgondolta,  hogy  ha  csak  akkor 
kell  előállnia  a  gyémánt  gyűrűvel,  mikor  e  kis  go- 
nosz leány  egy  röpülő  fecskét  lelő,  akkor  soha  sem 
fog  e  miatt  zavarba  jönni. 

A  társaság  vid:^m  hangulatban  hagyta  el  a  hársfát, 
melynek  levelei  most  kétszerte  jobban  látszottak  resz- 
ketni, —  pedig  alig  volt  egy  kis  szellő,  mintha 
ők  is  féltették  volna  a  kis  tündért  e  könnyelmű  és 
nőietlen  kedvtöltésektől. 

A  gloriette  körül  a  téres  gyepen  egymás  után 
röpködtek  a  fecskék,  mindig  keringve  és  oly  alant, 
hogy  villás  szárnyaikkal  gyakran  megütötték  a  füvet. 
V'llámsebesen  elsuhantak  meg  visszatértek,  mindig 
közel  a  földhöz,  mint  rendesen  szoktak,  midőn 
gyönge  idegeikkel  a  légváltozást  és  közelgő  esőt 
megérezik. 

Olga  fölemelte  pisztolyát. 

Egv'  durranás  hallatszott,  melyre  Marion  egyet 
sikoltott,  az  új  Demokritosz  elnevette  magát,  a  gyé- 

mántgyűrűs  ifjú  meghökkent,  a  telivér  falusi  sports- 
man  is  meghökkent,  a  pörlekedő  peregiinus  is  meg- 
hökkent, szóval  valamennyien  meghökkentek,  mert 
a  röpülő  fecske  nem  röpült  többé,  hanem  ott  feküdt 
mozdulatlanul  a  gyep  közepén. 

Míg  az  ifjú  urak  fejöl  et  csóválták  e  bámulatos 
esemény  fölött,  a  kis  tündér  a  szerencsétlen  áldo- 
zathoz futott,  fölvette  a  földről,  kis  bágyadt  fejét 
fölmutatta  az  álmélkodó  társaságnak  és  csakhamar 
eltűnt  a  másik  oldalon,  a  bokrok  között. 

Pár  perez  alatt  azonban  hangos  nevetés  közt  bujt 
elő,  s  a  kudarczot  vallott  szöszke  ifjúnak  mosolyogva 
mondta : 

—  A  gyűrűt  elvárom. 

—  Bámulatos!  —  kiáltotta  Marion.  —  Hogyan 
tud  így  lőni,  mintha  gonosz  szellemek  tanították 
volna  ? 

—  Ellenkezőleg,  egy  csinos  ifjú  tanított. 

—  S  nem  szánta  ön  e  szegény  madárkát?  Hová 
tette  ? 

—  Egy  bokor   alá  rejtem,  ott  legalább  (folytatta 

dalolva) : 

Falevelek  eltemetik. 

Híves  árnyak  elgyászolják, 

Harmatcsöppek  megsiratják. 

Kis  madarak  eléneklik. 

Marion  alig  várta,  hogy  a  kis  tündérrel  egyedül 
maradhasson  s  tőle  két  talányra  nézve  fölvilágosítást 
kérjen. 

A  szöszke  úrfi  is  hasonlag  szerette  volna  már,  ha 
a  társaság  föloszlik,  s  ő  a  libériás  inasának  kiadhatja 

a  rendeletet,  hogy  fogassa  be  a  két  lovat  s  hajtsanak 
cl  örökre  az  ördöngös  helyről,  a  hol  neki  nincs 
többé  semmi  keresete.  S  kívánsága  teljesült,  a  höl- 
gyek szobájokba  vonultak. 

Marion  alig  tudta  elhatározni,  hogy  melyik  kér- 
déssel rohanja  meg  elébb  a  kis  tündért. 

—  Honnan  tudja  ön,  Olga,  —  kérdezte  némi  in- 
gerültséggel, —  hogy  én  micsoda  betűket  hímeztem, 
8  épp  egy  ezüstös  kék  selyem  házi  sapkára? 

—  Hát,  kedvesem,  —  felelte  Olga,  bonbont 
rágva,  —  van  nekem  egy  kis  tündér-madaram,  mely 
nekem  minden  titkot  elfecseg.  Az  sokszor  a  somfák 
lombjai  közé  rejti  magát,  máskor  a  sakkasztal  alá 
bújik,  néha  meg  az  ön  háta  mögött  leskelődik,  mi- 
kor egyedül  van. 

—  Beszéljünk,  Olga,  komolyan. 

—  Akkor  meg  kell  önt  leczkéztetnem,  édes  Ma- 
rion, hogy  egy  idő  óta  nagyon  szórakozott.  No  ne 
vágjon  szavamba,  mindjárt  bebizonyítom.  Tegnap 
este  kinyitom  a  szekrényemet  és  mit  találok  ott? 
Egy  félig  kész  házi  sapkát,  szépen  kiczirádázott  két 
betűvel. 

A  két  betű  azonnal  elárulta,  hogy  ez  az  ön 
műve  és  az  ön  titka.  Ne  féljen,  nem  árulom  el.  Én 
kíméletes  leány  vagyok  és  nagyon  tisztelem  a  szivek 
boldog  titkait. 

—  Azt  meg  is  várom  öntől,  édes  Olga,  —  je- 
gyezte meg  Marion,  a  ki  most  úgy  megszelídült, 
mint  egy  félénk  galamb. 

—  A  mi  a  többit  illeti,  nagyon  könnyű  volt  ki- 
találnom.  A  mi   két   szekrényünk  tökéletesen   egy- 

forma  s  egymás  szomszédságában  állanak  ;  ön  teg- 
nap —  valószinűleg  közelgő  lépteket  hallva  -  sietett 
elrejteni  a  szerelem  e  gyöngéd  kézművét,  melylyel 
csak  a  boldog  magány  perczeiben  foglalkozott ;  a 
nagy  sietség  és  aggodalom  közt  azonban  eltévesz- 
tette a  szekrényeket  s  a  magáé  helyett  az  cnyémbe 
rejtette,  szépen  ott  felejtve.  Én  pedig  megtaláltam 
és  minden  szó  nékül  visszatettem  az  önébe,  örülve, 
hogy  egykor,  midőn  valamiért  leczkéztetni  fog,  ez 
lesz  az  én  ijesztő  kisértetem,  fegyverem,  uralkodó 
pálczám  ön  ellenében.  Úgy  látszik,  jól  számítottam. 
De  mitől  se  féljen,  nem  fogok  vele  visszaélni. 

—  Köszönöm,  Olga.  De  még  egy  másik  kérdé- 
sem is  van.  Hog)  an  tud  ön  oly  biztosan  lőni  ? 

—  Egyszerű  dolog,  azt  a  fecskét  ön  is  lelőtte 
volna  az  én  pisztolyommal. 

—  Isten  mentsen,  el  sem  mertem  volna  sütni. 

—  No  természetesen  úgy  értem,  hogy  ha  el  dur- 
rantotta volna.  A  pisztoly  higanynyal  volt  megtöltve, 
mely  a  mint  kilövik,  ezerfelé  megy  apró  tömör  sze- 
mekben. Csak  arra  kell  tartani,  s  az  ezer  szem  kö- 
zül egy  bizonyosan  megüti  a  kis  gyönge  madárkát, 
mely  ez  ütésre  leesik. 

—  Csodálom,  hogy  nem  sajnálta  ön. 

—  Miért?  Azóta  rég  magához  tért  ijedtségéből 
és  szépen  elröpült,  s  jövőre  bizonyosan  kerülni  fog, 
mint  az  ifjú  Demanx  is,  a  kit  kétségkívül  egész  ha- 
lálom napjáig  várhatok  a  gyémántgyűrűvel.  Ki  nem 
állhatom  együgyű,  léha  hazugságait,  s  örülök,  hogy 
eltávolíthattam,  mint  a  halovány  rímelőt,  a  ki  még 
mai  napig  sem  jött  megmondani,  hogy  miért  kék  az 


'35 

ég?  Lássa,  kedvesem,  ez  a  legügyesebb  mód  körünk- 
ből elkergetni  azokat,  a  kik  bárgyúk,  unalmasak  és 
tcrhünkre  vannak.  Nem  vagyok-e  ügyes  és  furfan- 
gos, mint  egy  diplomata? 

Marion  csodálkozva  csóválta  meg  a  fejét. 

—  Természetcsen,  ezt  a  hamisságot  is  Viktortól 
tanulta. 

— •  Valóban,  a  fecskével  való  diadalt  neki  köszön- 
hetem. 

—  ó  még  gyermekesebbé  teszi  önt,  s  ez  az,  mi 
engemet  folytonosan  aggaszt.  Vigyázzon,  Olga,  ön 
clébb-utóbb  megbánhatja  e  gyermekes  könnyűvérű- 
séget.  Minthogy  mindig  játszik,  soha  sem  fognak 
hinni  komoly  szavainak  sem ;  képtelennek  fogják 
tartani  valamely  mélyebb  érzelemre ;  legigazabb  val- 
lomásait is  tréfának  vagy  játszi  szeszélynek  veszik. 
A  bohóságokért,  melyeket  oly  sokakon  elkövetett, 
végre  meg  fogja  büntetni  egy.  Nem  fog  hinni  szí- 
vében, midőn  igazán  szeret. 

—  Oh  én  nem  fogok  szeretni  soha.  Lássa,  ön 
azt  hitte,  hogy  Viktorba  is  rögtön  beleszeretek,  és 
vctte-c  észre  azóta,  hogy  megváltoztam,  hogy  csön- 
des éjszakákon  nagyokat  sóhajtok,  hogy  a  magányt 
keresem,  ábrándosan  nézem  a  csillagokat,  költemé- 
nyeket olvasok  és  meghalni  vágyom? 

—  Nem  vettem,  Olga.  De  a  szív  önnél  is  elébb- 
utóbb  követelni  fogja  jogait,  és  én  attól  félek,  hogy 
önt,  a  kit  elkényeztetve  neveltek,  a  ki  sohasem  gon- 
dolkozott az  életről,  nem  ismeri  az  érzelmek  fon- 
tosságát, sohasem  volt  próbára  téve  és  sohasem 
szenvedett :    az    első   mély   érzés,  az   első   fájdalom, 

az    első    csalódás    tönkreteszi,    kctségbeejti,    elher- 
vasztja. 

—  On  ellenmondásba  jön  önmagával.  Marion. 
Egykor  azt  állította  (és  akkor  valószínűleg  igaza 
volt),  hogy  nincs  szívem,  (a  mennyiben  önök  nem 
is  képzelnek  szívet  szerelem  nélkül)  ;  most  meg  a 
szívemet  félti.  Soha  se  féltse  azt,  a  mi  nincs.  Jobb 
is,  ha  másról  beszélünk,  mert  különben  elálmoso- 
dom. Beszélje  cl  inkább,  hogy  Rudolf  mit  súgott 
önnek  tegnap? 

—  Azt  mondta,  hogy  önnek  a  környékbeli  nők 
mind  irigyei. 

—  Inkább  ellenségeim  lehetnek,  de  mit  bánom 
én  véleményüket !  Neheztelnek,  haragusznak,  kigyót- 
békát  kiáltanak  rám,  mert  nem  keresem  fel  őket, 
nevetem  kisszerűségeiket  és  megvetem  rosszaságukat. 
Mit  szeressek  például  Zörgeinén,  ki  mindig  árva 
élete  ellen  panaszkodik ;  úgy  siratja  önmagát,  mintha 
már  halott  lenne,  mégis  mindig  úgy  felpiperézi  ma- 
gát, mintha  lakodalomra  készülne,  s  néha  olyan  vas- 
tagon bemázolja  képét,  hogy  arcza  mindig  a  rózsa- 
színre beczukrozott  gesztenyét  juttatja  eszembe ; 
vagy  a  szomszéd  mérnöknén,  ki  mindenkit  rorsznak 
és  rútnak  tart,  holott  maga  egy  szikrával  sem  szebb, 
mint  egy  Macbeth-boszorkány,  és  csak  azért  nem 
ördög,  mert  ahhoz  sem  elméje,  sem  hatalma  nincs. 
Hát  a  leányok?  Ki  nem  állhatom  e  csinosan  felöl- 
töztetett bábukat,  kik  —  mint  a  gépalakok  —  csak 
a  mamától  vagy  gouvernante-tól  kiszabott  szűk  kor- 
lát közt  mernek  mozogni  és  beszélni.  Nekik  sem 
akaratuk,  sem  véleményük,  E  mellett  nemcsak  unal- 

masak,  hanem  rideg  szivűek  is.  Rudolf  beszéli  — 
pedig  ő  nem  rágalmazó  —  hogy  egy  divatos  man- 
tjlla,  egy  báli  előtánczosnőség,  egy  fürdői  éji  zene, 
vagy  korábbi  férjhezmenetel  miatt  is  örök  ellenségei 
tudnak  lenni  egymásnak.  Hallottam  róluk  eleget,  s 
félek,  hogy  ha  sokat  találkoznám  velők,  magam  még 
többet  tapasztalnék. 

—  Kedvesem,  ön  igen  fekete  szemüvegen  nézi 
őket.  Vannak  köztük  szelid,  komoly  és  házias  le- 
ányok is. 

—  Mindnyájan  unalmasak,  s  a  társaságban  nincs 
nagyobb  vétek,  mint  az  unalmasság.  De  mit  törőd- 
jünk mi  velők ;  habár  megvallom,  szeretném  tudni, 
miket  beszélnek  rólam  ?  Mulatságos  lehet. 

—  Képzelje,  azt  hírlelik,  hogy  ön  igen  nőiet- 
lenül viseli  magát  s  e  miatt  már  udvarlói  is  mind 
elhagyták. 

E  szavakra  a  kis  tündér  arcza  olyan  piros  lett, 
mint  a  pipacs.  Egészen  fel  volt  ingerűive  és  soha 
sem  árulta  el  jobban  hiúságát,  mint  e  pillanatban. 

—  Udvarlóim?  —  kaczagott  fel  a  kis  tündér.  — 
Ezek  az  unalmas  if^onczok,  kik  mind  oly  együgyűek, 
mint  az  abderiták?  Hiszen  ön  a  legjobban  tudja, 
mert  sokat  megfeddett  miatta,  hogy  mennyire  ma- 
gam űztem  el  őket  körömből.  Midőn  terhemre  kezd- 
tek válni,  gyarlóságaik  elé  egy  kis  tükröt  tartottam. 
És  ha  mind  elhagytak  volna  is,  mivel  volnék  szána- 
lomraméltóbb  ?  Végre  is  egy  darab  pénz,  mely  szín- 
arany, bizonyára  gazdagabbá  teszi  az  embert,  mint 
tíz-húsz  rézfiliér.  Az  egy  Viktor  maga  többet  ér 
valamennyinél.    Legalább    tőle    tanulhatok    valamit. 

rajzot,  zenét,  világismeretet,  s  beszélgetése  majd- 
nem ér  annyit,  mint  valami  érdekes  útikönyv  olvasása. 
Hagyjuk  tehát,  Marion,  a  világot!  Jobb,  nem  törődni 
vele. 

— ■  Alig  a  világon  élünk,  kedvesem,  addig  a  vilá- 
got mindig  figyelembe  kell  vennünk,  mert  a  világ 
ellehet  nélkülünk,  de  mi  nem  lehetünk  el  a  világ 
nélkül 

—  Én  nem  gondolok  vele. 

A  kis  tündér  már  nagyon  megunta  e  komoly  be- 
szélgetést és  gyermekesen  örült,  midőn  a  szobalány 
jelenteni  jött,  hogy  a  lovász  megérkezett  a  városból 
az  új  lovagló  öltözékkel. 

—  Mondja  meg,  Betty,  az  ifjú  uraknak,  ha  még 
itt  vannak,  —  utasította  a  kis  tündér,  —  hogy  egy 
óra  múlva,  ha  nekik  tetszeni  fog,  kilovagolhatunk. 

—  Megvallom,  Olga,  —  mondta  Marion,  —  hogy 
én  nem  tartom  egészen  nőiesnek,  hogy  ön  e  fiúk 
közt  mindig  egyedül  játszik  és  lovagol.  Lehetnek,  a 
kik  félre  fogják  magyarázni. 

—  Kedves  Marion,  ön  a  megtestesült  aggodalom. 

—  Mert  szeretem  és  féltem  önt. 

—  Szeressen,  kedvesem,  de  ne  féltsen.  Most 
pedig  Isten  önnel,  sietek  megnézni   új   öltözékemet. 

Tánczolva  ment  a  nagy  terembe  s  kibontotta  az 
újdonatúj  falusi  lovagló  öltözéket.  Örült  neki,  mint 
egy  gyermek.  Most  már  legalább  eldobhatja  a  fe- 
szes magas  kalapot,  mely  mindig  vörös  csíkot  nyo- 
mott gyönge  fehér  homlokára ;  nyugalomba  helyez- 
heti az  egyszínű  fekete  ruhát,  melyen  a  szem  is 
megunta   magát,    míg  rajta   végig  tekintett,    noha   a 

férfiak  mindig  dicsérték,  alkalmasint  nem  meggyő- 
ződésből, hanem  udvariasságból.  A  kis  tündér  alig 
várta,  hogy  felöltözhessek,  s  mikor  ez  megtörtént, 
lassú,  büszke  léptekkel  haladt  az  álló  tükör  elé,  mely 
rég  nem  mutatott  kedvesebb  képet. 

A  kis  tündér  nagyon  meg  lehetett  magával  elé- 
gedve ;  igen  jól  állott  neki  minden ;  a  marabútol- 
las  hamuszín  kerek  amazon-kalap,  melyet  búzavirág- 
szín  széles  szalaggal  kötött  meg  finom  hajlású  álla 
alatt,  épen  oly  jól  állott,  mint  a  derékhoz  simuló, 
szintén  búzavirágkék  ujjas,  mely  végig  be  volt  gom- 
bolva fehér  ezüst  pitykékkel,  egészen  a  nyakig,  hon- 
nan széles  inggallér  hajlott  ki,  mely  csak  egy  kicsit 
volt  fehérebb,  mint  a  kis  tündér  alabastrom-nyaka. 
Ez  öltözéket  sötétes  hamuszín  szoknya  egészítette 
ki,  melynek  könnyed  uszálya  festőileg  repkedett, 
midőn  a  kis  tündér  a  Favorite-ra  űlt. 

Az  úrfiak  mind  elcsodálkoztak  a  kis  bűbájos  lány 
szépsége  fölött,  s  az  új  Demokritosz  is  sokkal  in- 
kább bámult,  semhogy  ez  alkalommai  ráért  volna 
nevetni.  A  szöszke  úrfi  pedig  —  az  angol  zubbony- 
ban, —  bár  kiadta  már  a  rendeletet  a  libériás  inas- 
nak, hogy  fogják  be  a  két  lovat,  egész  eligézve  né- 
zett a  bájos  leányra,  s  elhatározta,  hogy  még  legalább 
ez  egyszer  —  bár  most  utoljára  —  kilovagol  a  kis 
tündér  társaságában. 

A  jegenyék  árnyában,  az  országúton,  vidor  be- 
szélgetés közt  ügettek,  míg  a  mezőre  érve,  elkezdő- 
dött a  versenyfutás.  Sok  pitypalaty  ijedve  rebbent 
föl  fészkéből  a  lódobogásra,  sok  szerény  mezei  vi- 
rág örökre  lehajtá  fejét  a  paripák  lábai  alatt. 

A  kis  tündért  egyik  sem  bírta  követni  az  ifjak 
közül,  még  a  non  plus  ultra  úrfi  sem,  bármiként  sar- 
kantyúzta is  a  lova  két  oldalát. 

—  A  Krinolin  nem  jól  viseli  magát,  —  szólt  gú- 
nyolódva a  kis  tündér,  midőn  megálltak. 

—  Engedelmével  Sugárnak  nevezem,  —  felelte 
a  mi  merev  arczú  barátunk,  —  és  tessék  elhinni, 
hogy  képzelni  sem  lehet  nála  futósabb  lovat ;  ha- 
nem most  baja  van  szegénynek,  megrántotta  a  lábát 
s  ezért  nem  is  erőltethetem.  (Pedig  a  két  sarkantyú 
mindig  ugyancsak  dolgozott.) 

—  Már  hogy  ne  lehetne  futósabb  lovat  képzelni, — 
szólt  bele  az  ifjú  Demanx,  —  nekem  van  egy  kato- 
natiszt bátyám,  ki  fél  életét  külföldön  töltötte  s  a 
jockey-clubok  egyik  hőse  lett.  ó  mindenütt  olyan 
nagy  bravourokat  csinált,  mint  Sándor  gróf,  sőt  néha 
még  nagyobbakat  is.  A  leghíresb  angol  lovasokkal 
futtatott,  napokig,  váltott  lovakon.  Neki  egy  kurta 
versenytéri  pálya  oly  csekélység  volt,  mint  a  villám 
futásának  egy  szűk  szoba,  ó  egyszer  Londontól 
Parisig  lovagolt. 

—  Persze  a  Dower  és  Calais  közti  tenger-szorost 
is  átlovagolta? 

Megint  nevetés  támadt. 

—  Valóban,  ezt  az  utat  csak  a  Zenéri  Kálmán 
pegazusa  tehette  volna  meg  száraz  lábbal. 

Erre  nem  lehetett  mit  felelni,  s  a  szöszkc  ifjú 
megint  rútul  elröstelte  magát,  s  bizonyosan  egye- 
nest haza  is  vágtatott  volna,  ha  e  pillanatban  a  figye- 
lem másfelé  nem  fordul. 

~  Nézzék   önök,  —  kiáltott  föl  a  kis  tündér,  — 

amott  jő  a  mi  vidám  barátunk,  Pista,  az  új  Demo- 
kritosz.  Ugyancsak  igyekszik,  lova  trappc-ban,  maga 
rajta  galoppe-ban.  Hogy  izeg-mozog!  Nézzék  önök 
s  ha  ő  eleget  nevetett  másokon,  nevessünk  mi  is  ő 
rajta. 

De  nem  sokáig  nevettek,  mert  egyik  ifjú  megint 
fölkiáltott : 

—  Ni,  amott  az  országúton  ismét  valaki  jő ! 

—  Az  Viktor ! 

A  kis  tündér  ez  örvendező  fölkiáltására  az  ifjú 
urak  leverten  és  gyanakodólag  néztek  egymásra. 
Ezúttal  még  Pista  sem  nevetett.  Valamennyien 
irigykedve  tekintettek  az  érdekes  lovag  felé,  ki  3zép 
angol  ménen  közelgetett,  mely  akkor  is  igen  sokat 
mozgott,  mikor  keveset  haladt,  mint  a  nemesvérű 
lovak  szoktak. 

Egyszerre  azonban  —  midőn  Viktor  a  kis  tün- 
dért észrevette  —  a  paripa  villámsebesen  kivágott 
és  röpült  mint  a  szél,  úgy  hogy  két-három  pzrcz 
alatt  a  társaságnál  termett. 

A  kis  tündér  és  Viktor  a  legszivélyesb  mosoly- 
lyal  üdvözölték  egymást.  Egyszerre  ugyanegy  gon- 
dolatuk támadt :  mily  érdekes  alak  ! 

Valóban  Viktor  még  soha  sem  volt  érdekesebb 
jelenség,  mint  mostani  öltözékében,  mely  igen  Ízlé- 
ses és  egyszerű  volt,  s  a  nemes  úrfiak  nem  minden 
ok  nélkül  irigyelték  mindenét,  az  angol  csizma  ezüst 
sarkantyújától  kezdve  a  kezében  levő  lovagostorig, 
mely  egy  rinoczerosz  kemény  idegéből  készült. 

A  kis  tündér  kedélyes  szemrehányással  kezdte  a 
társalgást. 

—  Panaszom  van  önre,  mert  önnél  az  igéret 
csak  szép  szó.  Már  tegnapelőtt  vártam  az  arnói 
tájképet,  mivel  —  ha  emlékezetem  nem  csal  —  ak- 
korára Ígérte. 

—  Igazán  röstelni  kell  feledékenységemet. 

—  A  feledékenységet,  vagy  a  mi  még  rosszabb  : 
a  türelem  hiányát.  A  nagybácsinak  igaza  van,  oh 
a  nagybácsinak  mindig  és  mindenben  igaza  van ! 
Önnél  nem  a  kezdet  nehéz,  mint  a  példabeszéd 
tartja,  hanem  a  megkezdett  dolog  folytatása  s  még 
inkább  a  bevégzése.  Ez  már  csaknem  a  lehetetlen- 
ségek közé  tartozik.  Emlékezem,  mily  nagy  hévvel 
fogott  ön  a  sajkadalok  hangjegyezésébe  is,  s  ime  a 
zongora  hátán  még  mindig  félbenhagyva  hevernek. 
De  a  leczkékből  legyen  most  elég  ennyi,  nem  aka- 
rok tovább  is  marionoskodni,  és  igazán  csodálom, 
hogy  ön  eddig  is  tűrte. 

—  Ellenkezőleg,  a  legnagyobb  gyönyörrel  hall- 
gattam. A  leányok  legbájosabbak  akkor,  midőn  egy 
férfinak  őszinte  szemrehányásokai  tesznek.  Ez  a  bi- 
zalom első  jele.  Ilyenkor  szavaik  épen  oly  ellenáll- 
hatlanok,  mint  más  esetekben  könnyeik. 

—  Oh  az  elbizott  1  —  gondolta  magában  Olga,  és 
nem  kis  zavarrral  látta,  hogy  kissé  megint  túllépett 
a  kellő  határon,  a  mit  Marion  kétségkívül  nagy  gon- 
datlanságnak nevezett  volna. 

Érezte,  hogy  a  beszélgetésnek  okvetlenül  más 
irányt  kell  adni  s  élénken  mondta  : 

—  Képzelje,  az  éjjel  én  is  utaztam  álmomban. 

—  Hol  ? 

—  A  hová  mindig  vágytam :  a  skót  hegyek  között. 

melyekről  már  sok  szép  uti  rajzot  olvastam.  Én  sok- 
szor képzelődöm  ez  északi  föld  ködös  levegőjéről, 
smaragd-zöld  völgyeiről  s  az  izmos  tölgyekről,  me- 
lyeknek ormán  fagyöngy  fehérlik,  míg  alattuk  talán 
a  régi  druidák  árnyékai  borongnak.  Elképzelem  a 
magas  tengerpartok  ódon  várait,  melyeknek  íves  ab- 
lakában egy-egy  hárfázó  nő  mereng,  míg  a  tenger 
hátán  a  szél  sikolt.  Nemde,  ha  akarok,  én  is  tudok 
képzelődni  ? 

-  S  e  képzelmeket  valószínűleg  Scott  Walter  re- 
gényei ébresztették  önben  ? 

—  Korántsem.  Sokszor  mondtam  már,  hogy  én 
egyáltalában  nem  olvasok  regényeket.  A  mily  öröm- 
mel tanultam  mindig  a  zenét,  a  nyelveket,  a  tan- 
könyveket, kivált  a  földrajzot  és  világtörténelmet, 
épen  oly  kevéssé  érdekelnek  a  költők  képzelt  meséi. 
Azt  hiszem :  ezek  mind  agyrémek.  Én  a  tudósokat 
nagyon  becsülöm,  mert  ők  a  leghasznosabb  ismere- 
tek kincseit  búvárolják  és  osztják  szét  az  emberek 
között ;  de  a  költők !  a  költők  azt  hiszem  —  csak 
bolondítják  az  embereket. 

—  Nagyon  igaztalan  irántuk,  Olga,  hanem  ez  az 
igaztalanság  már  is  megkapta  büntetését.  On  igen 
nagy  élvezettől  fosztotta  meg  magát,  midőn  a  költők 
műveit  megvetette.  S  miért  becsüli  ön  a  tudósokat 
sokkal  többre,  mint  a  költőket  ?  Talán,  mert  azok  a 
föld  rajzát  és  a  világ  történetét  írták  meg?  Higyje 
meg  ön,  hogy  a  költők  egy  sokkal  érdekesebb  világ 
titkait  kutatják,  és  kincseivel,  árnyával  és  fényével 
ismertetnek  meg  bennünket. 

Olga  mosolyogva  nézett  Viktorra,  s  azt  hitte,  hogy 

e  vidám  férfi  most,  e  komoly  szavakkal  tréfálni  akar. 
Azonban  mégis  kíváncsian  kérdezte : 
— -  Micsoda  világ  az  ? 

—  A  szív,  a  lélek  világa. 

—  Lehetetlen ! 

—  Igen,  melynek  érzéseivel  komolyan  meg  kell 
ismerkednünk,  ha  az  élet  örvényeit  ki  akarjuk  ke- 
rülni. Egykor  én  is  elhanyagoltam  e  tanulmányt,  és 
azóta  sokszor  megadtam  az  árát.  Én  is  csak  játék- 
nak tartottam  a  szerelmet. 

—  A  szerelemről  ne  beszéljen  ön  ;  ez  engem  a 
legkevésbbé  sem  érdekel. 

Viktor  átható  pillantást  vetett  a  kis  tündérre,  ki 
e  perczben  némi  zavarral  sütötte  le  szemét,  mintha 
a  mezei  virágok  nézésében  valami  nagy  gyönyörű- 
séget találna. 

—  Higyje  meg  ön,  —  folytatta  az  ifjú,  —  a  jó 
költők  sok  igaz  eszmét  és  nézetet  ébresztenek  ben- 
nünk. Ha  ön  olvasni  fog,  elméje  világosabb  éo  szíve 
melegebb  lesz ;  csakhogy  mint  a  Cervantes  spa- 
nyolja :  könyveit  épen  úgy  válogassa  meg,  mint  ba- 
rátait. Ne  kicsinyelje  a  költészetet,  mert  Sand 
Georges-nak  igaza  van:  «la  poésie  est  á  la  fois  la 
fille  et  la  mére  de  la  sagesse)).  A  költészet  a  böl- 
csészetnek  leánya  s  egyszersmind  anyja.  A  láng- 
elmék sok  bölcseségre  tanítják  a  legközönségesb 
embert  is. 

Olga  nevetett  s  azt  gondolta  :  önt  bizony,  kedves 

Viktor,  nem  sokra  tanították,   mert  a  milyen   komo- 

yan  beszél  most,  épen  oly  könnyelműen  cselekszik, 

játszva  a  nőkkel,  érzésekkel,  pénzzel  és  párbajokkal  ! 

—  Micsoda  világ  az  ? 


VadnaJ  :  A  kis  tündér. 

Azonban  mindezt  elhallgatta,  s  e  helyett  némi  érde- 
keltséggel monda : 

—  Scott  Waltert  Marion  is  nagyon  dicséri. 

—  A  legjobb  történeti  regényíró,  ki  tudós,  költő 
és  képíró.  A  skótok  méltán  emelték  neki  a  leg- 
nagyobb emléket,  mert  nagy  hálával  tartoznak  neki. 
A  verőfény  nem  szépíti  úgy  meg  tavaszonként  a 
skót  hegyeket,  mint  Scott  "Walter  költészete. 

—  Mondják,  hogy  nyelvében  is  dallam  van.  Ön 
bizonyosan  eredetiben  olvasta  műveit? 

—  Fájdalom,  nem  tudok  angolul.  E  nyelv  leg- 
első nehézségeivel  sem  tudok  megbirkózni. 

—  Mert  nem  volt  türelme. 

—  Sokszor  megkisérlettem,  de  az  angol  olvasás 
rám  nézve  szertelen  nehéz,  a  kiejtés  pedig  épen 
lehetetlen.  Lemondtam  tehát  róla  örökre. 

—  Mily  kár;  szép,  dallamos  és  velős  nyelv.  S  nem 
is  olyan  nehéz,  mint  ön  képzeli.  Én  legalább  igen 
könnyen  megtanultam.  Hanem  most  veszem  észre, 
hogy  a  nagy  beszéd  közt  a  mi  fiatal  barátainkat  egé- 
szen elhagytuk.  Álljunk  meg  kissé  és  várjuk  be  őket. 

Fiatal  barátaink  igen  nagy  boszankodás  közt  üget- 
tek. Arczuk  oly  bánatosan  haragos  volt,  mint  valami 
hadi  foglyoké.  Valóban,  bármily  egyszerű  fiúk  vol- 
tak is,  hiúságukat  sérté  az,  hogy  a  kis  tündér  eny- 
nyire  kiemeli  Viktort  fölöttük.  Hallgatagok  voltak 
az  egész  úton,  s  a  kis  tündér  kérdéseire  igen  rö- 
viden felelgettek,  s  midőn  a  kastélyba  visszatértek, 
hirtelen  mindegyiknek  jutott  eszébe  valami  sürgős 
tennivaló,  gazdasági  dolog,  vagy  halaszthatlan  házi 
baj,  melyek  miatt  rögtön  távozniok  kellett. 

Vadnai :  A  kis  tündér.  lO 

E  nap  óta  a  kis  tündérnek  nem  is  volt  más 
látogatója,  mint  Viktor.  Ez  minden  másodnap  átlova- 
golt hozzá  és  egész  érdekeltséggel   forgott   körülte. 

A  nagybácsi  nem  vette  rossz  néven,  és  Marion 
kisasszonynak  is  úgy  tetszett,  mintha  ez  a  Viktor 
egy  kissé  megváltozott  volna.  Most  már  nem  dicsek- 
szik a  spanyol  és  olasz  hölgyek  szerelmi  kalandjai- 
val, elbizottságát  gondosan  elrejti,  nem  beszél  min- 
dig magáról,  hanem  komoly  dolgokról,  szív-,  költé- 
szet-, közügyek-  és  családi  életről. 

Valóban  Viktort  szertelen  érdekelni  kezdte  a  szép, 
eszes  és  vidám  teremtés ;  sőt  voltak  perczek,  midőn 
azt  hitte,  hogy  bele  szeretett.  Nem  szenvedett  azon- 
ban miatta,  hanem  sokszor  gondolkozott  róla,  s 
midőn  a  terekesi  kastély  nagy  néma  termein  magá- 
nosan áthaladt,  sokszor  egy  édes  gondolat  támadt 
agyában. 

Mit  ér  ez  a  gondtalan  élet,  melynek  csak  gyö- 
nyörűségei vannak,  de  boldogsága  nincs?  Mit  ér  ez 
az  egyedüllét,  midőn  nincs  senkije,  a  kivel  gondo- 
latait bizalmasan  közölhetné ;  szülői  rég  meghaltak, 
testvére  soha  sem  volt,  rokonai  pedig  csak  irigye- 
lik gazdagságát?  Miért  ez  a  sok  szoba,  melyben 
egyedül,  öröm  nélkül  őgyeleg,  nem  hallva  egyéb 
hangot,  mint  a  zongorát  vagy  saját  lépteinek  kopogó 
zaját?  Maholnap  az  ifjúság  is  elröpül,  bohó,  de  ér- 
dekes kalandjaival,  szép  hibáival  és  szeretetreméltó 
könnyelműségével.  És  akkor  mi  marad  meg  neki? 
Mennyivel  jobb  volna,  ha  e  szobákat  egy  szép,  fia- 
tal nő  vidámítaná  meg,  a  falak  szerelemtől  ragyog- 
nának, s  idővel  egy  pár  vidám  k's  gyermek  futkosna 

szobából  szobába,  vessző-paripákon  és  bádog-kard- 
dal hadakozva. 

Először  történt,  hogy  Viktor  szívét  a  családi  élet 
vágya  szállta  meg.  Pár  évvel  ezelőtt  még  iszonyo- 
dott e  gondolattól,  mint  valami  szomorú  örökös  rab- 
ságtól, de  most  oly  vigasztalólag  derengett  az  kép- 
zeletében, mint  az  ősz  szelíd  fényű  melege,  mely 
hosszantartó  gyümölcsöket  érlel. 

Mikor  a  szív  eléggé  kilávázta  magát,  e  gondola- 
tot könnyű  megszokni.  Csöndes  kikötőnek  tetszik 
az  egész  családi  élet,  melyben  a  kiállt  tengerviha- 
rok után  öi-ömest  megpihenünk. 

Viktor  el  is  határozta  magában,  hogy  nemsokára 
komoly  vallomást  tesz,  de  a  kis  tündér  mindig  paj- 
zánul el  tudta  hárítani  a  kérdéseket,  melyek  e  val- 
lomás nyitányát  képezték. 

Ez  a  hiú  Viktort  még  jobban  ingerelte.  Most  már 
birni  akarta  őt,  mert  e  nélkül  semmi  boldogságot 
sem  képzelt  a  földön.  Olga  pajzán  közönye  azon- 
ban egészen  kétségbeejtette,  mintha  a  kis  tündér 
boszút  akart  volna  állani  mindama  boldogtalan  höl- 
gyekért, kiknek  Viktor  csalfasága  könnyeket  és  fáj- 
dalmakat okozott. 

Talán  Marionnak  végre  is  igaza  van,  —  gondolta 
ilyenkor  Viktor,  elvonulva  a  társaságtí  i,  —  hogy  e 
leánynak  nincs  szíve.  De  hiszen  mennyire  szereti 
nagybátyját  s  mily  részvétet  mutat  a  falu  legszegé- 
nyebb betege  iránt  is!  Ez  mind  szeretetre  mutat, 
melynek  szomszédságában  a  szerelem  szokott  nőni. 
Lehetséges,  hogy  a  mély  érzések  csak  el  vannak  nála 
rejtve,  de  nem  hiányozhatnak  szívéből. 

Viktor  tehát  folyvást  bizott  s  Olgával  mindig  oly 
meghitten  társalgott,  hogy  az  egész  falu  szerelmük- 
ről beszélt.  Sokszor  látták  őket  magányosan  ülni  a 
hárs  alatt,  vagy  sétálni  az  ösvényeken,  mosolyogva, 
suttogva,  boldogan  ;  sokszor  látták  őket  együtt  lova- 
golni a  virágillatos  mezőkön,  mindig  vidámságtól 
ragyogva. 

A  falubeliek,  a  kapuküszöbön  vagy  a  ház  előtti 
padkán  ülve,  gyakran  elmondták,  midőn  előttök  el- 
lovagoltak: « milyen  szép  pár,  az  Isten  áldja  meg 
őket».  S  ha  az  igazat  meg  kell  vallani,  az  öreg  úr 
maga  is  gondolt  erre,  mígnem  könyezve  fohászko- 
dott fel:  «szép  pár  az  igaz,  de  mégis  szebb  lenne, 
ha  az  én  Bélám  élne. » 

A  közhiedelem  a  konyhában  is  kezdett  lábra- 
kapni, s  János  huszár  és  a  szakácsné  egymás  közt 
már  el  is  végezték  (minthogy  a  derék  katonavisclt 
ember  minden  keménysége  mellett  sem  tudott  többé 
ellentállani  a  csalfa  asszony  csábításainak),  hogy  la- 
kodalmukat az  Olga  kisasszonyéval  egy  füst  alatt 
fogják  megtartani. 

De  maga  Olga  kisasszony  a  legkevésbbé  sem  gon- 
dolt szerelemre  vagy  lakodalomra. 

Egy  szép,  Ir.nyha  levegőjű  alkonyatkor,  midőn  a 
legszebb  virágok  illatával  szaladoztak  a  szellők,  mi- 
dőn a  nap  a  távol  hegyek  ormairól  még  egy  édes 
búcsúpillantást  vetett  a  szép  tájra,  mintha  akarta 
volna  mondani :  milyen  nehéz  megválni  tőled,  csak 
néhány  órára  is ;  midőn  a  madarak  édes  csicsergés 
közt  szökdeltek  fészkeik  körül  s  a  mezőségről  szí- 
vet andalító   pásztor-furulya  hangja  kezdett  hallat- 

szani,  midőn  minden  oly  szelid,  kedves,  ábrándszülő 
volt,  mintha  az  egész  természet  egy  nagy  pásztor- 
költemény lenne,  — Viktor  és  a  kis  tündér  egy  igen 
szép  keleti  albumot  nézegettek,  nagy  érdekeltséggel 
forgatva  a  képek  lapjait. 

—  Milyen  szép  kép  !  —  mondta  egyikre  Viktor,  — 
milyen  eleven  pálma,  mintha  koronája  most  is  haj- 
longana  a  szellős  levegőben,  s  alatta  e  pihenő  beduin- 
család milyen  félve  néz  a  hosszú  sivatagra,  melyen 
még  át  kell  haladnia.  Én  e  beduinok  helyén  igen 
boldog  lennek. 

—  E  boldogság  egyenest  öntől  függ.  —  Utaz- 
zék el. 

—  Mily  könnyedén  és  hidegen  mondja  e  szót. 
Önnek  mély,  éles  elméje  van,  és  még  sem  sejti, 
hogy  e  szóval  mily  fájdalmat  okozott  nekem.  Nem 
utazom  el,  mert  nem  birok,  nem  tudnék  többé  ma- 
gányosan utazni. 

—  Hát  hogyan  ? 

—  Egy  szerető  nő  társaságában.  Ert-e  engemet, 
Olga?  Akarja-e,  hogy  együtt  utazzunk?  Akai--e  az 
én  nőm  lenni  ? 

A  kis  tündér  meglepetve  csapta  be  az  albumot,  s 
pirulva  mondta : 

—  Milyen  különös  ma  ön  ! 

—  Különös  és  tán  bolond  is  vagyok,  de  nem  te- 
hetek róla,  ha  a  szerelem  azzá  teszi  az  embert.  Én 
szeretem  önt,  s  nincs  egyéb  óhajtásom,  mint  hogy 
ön  az  én  nőm  legyen,  s  nincs  magasabb  becsvágyam, 
mint  hogy  önt  boldogíthassam.  Akaija-e  ?  Feleljen 
őszintén. 

Olga  elmélyedt,  zavarba  jött  s  pár  pillanat  múlva 
mosolyogva  mondta : 

—  Ön  igen  kedves  és  szeretetreméltó  ifjú,  de 
nem  hiszem,  hogy  jó  férj  lehetne. 

—  Miért? 

—  Mert  épen  azokat  a  tulajdonokat  nem  birja, 
melyekre  —  mint  mondani  szokták  —  egy  férjnek 
legnagyobb  szüksége  van. 

—  S  ezek  ? 

—  A  türelem,  kitartás,  állandóság. 

—  Mielőtt  e  tekintetben  elitélne,  tegyen  próbára. 
Kivánjon  bármit,  a  mi  cmbererőtől  lehetséges,  és  én 
önért  meg  fogom  tenni. 

—  Én  érettem  ?  Isten  őrizzen !  Csak  hiú  és  önző 
nők  szokták  a  férfiak  szerelmét  saját  hiúságukra  és 
dicsőségükre  kizsákmányolni.  Én,  ha  az  ön  türelmét 
próbára  akarnám  tenni  s  valamit  kellene  kivánnom, 
az  mindenesetre  olyan  lenne,  mely  egyedül  az  ön 
javára  szolgálna. 

—  Az  ön  elméje   bizonyosan  ki  fogja  azt  találni. 
Olga  rá  nézett  az  ifjú  arczára,  mely  e  pillanatban 

olyan  érdekes  és  szerelemtől  sóvár  kifejezésű  volt, 
hogy  a  kis  tündér  egészen  meg  volt  hatva  és  nem 
merte  visszautasítani.  Szeliden  mondta : 

—  Mit  kivánjak  öntől  ?  Az  nem  olyan  könnyű.  Ta- 
lán holnap  reggel. 

--  Vegye  komolyan,  Olga,  sorsom  az  ön  határo- 
zatától függ. 

A  kis  tündér  mosolygott,  mint  a  megtestesült  biz- 
tató remény. 


MÁSODIK  RÉSZ. 
Vll. 

(A  kia  tündér  megint  azt  tllftja,  hogy  ninc*  ssivc) 


Eloltották  a  lámpát,   pedig  egyik  sem  volt  álmos. 

—  Én  még  nem  tudok  aludni.  Marion. 

—  Én  sem. 

—  Tehát  beszélgessünk. 

—  Mit  gondol  ?  Éjfél  rég  elmúlt. 

Kár  is  lett  volna  most  hiábavaló  beszéddel  tölteni 
az  időt;  ez  órák  nem  a  beszélgetés,  hanem  a  gon- 
dolkozás órái  voltak.  Mind  a  ketten  nyugtalanul 
forogtak  vánkosaikon,  mintha  azokban  puha  pehely 
helyett  parázstűz  lett  volna,  bár  a  kis  tündér  min- 
den lehetőt  elkövetett :  szemét  lehunyta,  fejét  lágyan 
ringálta  s  a  puha  párnákba  rejtette  arczát,  csakhogy 
elaludhasson. 

De  az  álom  szintén  szeszélyes  egy  tündér;  nem 
akkor  jő,  mikor  hívják,  hanem  a  mikor  ő  neki  tet- 
szik ;  sokszor  elkerüli  a  hattyútollas  vánkosokat,  míg 

édesdeden    suhan    olyanokhoz  is,  kik  fejüket  hideg, 
kemény  kőre  hajtják. 

Akarta,  nem  akarta,  a  kis  tündérnek  gondolkodnia 
kellett.  S  ha  már  gondolkodik,  kiről  gondolkodnék 
másról,  mint  Viktorról  ?  Ez  az  ember  őt  valóban 
igen  nagy  zavarba  hozta,  s  most  azt  sem  tudja, 
tréfa-e  az  egész  vagy  pedig  komoly  valóság?  Az  bi- 
zonyos, hogy  kezét  megkérte  és  erre  holnap  reggel 
felelnie  kell ;  az  is  bizonyos,  hogy  Viktor  szép, 
eszes  és  szeretetreméltó  fiatal  ember,  a  kit,  —  ha 
már  a  leányok  életczélja  csakugyan  férjhezmenetel  — 
bárki  is  örömmel  elfogadhat  élettársul,  s  kivel  min- 
denesetre szép  lenne  beutazni  a  messze  földeket  és 
tengereket.  De  az  is  bizonyos,  hogy  az  ő  állandó- 
ságára nem  sokat  lehet  építeni,  mert  rokonszenve 
jő-megy,  mint  a  vándormadár;  az  pedig  még  bizo- 
nyosabb, hogy  ő  a  maga  részéről  szeretetnél  egye- 
bet nem  igen  érez  iránta,  pedig  Marion  mindig 
mondja,  hogy  a  szerelem  egészen  más,  valami  bűvös 
érzés,  mely  a  szivet  átalakítja,  hogy  fájjon,  epedjen, 
örüljön  és  reméljen,  s  melynek  fájdalmai  is  édeseb- 
bek, mint  a  másnemű  örömek. 

A  kis  tündér  valóban  sokáig  törte  a  fejét,  hogy 
mit  tegyen  ?  Mit  kívánjon  Viktortól  ?  Hogyan  tegye 
próbára  türelmét  ?  Mígnem  egyszer  valami  elfogad- 
ható ötletre  bukkanhatott,  mert  akaratlanul  is  han- 
gosan kiáltott  föl  : 

—  Megvan ! 

—  Szólt  valamit,  Olga?  —  kérdezte  Marion,  a 
mint  éber  szenderéből,  —  melyben  édes  képek  kör- 
nyezték, —  fölrezzent- 

- —  Semmit  sem.  Marion.  Hát  ön  még  sem  alszik? 
Jó  éjszakát. 

A  derék  kisasszony  dehogy  tudott  volna  elaludni, 
bdesdeden  képzelődött  olyan  ábrándokról,  melyek 
maholnap  meg  fognak  valósulni.  Egy  kis  ház  lebe- 
^  ett  előtte,  hasonló  ahhoz,  mely  a  távol  Svájczban 
fekszik,  havasok  alatt,  hegynyilásnál,  gazdag  lombok 
közölt,  hol  minden  oly  csöndes,  hogy  csak  egy-egy 
harangcsendűlés,  kutyaugatás  vagy  füttyszó  árulja  el 
az  életet  a  sűrű  fák  ái-nyai  alatt ;  a  kis  ház,  melyre 
Marion  mindig  sóvárogva  gondolt,  mióta  ifjúságával 
eg)'ütt  a  magasabb  álmák  s  a  tábornoki  fény  édes 
reményei  is  elröppentek.  De  most  e  kis  ház  nem 
feküdt  oly  messze,  sőt  egészen  közelében  volt,  ne- 
h  íny  száz  lépésnyire  ;  sőt  bizonyos  volt  benne,  hogy 
hl  ablakán  kitekintene,  még  meg  is  láthatná  annak 
s;xrény,  esőbarnította  födelét. 

]ly  kedves  gondolatok  és  érzelmek  közt  várta  a 
közeledő  reggelt,  melytől  a  kis  tündér   annyira  félt. 

Ez  a  reggel  egészen  másforma  lesz,  mint  a  többi 
volt. 

A  tiszteletes  úr  ezen  a  reggelen  egészen  el  fogja 
felejteni,  hogy  a  rózsákat  saját  kezével  öntözze  meg, 
s  alig  várja,  hogy  a  reggeli  imádságot  elhadarva  a 
szószéken,  haza  térhessen,  hol  -  bár  még  a  vasár- 
nap messze  van  —  mégis  legünnepiesb  ruháját  ölti 
fel,  s  komoly,  félénk,  de  mégis  boldog  arczczal  nyit 
S;centeleki  Zsigmond  úr  szobájába,  hogy  a  derék 
öieg  urat  egy  édes  titok  fölleplezésével  örvendez- 
tesse meg. 

A  kis  tündér    azonban  e  boldog   reggelt  szerette 

volna  kitörülni  az  idő  folyásából,  de  bármi  bűvÖs 
erőt  tulajdonított  is  neki  egy  pár  udvarlója  és  a 
kastély  minden  lakója,  odáig  még  sem  vihette,  hogy 
egy  reggelt  eltávolíthasson  az  idő  rendjéből. 

Kora  reggel  a  kertbe  sietett,  hogy  legalább  a 
friss  lég  hozza  helyre,  mit  az  álmatlanság  elrontott, 
midőn  az  ösvényen  haladva,  a  hárs  alatt  valakit  vett 
észre. 

Viktor  volt,  ki  ragyogó  arczczal  és  e  gondolattal 
kelt  föl :  oh  a  kis  tündért  is  bizonyosan  szive  ébreszté 
föl  ily  korán ! 

Yalószinűleg  az  ifjúnak  szintén  rossz  éjjele  volt, 
mert  arcza  halovány,  szeme  álmos  és  egész  lénye 
izgatott.  De  mind  e  kellemetlenségek  daczára  is  a 
diadal  előérzete  visszaadott  neki  minden  erőt,  ke- 
délyt, elevenséget,  s  könnyed  lábakkal  futott  az  ér- 
kező kis  tündér  elé,  a  ki  szeretett  volna  (de  többé 
nem  lehetett)  visszatérni. 

—  Jól  mondják,  —  kezdte  Viktor  vidáman,  — 
hogy  ki  korán  kel,  aranyat  lel.  E  találkozás  többet 
ér  minden  aranynál,  kivált  —  ma  reggel.  Ön  két- 
ségkívül nem  feledte  el  ? 

—  Nem  feledtem,  Viktor,  hanem  elébb  enged- 
jen egy  kérdést  tennem.  Meg  van  ön  valóban  győ- 
ződve arról,  hogy  szeret  engemet?  Nem  ámítja-e 
önmagát  ? 

—  Hogyan  kérdezheti  ezt? 

—  Mert  ön  már  sokat  szeretett. 

—  Futó  ábránd  volt  valamennyi. 

—  Meglehet,  mert  én  a  szív  ügyeiben  igen  járat- 
lan vagyok,  és  őszintén  szólva,  nem  is  nagyon  hiszek 


'55 

bcnnök.  De  önt  sokan  vádolták  előttem,  hogy  köny- 
nyclmű  nők  közt  osztotta  meg  szívét. 
Viktor  mosolygott. 

—  Higyje  meg  ön,  , mondta  egy  kis  szünet 
múlva,  —  én  csak  azért  kerestem  társaságukat,  mert 
különös  jellemöket  kedvem  jött  tanulmányozni. 

—  Hát  ha  valaki,  —  folytatta  Olga,  —  abban  a 
hitben  lenne  (ez  a  valaki  azonban  korántsem  én  va- 
gyok), hogy  a  ki  így  tanulmányozza  a  mások  jelle- 
mét, könnyen  elvesztheti  a  magáét?  No  de  ne  csi- 
náljon olyan  haragos  arczot.  Tudja,  hogy  tréfálni 
szoktam,  és  az  én  gyermek-kedvemnek  sokat  meg 
lehet  bocsátani.  Hogy  azonban  egészen  kiengesz- 
teljem, egyenest  ügyünkre  térek.  Ön  nőül  kért  en-- 
gémet  és  én  nem  akarom  öntől  megtagadni  kezemet, 
ha  csakugyan  tanusítni  fogja,  hogy  birja  a  házasélet] 
erények  háromságát :  a  türelmet,  kitartást,  állandő-^ 
Ságot. 

—  S  hogyan  tanúsítsam  ? 

—  Igen  egyszerűen.  Az  angol  nyelvvel. 

—  Nem  értem. 

—  Ha  önnek  türelme,  kitartása  lesz  megtanulni  e 
nyelvet,  mit  most  lehetetlennek  tart,  minthogy  iránta 
egy  kis  ellenszenvvel  és  balitélettel  viseltetik.  — 
Igaz,  mennyi  idő  kellett  önnek  a  többi  nyelvhez  ? 

--  Négy-öt  hó,  vagy  fél  év.  Az  olaszt  leghama- 
rább megtanultam,  mivel  legjobban  szerettem ;  ez 
a  nyelvek  nyelvének :  a  latinnak  édes  leánya ;  a 
franczia  és  spanyol  már  csak  mostohaszülöttek. 

—  Hát  az  angolhoz  mennyi  kellene,  föltéve,  hogy 
szorgalmasan  tanul  ? 

—  FNél  év. 

—  Tehát  legyen  fél  év.  Most  elválunk  s  fél  év 
múlva  újra  találkozunk.  Ha  akkor  kezemet  és  szíve- 
met szép  folyékony  angol  nyelven  kéri  meg,  s  velem 
mindenről  beszélni  tud,  két  dologról  fog  meggyőzni, 
a  mit  most  még  hinni  nem  birok;  először:  hogy 
valóban  szeret,  mert  szerelmét  fél  évi  távollét  sem 
csökkentette ;  másodszor,  hogy  kitartással  és  türe- 
lemmel is  bír.  Fél  év  és  az  angol  nyelv  önre 
nézve  —  azt  hiszem  —  elég  biztos  próbakő. 

—  S  ha  diadalmasan  kiállóm  ? 

—  Megadom  magamat  és  az  öné  leszek. 

Viktor  megcsókolta  a  kis  tündér  kezét,  ki  csinta- 
lan, bájos  mosolylyal  fenyegette  meg  e  példátlan 
vakmerőségeért. 

—  S  addig  nem  lenne  szabad  önt  látnom? 

—  Nem. 

—  S  még  levelet  sem  írhatok  ? 

—  Csupán  angol  nyelven,  melyet  saját  maga  fo- 
galmaz. Láthatja,  hogy  én  milyen  jó  vagyok  önhöz. 
Gondoskodom,  hogy  ha  hosszú  fél  év  alatt  elveszti 
is  szerelmét,  nyerjen  legalább  egy  kincset,  melyet 
halála  napjáig  birni  fog:  az  angol  nyelv  tudását. 

Viktor  el  volt  bájolva  e  sajátszerű  ötlettől,  s  alig 
várta,  hogy  a  fővárosba  menve,  egy  vándorló  gentle- 
mant foghasson,  a  kinek  nem  igen  tetszett  a  hattyúk 
szigetének  ködös  levegője  s  a  szárazföldre  jött,  hogy 
itt  jobb  hazát  keressen.  Félt  ugyan  egy  kissé  az 
angol  nyelvtől,  melynek  tulajdonképeni  lényegét, 
alig  hozzáférhető,  tüskés  külső  burok  födi,  mint  a 
vadgesztenyét :    de    majd    egy   égre    írt  Constantin- 

zászlóként  lebegett  az  előtte,  hirdetve,  hogy  csak 
ezzel  győzhet.  (Ebből  is  látszik,  hogy  szerelmében 
mennyire  el  volt  ragadtatva.) 

Míg  a  kertben  ily  különös  dolgok  történtek,  az- 
alatt Marion  az  ablakból  vigyázta,  hogy  a  jó  tisz- 
teletes úr  mikor  érkezik  már  a  kastély  udvarára. 
Sokáig  nem  érkezett,  mialatt  a  derék  kisasszony 
szíve  dobogása  egészen  hallható  lett,  míg  a  várva 
várt  valahára  mégis  megérkezett,  különös  gonddal 
borotvált  sima  arczczal,  az  arczon  szertartásos  kife- 
jezéssel, tekintélyes  fekete  kabátban,  fején  a  jobbiJc 
fényes  selyem  kalappal,  fehér  szarvasbőr  keztyű, 
néhány  szál  tearózsa  és  az  elhagyhatlan  sárga  nád- 
bottal kezében. 

Az  öreg  úr  nagyon  meg  volt  lépetve  a  reggeli 
ünnepélyes  látogatástól,  s  e  meglepetést  még  job- 
ban fokozta  az  előljáró  beszéd,  melyet  a  tisztele- 
tes úr  hosszasan  kikerekített,  mely  azonban  minden 
előkészülés  daczára  sem  volt  minden  zavartól  ment. 
Elmondta,  hogy  öregebb  hivataltársai  mennyiszer 
tanácsolták  neki  a  családi  életet ;  mennyire  kívánták 
azt  saját  hívei  is,  sőt  maga  a  nagyságos  úr  is  hány- 
szor kegyeskedett  jóakarólag  mondani :  hogy  az  em- 
ber csak  félig  él,  míg  nőtlenül  él.  Jól  tudta  ő  ezt, 
és  hosszú  sivár  életében  sokszor  érezte  az  egyedül- 
lét szomorúságát.  De  mit  tehetett  róla,  ha  a  gond- 
viselés mindeddig  úgy  akarta,  hogy  elszigetelt  életé- 
ben senkit  se  ismerjen  meg,  kivel  az  élet  terheit  és 
örömeit  bátran  megoszthassa  ?  Hosszas  várakozása 
azonban  végre  is  meg  lett  jutalmazva ;  az  ígéret 
földét  sokáig  kereste  hasztalanul,  de  utoljára  is  meg- 

találta ;  az  élet  most  már  új  örömökkel  kecsegteti, 
mert  egy  derék,  művelt  és  magas  szellemű  hölgyet 
volt  alkalma  megismerni,  ki  (maga  sem  tudja  elkép- 
zelni, hogy  miként  érhette  e  szerencse  ?)  vonzalmá- 
val már  eddig  is  boldogítja,  s  ki  hátralevő  éveit  bi- 
zonyára minden  képzelet  fölött  szépekké  fogja  tenni. 

Az  öreg  úrnak  kötelességében  állott  megkér- 
deni —  mivel  még  nevét  nem  hallotta  —  hogy  ki 
legyen  e  derék,  művelt  és  magas  szellemű  hölgy? 

A  szerény  férfi,  szemét  a  talajra  függesztve,  in- 
kább susogta,  mint  mondta : 

—  Marion  kisasszony. 

(Íme  ez  az  a  mély  titok,  melyről  a  verebek  is 
annyit   csiripeltek   esténként  a  somfák  ágai  között !) 

Az  öreg  úr  -  hallván  e  komoly  szándékot  — 
örömében  mosolygott ;  a  boldog  pár  szintén  mo- 
solygott ;  Olga,  Viktor,  sőt  a  cselédek  is  mind  mo- 
solyogtak, midőn  c  gondosan  rejtegetett  és  mindenki 
által  ismert  titok  végre  napfényre  került. 

Az  ünnepélyes  eljegyzés  még  azon  a  napon  meg- 
történt, és  Zsigmond  úr  azonnal  nekik  ajándékozta 
a  sakktáblát,  e  bűvös  eszközt,  mely  mellett  az  ő 
boldog  szerelmök  szövődött,  s  mely  Viktor  barátun- 
kat (mellesleg  legyen  mondva)  a  késő  nyár  melegére 
és  a  hanyatló  nap  fényére  emlékeztette. 

Mindnyájan  vidáman  beszélgettek,  csak  Viktor 
mondta  szomorúan : 

—  Mennyire  sajnálom,  hogy  e  boldog  nászban 
még  csak  részt  sem  vehetek. 

—  Miért  ? 

—  Mert    fontos    ügy    miatt    fél    évig   távol    kell 

lennem.  Addig  pedig  bizonyosan  meglesz  a  lako- 
dalom ? 

A  tiszteletes  úr  sietett  tisztes  fejével  igent  bólin- 
tani, és  egész  őszinteséggel  jegyezte  meg,  hogy  neki 
nincs  sok  halogatnivaló  ideje.  Különben,  a  mint 
Marion  kisasszony  parancsolja.  De  Marion  kisasz- 
szony  most  a  világért  sem  tett  volna  kifogást. 

A  nap  tehát  igen  vidáman  folyt,  s  Olga  százszor 
is  nyakába  ugrott  a  jó  Marionnak,  kinek  a  kis  tün- 
dér részvéte  e  pillanatban  igen  jól  esett.  Pedig  még 
reggel  is  attól  tartott,  hogy  a  kis  gonosz  valamiké- 
pen elő  találja  hozni  az  Istenben  boldogult  Sonnen- 
schein  Gusztáv  főhadnagyot,  a  kire  bár  mindig  szép 
emlékezettel  fog  visszagondolni,  de  kinek  emléke 
most  mégis  kisértet  gyanánt  lenne  fölidézve  az  élők 
örömei  közé.  Hanem  a  kis  Olga  nem  hozta  elő,  sőt 
mindvégig  oly  gyöngéd  és  figyelmes  volt  iránta, 
mintha  meg  akarta  volna  kétszerezni  e  nap  örömeit. 

Este  Viktor  távozni  készült,  s  arczán  levertség 
látszott. 

Marion  megkérdezte,  hogy  mi  baja?  Azt  állította, 
hogy  semmi  baja  sincs. 

A  paripát  elővezették,  s  az  ifjú  —  a  csarnok- 
ban ~  a  kis  tündér  fülébe  súgta,  ezúttal  mintegy 
önmagát  akarván  vigasztalni : 

—  Tehát  fél  év  múlva  ? 

~  Az  újév  előtti  hónapban. 
~  Oh  mily  kiállhatatlanul  hosszú  lesz  ez  a  fél  év. 

—  Nap  nap  után  fog  múlni  ebben  is,  csak  tü- 
relem. 

—  Igaza  van,    édes   Olga;  a  türelem   az  én  szá- 

momra  a  legszebb  rózsát  fogja  te  emni.  —  Azzal 
lóra  vetette  magát  és  elvágtatott. 

Marion  —  miután  a  lefekvéskor  kibeszélte  magát 
ssLJit  boldogságáról  —  aggódva  kérdezte : 

--  Kedves   Olga,   önök  közt  valami  történhetett? 

—  Honnan  gyanítja?  Önnek  Argusz-szemeinek 
kell  lenni,  hogy  legboldogabb  napján  még  a  más 
baját  is  észreveszi. 

—  Viktor  nagyon  szomorúan  távozott,  még  pedig 
hosszú  fél  évre.  Bizonyosan  megbántotta  ön.  Az  nagy 
kár  K:tt  volna,  noha  az  ily  könnyelmű  urak  hamar  fe- 
lejtenek. 

—  Ön  még  mindig  könnyelműnek  tartja? 

—  Tudja,  kedvesem,  a  pillangóból  soha  sem  lesz 
sas.  Aztán  azt  is  tudja,  hogy  neki  mily  tömérdek 
viiszonya  volt.  Maga  sem  titkolja. 

—  De  azóta  megváltozhatott. 

—  Meglehet.  Két  hónap  óta  magam  is  veszem 
észre,  hogy  változott ;  nem  beszél  annyit  a  nőkről, 
kalandokról  és  önmagától ;  sőt  az  utóbbi  időben 
sokszor  oly  komolyan  és  szellemesen  társalgott, 
hogy  csupa  gyönyörűség  volt  hallgatni.  Talán  sze- 
relmes lett  önbe? 

—  Aliért  tagadjam,  hogy  az  lett. 

—  S  bevallotta? 

—  Tegnap  este. 

—  S  ön  visszautasította  ? 

—  Nem. 

—  Hát  mit  mondott  neki  ? 

—  Aiít,  hogy  fél  év  múlva  neje  lehetek. 

—  Meglepő. 

Oli  ült  egész  délig. 

—  Igen  mindennapi  dolog. 

—  S  szereti  ön  ? 

—  Mint  egy  kedélyes  jó  barátot. 

—  És  nem  szerelmes  belé? 

—  Megvallom,  máig  sem  tudom,  hogy  önök  mit 
értenek  e  szó  alatt, 

—  Azt,  kedvesem,  hogy  önnek  e  férfiú  oly  lélek- 
szükségévé  vált,  hogy  közelléte  boldogság,  távolléte 
pedig  fájdalom. 

—  Ha  így  van  a  dolog,  akkor  én  Viktort  nem 
szeretem.  Én  magam  kértem  őt,  hogy  maradjon 
távol  és  ne  találkozzunk  egy  fél  évig. 

—  És  mégis  nejévé  Ígérkezett !  Mily  könnyelmű- 
ség, gyermekem !  Ont  Viktor  soha  sem  fogja  bol- 
dogítani. 

—  Miért  ne.  Marion  ?  A  földi  boldogság  mind- 
össze is  abból  áll,  hogy  a  ki  nem  boldogtalan,  az 
boldog. 

—  Istenem,  mily  különce  eszmék !  Ön  nem  veszi 
komolyan  a  dolgot.  Játszik  saját  szivével  is  és  nem 
gondolja  meg,  hogy  a  szív  játékszernek  igen  gyönge, 
hamar  összetörik. 

—  Ön  engemet.  Marion,  igen  boldogtalanná  tesz 
azzal,  hogy  mindig  csak  az  én  szivemmel  bajlódik. 
Hiába  mondom,  hiába  ismétlem,  hogy  nekem  nincs  — 
a  szerelemre  —  szivem ;  és  ha  volna  is,  soha  se 
aggódjék  miatta.  Én  férjhezmenetelemet  oly  fölté- 
telhez kötöttem,  melyet  a  türelmetlen  Viktor  nem 
igen  fog  teljesíteni. 

A  kis  tündér  elbeszélte  a  föltételt,  s  Marion  igen 
különösnek  találta. 

V»dr)a) :  A  ki*  tündér.  i  I 

—  Istenem  I  mily  szerencsétlenek  az  olyan  leányok, 
kik  fölött  gondos  anya  nem  őrködik,  —  sóhajtotta 
Marion.  —  Ha  én  az  anya  szeretete  mellett  az  anya 
hatalmával  is  birtam  volna,  ön  soha  sem  jut  ez  ör- 
vényig, melyet  könnyelműség  alkotott.  Mily  keserű 
csöppet  vegyített  ön  megint  az  én  örömeim  poha- 
rába! Mikor  magam  egészen  boldog  vagyok,  az  ön 
boldogtalansága  miatt  kell  aggódnom.  Valóban  e 
gondolat  nem  hagy  elaludni !  Azt  hiszem,  hogy  a 
szív  mindig  boszút  áll  azokon,  kik  jogait  el  nem  is- 
merik, vagy  jogait  tapodni  merészlik.  Olga,  ilyen 
komoly  dolgokkal  soha  sem  szabad  könnyelműen 
játszani. 

Marion  szánakozólag  nézett  Olgára,  mint  a  ki- 
kötőbe jutott  hajó  utasa  nézhet  a  könnyű  sajkára, 
mely  egy  veszélyes  szikla  felé  halad,  nem  is  álmodva, 
hogy  az  a  veszedelem  útja. 

De  a  kis  tündér  ez  aggodalmakra  semmi  komoly 
okot  nem  látott.  Viktor  vagy  teljesíti  a  föltételt  s 
akkor  türelmet  tanúsítva  és  szerelmét  bebizonyítva, 
megérdemli  kezét,  s  egész  öröm  lesz  ilyen  szép, 
művelt,  irigyelt  férfi  oldalán  átvándorolni  a  távoli 
országokat  és  a  hosszú  életet;  vagy  nem  teljesíti,  s 
akkor  köztük  minden  viszonynak  vége  szakad  és 
majd  szépen  elfelejtik  egymást.  Csak  arra  az  egyre 
kérte  Mariont,  hogy  e  titokról  semmit  se  szóljon  a 
nagybácsinak,  mert  alaptalan  aggodalmaival  még 
neki  is  kellemetlen  órákat  szerezhetne.  Őrizze  meg 
tehát  titkát  olyan  kímélettel,  mint  ő  is  megőrizte  a 
Marionét. 

A  szenteleki   kastély   e   nap  óta  csöndesebb  l?tt. 

A  falusi  úrfiak  nem  látogatták  és  Viktor  is  elma- 
radt. A  hársfa  nem  látta  többé  ama  pajzán  csinycket, 
melyeket  azelőtt  a  kis  tündér  annyi  szeretetreméltó- 
sággal követett  el  sűrű  lombjai  alatt.  Meglehetősen 
egyhangú  napok  következtek,  s  a  kis  tündér  csak- 
hamar megbánta  a  félévi  hosszú  határidőt. 

—  Magamat  büntettem  meg,  —  gondolta  ilyen- 
kor, —  most  unatkoznom  kell. 

Ilyenkor  mit  tehetett  egyebet,  mint  hogy  egész 
nap  verte  a  zongorát,  s  mikor  ez  sem  elégítette  ki, 
unalmát  a  jámbor  fecskéken  boszulta  meg,  melyekre 
higanynyal  lövöldözött,  mindig  nagy  ijedelmére  a 
szegény  Marionnak,  kinek  minden  pisztolydurranás 
eg)'-egy  ártatlan  pásztoróráját  semmisíté  meg  a 
somfabokrok  ossiáni  homálya  alatt. 

■ —  Valamit  mégis  csak  ki  kell  találnunk,  — 
mondta  Marion  egy  este  az  öreg  úrnak,  midőn  az 
a  kaszállóról  hazatért  s  Olga  nem  volt  jelen ;  — 
valamit,  melylyel  Olgát  elfoglaljuk.  Sokkal  jobb 
lenne,  ha  a  lovaglás  és  lövöldözés  helyett  himezne, 
varrna  vagy  a  háztartás  gondjaival  törődnék. 

—  Soha  se  bántsa,  kedves  Marion,  —  felelt  az 
öreg  úr,  kit  a  szeretet  annyira  gyöngévé  tett,  hogy 
a  világért  sem  akadályozta  volna  a  kedves  gyermek 
kedvteléseit. 

Marionnak  épen  a  nyelvén  volt,  hogy  kimondja : 
a  férfiak  mennyire  nem  értenek  a  nők  neveléséhez 
s  mint  szeretik  bennük  azt,  a  mit  kárhoztatniok 
kellene,  midőn  az  öreg  úr  folytatta : 

—  A  mi  Olgánk  szeretetre  méltó  kis  tündér. 
Olyan   vidám,    mint   egy    madárka,  s  igen  kár  lenne 

vidorságát  erőszakkal  elűzni.  Hadd  éljen  kedvtelé- 
seinek !  Szerencsére,  hagyhatok  rá  annyi  vagyont, 
melyből  gond  nélkül  elélhet. 

—  Ez  mindenesetre  nagy  szerencse  rá  nézve,  — 
folytatta  Marion,  —  mert  a  mi  Olgánk  olyan  elké- 
nyeztetett nevelésben  részesült,  hogy  a  nélkülözés 
rá  nézve  a  legnagyobb  szerencsétlenség  lenne.  De 
azért  a  legszerencsésb  körülmények  közt  sem  mel- 
lőzhetjük a  komolyságot,  mely  e  kedves  gyermekből 
egészen  hiányzik.  Maholnap  férjhez  megy  s  akkor 
többet  nem  játszhatik,  mert  az  életben  fontos  sze- 
repet vállal  el.  Ha  anya  lesz:  hogyan  fogja  nevelni 
gyermekeit  ?  Minderre  már  most  is  gondolnunk  kell. 
Azt  hiszem,  legjobb  lenne  ránézve,  ha  az  olvasás 
gyönyöreit  megizl eltetnők  vele. 

—  Kétségkívül,  —  szólt  belé  szerényen  a  tiszte- 
letes úr,  a  ki  egész  nagy  elégültjéggel  hallgatta 
az  ő  kedves  Marionja  okos  szavait,  —  az  olvasás 
komolylyá  teszi  az  embert  és  gondolkozni  tanítja. 

Az  öreg  úr  elismerte,  hogy  igazuk  van.  De  ő 
annyira  szereti  kis  húgát,  hogy  hibáit  sem  látja. 
Azért  bocsássák  meg  azt  neki.  Különben  ő  maga 
részéről  is  komolyan  óhajtja,  hogy  a  kis  Olga  ismer- 
kedjék meg  a  jó  könyvekkel,  melyek,  —  a  tiszte^tes 
úr  helyes  kifejezése  szerint,  —  a  legjobb  barátok, 
a  mennyiben  örökké  szolgálatunkra  állanak  s  min- 
dig önzetlenül  és  kifogyhatlanul  osztják  a  legjobb 
tanácsokat. 

Másnap  Olga  panaszkodni  kezdett,  hogy  unatkozik. 

Marion  rögtön  használta  az  alkalmat  és  könyve- 
ket ajánlott. 

—  Higyje  meg  ön,  —  mondta  rábeszéíőleg,  -  - 
ha  belé  ununk  a  gyermekjátékokba,  nincs  kedvesebb 
foglalkozás,  mint  a  költői  művek  olvasása.  Ön  min- 
dig csak  úti  rajzokat  és  földleirást  olvas.  Ez  még 
magában  nem  elég.  Kivált  a  műveltségre  szükséges, 
hogy  ismerje  meg  a  költőket  is.  Azok  egy  ismeretlen 
uj  világot  fognak  fölfedezni  ön  előtt,  s  öröme  ha 
nem  lesz  is  olyan  nagy,  de  hasonlítani  fog  a  Colum- 
buséhoz,  midőn  előtte  az  új  föld  gazdag  és  még 
nem  ismert  virágzata  először  tűnt  föl. 

—  Annyian  beszélik,  —  válaszolt  a  kis  tündér 
könnyedén,  —  hogy  végre  is  el  kell  hinnem.  Külön- 
ben is  a  mi  az  én  kedvemet  a  költőktől  elvette,  az 
áradozó  szerelmes  költemények  voltak,  melyek  nem 
is  tintával,  hanem  könnyekkel  írvák  és  szerzőik  iránt 
Valami  közönséges  szánakozást  ébresztenek.  Megle- 
het azonban,  hogy  jobbak  is  vannak.  Viktor  is  azt 
monda,  —  habár  ő  a  nagyvilág  fia,  —  hogy  igen 
nagy  élvezettől  fosztja  meg  magát,  ki  a  költők  műveit 
gondtalanul  mellőzi.  Ó  különösen  dicsérte  Scott 
Waltert  és  Boz-Dickenst.  Mondta,  hogy  az  Michel 
Angelo,  ez  Hogarth  ecsetével  ír. 

—  Igaza  volt.  Nekem  vannak  tőle  műveim,  s  ha 
akarja,  az  Jvanhoe-X  és  a  Bleake-house-t  átadhatom. 
'  Jól  van,  megpróbálkozom  velük.  Hozza  el,  a  melyik 
mulatságosabb.  Nem  szeretnék  ok  nélkül  könnyezni. 

Marion  előhozta  a  Bleake-house-t,  s  mulatságos 
lett  volna  látni  azt  a  rettenetesen  megijedt  arczot, 
melyet  a  kis  tündér  csinált,  midőn  a  vastag  kötetekre 
pillantott. 

—  Ez  mind  csak  egy  regény? 

—  Egy. 

—  Azt  hiszem,  hogy  átolvasása  legalább  is  fél 
életemet  fogja  igénybe  venni. 

—  Ne  tartson  tőle,  csak  kezdje  el.  Olyan  kertbe 
lép,  melynek  egészséges  fái,  tarka  virágai  és  ízes 
gyümölcsei  mindig  messzebbre  vonják ;  észre  sem 
veszi,  mikor  egyszer  már  a  közepén  halad  és  vég- 
telenül fogja  sajnálni,  midőn  a  végire  ért. 

—  Este  az  ágyban  el  fogom  kezdeni. 

A  kis  tündér  olyan  türelmes  arczczal,  mely  azt 
látszott  mondani  :  mindent  meg  kell  próbálni  ezen 
az  unalmas  világon,  rendezte  el  éji  asztalát.  Oda 
tette  a  lámpát  és  az  első  kötetet. 

Majd  fölvette  a  könyvet,  és  —  Marion  kisasszony 
nem  kis  örömére  —  olvasni  kezdett.  Valami  egy 
őranegyedig  olvashatott,  midőn  nagy  hirtelenséggel 
eloltotta  a  lámpát. 

—  Ily  hamar  bevégezte?  —  kérdezte  Marion 
keserű  megütközéssel. 

—  Nagyon  unalmasnak,  száraznak  tartom  a  tör- 
vényszék leírását.  Isten  mentsen,  hogy  a  többi  is 
ilyen  legyen. 

—  Mennyit  olvasott  ? 

—  Valami  tíz  lapot. 

—  Kedves  Olga,  ön  tehát  azt  kívánja,  hogy  a 
kertnek,  melybe  lép,  mindjárt  árka,  sövénye  és  kő- 
fala is  egész  paradicsomi  szépség  legyen.  Hatoljon 
kissé  beljebb,  és  akkor  minden  szépségét  fölfedezve, 
még  a  rideg  kőfalat  is  helyén  találja,  mely  az  egészet 
összetai-tja,  és  szilárdan  körülövezi.  Holnap  folytatni 
fogja,  nemde  ? 

—  Mindenesetre.  Röstelném,  ha  egy  könyv  le- 
győzné türelmemet. 

Másnap  Olga  a  hársfa  alatt  üldögélt.  A  levelek 
mind  különösen  suttogtak,  s  meglehet,  azon  csodál- 
koztak, hogy  a  kis  tündér  kezében  ezúttal  nem 
lovagostort  vagy  pisztolyt  látnak,  hanem  könyvet. 

Ott  ült  egész  délig,  s  bár  gyakran  kitekintgetett 
a  szép  vidékre,  mely  a  bokrokon  túl  látszott,  s  nem 
egyszer  kisértc  szemével  a  röpülő  madarakat  és 
vándorló  felhőket,  mégis  mindig  visszatért  könyvé- 
hez ;  néhány  óra  múlva  szép  előhaladást  tett,  s  este 
egész  részvéttel  és  elragadtatással  beszélt  a  kis 
Summerson  Eszterről,  erről  a  kedves,  szép,  áldott 
teremtésről,  kinél  alig  képzelhet  angyalibb  lelket. 
Ilyen  leányt  óhajtana  ő  barátnőjének,  úgy  szeretné, 
mint  —  a  regényben  —  Miss  Clare ;  de  ilyen  leány 
nincs  is  talán  a  világon ! 

Marion  mosolygott. 

—  Nemde,  —  jegyezte  meg  gyöngéden,  —  a 
költők  még  sem  hiába  való  lények,  mint  ön  gon- 
dolta? Eszményképeket  festenek  elénk,  melyeket 
megszeretünk  és  példányokul  tűzünk  ki.  Ön  is  meg- 
szerette a  kis  árva  Esztert!  Miért?  Mert  csupa 
nőiség.  Azt  hiszem,  igyekezni  is  fog,  hogy  egy  pár 
nemes  tulajdonát  elsajátítsa.  Lássa  ön,  így  nemesíti 
a  valódi  költő  az  embereket,  s  ezért  nem  lehet 
nevöket  hála  és  tisztelet  nélkül  említeni. 

A  tiszteletes  úr  megint  egészen  oda  volt  boldog- 
ságában. Oh,  milyen  derék,  művelt  és  magasszellemű 
hölgy  ez  az  6  Marionja ! 

A  kis  tündér  pedig  rögtön  végig  lapozta  az  egész 

regényt,  meg  akarta  tudni,  ha  vájjon  sok  lesz-e  az 
Eszter  elbeszélése;  s  mennél  többet  talált,  annál  job- 
ban örült. 

E  könyv  hatása  naponként  észrevehető  lett,  mert 
bajos  dolog  ugyan  elhinni,  azonban  mégis  megtör- 
tént, hogy  a  kis  tündér  három  egész  napig  még  a 
Favorite-ról  is  megfeledkezett.  Egyes  leírások  ugyan 
nem  tetszettek  neki,  de  mikor  a  tiszteletes  úr  azok 
életteljes  szépségeit  megmagyarázta,  a  kis  tündér 
meglepetve  szólt: 

—  Új  világ  rám  nézve,  melyben  kalauzra  volna 
szükségem. 

—  Ha  Olga  kisasszony  kivánja,  én  egy  igen  jó 
kalauzt  ajánlhatok. 

—  Kit? 

—  Egy  rokonomat,  a  ki  maga  is  kis  regényeket 
ír.  Nekem  ugyan  nem  illik  őt  dicsérnem,  minthogy 
egyik  néném  gyermeke,  de  a  lapok  egyformán  dicsé- 
rik műveit.  Fiatal,  reményteljes  költő. 

-—  S  ön  még  csak  nem  is  említettel  —  szólt 
szemrehány  ól  ag  Marion. 

—  Minthogy  önök  soha  sem  hozták  szóba,  sze- 
rénytel enségnek  tartottam  volna  vele  dicsekedni. 

—  Szabad  nevét  tudnunk? 

—  Yárkonyi  Albert. 

—  Ah  I  kiáltott  föl  egész  örömmel  Marion,  — 
Yárkonyi  Albert  az  ön  öcscse?  Én  jól  ismerem  őt; 
azaz  hogy  csak  lelkét,  műveit.  Mi^őn  a  Tisza  mel- 
lett egy  úri  család  körében  lakva,  magyarul  kezdtem 
tanulni,  csaknem  az  ő  művei  voltak  az  elsők,  melye- 
ket átolvastam.   Kedves   két   regényére   emlékezem. 

Az    egyik    meg    is    van    nálam,    s    ha   tetszik,  Olga 
átadhatom. 

A  magas  szellemű  hölgy  nem  győzött  eléggé 
örülni,  hogy  nemsokára  ily  derék  költővel  fog  ro- 
konságba jutni. 

—  Albert  öcsém,  —  folytatta  a  tiszteletes  úr,  — 
pár  hét  múlva  Szentelekre  Jő,  s  egész  egy  hónapot 
tölt  nálam,  minthogy  legújabb  művét  itt  akarja  be- 
fejezni s  a  nagyvilági  zaj  után  egy  kis  falusi  csöndre 
vágyik.  Üres  óráiban  bizonyosan  örömest  beszél- 
getne Olga  kisasszonynak  a  szépirodalomról  és  a 
költészetről,  s  megismertetné  mindama  könyvekkel, 
melyekben  olyan  kedves  alakokat  találhat,  minő  a 
kis  árva  Summerson  Eszter.  Ha  ön  kivánja,  előre  is 
megírhatom  neki. 

—  Nagyon  szép  lesz  öntől,  —  mondta  Olga,  s 
vidáman  tapsolt  két  kis  kezével. 

Egy  hét  múlva  azonban  a  tiszteletes  úr  szomorú 
arczczal  mutatott  Marionnak  egy  levelet.  A  derék 
hölgy  egészen  elszomorult,  midőn  azt  átolvasta;  de 
mindamellett  is  nagyon  kérte,  hogy  adja  át  neki, 
mivel  nagyon  szeretne  egy  pár  költőtől  kéziratokat 
szerezni.  Ilyen  kérésnek  a  tiszteletes  úr  soha  sem 
birt  volna  ellenállani. 

Ezen  az  estén  Marion  kisasszony  még  a  ren- 
desnél is  aggodalmasabb  hangon  beszélt  a  kis  tün- 
dérrel. 

—  A  mit  megjósoltam,  bekövetkezett,   kedvesem. 

—  Micsoda? 

—  Hogy  önt  félre  fogják  érteni  s  gyermefccsinyeit 
rosszaságnak  veszik.   Mindig   mondtam,  kedvesem. 


hogy  egy  nő  —  a  mai  társadalmi  viszonyok  között  — 
ne  akarjon  több  lenni,  mint  nő,  mert  akkor  okvetle- 
nül sokkal  kevesebb  lesz. 

• — ■  Hát  beszéljen,  mi  történt? 

—  Az  történt,  kedvesem,  hogy  önt  elitélték,  s  a 
mint  előre  mondám,  akkor  sem  hittek  szavainak, 
midőn  komolyan  akart  valamit. 

—  De  mi  az  ? 

—  Hát  Várkonyi.  Albert  is,  a  jeles  költő,  hallván 
az  önről  szállongó  híreket,  olyan  pajkos  gyermeknek 
tartja  önt,  a  ki  nem  igen  képes  valami  emelkedet- 
tebb foglalkozásra.  Hallgassa,  mit  ír! 

Olga  elvörösült,  s  egész  arczán  látszott,  hogy  e 
pillanatban  igen  kellemetlenül  érzi  magát. 

—  Hallgatom,  —  mondta  kedvetlenül. 
A  felolvasott  levél  a  következő  volt : 

•  Kedves  bátyám!  Örömest  elfogadnám  a  tisztet, 
melyet  nekem  szánt,  ha  oly  sok  bohó  dolgot  nem 
hallottam  volna  az  önök  «kis  tündéréről*).  Nekem 
úgy  látszik,  hogy  őt  a  nagy  szeretettel  igen  elké- 
nyeztették, s  úgy  járt,  mint  a  friss  virág  a  nagy 
hőben :  elveszte  igazi  szép  színeit.  0  —  a  mint 
mondják  —  most  gyermek,  majd  férfi,  de  soha  sem 
nő.  Ily  lények  a  költészetet  sem  tudják  kellőleg 
becsülni.  Tánczteremnek  tartják  azt,  melyen  víg, 
könnyelmű  kedélylyel  keringenek  át ;  pedig  a  köl- 
tészet templom,  mely  csöndet  és  komolyságot  kö- 
vetel. Az  órák,  melyeket  e  templomban  töltünk, 
legyenek  az  ájtatosság  órái.  Az  önök  kis  tündére  — 
a  mint  én  gondolom  —  nagyon  unná  magát  e  szép, 
de  néma  helyen. » 


Ez  nem  illik,  —  riadt  föl  a  kis  tündér  kitörő 
nehczteléssel,      ~  elitéi,  mielőtt  ismerne. 

—  Sokszor  mondtam,  édes  Olga,  hogy  az  em- 
berek a  külszín  és  gyakran  csak  a  hír  után  Ítélnek, 
s  ezért  kell  mindentől  óvakodnunk,  a  mi  balmagya- 
rázatra adhat  alkalmat. 

Olga  mélyen  elgondolkodott. 

Valószinűleg  még  soha  sem  volt  ily  kellemetlen 
csalódása.  Ó  nyájas  kalauzt  várt,  ki  mosolyogva 
vezeti  a  költészet  útain,  s  ime  szigorú  birót  kapott, 
ki  kíméletlenül  tört  pálczát  szokásai  fölött. 

Marion  rá  tekintett  és  titkos  örömmel   gondolta : 

'  Egészen  el  van  szomorodva.  A  gyógyszer 
keserű  volt,  de  tán  használni  fog. 


vili. 

(A  kis  tündér  elismeri,  hogy  a  kfiltók  is  írnek  valamit,  ha  jók.) 

A  női  szobában  tökéletes  szélcsend  uralkodott ;  a 
zongora  födele  le  volt  borítva,  sőt  a  kis  kanárik 
is  példásan  hallgattak  az  ablakokban  s  csak  néha 
csipogtak  egyet-egyet,  valószinűleg  azt  kérdezve  egy- 
mástól :  mi  dolog  az,  hogy  most  oly  ritkán  hall- 
hatják a  kis  tündér  tréfáit,  játszi  nevetését,  vidor 
dalolását  ? 

Marion  egész  nap  kötött,  varrt  vagy  fehérneműit 
rendezte,  melyeket  a  lelkészlakba  visz,  egyszerű  kis 
födél  alá  ugyan,  de  mely  alatt  a  legnagyobb  bol- 
dogság is  elfér.  Így  kötögetve  és  varrva,  a  múlt, 
jelen  és  jövő  képei  tarkállottak  előtte,  kiszínezve  a 
képzelem  amaz  erejével,  melylyel  csak  a  menyasszo- 
nyok birnak,  legyenek  bár  boldogok  vagy  boldog- 
talanok. 

Marion  elgondolta,  hogy  egykor,  az  ifjúság  me- 
rész álmaiban,  midőn  nem  is  képzelt  eszményképet 
egyenruha,  és  bátor  férfit  oldalán  kard  nélkül,  midőn 
ama  díszcsarnokban  tölte   boldog  óráit,  mely  méltó 

rá,  hogy  maga  az  ég  legyen  mennyezete,  midőn 
pirulva  olvasta  egy  bajnokköJtő  első  rímes  vallomá- 
sát :  oh  akkor  bizonyosan  sokkal  fellengősebb  álmai 
voltak,  semhogy  kisszerűnek  ne  találta  volna  az 
alacsony  fehér  házat,  melynek  minden  fényűzése  a 
zöld  redőnyökből,  az  ablakokban  néhány  cserép 
virágból  s  az  ereszen  egy  pár  turbékoló  galambból 
áll.  De  az  idő  rendesen  megcsökkenti  az  emberek 
igényeit,  legkivált  pedig  az  olyan  leányok  ábrándjait, 
kiknek  a  szerencse  nem  kedvez. 

Marion  egy  darabig  azzal  akarta  szépítgetni  a 
jelen  sivár  el  hagyottságát,  hogy  a  múlt  egy  kedves 
emlékébe  fogózva,  el  akarta  hitetni  környezőivel, 
hogy  neki  egy  halott  emléke  kedvesebb,  mint  vala- 
mennyi élő  lény  szerelme  lehetne ;  inkább  gyászolja 
azt,  mind  örvend  ezekkel.  Hogy  legalább  hiúságát 
megmenthesse,  a  koros  leányság  küszöbén  a  mindent 
lemondó  nő  szerepét  játszotta ;  később  azonban  (oh 
hisz  az  ember  oly  változandó  !)  örömmel  látta,  hogy 
egy  komoly,  derék  és  gyöngéd  hajlamú  férfiú  tisz- 
tességes szándokkal  közeledik  feléje ;  megértette 
sóhajait,  viszonozta  meleg  szavait,  vallomásokra  bá- 
torította és  örömest  elfogadta  szivét,  habár  az  nem 
fényes  tábornoki  kabát,  hanem  igénytelen  egyházi 
palást  alatt  dobogott. 

A  kis  tündér  ezóta  még  kevesebbet  hisz  a  szivek 
állandó,  sőt  létező  szerelmében.  Midőn  Marion 
édesdeden  suttogózott  a  túlboldog  vőlegénynyel, 
sokszor  eszébe  jutottak  a  szép  velenczei  emlékek,  s 
mosolyogva  gondolta :  ha  már  Marion  is  levetette  a 
keserű  szerelem  ama  gyászruháját,   melyben  egykor 

annyira  tetszett  önmagának,  ha  már  ő  is  el  tudta 
feledni  az  annyiszor  megsiratott  Sonnenschein  Gusz- 
táv főhadnagy  emlékét:  akkor  csakugyan  minden 
mulandó  a  világon ! 

Ezt  azonban  legcsípősebb  szeszélyében  sem  mon- 
dotta volna  ki,  sőt  csupa  merő  kiméletességből  még 
az  Az  asszony  ingatag  (akkor  nagyban  divatozó) 
áriát  sem  énekelgette ;  mert  nem  háborítni,  sőt 
szaporítani  akarta  a  jó  leány  örömét,  noha  tulajdon- 
képen  nem  birta  elképzelni,  hogy  micsoda  nagy 
oka  lehet  e  szertelen  örömre?  O  még  nem  ismerte 
a  világot ;  ő  még  nem  ment  keresztül  a  női  szív 
tanulságos  változásain,  s  ezért  nem  tudta,  hogy 
minden  öröm  kétszeres,  ha  valaki  —  sok,  sok  év 
után  —  akkor  jut  el  a  ozélhoz,  mikor  már  reményeit 
is  elveszte,  mikor  a  lemondás  fekete  fátyolával  bur- 
kolta be  magát,  és  mikor  sajátképen  már  czélja  sem 
volt  többé. 

Míg  Marion  az  egyik  ablaknál  varrogatott  s  kép- 
zeletével a  fehér  vászonra  hosszú  és  kedves  családi 
életképeket  festegetett,  Olga  a  másik  ablaknál  figyel- 
mesen olvasott,  s  még  a  kanárikra  is  haiagudni 
kezdett,  ha  éles  hangjaikkal  meg-megháborították ; 
sőt  annyira  ment,  hogy  a  vidám  madárkák  kalitkáit 
fekete  kendőkkel  borította  le,  hogy  szegényeknek  a 
nappalból  éjszakát  rögtönözzön.  A  fecsegő  madárkák 
ilyenformán  megcsalatva  a  lég  sötétségétől,  behuny- 
ták szemüket  és  elhallgattak ;  Olga  pedig  egész 
kedvére  olvashatott. 

A  mai  napon  azonban  sokszor  félbe  hagyta  az 
olvasást  és  némi  kedvetlenséget  árult  el. 

—  Mi  baja  önnek  ?  —  kérdé  Marion. 

—  Sajátságos  kérdés.  Ön  mindig  intett,  hogy 
komoly  legyek,  s  midőn  végre  komoly  vagyok,  azt 
kérdezi,  hogy  mi  bajom?  Hát  mi  bajom  lenne? 
Gondolkozom. 

—  Miről  ? 

—  Nem  csodálom  kiváncsiságát,  mert  hiszem  ön 
is  csak  —  nő,  s  e  hiba  Éva  leányainak  közös  hibája. 
Hanem  hogy  megmentsem  c  furfangos  viperától, 
mely  önt  annyiszor  háborgatja,  felelek  kérdésére, 
A  kertbe  tekintve,  az  jutott  eszembe,  hogy  mint 
lehetne  itt  olyan  függő  kerteket  csinálni,  mint  a 
minők  a  Semiramiséi  voltak? 

Pedig  dehogy  gondolkozott  a  Semiramis  függő 
kertjeiről,  hanem  (a  mit  teljességgel  nem  akart  el- 
árulni) ama  rettenetes  emberre  gondolt,  a  ki  őt 
kiméletlenül  elitélte,  mielőtt  megismerte  volna.  Oh 
ez  bizonyosan  feszes,  unalmas,  kiállhatatlan,  csúnya 
férfiú,  ki  azt  kivánja  a  nőktől,  hogy  gépek  és  rab- 
szolgák legyenek;  üljenek  szépen,  csöndesen,  moz- 
dulatlanul egy  szögletben,  mint  a  pók,  szorgalmasan 
szővén  a  pókhálót,  azaz  hogy  a  harisnyákat ;  s  egész 
áldott  nap  arra  gondoljanak,  hogy  a  férfiak  milyen 
felsőbbséggel    bírnak  még    pedig    méltán   —    a 

nőnem  fölött ;  aztán  süssenek,  főzzenek,  s  egyéb 
kedvtöltésekre  gondolni  se  merjenek ;  szóval  bábuk 
legyenek,  hogy  rajtuk  a  férfiak  annál  könnyebben 
uralkodhassanak.  Na  hiszen  szép,  ha  még  egy  költő 
is  ilyesmiket  követel  a  nőktől ;  csakugyan  semmit 
sem  ér  az  egész  faj.  Azaz,  hogy  lehetnek  kivételek, 
például  Olga  akármibe  m^rne  fogadni,  hogy  Pick^ns 

egészen  máskép  gondolkozik,  különben  nem  tudna 
olyan  gyöngéd  lényeket  rajzolni,  mint  Eszter,  a  ki 
minden  életteljessége  mellett  is  étheri,  mint  a  lehe- 
let, s  jóságával  uralkodik  a  férfiakon. 

A  kis  tündér  meg  akarta  magát  bőszülni,  s  rajz- 
asztalához ült. 
•     Egy  óra  múlva  így  szólt  Marionhoz : 

—  -  Nem  kiváncsi  ön  mielébb  megtudni,  hogy 
Várkonyi  Albert  milyen  külsővel  bir? 

—  De  igen. 

- —  Íme  itt  van  az  eszményi  arczképe. 

Marion  elkacczantotta  magát,  midőn  a  torzképre 
tekintett.  Hórihorgas  alak  egyenesedett  végig  a  pa- 
piron,  olyan  vékony,  mint  egy  dákó ;  csúfondáros 
szakállal,  minő  a  szatyroké;  majdnem  földig  érő 
kabátban  s  a  kabátzsebbe  dugott  kezekkel ;  kánya- 
orrán nagy  pápaszemmel,  s  fején  széles  karimájú  és 
roppant  magas  kalappal,  mely  oly  nehéznek  látszott, 
mint  egy  vaskalap. 

—  Sajátszerű  bohó  ötlet,  —  mondta  Marion,  — 
hanem  meg  vagyok  győződve,  hogy  az  én  jövendő- 
beli rokonom  épen  nem  ilyen. 

—  Hátha  ilyen? 

—  Honnan  tudná  ön  ? 

— -  Kitaláltam.  Ha  neki  volt  elég  lángelméje  az 
én  lelkületemet  megismerni  a  nélkül,  hogy  látott 
vagy  beszélt  volna  valaha  velem :  nekem  is  van  elég 
leleményességem,  hogy  hű  arczképét  lefessem,  mi- 
előtt találkoznánk  egymással. 

A  kis  tündért  valóban  napokig  boszantotta  ez  a 
körülmény. 

—  Íme  itt  van  az  eszményi  arczképe. 

Neki  még  eddig  midenki  csak  hizelgett,  bókolt, 
kedvét  kereste,  (mert  hiszen  Marion  leczkéi  sem 
voltak  egyebek,  mint  a  szeretet  zsémbelődései),  és 
most  találkozik  ember  —  nagyon  pedáns  ember  — 
a  ki  oly  keveset  tesz  föl  róla,  mint  valami  vad 
leányról.  Azt  hiszi,  hogy  kősziklák  közt  növekedett 
föl,  mint  a  zerge,  s  a  közönséges  föld  porából  nem 
bir  magasabbra  röpülni,  mint  egy  hízott  liba. 

E  szokatlan  dolog  nem  kis  mértékben  sértette 
hiúságát,  és  alig  tudta  elhatározni,  hogy  miként  fo- 
gadja az  idegent!  Kimutassa-e,  hogy  igaztalan  Ítélete 
miatt  magát  mélyen  sértve  érzi,  vagy  mintha  az 
egész  levélről  nem  tudna  semmit,  gyöngéd  nőiessége 
által  szégyenítse  meg? 

E  habozástól  kocsizörej  mentette  meg. 

—  Rudolf,  —  mondta  Olga,  —  bizonyosan  megint 
a  családi  iratok  végett  jött.  Hanem  a  jó  fiú  most 
már  igazán  sokszor  jár  érte.  Valószinűleg  gyakran 
tesz  rossz  fát  a  tűzre,  s  szegény  anyja  nem  hagy 
föl  a  reménynyel,  hogy  a  nagybácsi  intése  végre  is 
használni  fog. 

—  Tudja  isten,  —  szólt  Marion,  —  én  e  fiút 
minden  gyöngéje  mellett  is  szeretem.  Arczában  van 
valami  szclidség,  mely  jó  hajlamokra  mutat.  Azt  hi- 
szem, nem  maga  csábult  a  rossz  útra,  hanem  csak 
el  engedte  magát  csábíttatni.  Szánom  őt,  de  nem  tu- 
dom megvetni.  E  napokban  oly  lelkesen  beszélt  ön 
felől,  úgy  dicsérte  és  annyit  áradozott,  hogy  azt 
hiszem:  ön  nagy  mértékben  hathatna  rá. 

—  Megpróbálom,  Marion  ;  a  bácsi  úgy  is  nagyon 
keményen  bán  vele. 

VadntJ:  A  ki»  tOndéx.  la 

A  kis  tündér  nem  csalódott,  mert  ma  az  öreg  úr 
megkétszerezte  az  atyafiságos  intések  borsos  és 
paprikás  adagját  s  nem  fukarkodott  a  legkörmön- 
fontabb  kifejezésektől  sem,  melyekre  e  szelid,  sze- 
retni tudó  öreg  urat  csupán  a  családi  becsület  érdeke 
ragadhatta. 

Hiszen  mi  lesz  így  belőle  ?  Ha  atyja  föl  találna 
ébredni  a  sírból,  melybe  becsülettel  megőszült  haj- 
jal hajtotta  le  fejét,  újra  meghalni  kivánna.  Elébb- 
utóbb  édes  anyját  is  —  az  ő  kedves  testvérét  —  a 
sírba  viszi,  s  akkor  nem  lesz  többé  az  Isten  áldása 
rajta.  Szegény  öreg  Tátrai !  Mennyi  reménynyel 
függött  egykor  egyetlenegy  fián ;  tartott  neki  zon- 
goramestert, franazia  mestert  s  jól  megválogatott 
nevelőket.  Eleintén  tanult  is  tőlük  szépen  s  nagyon 
okosan  tudott  beszélni;  de  a  mint  az  apa  meghalt  s 
a  gazdaság  az  ő  kezére  került,  mint  a  fékét  eltépett 
paripa,  neki  rohant  a  világnak,  szegény  anyját  egé- 
szen elszomorítva.  Mi  lesz  így  belőle?  Naplopó,  a 
ki  keresi  a  tivornyákat  s  úgy  iszsza  a  bort,  mint  a 
vizet  a  gödény;  maholnap  az  orra  is  veres  lesz, 
mint  az  érett  paprika.  Pedig  nem  mondhatni,  hogy 
nem  volna  esze,  csakhogy  rosszra  fordítja.  A  minap 
már  —  midőn  egy  pár  hétig  veszteg  maradt :  mint 
megörültek  javulásán ;  hanem  megint  rájött  a  bolon- 
dok órája.  Közelebb  is  mit  mívelt  a  letkei  tiszttartó 
nevenapján  ?  Leitta  magát  és  garázdálkodott.  Mind- 
nyájan hallották  szép  hírét.  De  többet  ne  is  halljon 
efféléket,  mert  akkor  csukva  lesz  előtte  a  falu  s  ki- 
esik kezéből  az  egész  kis  jószág! 

De  ha  az  öreg  úrtól   ilyesformán  kapta  is  ki  a 

magáét,  megvigasztalta  a  kis  tündér,  ki  —  a  mint  a 
csarnokban  Rudolfot  meglátta  —  rögtön  eléje  sza- 
ladt és  nyájas  mosolylyal  jegyezte  meg: 

—  Kedves  Rudolf,  mily  szépen  van  megkötve  most 
a  nyakkendője. 

—  Meghiszem,  —  szólt  rá  az  ifjú  nem  kis  öröm- 
mel, míg  arczát  szokatlan  pirulás  futotta  el  arra  a 
gondolatra,  hogy  a  kis  tündér  végre  is  talált  rajta 
valami  dicsérnivalót ;  —  Viktor  kötötte  meg. 

—  Volt  nála? 

—  Betekintettem. 

—  Mit  csinál  ? 

—  Angolul  tanul,  mivel  nem  tud  okosabbat  tenni. 
Egy  rettenetes  komoly  gentleman  van  nála,  a  ki 
olyan  mozdulatlanul  szokott  ülni,  hogy  eleinte  gipsz- 
figurának néztem.  Egész  áldott  nap  gyötri  szegény 
Viktort  az  angol  olvasással. 

—  Lehetetlen,  még  elébb-utóbb  együtt  kell  be- 
utaznunk Skótországot. 

—  Hogyan  ?  —  kérdezte  meglepetve  Rudolf,  — 
együtt  ? 

—  Tréfa  volt  az  egész.  Haladt-e  Viktor  valamit? 

—  Azt  nem  tudom  megitélni,  mert  angol  nyel- 
ven akár  eladhatnának.  Nem  tanultam  és  nem  is 
fogom  megtanulni  soha ;  s  bármennyire  tisztelem  is 
a  derék  ladyket,  misseket,  mistresseket,  lordokat, 
mylordokat,  szóval  az  egész  spleenes  társaságot :  de 
nyelvüket  mégis  épp  oly  különcznek  tartom,  mint 
magukat  e  tiszteletreméltó  komoly  urakat  és  asszony- 
ságokat. Az  még  semmi,  hogy  egészen  másképen 
írják  le  a  szavakat,  mint  a  hogy  kimondják ;  de  olyan 

hangjaik  is  vannak,  melyek  a  kígyó  sziszegcsérc 
emlékeztetnek  s  melyekbe  az  emberi  nyelv  majd 
belcveszekszik,  midőn  kiejtésén  fáradozik.  így  mondta 
ezt  nekem  mindig  Viktor,  a  ki  pedig  a  világon  min- 
dent megtanult  és  minden  szépet  tud,  a  mit  csak 
emberi  elme  megtanulhat  és  tudhat.  így  mondta  egy- 
kor franozia  nyelvmesterem  is,  a  ki  valaha  Napóleon 
alatt  harczolt  és  az  angolokat  rettenetesen  gyűlölte. 
Igen  mulatságos  volt  őt  hallgatni,  ha  az  angol  beszéd- 
módot utánozta ;  sziszegett,  csuklott,  károgott,  müm- 
mögött,  csak  épen  nem  beszélt.  Francijául  ellenben 
igen  szépen  társalgott.  Két  évig  tanultam  tőle,  ha- 
nem nagyrészt  elfeledtem  már. 

—  Lássa,  édes  Rudolf,  —  mondta  Olga,  a  mint 
az  ifjút  egy  székre  maga  mellé  ültette,  —  azt  na- 
gyon kár  volt  elfelejtenie.  Mindenkitől  hallom,  hogy 
ön  egykor  mindent  igen  könnyen  tanult  s  képes  lett 
volna  bármit  is  szép  tökélyre  vinni.  Nyelvekben  és 
tudományokban  magának  olyan  kincset  szerezhetett 
volna,  melyektől  csupán  a  halál  foszthatná  meg. 
Azután  a  zenét,  a  kedély  e  legjobb  gyógyszerét  is, 
elhanyagolta,  s  most  bizonyosan  sajnálja,  mert  sok- 
szor van  olyan  óránk,  melyet  semmivel  sem  tölthe- 
tünk be  jobban  és  kellemesebben,  mint  a  zenével. 
Ön  azonban  e  helyett  —  engedje  őszintén  kimon- 
danom —  olyan  dolgokat  mivel,  melyek  teljességgel 
nem  méltók  neve-,  szíve-  és  műveltségéhez,  és  szo- 
morítja velük  jó  anyját,  a  bácsit,  meg  engemet  is. 

E  szelíden  ejtett  szavak  jobban  meghatották  a 
semmivel  sem  törődő  fiút,  mint  az  öreg  úrnak  eddigi 
minden  szigorú  intése  és  szidalmazása.  Nagy,  meleg 

könnycsepp  ragyogott  szemében,  könny,  minő  még 
soha  sem  fakadt  ott,  s  melynek  a  kis  tündér  nagyon 
megörült.  Oh  hiszen  a  könny  a  megtérés  első,  ön- 
kénytelen  nyilatkozata ;  ez  egy  sokat  mondó  diadal- 
jele annak,  ha  egy  megfásult  szivet  valami  édes  be- 
nyomás új  és  nemes  érzelmekre  hevít.  Maga  bűn- 
bánó Magdolna  is  könnyes  szemekkel  lelte  meg  az 
eget,  melyet  —  divatos  kifejezés  szerint  —  a  kaazér- 
ság  szemüvegén  át  hiába  keresett.  Mennyivel  hama- 
rább föllelheti  azt  Rudolf,  a  ki  sokat  hibázhatott,  de 
még  nem  vétkezett. 

Hosszas  szünet  állott  be. 

Majd  a  megilletődött  ifjú  némi  zavarral  kérdezte: 

—  Hát  önt  is  megszomorítottam,  mondja  ön ! 
Tehát  érdekelné  önt  az  én  sorsom  ? 

—  Hogyne,  Rudolf!  Én  szeretem  önt,  s  még 
jobban  szeretném,  ha  büszke  lehetnék  arra,  hogy 
rokonom. 

—  Igazán  érezni  kezdem,  —  felelte  az  ifjú  hal- 
kan, —  hogy  az  út,  melyre  tévedtem,  a  romlás  útja, 
mert  különben  miért  pirulnék  most  ön  előtt?  De 
bármily  messze  tévedtem  is  rajta,  ily  angyal,  mint 
ön,  visszavezethet  még  a  jobb  ösvényre. 

E  szavak  újra  tanúsították,  hogy  Rudolf  csak  köny- 
nyelmű  volt  és  nem  romlott  szivű,  és  a  kis  tündér  — 
kezét  szeliden  nyújtva  feléje  —  édes  mosolygással 
nézett  rá. 

—  Látogasson  ön  meg  mentül  többször,  majd 
sokat  fogunk  együtt  beszélni.  Ön  kedves  rokonának 
nevezett  a  minap,  én  kedves  testvéremnek  fogom 
önt   nevezni.  Tanulni   fogunk  egymástól,  a  legszebb 

barátság  szárnyai  alatt.  Nemde,  Rudolf,  ön  sokat  el 
fog  jönni  ? 

—  El. 

Rudolf  nem  tudott  többet  mondani.  Elméje  új 
gondolatokkal,  szíve  új  érzelmekkel  volt  tele.  Ne- 
héznek és  mégis  boldognak  érezte  szivét,  melynek 
dobogása  mindig  sebesebb  kezdett  lenni,  annyira, 
hogy  egészen  zavarba  jött,  felállott,  megszorította  a 
kis  tündér  kezét  és  alig  érthetőleg  hebegte : 

—  Ön  a  régi  rossz  fiút  nem  fogja  többé  látni ;  új 
ember  jön  önt  üdvözölni. 

És  eltávozott,  szemében  könnyekkel  és  szivében 
soha  nem  érzett  meleg  érzelemmel,  mely  tiszta  és 
termékenyítő  volt,  mint  a  májusi  napsugár. 

Marion  —  ki  szintén  a  csarnokban,  a  munkaasztal 
mellett  ült  —  örömmel  hallgatta  a  rokonok  párbe- 
szédét. A  kis  tündér  —  gondolta  magában  —  most 
már  nemcsak  gondolkozni  kezd,  hanem  másoknak  is 
tud  jó  tanácsot  adni.  A  könyvek  és  a  kiméletlen  levél 
csakugyan  meggyógyították.  Hála  az  égnek !  Bizo- 
nyosan megváltozik  s  a  mindennel  játékot  űző,  paj- 
zán, könnyelmű  gyermekből  komoly,  derék,  okos 
leány  lesz. 

E  nap  óta  Rudolf  gyakran  átrándult  s  kevés  idő 
kellett  reá,  hogy  meglehetősen  új  emberré  legyen. 
Többé  nem  lehetett  czinikusnak  nevezni,  mert  öltö- 
zékére észrevehető  gondot  fordított,  haj  fürtéit  rend- 
beszedte s  nyakkendője  akkor  is  jól  állt,  ha  azt 
Viktor  segítsége  nélkül  kötötte  föl.  Egészen  csinos 
fiú  lett  belőle ;  szeme  nem  volt  többé  álmos,  hanem 
a  húszéves   ifjúság  tüzében   mosolygott,  a  régi   bá- 

gyadtságot  egész  lényén  bizonyos  frisseség  válta  föl, 
mely  őt  még  Mai-ion,  a  boldog  menyasszony  szemé- 
ben is  szeretetreméltóvá  tette. 

E  mellett  a  legutolsó  levél,  melyet  nagybátyjához 
hozott,  rá  nézve  sokkal  kedvezőbb  lehetett,  (való- 
színűleg nem  az  elkeseredett  anya  aggodalmával, 
hanem  a  szerető  anya  reményével  volt  írva),  mert 
nagybátyja  most  nyájas  mosolylyal  szorította  meg 
kezét  s  a  dorgáló  szavak  úgy  eltűntek  ajkairól, 
mintha  soha  sem  is  mennydörögtek  volna  ott. 

A  nagybácsi  örült,  hogy  szavai  még  sem  hang- 
zottak el  a  pusztában.  Örült,  hogy  a  régi  emberek 
tekintélye  még  nem  veszett  el  egészen  az  ifjak  fölött, 
a  mi  különben  egy  csöppet  sem  lenne  csoda  c  fel- 
fuvalkodott, üres  és  minden  kegyelet  nélküli  korban. 

A  szegény  anya  is  örült,  hogy  Zsigmond  úr  in- 
tése utoljára  is  használt. 

Egyik  sem  tudta,  egyik  sem  sejtette,  hogy  e  hir- 
telen változás  egészen  a  kis  tündér  műve ;  és  ha 
mondta  volna  is  azt  nekik  valaki,  soha  sem  birták 
volna  elhinni,  hogy  egy  fiatal  szép  leányka  mosolya 
többet  javíthat  az  ifjú  embereken,  mint  az  atyafisá- 
gos intések  egész  szótára  és  az  erkölcsbírák  vala- 
mennyi komoly  prédikácziós  könyve. 

A  kis  tündér  is  úgy  örvendett  Rudolf  fokozatos 
javulásán,  mint  egy  lelkiismeretes  orvos,  ha  bete- 
gét napról-napra  üdülni,  vagy  nemes  becsvágya 
szobrász,  midőn  művét  a  bevégzés  felé  haladni  látja. 

—  Kedves  Olga,  —  mondta  egy  este  Marion, 
midőn  Rudolf  eltávozott,  —  ön  c  fiúval  egész  cso- 
dát tett. 

—  Valóban  magam  is  bámulom.  De  a  nagybácsi- 
nak ne  szóljon  róla  semmit.  Ne  foszszuk  meg  a 
büszke  örömtől,  hogy  —  a  mint  mondja  —  Rudolfot 
az  ő  tekintélye  és  szavai   vezették  vissza  a  jó  útra. 

—  Isten  őrizzen!  Egyébiránt  ön  se  bizza  el  ma- 
gát e  miatt  valami  szerfölött  nagyon,  mert  alig 
hiszem,  hogy  e  szép  föladat  önnek  is  sikerülhetett 
volna,  ha  segélyére  nem  jő  egy,  önnél  is  hatalma- 
sabb tündér. 

—  Micsoda  tündér? 

—  A  szerelem. 

—  Kedves  Marion,  mivel  ön  szerelmes,  azt  hiszi, 
hogy  az  egész  világ  szintén  szerelmes. 

—  Én  nem  hiszem,  én  tudom,  hogy  a  szegény 
fiú  egészen  szerelmes  lett  önbe.  Plátói  szerelem, 
mely  soha  sem  fog  talán  nyilatkozni,  minthogy  elég 
boldogság  neki,  ha  az  ön  közelében  lehet,  ha  be- 
szélhet önnel.  Ma  délben  is  egész  elragadtatással 
beszélt  önről,  s  mennyre-földre  kért,  hogy  valami- 
képen el  ne  áruljam,  a  mit  beszélt.  Magasztalta  sze- 
mét, hangját,  szivét  és  szavait.  Megkérdeztem  tőle, 
hogy  talán  szerelmes  lett  önbe?  Azt  felelte,  hogy 
eddig  szerette,  mint  kedves  testvérét,  most  imádja, 
mint  egy  jóltevő  angyalt,  ki  az  elvesztett  édenbe 
visszavezette ;  hozzá  tette  azonban,  hogy  a  szere- 
lemre soha  sem  gondolt  és  nem  is  fog  gondolni 
soha.  De  reszketeg  hangja  és  piruló  arcza  elárulták, 
hogy  e  perczben  nem  őszintén  beszélt.  Kétségkívüli, 
kedvesem,  hogy  ezt  is  megigézte  szemével. 

—  Bohó  gondolat  s  egyedül  az  ön  képzelődése. 
A  jó  fiú  szeret,   mint  rokonát,   egyébről   szó   sem 

lehet.  A  mi  az  átalakulását  illeti,  az  igen  egyszerű. 
Ön  igen  jól  tudhatja,  hogy  a  férfiak  mindig  jobban 
hallgatnak  a  nőkre,  s  ha  a  világtörténet  legnagyobb 
eseményeit  figyelmesen  vizsgáljuk,  a  színfalak  közt, 
a  hősök  háta  mögött  akkor  is  gyakran  fogunk  észre- 
venni egy  gyöngéd  női  arczot,  egy-egy  bátorító 
fehér  kezecskét,  mely  ama  hősöket  nagy  tetteikre 
buzdította.  Mennyivel  könnyebben  hathatunk  a  kö- 
zönséges, mindennapi  életben. 

Marion  ismét  örült,  hogy  az  ő  kis  Olgája  most 
már  magasabb  eszmékkel  kezd  foglalkozni,  s  érezni 
látszik,  hogy  a  nőknek  milyen  fontos  hivatásuk  van 
a  közéletben. 

—  Különben  meg  kell  vallani,  —  folytatta  Olga,  — 
hogy  tanítvány  aligha  engedelmeskedett  jobban  va- 
laha mesterének,  mint  Rudolf  énnekem.  Közelebb 
majd  mindennap  átjött  hozzám,  és  én  így  szóltam 
neki :  « kedves  Rudolf,  bármily  szívesen  látom  is  önt, 
de  sajnálnám,  ha  gazdaságát  elhanyagolná  én  miat- 
tam ;  ne  jőjön  tehát  oly  gyakran  és  osztozzék  édes 
anyjával,  mindennap  lelkiismeretesen,  a  házi  gon- 
dokban; szerezzen  neki  mentül  több  örömet;  s  hígyje 
meg,  hogy  ez  mindig  nagy  vigasztalására  fog  önnek 
szolgálni,  akkor  is,  midőn  a  szegény  asszony  már 
nem  lesz  és  csak  szelid  emléke  fog  a  háznál  élni*. 
Azt  felelte :  hogy  igazam  van  és  hogy  ezután  csak 
vasárnap  jő,  mivel  a  szorgalmas  gazdának  (a  milyen 
ő  akar  lenni)  hétköznapokon  nem  sok  szabad  ideje 
marad. 

—  Ezért  nem  láttuk  tehát  a  múlt  héten,  csak 
egyszer. 

—  A  peregrinus  beszélte  tegnapelőtt,  hogy  csak- 
ugyan egész  tűzzel  fogott  neki  a  gazdálkodásnak  s 
ismerősei  meg  vannak  róla  győződve,  hogy  most 
már  ember  lesz  belőle.  Megesik  ugyan  még  néha, 
hogy  régi  czimboi-ái  (kiknek  nem  lévén  munkaterek, 
okosabbat  nem  tudnak  csinálni),  el  birják  csábítani 
egy-egy  zajosabb  dáridóba,  de  ha  poharazásba  ve- 
gyül is,  többé  nem  garázdálkodik.  Egyszerre  nem 
kivánhatunk  mindent. 

E  beszélgetés  alatt  Marion  sokszor  nyugtalanul 
tekintgetett  ki  az  ablakon,  s  most,  midőn  Olga  el- 
hallgatott, élénken  szólalt  föl : 

—  Igaz,  majd  el  is  feledtem  önnek  megmondani ! 

—  Mit? 

—  Hogy  Várkonyi  Albert  valószinűleg  megér- 
kezett. 

—  Nem  érdekel. 

—  Mégis  arczképet  rajzolt  róla. 

—  Mivel  unatkoztam.  Különben  higyje  meg,  tel- 
jességgel nem  törődöm  vele. 

Marion  nem  akarta  megczáfolni. 
Olga  azonban   pár  pillanat  múlva   megkérdezte : 
honnan  gondolja  azt  Marion,  hogy  megérkezett  ? 

—  Az  imént,  —  felelte  a  boldog  menyasszony,  — 
véletlenül  a  lelkészlak  felé  tekintek  .  .  . 

—  Egészen  véletlenül  ? 

—  Ügy  van,  egészen  véletlenül,  midőn  az  országút 
jegenyefái  alól  kocsi  robogott  ki,  mely  egyenesen  a 
lelkészlak  felé  tartott. 

—  Oh  az  más  is  lehetett. 

—  Nem  hiszem. 

—  Miért? 

—  Mert  különben  Kapolyai  azóta  már  rég  eljött 
volna. 

Az  igaz !  A  tiszteletes  úr  niinden  áldott  este,  mi- 
dőn hatot  üt  az  óra,  el  szokta  hagyni  rózsáit 
mindig  gondosan  leszedve  a  legszebben  nyiló  bim- 
bókat, hogy  a  kastélyban  még  a  rózsáknál  is 
kedvesebb  társaságot  keressen.  Most  azonban  nem 
jő.  A  kis  tündér  kellemetlen  érzéssel  gondolt  az 
első  találkozásra,  s  e  pillanatban  inkább  azt  óhaj- 
totta, hogy  bár  soha  se  látná  meg  a  tiszteletes  úr 
rokonát,  a  ki  bizonyosan  feszes,  unalmas,  kiállhatat- 
lan, csúnya  férfiú ;  épen  olyan,  a  hogy  lerajzolta. 

Néhány  pillanat  muIva  azonban  Marion  kisasszony 
megint  kitekintett  az  ablakon,  megint  a  lelkészlak 
felé  és  pedig  megint  egészen  véletlenül. 

—  Nézze,  Olga,  itt  jőnek. 

—  Lehetetlen ! 

—  Kapolyai  meg  nem  állhatta,  hogy  öcscsét  —  a 
kire  méltán  büszke  lehet  —  mindjárt  az  első  órák- 
ban be  ne  mutassa. 

—  Mondja  inkább,  kedvesem  :  a  tiszteletes  úr, 
hogy  maga  eljöhessen  ide  (hová  a  mágnes  vonja  a 
vasat),  inkább  öcscsét  is  elhozza. 

—  Az  egyre  megy. 

— ■  Siessen  tehát  őket  elfogadni,  Marion,  — 
mondta  Olga  nyugtalanul,  én  ma  nem  találkoz- 
hatom idegenekkel. 

—  Miért? 

—  Mert  nagyon  fáj  a  fejem. 

—  Ne  szeszélyeskedjék,  kedvesem.   Az  ön  félre- 


i88 


vonulása  nagyon  fájna  a  szegény  Kapolyainak.  Vagy 
talán  fél  azzal  az  ifjúval  találkozni,  a  ki  egy  kissé 
szigorúan  Ítélte  meg  ? 

—  Marion,  ön  jól  tudja,  hogy  én  senkitől  sem 
szoktam  félni. 

A  leányka  azonban  meglehetős  zavarban  volt. 
Legelsőben  a  torzképet  kapta  föl  az  asztalról  s  a 
hangjegyek  alá  rejtette.  Nem  tudta,  mit  tegyen? 
Csak  legalább  bizarrul  felbodrozott  haját  simíthatná 
le,  s  azt  a  gyöngyház  gombos  fekete  bársony  ujjast 
vethetné  le,  mely  külsejének  némi  fiús  külsőt  ad, 
s  egyszerű  batiszt  ruhával  cserélhetné  föl,  mely- 
nek fehér  alapján  csak  igen  kis  kék  virágok  len- 
nének. 

De  erre  nem  volt  már  idő. 

Az  öreg  úr  már  a  csarnokban  beszélgetett  ven- 
dégeivel s  nagyon  örült  új  ismerősének,  noha  tulaj- 
donképen  maga  sem  tartott  sokat  a  költőkről,  és 
teljességgel  nem  is  foglalkozott  velők,  kivéve  a 
régi  iskolai  éveket,  midőn  Horatius  ódáit,  Virgilius 
AeneiséX  és  Ovidius  Metamorphosisait  —  kötelessége 
szerint  —  nagyobbára  könyv  nélkül  tudta,  a  nélkül, 
hogy  azoknak  szépségei  szivéhez  szóltak,  melegítet- 
ték vagy  épen  elragadták  volna. 

De  az  igazi  vendégszeretet  nem  sokat  törődik 
azzal,  hogy  az  érkező  vendég  gyalog  jár-e,  vagy 
hintón,  vagy  épen  a  költészet  szárnyas  paripáján. 

Mondták,  hogy  az  ifjú  híres  költő :  az  öreg  úr 
elhitte.  Hallotta,  hogy  a  tiszteletes  úr  közeli  rokona, 
s  ennek  szivéből  örült.  Még  jobban  örült  azonban 
annak,  mit  a  tiszteletes   úr  és  Marion   a   legkomo- 


lyabban  állítottak,  hogy  e  derék  férfi  a  kis  tündérrel 
bizonyosan  meg  fogja  kedveltetni  a  hasznos  köny- 
veket és  a  komolyabb  foglalkozásokat. 

Zsigmond  úr  tehát  a  helyett,  hogy  vendégeit  — 
rendes  szokása  szerint  —  barátságos  pipaszóra  a 
saját  szobájába  vezette  volna,  a  tiszteletes  úr  vágyait 
eltalálva,  mondta: 

—  Keressük  fel  a  nőket. 

Beléptek,  s  ha  az  első  bemutatás  feszélyességc  a 
szemek  elé  rendesen  bizonyos  fátyolt  nem  vonna, 
Olga  arczán  alkalmasint  észreveszik  a  zavart  és  pi- 
rul ást.  E  finom,  gyöngéd  arczot  rózsás  hőség  futotta 
el.  Igen  meg  volt  lépetve. 

Mindjárt  a  legelső  pillanatban  meg  kellett  győ- 
ződnie, hogy  az  a  fiatal  ember,  ki  most  vele  szem- 
közt foglalt  helyet,  korántsem  feszes,  kiállhatatlan, 
csúnya  ember,  hanem  ellenkezőleg,  igen  csinos  és 
érdekes  arcz,  melyet  —  egy  kis  bátorsággal  —  szép- 
nek is  nevezhetne ;  orrán  sem  hordoz  pedáns  pápa- 
szemet, hanem  sötétkék  szeméből  lélek  és  élet  mo- 
solyog; nem  is  olyan  vékony,  mint  egy  dákó,  hanem 
termete  nyúlánk,  idomos  és  férfias  erőteljű :  sarkig 
érő  kabátot  sem  visel,  sőt  tagjait  egészen  divatos, 
egyszerű,  de  ízléses  öltözék  födi. 

Mindez  egyszerre  feltűnt  a  kis  tündérnek,  s  még 
azt  is  észrevette,  hogy  új  ismerősük  koromfekete 
hajfürtei  mily  egyszerűen  és  gondosan  vannak  félre- 
simítva a  derült  és  szabályos  alkotású  homlok  fölött. 
Várkonyi  Albert  arczkifejezése  egészen  komoly  volt, 
de  egy  csöppet  sem  hideg,  s  ha  a  legelső  perczben 
valami   igen   nagy  bizalmat  nem  gerjesztett   is,   de 

szemén   meglátszott,  hogy  az  nem  közönséges  lélek 
ti' köre. 

A  kis  tündér  agyában  egyszerre  az  a  gondolat 
támadt,  hogy  «oh  ez  egészen  másforma  költő  lehet, 
mint  a  kitől  őt  a  kékellő  ég  szabadította  meg».  De 
minden  érdeklődés  daczára  is  a  társalgás  eleintén 
oly  unalmasan  ment,  mint  a  legszellemtelenebb  em- 
berek között. 

—  ön  nagyon  szép  időben  utazott,  —  kezdte 
Olga. 

—  Nem  választhattam  volna  kellemesb  napot. 

—  Általában,  —  jegyzé  meg  az  öreg  ür,  —  az 
életre  is  igen  jó  idő  vár. 

~  A  bácsi  a  szántóföldek  életét  érti,  —  magya- 
rázta Olga.  —  Falun  nem  is  igen  lehet  szó  más 
életről. 

—  Ellenkezőleg,  —  felelte  Albert,  —  a  termé- 
szet jobban  élteti  és  vidámítja  az  embert,  mint  a 
kőfalak. 

—  Mi  is  azt  tartjuk.  Falunk  csendjét,  tiszta  leve- 
gőjét és  egyszerű  örömeit  nem  cserél  nők  el  a  nagy- 
városok zajával  és  pompájával. 

—  Eltemetjük  magunkat  e  boldog  magányba,  — 
folytatta  az  öreg  úr,  —  s  nem  is  akarunk  semmit 
sem  tudni  a  mai  világról.  Egymásnak  örömeket  oko- 
zunk, s  a  világi  élet  zavaros  lármája  nem  háborítja 
meg  nyugalmunkat. 

—  Hát  a  vidék  hogyan  tetszett  önnek?  kér- 
dezte Olga. 

—  Nagyon  szép. 

E  pillanatban  az  ispán  a  magtár  kulcsait  kérte  az 

öreg  úrtól,  ki  azzal  a  megjegyzéssel  ment  ki :  hogy 
itt  csak  efféle  bajokkal  háborgatják  az  embert.  Kü- 
lönben a  gazda  is  csak  rab,  rabja  gazdaságának. 
Köszönt  a  társaságnak  :  «Officium  prseceditl» 

Az  öreg  úr  nem  is  jött  többé  vissza,  hanem  künn 
maradt  szobájában,  a  hol  mindig  legörömestebb  mu- 
latott, noha  falai  egészen  barnák  lettek  a  pipafüsttől 
s  fényűzése  alig  állott  egyébből,  mint  a  könyvtárból, 
melynek  aranyos  kötésű  könyvei  mind  régi  törvé- 
nyek, magyar  történeti  munkák  és  idejét  múlt  poli- 
tikai röpiratok  voltak,  s  néhány  hires  országgyűlési 
szónok  arczképéből,  melyek  közt  legkitűnőbb  helyen 
egy  vastag  szemöldű,  erélyes  arczú  férfi  képe  állott, 
kire  az  öreg  soha  sem  nézhetett  a  nélkül,  hogy  így 
ne  szólaljon  föl :  « Istenem !  mily  nagy  fia  volt  a  ha- 
zának, szavaira  egy  ország  népe  figyelt,  s  most  .  . . 
most  egy  tébolyház  élőhalottja !« 

Míg  az  öreg  úr  a  dohányfüst  ködében  a  múlt  idők 
képeit  nézegette,  addig  a  hölgyek  szobájában  kissé 
élénkülni  kezdett  a  társalgás. 

Marion  kisasszony  és  a  tiszteletes  úr  ugyan  nem 
sokat  segítettek  ez  élénkségben,  mert  ők  az  ablak- 
mélyedésbe vonulva  sugdosódni  kezdtek,  kétségkívül 
oly  dolgokat,  melyek  akkor  legédesebbek,  midőn 
mentül  halkabban  és  egész   titokban   mondatnak  el. 

Néha  egy  kis  szünet  következett,  mialatt  a  kis  tün- 
dér egy  könyv  lapjait  pergette  nyugtalan  ujjaival. 

— ■  Mi  most  önt  valószínűleg  valami  kedves  olvas- 
mányban háborítottuk  meg?  —  kérdezte  Albert. 

- —  Oh  épen  nem,  én  nagyon  keveset  szoktam 
olvasni.  E  könyvbe  pedig  mCg  bele  se  pillantottam. 

—  Micsoda  könyv? 

—  Sand  George  JtdTsáni-]^.  Marion  nagyon  di- 
cséri, hanem  őt  majd  minden  könyv  elragadja.  Sze- 
retném tudni,  mit  tart  ön  felőle? 

—  Nem  olvastam. 

—  Mindegy.  Azért  megbirálhatja.  Hányszor  Ítél- 
nek el  önök  olyan  nőt  is,  a  kit  még  soha  sem  láttak. 

—  Azt  csak  a  könnyelműek  tehetik. 

—  Nem  mindig ;  néha  komoly  és  szellemes  em- 
berek is  bele  esnek  hasonló  gyarlóságokba.  Például 
mutathatnék  önnek  egy  levelet,  melyben  engem  is 
épen  így  itélt  el  valaki. 

Albert  meg  volt  zavarodva.  Eszébe  jutott  levele 
és  neheztelő  szemrehányással  tekintett  nagybátyjára. 
Olga  azonban,  hogy  minden  bajt  elhárítson,  tovább 
beszélt : 

—  Különben  én  is  hasonló  igaztalansággal  vádol- 
hatom magamat.  Lássa  ön  —  én,  a  nélkül,  hogy  is- 
mertem volna  egyet  is  —  igen  kevésre  becsültem  a 
költőket,  s  nevetségesnek  gondoltam  valószínűtlen 
meséiket  és  sóhajtozó  dalaikat. 

—  Valóban,  sokszor  nevetségesek,  —  jegyzé  meg 
Albert.  —  Egy  olasz  színmű  hősnője  jól  jegyzi  meg 
a  költőkről:  « dicső  nép,  mikor  nem  nevetséges 
és  nevetséges,  mikor  nem  dicső ».  Ön  is  valószínű- 
leg csupán  azokat  nem  becsülte,  kik  a  dicsőséget 
csak  szomjazták,  a  nélkül,  hogy  arra  méltók  lettek 
volna. 

—  Megvallom,  én  nem  tettem  köztük  különbséget. 

—  A  világ  is  többnyire  ily  igaztalan  az  élők 
iránt;   de   a   holtaknak   rendesen   igazságot  szokott 


Olga  erőmmel  hallgatta  e  komoly  szavakat. 

szolgáltatni  az  utókor.  A  hadvezéreket,  kik  csatá- 
kat nyervén,  dicsőségük  mások  rontásából  s  örö- 
mük mások  jajjaiból  áll,  a  szónokokat,  kik  a  minden- 
napi lelkesedés  tüzére  néhány  szóvirágot  dobnak, 
hogy  egy  kis  tömjénfüsttel  kábítsanak:  míg  élnek, 
rendesen  százszor  többre  becsüli  a  nagy  tömeg, 
mint  a  költői  lángelméket.  Pedig  ezek  a  műveltség 
álló  csillagai,  azok  bolygó  fények,  melyek  igen  gyak- 
ran mocsarak  fölött  tánczolnak.  De  az  idő  másként 
szokott  Ítélni,  mint  a  nagy  tömeg.  Egykor  egyik 
barátommal  —  ki  jeles  képíró  —  a  hellének  földét 
utaztuk  be.  Látni  akartuk  az  országot,  hol  —  mint 
Heine  mondta  —  egy  hegy  van,  melyet  Parnassus- 
nak  s  egy  mező,  melyet  Marathonnak  neveznek. 
Egész  lelkesedéssel  jártuk  be  a  marathoni  síkot  .  .  . 
az  ég  akkor  is  szeliden  kéklett,  a  föld  épen  úgy 
termé  virágait,  mint  sok  századdal  azelőtt  az  olympi 
istenek  korában,  és  mégis  fájdalommal  tekintettünk 
egymásra.  Hol  van  itt  —  kérdeztük  önmagunkat  — 
a  hős  Miltiades  nagy  tetteinek  és  a  hellének  vitéz- 
ségének csak  egy  parányi  nyoma  is?  A  szobor,  mely- 
ben a  lángelme  meg  akarta  e  hős  alakját  örökíteni, 
porrá  lett,  elenyészett ;  a  vászon,  melyre  e  deli  hőst 
ráfestették,  elmállott,  semmivé  lett ;  és  kardja  is, 
mely  egykor  az  ellenség  félelme  volt,  most  hasztalan, 
rozsdás  vasdarab  valahol  a  föld  mélyében,  vagy  leg- 
fölebb  egy  múzeumi  zugolyban.  Nem  maradt  meg 
belőle  semmi,  csak  a  mit  az  írók  róla  följegyeztek  s  a 
költők  megénekeltek.  A  hősök  valóban  sokat  köszön- 
hetnek e  lenézett,  félreismert,  boldogtalan  költők- 
nek;  például    Coriolán   több    fényt    és    hírt   kapott 

Vadnai  :  A  kis  tündér.  J  3 

Shakespearetől,  mint  valamennyi  történetírójától. 
A  legnagyobb  emberek  neve,  még  a  történet  lapján 
is,  csak  puszta  név,  mint  a  földrajzban  egy  messze 
folyamé,  melyről  tudjuk,  hogy  nagy,  de  melynek 
nagyságát  nem  ismerjük,  mert  távol  esik  tőlünk. 
Ámde  a  költők  jelenné  teremtik  a  multat ;  életre 
keltik  a  holtakat ;  oda  mennek  a  rég  elhunytak  ham- 
vaihoz és  azt  mondják  nekik:  keljetek  föl  honsze- 
rető Kodrus,  önfeláldozó  Arriák,  rajongó  Orleans 
szűz,  vitéz  Horatiusok  és  Curiatiusok,  keljetek  föl, 
és  hódítsátok  meg  újra  az  embereket!  A  költőknek 
nagy  hatalmuk  van  nem  csak  az  emberi  szívek,  ha- 
nem az  idő  és  enyészet  fölött  is!  Mennyi  nép  el- 
enyészett már,  hőseikkel,  híres  törvényhozóikkal, 
kalandor  vitézeikkel,  s  nem  maradt  meg  belőlük  más, 
csak  —  lángelméjű  dalnokaik.  Midőn  ön  a  Petőfi 
könyvét  forgatta 

—  Fíáj dalom,  még  keveset  olvastam  tőle. 

—  Akkor  irigylem  öntől  a  gyönyört,  hogy  elő- 
ször fogja  olvasni  költeményeit,  melyeknek  egyike 
így  kezdődik : 

Hol   vannak  a  hellének,  és  hol  a  celt&k? 

Eltűntének  ők,  valamint 

Két  város,  a  melyet 

A  tengerek  árja  benyel. 

Csak  tornyaik  orma  maradt  ki  a  vizből . . . 

E  két  torony  orma:  Homér  s  Ossián. 

—  Ez  valóban  nagyon  szép. 

—  Szép  és  igaz.  Homér  sírját  senki  sem  ismeri 
most,  de  hős  énekeit  századokon  keresztül  egyik 
ajk  a  másiknak  adta  át.    Ossián    népe   elenyészett. 

mint  a  köd,  de  szelleme,  mely  egykor  a  csöndes 
Léna  vize  mellett  az  elhulltakat  siratta  s  a  berkek- 
ben a  völgyek  kékszemű  leányaival  társalgott,  foly- 
vást élni  fog,  talán  oly  sokáig,  mint  maguk  ama 
megénekelt  ködös  bérezek  és  hallgatag  harczme- 
zők.  Minden  fogékony  szív  ma  is  híven  őrzi  a  két 
vak  költő  emlékezetét,  s  ez  a  legdicsőségesebb  Pan- 
theon. 

Olga  örömmel  hallgatta  e  komoly  szavakat.  Érezte, 
Itogy  sok  van,  a  mit  tanulnia  kell ;  érezte,  hogy  ez  a 
fenkölt  szellemű  ifjú  egészen  más  eszmékkel  utazott 
és  tanult,  mint  Viktor,  ki  mindig  csak  a  nőket  ül- 
dözte és  a  kalandokat  hajhászta. 

—  Nagyon  örülnék,  —  mondta  Olga,  —  ha  ön 
engem  megismertetne  a  jelesebb  költőkkel.  Nekem 
volt  egy  barátom  (Viktort  értette),  a  ki  szintén  so- 
kat beszélt  nekem  róluk;  de  —  úgy  gondolom  — 
é  a  költészet  nagy  tengerének  csak  ragyogó  fölszí- 
nén tudott  röpködni,  hol  a  verőfény  csillogott ;  míg 
ön  a  mélyre  száll,  hol  a  valódi  gyöngyök  teremnek. 
Én  szorgalmas  és  hálás  tanítványa  leszek  önnek,  s 
talán  meg  fogunk  elégedni  egymással.  Én  legalább 
azt  hiszem,  hogy  kétszerte  jobban  tudjuk  becsülni 
azokat,  kiket  eddig  mellőztünk  vagy  félreismerénk,  ha 
megtudjuk,  hogy  ezzel   igaztalanságot  követtünk  el. 

Albert  mosolygott  s  elárulta,  hogy  a  czélzást  meg- 
értette ;  a  kis  tündér  azonban  nem  akart  a  meg- 
kezdett érdekes  tárgytól  elsuhanni  s  kérte  vendégét, 
hogy  beszéljen  neki  a  költőkről.  Nagyon  érdekelni 
kezdte  a  meggyőződés  ama  komolysága,  melylyel  az 
jfjú  beszélt. 

,3* 

—  Azt  hiszp-m,  —  mondta  Albert  mosolyogva,  — ? 
hogy  unalmas  lennék,  s  ezt  egy  fiatal  leány  soha 
sem  tudja  megbocsátani.  Az  elébb  is  egész  önfeled- 
ten majdnem  olyan  értekezésbe  merültem,  mely 
inkább  tudós-társasági  tagok  elé,  mint  női  körökbe 
való. 

A  kis  tündér  sértve  érezte  magát  s  komoly  arcz- 
czal  mondta : 

—  Csalódik  ön,  ha  azt  hiszi,  hogy  engem  nem 
érdekel  minden,  a  mi  szép.  Eddig,  az  igaz,  keve- 
set tudtam  a  szépirodalomról ;  de  egy  idő  óta  ol- 
vasok s  kezdem  érteni  és  élvezni  a  jó  művek  szép- 
ségeit. Örömest  hallgatom  tehát  ön*,  és  nagyrabe- 
csülöm,  hogy  oly  dicsőnek  tartja  azt  a  pályát,  melyen 
halad. 

—  Higyje  meg  ön,  —  jegyezte  meg  az  ifjú,  — 
hogy  c  szavak  nem  a  hiúság  szavai  voltak,  s  mi- 
dőn a  halhatatlanságról  szóltam,  az  irodalom  hősei 
lebegtek  szemem  előtt,  s  nem  az  irodalom  napszá- 
mosai, kikre  még  ma  szükség  lehet,  de  holnap  már. 
nincs. 

—  Önt  tehát  nem  buzdítja  a  dicsőség,  hogy  első 
hős  lehessen.  Mindig  hallottam,  hogy  rossz  katona 
az,  ki  tábornokságról  nem  álmodozik. 

—  Egykor  én  is  álmodoztam  nagyságról,  örök- 
hírről, dicsőségről,  mint  minden  fiatal  ember,  kit  a 
történet  komoly  betűi  és  a  költők  dalai  eszményi 
világba  ragadnak ;  egykor  én  is  vágyó  szemekkel  te- 
kintettem ama  fényes,  de  hideg  csillagok  felé ;  ha- 
nem a  tanulmány  és  önismeret  elveri  az  ábrándokat 
és  kigúnyolja  a  képzelődés   álmait.   Ez   minden   ifjú. 

kebel  első  mély  fájdalma.  Ilyenkor  égből  hullunk 
alá  a  másik  végletre,  a  kétely  fenekére,  s  elgondol- 
juk, hogy  —  mert  mi  magunk  nagyok  nem  lehe- 
tünk —  a  világon  minden  kisszerűség  és  hiábavaló- 
ság, s  maguk  ama  bálványozott  nagyságok  is,  kik 
egykor  a  világ  homlokán  ültek,  ma  már  nem  egye- 
bek, mint  a  történelem  élettelen  múmiái ;  s  a  köl- 
tőknél —  kiket  könyezve  olvastunk  —  még  ama  kis 
pacsirta  is  vigabban,  vigasztalóbban  énekel,  melyet 
néha  örömmel  hallgatunk  a  reggel  friss  levegőjében. 
De  a  józan  elme  végre  is  kivergődik  e  bajokból  s  a 
felhők  és  örvények  között  megtalálja  az  igazság 
középút] át,  hol  meggyőződik,  hogy  minden  ember 
eléggé  betölti  hivatását,  ha  annyit  tesz,  a  mennyit  tehet. 

Mindez  egykor  igen  unalmas  lett  volna  a  kis  tün- 
dérnek, de  most  nagy  érdekkel  hallgatta. 

—  Különben  is,  —  folytatta  az  ifjú,  —  ránk  kö- 
zépszerű tehetségekre  is  —  kik  mindig  többek  sze- 
retnénk lenni,  mint  a  mennyik  lehetünk  —  szüksége 
van  a  világnak,  kivált  a  nagy  tömegnek.  Mi  vagyunk 
a  lépcsők,  melyeken  át  a  közönség  ama  világító 
tornyokba  jut,  melyekről  Petőfi  költeménye  szól. 
Vagy  —  ha  már  épen  benne  vagyunk  a  képes  be- 
szédben —  a  költészet  nagy  országában,  ama  égig 
érő  hegyek  közt  mi  képezzük  a  völgyeket,  s  a  mi 
alant  fekvésünk  mutatja  azok  magasságát.  Hányan 
vannak  a  közönségben,  kik  nem  birnak  elég  erővel : 
feljutni  ama  bérczekre,  hol  oly  tiszta  a  levegő,  oly 
tág  és  nagyszerű  a  kilátás,  közelebb  Istenhez ;  s  a 
völgy  csöndes,  zárt  ölében  maradnak,  megelégedve 
az  egyszerű  virágokkal,  melyek  a  mi  keblünkön  nyií- 

nak  és  hervadnak  cl  s  a  kisded  berkekkel,  melyek 
bár  nem  látszanak  oly  messzire,  mint  az  égig  erő 
bérezek  fái,  de  azért  vidám  daloktól  visszhangzanak. 

—  Sand  George  nemde  ama  nagy  költők  egyike  ? 

—  Lángelméjű  nő,  de  nyugtalan  szellem,  tele  kü- 
lönczséggel  és  túlsággal. 

—  Oh  ön  azt  kívánná,  hogy  a  kitört  vulkán  nyu- 
godt legyen? 

—  Nem,  kisasszony,  én  a  nőktől  —  az  életben 
és  az  irodalomban  —  nem  kivánok  egyebet,  csak 
hogy  nők  maradjanak.  Egy  ég  jött  létre  mindegyik- 
kel :  a  nőiesség.  Nem  szeretem,  ha  ez  égből  ki- 
lépnek. 

—  Megvallom,  óhajtanék  nőt  ismerni  az  ön  íz- 
lése szerint.  Az  bizonyosan  igen  ábrándos  teremtés 
lenne,  kinek  nem  volna  szabad  a  föld  porába  le- 
lépni sem.  Nemde  édes  barátom  —  mivel  tréfálok, 
így  kell  szólítanom,  —  az  a  nő  a  virágok  mézével 
és  harmatával  élne? 

—  Csalódik,  kisasszony.  Az  igen  egyszerű  lény 
lenne,  csupán  gyöngédsége  által  kitűnő.  A  házi  eré- 
nyek terjesztő  angyala,  s  e  mellett  költői  hajlamú, 
de  életrevaló  nő,  mert  hiszen  a  költészet  nem  ellen- 
téte az  életnek,  hanem  az  élet  zománcza,  vagy  maga 
a  megnemesített  élet.  Én  azokat  a  nőket  szeretem, 
kiknek  asztalán  nem  csak  szépen  kötött  könyvek  és 
albumok,  hanem  varró-kosár,  kötés  és  himző-tábla 
is  láthatók ;  kik  kertjükben  nemcsak  a  tarka  virágo- 
kat, hanem  a  hasznos  veteményeket  is  gondosan 
ápolják;  kik  nem  esnek  kétségbe,  ha  őket  pamla- 
gaikról  vagy  zongoráik  mellől   az  éléskamrába  vagy 

a  konyhába  szólítják;  s  arczuk  nem  annyira  az  áb- 
rándosság, mint  inkább  a  bizalom  és  szeretet  tükre. 
Ilyen  az  én  eszményképem,  és  szerencsés  vagyok, 
hogy  ily  eszménykép  elég  sok  létezik  a  világon.. 

A  kis  tündér  e  pillanatban  saját  magára  gondolt. 
Az  bizonyos  volt  előtte,  hogy  ő  e  lerajzolt  képhez 
nem  nagyon  hasonlít.  Mit  gondolt  ő  eddig  a  varró- 
tűvel, veteményes-kerttel,  a  könyvekkel  és  az  élés- 
kamrával I  Az  ő  eleme  a  vidámság  volt.  Neki  játék- 
szerek kellettek  :  lovag-ostor,  pisztoly,  zongora,  paj- 
zán tréfák  és  játszi  kedvtelések. 

Különös,  hogy  e  gondolatra  elkomolyodott,  de 
hogy  el  ne  árulja  magát,  vidoran  felkaczagott  és  így 
szólt : 

—  Az  ön  eszményképe  igen  szeretetreméltó  te- 
remtés lehet,  de  ha  valamennyi  nő  ilyen  lenne,  akkor 
a  férfiak  nagyon  megunnák  magukat  a  mi  társasá- 
gunkban. 

—  Azok  a  férfiak  bizonyosan  megunnák,  —  foly- 
tatta Albert,  —  kik  az  önök  körében  pusztán  szó- 
rakozást, gyönyöröket  és  nem  boldogságot  keresnek. 
Kik  elvek  helyett  élvek  után  indulnak.  Kik  min- 
dent követelnek  önöktől  és  önöknek  semmit  sem 
adnak.  Kiknek  a  feleség  szükséges  házibútor,  mely 
a  fényűzéshez  tartozik,  pompakirakat,  ki  gyémántos 
karperecééivel,  gyűrűivel  és  gyöngysoraival  a  férj 
gazdagságát  hirdeti.  Szóval,  kik  nem  kivánják  önök- 
kel megosztani  szivöket,  bizalmukat  és  gyöngédsé- 
göket,  nehogy  valamikép  eszükbe  juttassák  a  boldo- 
gíttatás  igényeit. 

E  szavak  megint  sok  gondolkodnivalót  adtak  a 


kis  tündérnek.  Ezúttal  Viktorra  gondolt,  ki  minden 
műveltsége,  lovagias  tulajdonai  és  finom  modora 
mellett  is  aligha  más,  mint  szeretetreméltó  csélcsap. 
S  azután  képzeletében,  mint  valami  bűvös  körben, 
szellemek  módjára  egymásután  suhantak  el  a  cala- 
tayudi  kis  grófnő  szilaj  paripája  hátán,  a  tánczos- 
nők,  kik  bódító  mosolylyal  szöknek,  lejtenek  és  fo- 
rognak, a  szép  kékszemű  angol  lady  a  Vezuvon,  a 
florenczi  virágárus  leányka,  ki  könnyezve  nyújtja  át 
az  utolsó  bokrétát  és  az  előkelő  delnő  a  holdfényes 
comoi  tavon.  Oh  hisz  ez  a  Viktor  valóságos  kalan- 
dor, ki  a  nők  körében  csak  szórakozást  keres  és  a 
boldogságra  épen  oly  keveset  gondol,  mint  a  bol- 
dogításra.  Talán  jobb  is  volna,  ha  egy  nap  megunná 
az  angol  nyelvet  és  az  egészet  abba  hagyná ! 

Albert  még  sokáig  beszélt  a  kis  tündérnek  a  fő- 
városról, a  művészvilág  élményeiről  s  más  érdekes 
dolgokról,  csupán  csak  magáról  nem,  s  közbe-közbe 
mosolyogva  nézett  nagybátyjára,  ki  némán  és  mégis 
oly  sokat  mondólag  ült  az  ő  kedves  Marionja  mellett. 

Az  első  látogatás  sokáig  tartott. 

Az  öreg  úr  —  ki  a  gazdasági  udvarból  fáradtan 
jött  haza  —  még  az  estebédre  is  megmarasztotta 
kedves  vendégeit,  s  csaknem  bámulattal  hallgatta, 
hogy  ez  a  fiatal  ember  nem  csak  a  költészethez  ért, 
hanem  a  politikáról,  mezőgazdaságról  és  a  társas- 
életi  viszonyokról  is  a  legokosabban  beszél. 

Megszerette  és  egész  bizalommal  mondta  neki, 
hogy  —  míg  c  kis  faluból  az  unalom  elől  meg  nem 
szökik  —  látogassa  meg  mentül  gyakrabban.  Ha  tet- 
szik, mindennap. 


Olga  is  remélte,  hogy  készülő  regénye  talán  nem 
foglalja  el  annyira,  hogy  néha-néha  az  ő  társasa- 
iknak is  ne  szánhatna  egy  kis  időt,  akkor  legilább, 
mikor  máskülönben  elunná  magát.  Albert  ígérte, 
hogy  gyakran  el  fog  jőni.  Azután  bátyjával  együtt 
eltávozott. 

A  kis  tündér  pedig  rögtön  szaladt  a  hangjegyek- 
hez, kivette  alóluk  az  elrejtett  torzképet  és  minden 
irgalom  nélkül  diribre-darabra  tépte,  nehogy  valaki 
rátalálhasson. 

—  Marion,  —  mondta  Olga,  midőn  barátnője  a 
vendégek  kikiséréséből  visszatért,  —  ez  nem  olyan 
unalmas  és  kiállhatatlan  csúnya  ember,  mint  a  minő- 
nek én  képzeltem. 

Albertnek  szintén  az  volt  legelső  szava  nagybáty- 
jához : 

—  Ügy  látszik,  hogy  a  kis  tündér  sokkal  jobb, 
mint  a  híre. 


IX. 

fA  kis  tündér  vermet  ás.) 

A  következő  nap  reggelén  mindenki  csodálkozott^ 
a  ki  a  kis  tündért  meglátta. 

Legelőször  is  maga  látta  meg  magát  a  —  tükör- 
ben. Nevetett  és  csodálkozott  az  egészen  lesimított 
haj  fürtökön,  melyek  még  tegnap  szeszélyes  csigák- 
ban borították  fejét  s  most  oly  egyszerűen  simultak 
halántékaihoz,  hogy  képzelni  sem  lehetne  igénytele- 
nebb hajhordozást ;  aztán  kis  kékvirágos,  fehér  földű 
battiszt  ruháján  nevetett,  melynek  világos  színű, 
Jenge  szövete  még  légiesebbé  tette  könnyű,  eleven, 
suhanó  alakját. 

—  Oh  mily  különös  vagyok !  —  mondta  a  tükör 
előtt,  kis  kezeit  összecsapva ;  így,  a  mint  volt,  bár- 
mely műkedvelői  társaságban  eljátszhatta  volna  «a 
falusi  egyszerűségeta. 

Mindamellett  —  mint  látszott  —  nagyon  meg  volt 
elégedve  magával,  s  alig  birt  megválni  a  nagy  tükör- 
től, mely  rendesen  igen  kedves  és  hizclgő  dolgokat 
szokott  suttogni  egy  csinos  fiatal  leányka  fülébe. 

Marion  is  —  midőn  a  mezei  sétából  egy  csomó 
vadvirággal  visszatért  —  egészen  elcsodálkozott. 

—  Kedvesem!  —  mondta,  —  milyen  jól  áll  ön- 
nek ma  minden.  Most  igazi  kedves  leány;  nem  is 
illett  önnek  az  a  fiús  bársony  ujjas  és  az  a  még 
fiúsabb  hajhordozás. 

A  kis  tündér  nem  felelt  e  szavakra,  hanem  ko- 
moly képet  öltve  (rettenetes  komolyat,  hogy  valami- 
kép el  nevessék  magukat),  így  szólt : 

—  Marion,  rettegjen ! 

—  Mit  akar  ön  ? 

—  Ki  akarom  pusztítani  az  ön  dolgozó  asztalá- 
nak fiókját. 

—  Hogyan? 

—  Hát  adjon  nekem  pamutot,  sokat,  nagyon  so- 
kat, kötőtűket,  a  mennyi  szükséges,  s  azután  egy 
kis  kosárt.  Harisnyákat  akarok  készíteni,  mert  végre 
is  elfeledem  a  kötést.  Valóban,  mióta  a  ncvelőházat 
elhagytam,  azaz  mióta  Eszter  tantenál  unalmamban 
annyira  elkeseredtem,  hogy  egy  negyedrész  haris- 
nyát elkészítek:  azóta  eszembe  sem  jutott.  Pedig 
magam  is  átlátom,  hogy  egy  nőnek  mennyire  szük- 
séges :  mentül  ügyesebben  forgatni  a  kötő-  és  varró- 
tűt. 

—  Hála  Istennek  !  Higyje  meg,  hogy  a  tű  sokkal 
jobban  fog  kezébe  illeni,  mint  a  pisztoly   és  szivar. 

—  A  szivarról  lemondtunk,  kedvesem,  a  pisztolyt 
pedig  nyugalomba  teszszük. 

—  De  mi  történt  önnel  ? 

—  Átláttam,  hogy  önnek  igaza  van.  Ezután  min- 
dig komoly  leszek. 

Marion  csodálkozva  nézett  utána,  midőn  a  szobá- 
ból —  minden  ugrándozás  nélkül  —  kiment. 

Az  öreg  úr  a  csarnokban  találkozott  vele  s  azon- 
nal feltűnt  neki  az  ő  kedves  kis  húgának  egyszerű- 
sége ;  csodálkozott  Vájta  s  aztán  össze-vissza  csókolva 
a  szép  piruló  gyermek-arczot,  mely  oly  gyöngéd 
volt,  mint  a  liliom  friss  sziromja,  enyelegve  mondta: 

—  Oh  kedves  kicsikém,  milyen  kedves  vagy  ma ! 
Milyen  szépen  lesimítottad  a  hajfürteidet ! —  Az 
én  szegény  jó  feleségem  is  épen  így  hordta  fiatal 
leánykorában.  Többé  azt  sem  mondhatom  már  ne- 
ked, hogy  « kedves  kis  boglyasom)).  S  milyen  jól 
áll  rajtad  ez  a  világos,  egyszerű  mosó-ruha !  Száz- 
szor kedvesebb  vagy  benne,  mint  a  bársony  spen- 
czerben. 

—  Az  csak  kis  fiúknak  való,  kedves  bácsikám. 
Ezután  nem  hordom. 

—  Milyen  szeszélyes  gyermek!  —  gondolta  az 
öreg  úr,  —  egyet  álmodik  és  aztán  egyszerre  meg- 
változik ízlése,  gondolkodása  és  viselete. 

—  Bocsánat,  bácsikám,  —  mondta  Olga  komo- 
lyan, —  sietek  a  konyhába. 

—  A  konyhába  ?  Ugyan  mit  akarsz  ott  ? 

—  Kissé  körül  nézek,  s  aztán  valami  keveset  főzni 
is  tanulok. 

Azzal  elszaladt,  s  az  öreg  úr  örömmel  és  bánattal 
nézett  utána.  Egy  gondolat  gyötörte  megint,  mely 
a  legvidámabb  pillanatokban  is  sokszor  megjelent 
előtte,  mint  felleg  árnyéka,  mely  virágos  rétre  vető- 
dik. Eszébe  jutott,  hogy  ha  neje  és  fia  is  élnének, 
milyen  boldogok  volnának  most  mind  a  négyen.  Béla 

okvetlenül  beleszeretne  a  kis  tündérbe  s  ő  atyai 
szeretettel  adná  reájuk  áldását.  Az  ifjak  összekelné- 
nek s  nem  távoznának  el  a  kastélyból ;  az  öregek 
pedig  újra  átélnék  az  elmúlt  legboldogabb  éveket 
gyermekeik  boldogságában.  Mindez  egy  perez  alatt 
villant  föl  szivében ;  elérzékenyült ;  még  egy  pillan- 
tást vetett  a  távozó  Olga  után  s  befordult  a  füstös 
falú  pipázó-szobába,  midőn  a  leányka  épen  a  konyha 
küszöbét  lépte  át. 

A  konyhában  a  szakácsné  csodálkozott  el  —  meg 
a  háttérben  álmélkodó  szolgáló  —  midőn  a  kis  tün- 
dér legelőször  is  az  éléstár  kulcsait  kérte  el.  Azt 
állította,  hogy  ezután  a  kulcsok  nála  fognak  állni, 
s  minden  szükséges  élelmi  szert  maga  fog  kiszol- 
gáltatni, sőt  főzni  is  tanul,  mert  egy  leánynak  igen 
szükséges  tudni,  hogy  mihez  mi  és  mennyi  kell  ? 
A  szakácsné  pedig  hívja  ki  mindig,  valahányszor  csak 
szüksége  lesz  rá,  s  ne  gondoljon  vele,  ha  zongo- 
ráz, ha  olvas,  ha  rajzol,  vagy  ha  épen  vendége  van  is. 

A  szakácsné  bámult  s  vele  együtt  János  huszár  is, 
ki  egy  idő  óta  mindig  a  konyhában  lábatlankodott, 
s  ki  most  —  hogy  ittlétének  némi  okát  adja  — 
üres  pipájába  egy  égő  parázst  dugott. 

A  kis  tündér  egyszerre  igen  sokat  vesztett  mind 
a  szakácsné,  mind  János  huszár  előtt.  Többé  nem 
tudtak  oly  magas  véleménynyel  lenni  felőle.  Ki  látta 
valaha :  ily  gyöngéd  kis  kezekben  hordozni  a  nagy, 
rozsdás  kulcsokat,  lisztes,  zsíros  fazekak  közt  szeny- 
nyezni  be  a  legszebb  ruhákat,  s  legszebb  ruháktól 
a  legfényesebb  bútorokat ;  égető  tűznél  cserepesítni 
meg  a  legparányibb  kéz  s  a  legkedvesebb  arcz  gyön- 


ao6 


géd  bőrét,  s  a  kiállhatatlan   konyhaszagban  fejfájást 
és  más  betegségeket  szerezni ! 

A  szakácsné  aggodalmai  azonban  nem  tartottak 
sokáig.  Mindjárt  az  első  alkalommal  meggyőződött 
róla,  hogy  a  kis  tündérnek  fogalma  sincs  a  konyha- 
művészet titkairól,  elhisz  mindent,  nem  kételkedik 
semmiben,  kérdezni  is  keveset  kérdez,  s  jelenlé- 
tében is  bátran  vihet  mindenből  annyit,  hogy  a 
jóétvágyú  János  huszár  ezentúl  sem  fog  szükséget 
látni. 

A  kis  tündér,  a  mint  az  élés-kamrában  elvégezte 
az  első  kiadást,  a  kulcsokat  köténye  mellé  tűzte  és 
a  kertbe  sietett.  Ezúttal  röpkedhettek  tőle  a  színes 
pillangók,  kedvükért  nem  tapodta  le  a  legritkább 
virágokat  és  leghasznosabb  vetemény  eket,  mint  ezt 
azelőtt  oly  sokszor  tette;  nem  lövöldözte  a  legépebb 
gyümölcsfák  derekát,  s  nem  szakgatta  le  —  hogy 
pár  perez  múlva  eldobja  —  a  legdrágább  plántá- 
kat, hanem  a  kertészhez  ment,  hogy  a  többiek  után 
ez  is  csodálkozzék  egy  keveset. 

A  kertész  valóban  nagyon  elcsodálkozott,  midőn 
meghallotta  a  kisasszony  terveit.  Még  mi  nem  jut 
eszébe  ?  Egy  szép  táblát  kell  neki  kimérni,  melynek 
csak  szegélyzete  lesz  százszorszépekkel  beültetve,  s 
a  többi  rész  —  külön  osztályozva  —  hónapos  ret- 
ket, paradicsom-almát,  mákot  és  hüvelyes  veteményt 
terem.  Kapát,  ásót  és  öntözőt  kell  neki  adni,  mert  ő 
maga  fog  kapálni  és  öntözni ;  munkálkodni  akar, 
mert  az  egészségnek  mi  sem  használ  jobban,  mint  a 
munka. 

A  kis  tündér  hozzá  is  fogott  rögtön  a  munkához 

«  egy  kis  kapával  boszantani  kczdé  a  földet,  nem 
Iccvés  aggodalmára  a  kertésznek,  ki  néma  fejcsóvá- 
lással fejezte  ki  kedvetlenségét  mindig,  valahányszor 
csak  a  kis  tündér  egy-egy  szép  káposztafejet  vagy 
bokrosodó  salátát  megvagdalt. 

Az  öreg  úr  kitekintett  az  ablakon  —  nézve,  hogy 
a  felhők  nem  hoznak-e  egy  kis  esőt  —  midőn  hir- 
telen meglátta  kis  húgát,  a  mint  nagy  buzgalommal 
és  még  nagyobb  ügyetlenséggel  forgatta  a  kapát. 

Kinyitotta  az  ablakot  és  lekiáltott: 

—  Mit  csinál  az  én  kedves  kis  húgom? 

—  Dolgozom,  bácsi. 

—  Nagyon  szép.  In  laboré  nobilitas,  azt  mondja 
a  diák.  Csakhogy  valamikép  meg  ne  sértsd  a  lá- 
Isadat. 

A  kis  tündér  e  pillanatban  le  is  tette  a  kapát,  s 
egészen  kipirult  arczczal  mondta  a  kertésznek: 

—  Most  félbehagyom,  de  holnap  ismét  folytatni 
fogom.  Akkor  bizonyosan  többre  megyek,  mert 
hiába,  minden  dolognak  legnehezebb  az  eleje. 

A  kertész  megint  megcsóválta  a  fejét,  ezáltal 
most  nem  annyira  kedvetlenségét,  mint  csodálkozá- 
sát fejezte  ki.  Mi  jutott  a  kis  tündér  eszébe?  kér- 
<iczte  magától ;  mi  szüksége  van  kapálni  és  vetemé- 
nyeket  öntözni  olyan  kisasszonynak,  kire  ily  nagy 
rendezett  gazdaság  néz,  minő  a  nagyságos  úré? 
Hanem  hiába,  ezek  az  uri  személyek  sokszor  ke- 
resve keresik  azt  a  nyomorúságot,  melytől  a  sze- 
gény ember  két  kézzel  szabadulna. 

Marion  nem  állhatta  meg,  hogy  nagyot  ne  neves- 
sen, midőn  a  kis  tündér  dél  felé  szobájukba  lépett. 

egész  kipirult  arczczal  s  fehér  köténye  mellett  nagy 
kulcs-csomaggal. 

—  Tán  megkergették,  kedvesem?  Olyan  piros, 
mint  a  pipacs.  Hol  járt  ön  ? 

—  Egy  kicsit  kapáltam  a  kertben  —  felelte  egész 
komolyan  —  veteménytáblám  van  s  azt  magam  mi- 
vel em. 

—  Csodálatos !  Maholnap  kertészleány  lesz  be- 
lőle !  Hát  azok  a  kulcsok  ? 

—  Az  éléstár  és  a  fűszeres  szekrények  kulcsai. 
Ma  már  én  adtam  ki  a  szakácsnénak  s  ezután  min- 
dig én  fogok. 

—  Lehetetlen !  Ön  tréfál. 

—  Komolyan  beszélek,  kedvesem.  Ezután  csön- 
des, egyszerű  házi  leány  lesz  belőlem.  Igaz,  Marion, 
előkereste  ön  a  kötőszereket? 

—  Oh,  kell  is  az  önnek  ?  Azt  hiszem :  ön  a  nyár 
végén  első  áprilist  akar  velem  járatni. 

—  Nem,  Maiion,  valóban  kötni  akarok.  Minden 
két  napban  elkészítek  egy  harisnyát ;  összegyűjtöm 
kézműveimet,  s  örülni  fogok  fölöttük,  midőn  már 
nagyon  sok  lesz. 

—  Kiváncsi  vagyok,  hogy  mi  történhetett  önnel  ? 

—  Nagyon  egyszerű  dolog:  egy  költő  eszmény- 
képe akarok  lenni. 

—  Nem  értem. 

—  Oh  hiszen  ön,  bár  nagyon  okos  leány,  oly 
nehezen  ért  meg  engemet.  Tehát  megmagyarázom. 
Tetszeni  akarok  valakinek. 

—  Kinek? 

—  Az  ön  leendő  kedves  rokonának,   a  ki   rólam 


"Dolgozom,  bácsi. 

pár  héttel  ezelőtt  olyan  sértő  és  kicsinylő  sorokat 
írt,  s  a  ki  tegnap  —  midőn  önök  az  ablakban  oly 
édesdeden  suttogtak  —  őszintén  lefestette,  hogy 
niilyen  az  ő  eszményképe.  Én  ez  eszményképhez 
tökéletesen  hasonló  akarok  lenni. 

—  Az  Istenért,  hátha  szerelmessé  teszi  ? 

—  Akkor  legalább  meg  lesz  büntetve  igaztalan- 
ságaért. 

—  És  ön? 

—  Ki  fogom  nevetni. 

—  Az  Istenért,  Olga,  ön  komoly  dolgokkal  megint 
tréfát  űz.  Tudja  meg,  kedvesem,  hogy  a  tűzzel  és 
szerelemmel  nem  szabad  könnyelműen  játszani.  De 
ön  semmit  sem  gondol  meg.  Most  is  olyan  bohó- 
zatot rögtönöz,  melynek  vége  nagyon  szomorú  lehet. 

—  Ugyan  micsoda? 

—  Nem  képzeli  ön,  hogy  ezek  a  költők  mily  mé- 
lyen éreznek  és  a  csalódások  miatt  mennyire  tud- 
nak szenvedni.  Szívük  lángjához  a  képzelem  tüze 
vegyül,  ók  az  érzelmek  világában  szédítő  magasság- 
ban járnak,  honnan  a  lebukás  bizonyos  halál.  Nekik 
minden  seb  kétszeresen  fáj,  minden  csalódás  egész 
pokol,  mert  ők  mindazt  valóban  érzik,  a  mit  érezni 
képzelnek.  Azért  mondjon  le  ön  az  egész  bohózat- 
ról, melyhez  ilyen  egyszerű  jelmezt  és  ilyen  komoly 
arczot  választott,  s  higyje  meg  ön,  hogy  e  komoly- 
sága a  legnagyobb  könnyelműség.  Én  —  a  ki  isme- 
rem az  ön  játszi  elméjét,  gyermeteg  szívét  és  tréfál- 
kodó  kedélyét  —  gondatlanságnak  nevezem,  de  mások 
kaozérságnak  fogják  tartani. 

—  Önnek  természete.  Marion,  hogy  mindig  aggó- 

dik.  Féltett,  midőn  gyermekes  vaJék,  s  mostan  is 
félt,  midőn  végre  komoly  lettem.  Ön  a  helyett, 
hogy  a  menyasszonyi  fátyol  alól  rózsaszínűnek  látná 
a  világot,  rémeket  lát  mindenütt. 

—  Azt  látok,  Olga,  mert  önnél  e  komolyság 
csak  játékszer,  csak  tettetés,  csak  a  gyermekes  boszú 
álarcza. 

—  Ne  essék  túlságokba,  kedvesem,  s  hagyjuk 
félbe  az  egészet.  Csak  arra  kérem  önt,  hogy  kedves 
rokonának  az  egészről  semmit  se  szóljon. 

—  Azt  nem  kívánhatja  ön. 

—  Úgy  ön  sem  kivánhatja,  hogy  egy  napon  bizal- 
mas perczben  el  ne  beszéljem  a  fényes  velenczei 
estéket  és  el  ne  mondjam  a  dal  történetét,  mely  így 
kezdődik:  « Fényben  áll  a  piazetta  ...» 

Marion  kisasszony  néma  lett,  mint  a  fal.  Le  volt 
fegyverezve,  s  a  kis  tündér  nevetve  mondta:  «titkot 
titokért)). 

Azután  újra  kérte  a  kötőtűket,  a  czérnát  és  kis 
kosarat,  s  egész  mulatság  volt  arczára  nézni,  midőn 
az  unalmas  munkát  megkezdte.  E  pillanatban  maga 
is  óhajtotta,  hogyha  valamiképen  Viktor  megláthatná, 
a  vidám  fiú  milyen  jóizűeket  nevetne  rajta. 

Munka  közben  a  kis  tündér  egész  türelmetlenség- 
gel várta  a  délutáni  hat  órát,  mint  egy  színésznő  az 
előadás  kezdetét,  mert  hiszen  majd  minden  az  első 
föllépéstől,  az  első  benyomástól  függ* 

Számított  rá,  hogy  a  komoly  költőt  egyszerre 
igen  meg  fogja  lepni,  s  egész  izgatottságba  jött, 
midőn  a  csarnokban  a  nagy  fali  óra  ünnepélyesen 
elütötte  a  hatot,   s  nemsokára  a  kőkoczkákon  köze- 


Icdő  lépések  hallatszottak,  melyek  csak  akkor  szűn- 
tek meg,  midőn  az  ajtón  halk  kopogtatás  történt. 
Mindketten  élénken  kiáltottak  föl:  «szabad!» 
Marion  arczát  mosoly  futotta   cl,  az  öröm  c  ked- 
ves szülötte,  míg  a  kis  tündér  haragosan  húzta  össze 
finom  hajlású  fekete  szemöld eit. 
A  tiszteletes  úr  egyedül  lépett  be. 

—  Hát  öcscse  hozzá  fogott-e  már  a  regényírás- 
hoz ?  —  kérdezte  a  kis  tündér,  meglehetős  száraz 
hangon  és  egész  közönyös  arc^czal. 

—  Egész  áldott  nap  azzal  foglalkozott.  Alig  be- 
szélhettünk együtt,  s  a  reggelinél  és  ebéd  alatt  is 
szüntelenül  arról  gondolkodott.  Ezek  a  költők  iga- 
zán csak  önmagukban  élnek,  s  teljességgel  nincs 
szükségük  a  földiekre,  midőn  az  égi  múzsákkal  tár- 
salkodnak. Jól  mondják  róluk,  hogy  hasonlatosak  a 
selyembogárhoz,  mely  másoknak  selymet,  magának 
koporsót  sző. 

—  Miért  nem  hívta  cl  kissé  közénk  szórakozni  ?  — 
kérdezte  Marion. 

—  Ne  kivánja,  kedvesem  —  szólt  belé  Olga, 
tettetve,  mintha  az  egészszel  mit  sem  törődnék  —  a 
költők  az  égben  röpkédnek,  s  mi  —  a  föld  prózai 
teremtései  —  igen  unalmasak  vagyunk  nekik. 

—  Ellenkezőleg  —  sietett  a  tiszteletes  úr  a  kis 
tündér  balvéleményét  megczáfolni  —  az  én  öcsém 
oly  melegen  nyilatkozott  Olga  kisasszonyról,  hogy 
bizonyosan  örömmel  sietne  társaságába,  ha  .  .  . 

—  Ha  társaságom  neki  örömet  okozhatna.  De 
mindegy.  Legyen  ott,  a  hol  legjobban  találja  magát. 

A  kis  tündér  a  lehető  legnagyobb  egykedvűséggel 

'4* 


mondta  c  szavakat,  noha  bcnsejébcn  egész  izgatott- 
ság uralkodott.  Haragudott  érte,  hogy  semmi  sem 
úgy  történt,  a  mint  ő  akarta.  A  lenge  battiszt  ruhát 
hiába  öltötte  föl,  bodros  haj  fürtéit  hiába  simította 
le,  a  mi  pedig  legalább  is  egy  reggeli  órájába  került, 
s  a  kulcsok  is  minden  azé)  nélkül  függöttek  egész 
álló  nap  az  oldalán,  pedig  elég  nehezek. 

—  Nem  vesz  ön  észre  valami  változást?  —  kér- 
dezte Marion  a  tiszteletes  úrtól,  a  ki  csinosan  össze- 
kötött bokrétát  tartott  a  kezében  s  igen  nagy  zavar- 
ban volt,  hogy  mint  adja  át  azt  az  egyiknek  úgy, 
hogy  a  másikat  meg  ne  sértse.  Mintha  bizony  a  kis 
tündér  e  pillanatban  nagyon  sokat  törődött  volna  az 
ő  virágaival ! 

—  Semmi  változást  nem  látok  —  szólt  a  tiszte- 
letes úr,  jegyesét  tetőtől-talpig  végig  nézve  - —  ki- 
véve, hogy  Marion  kisasszony  olyan  ruhát  visel, 
melyet  csak  igen  ritkán  vesz  elő.  Jól  emlékezem, 
hogy  akkor  láttam  először,  midőn  szerencsés  vol- 
tam megtudni,  hogy  egyik  őse  a  hugenották  közt 
esett  el,  a  St.  Germain  l'Auxerrois  kolostor  mellett. 
Legyen  áldott  emlékezete ! 

—  Ah,  tiszteletes  úr!  —  kiáltott  fel  a  kis  tün- 
dér —  ön  az  egész  szobában  nem  is  lát  senki  mást,  csak 
Marion  kisasszonyt.  Nem  hiába  festik  Ámort  vakon. 

A  szerény  férfiú  egészen  zavarba  jött. 

—  Vagy  igen  —  szólt  Olga  felé  tekintve  —  most 
veszem  észre,  hogy  nagysád  hűtelen  lett  az  ideális 
frizurához,  s  a  bársony  derekat  egyszerű  karton 
ruhával  cserélte  föl. 

—  Szót  fogadtam  Marionnak.  Tiszteletes  úr  igen 

jól  tudja,  hogy  6  milyen  derék,  okos  leány,  méltó 
iarra,  hogy  szavát  megfogadjuk.  Ó  mindig  mondta, 
hogy  viseletem  gyermekes  és  különcz,  s  többé  nem 
akarok  okot  adni  a  kifogásokra.  Tetszem-e  így  önnek? 
Oh  nagyon. 

—  Titkolja  el  kérem,  mert  Marion  féltékeny  talál 
lenni. 

Ez  utolsó  szavaknál  a  kis  tündér  szépen  fölkelt  a 
pamlagról,  s  ott  hagyta  kötését  a  pihenésnek  s  a 
szerelmes  párt  a  magány  boldogságának. 

A  csarnokban  csöngetett. 

Nyergeljék  föl  a  Favorite-ot  s  a  kis  jockey  is  áll- 
jon készen,  mert  kilovagol  ;  élvezni  akarja  a  lanyha 
esti  levegőt  s  a  virágok  illatát,  melyet  az  alkony 
harmata  kétszerte  erősebbé  tesz. 

Majd  bement  öltöző-szobájába,  s  első  dolga  is 
az  volt,  hogy  a  nehéz  kulcsokat  úgy  az  asztalra 
vágta,  hogy  azok  csörömpölve  hullottak  szerte-szét, 
s  mind  a  tíz  ujjával  neki  rontott  fejének,  hogy  a 
gondosan  lesimított  hajfürtöket  újra  felbodrozza. 
Három-négy  perez  alatt  a  battiszt  ruha  is  a  tám- 
láhyra  volt  dobva,  s  mikor  a  szolga  jelenteni  jött  a 
paripa  elővezetését,  már  akkor  a  kis  bodros  fejet 
lengő  tollas  amazon-kalap  s  az  idomos  termetet  kék 
lovagló  ujjas  és  uszályos  szoknya  födte. 

—  Egyben  mégis  igazam  volt  —  gondolta,  midőn 
a  nyeregben  eligazította  magát  —  hogy  ezek  a  köl- 
tők unalmas  emberek  és  a  mi  vendégünk  sem  igen 
képez  kivételt.  Ha  unalmas  nem  volna,  miért  kerülné 
társaságunkat  ? 

A  kis  tündér  csakhamar  Viktorra  gondolt.  Oh  az 


egészen  mis  férfi :  kereste  társaságát  és  minden 
kedvtelésében  résztvett.  Bárcsak  mielébb  megtanulna 
már  angolul,  mert  a  mióta  távol  van,  sokat,  nagyon 
sokat  kell  unatkoznia. 

A  kis  tündér  a  lelkészlak  előtt  lovagolt  cl.  Meg 
akarta  a  költőt  boszantani,  tanúsítva,  hogy  ime  ismét 
kilépett  abból  az  égből,  mely  a  nőknek  adatott,  nem 
ugyan  a  föld  porába,  hanem  egy  szép,  büszke  pa- 
ripa hátára.  Bánja  is   ő,   akármit  fog  gondolni  róla! 

Másnap  azonban  újra  a  lenge  szövetű  baitiszt 
ruha  és  az  egyszerűen  lesimított  haj  szerepeltek,  s 
bár  a  veteményes  táblának  megint  csak  három-négy 
perez  jutott,  de  a  megkezdett  harisnya  legalább  is 
három  ujjnyival  gyarapodott. 

Marion  megütközve  vette  észre,  hogy  a  kis  tün- 
dér nem  épen  pillanatnyi  szeszélyből  foglalkozik  a 
házi  bajokkal,  hanem  csakugyan  valami  föltett  vesze- 
delmes szándoka  van,  s  —  mJvel  mindig  kellett  vala- 
kit féltenie  —  félteni  kezdte  Albertet.  A  kis  gonosz 
bizonyosan  meg  akarja  magát  bőszülni. 

E  hitében  megerősítette  mindaz,  a  mi  este  történt. 

A  költőt  csakugyan  meglepte,  midőn  este  felé 
Olgát  egészen  más,  egyszerűbb  és  kedvesebb  alak- 
ban látta  maga  előtt,  mint  az  első  látogatáskor,  és 
tegnap,  a  mint  ablaka  előtt  elnyargalt.  Most  való- 
ságos házi  tündérnek  tetszett  előtte,  ki  a  szobáknak 
vidámságot  ád,  a  házvitel  bajait  gondosan  intézi 
s  a  mulatságok  mellett  a  szükségesekről  sem  feled- 
kezik meg. 

—  Lássa  ön  —  mondta  nevetve  —  ön  tegnap- 
előtt oly  szépen  beszélt  egy  nő  házias  tulajdonairól. 

hogy  azóta  szörnyű  nagy  kedvem  jött  főzni,  varrni, 
kötni  és  kertészkedni. 

—  Nagyon  örülök  rajta  —  jegyezte  meg  Albert  — 
én  az  irodalomban  is  arra  törekszem,  hogy  a  nőket 
mindazoktól  a  gondolatoktól  megóvjam,  melyek  őket 
túl  ragadnák  a  korlátokon,  s  megmagyarázzam  nekik, 
hogy  egy  nő  nagysága  a  házi  erények  egyszerűségé- 
ben áll.  Erre  gondolok  mindig,  ha  nők  számára  írok, 
s  ha  e  gondolatokat  valakivel  a  társaséletben  is  meg  - 
kedveltethetem,  akkor  örömöm  valóban  kétszeres. 

—  Íme  tehát  örüljön  —  mondta  a  kis  tündér,  föl- 
kelve és  komolyan  meghajolva  —  mert  én  az  ön 
elveinek  egészen  meghódoltam. 

A  kis  tündér  ez  este  egész  szeretetreméltóságát 
igyekezett  kifejteni.  Kedélyes,  vidám,  eszes  volt; 
elméje  szikrázott,  mint  a  röppentyű,  s  szíve  melegí- 
tett, mint  a  nap.  És  a  szegény  jó  Marion  aggodal- 
mas arczczal  figyelt,  hogy  a  röppentyű  szikrái  nem 
okoznak-e  valami  veszélyes  gyuladást? 

—  Szereti  ön  a  zenét?  —  kérdezte  a  kis  tündér. 

—  Egyik  örömem. 

—  Tehát  zongorázni  fogok  önnek. 

És  zongorázott  szépen,  kecsesen,  játszilag,  s  midőn  a 
magyar  dalokra  került  a  sor,  annyi  szív,  annyi  kifejezés 
volt  a  játékában,  hogy  a  költőt  egészen  fölmelegítette. 

Meglehet,  kicsinált  dolog  volt,  de  épen  a  leg- 
szebb dal  közben  a  szakácsné  lépett  be,  jelenteni, 
hogy  fűszerekre  volna  szüksége.  A  kis  tündér  rög- 
tön felugrott,  s  vidáman  szökelve  és  a  kulcsokat 
zörgetve  távozott  el,  Ígérve,  hogy  niielébb  visszatér 
és  a  dalokat  folytatni  fogja. 

Albert  ekkor  Marionhoz  ment. 

—  Istenem  —  mondta  neki  —  a  hír  milyen  igaz- 
talan volt  e  kedves  teremtés  iránt. 

—  Valóban,  játszi  kedélyességét  magyarázzák  félre. 

—  S  én  mitsem  bánok  jobban,  mint  hogy  e  hír 
után  indulva  oly  balgatagul  írtam  róla.  Igen  kár  volt 
e  levelet  megmutatni. 

—  Ellenkezőleg,  igen  hasznos  volt  rá  nézve.  Azóta 
sok  különczséggel  felhagyott,  azóta  sokkal  szeretetre- 
méltóbb. 

—  Valóban  nem  lehet  nem  szeretni. 

—  Mint  játszi  gyermeket,  de  —  legalább  ma 
még  —  fiatal  emberre  nézve  nem  képzelek  nagyobb 
szerencsétlenséget,  mintha  bele  szeretne. 

—  Miért? 

—  Mert  most  ő  még  a  szerelemből  is  játékot  csi- 
nál, s  a  legkomolyabb  érzéseket  is  csak  nevetni  és 
gúnyolni  tudja. 

Marion  ezzel  akarta  a  költőt  figyelmeztetni,  hogy 
örvény  szélén  áll. 

Így  folyt  ez  a  vidám  történet,  mely  egyszerű, 
mint  maga  az  egész  falusi  élet,  mint  a  mezei  patak 
útja,  midőn  tiszta  kavicsok  fölött  csereg  s  partjain 
néhány  szál  vadvirág  terem ;  nincs  tele  ármánynyal, 
zajos  szenvedélylyel,  idegfeszítő  fordulatokkal ;  em- 
berei nem  küzdenek  egymás  ellen,  sőt  mindnyájan  a 
szeretet  örömeit  élvezik;  s  szívük  (emberi,  meg- 
bocsátható gyöngeségeik  mellett  is)  elég  tiszta,  za- 
vartalan, csöndes,  mint  kertjükben  a  levegő,  midőn 
a  fákon  alig  mozdul  meg  a  levél. 


(A  kis  tOnd4r  tesz  még  egy  két  «zót  a  szerelem  ellen,  de  azt  már  maga 
sem  hiszi.) 


Albert  gyakran  rajta  kapta  magát  olyan  gondola- 
tokon, melyeket  erőnek  erejével  száműzni  akart. 
De  ez  önfeledtség  tanúsította,  hogy  e  gondolatok 
sokkal  erősebb  gyökeret  vertek  agyában  vagy  szí- 
vében, semhogy  azokat  könnyen  kitéphetné.  S  miért 
akarta  azokat  száműzni  vagy  kitépni  ?  Bizonyosan 
félt  tőlük  és  semmiképen  sem  akart  hatalmuk  alá 
kerülni. 

De  minden  szerelem  és  rokonszenv  fölött  a  vég- 
zet uralkodik.  Oly  gyöngék  vagyunk,  hogy  magunk- 
nak sem  birunk  parancsolni,  legkevésbbé  a  szívnek, 
melynek  lángja  önkénytelen  támad,  a  nélkül,  hogy  a 
hideg  ész  kiolthatná. 

Bármint  iparkodott  is  Albert  (pedig  eléggé  ipar- 
kodott), nem  tudott  a  kis  tündér  iránt  közönyös 
lenni,  s  őt  igen  kedves  és  szeretetreméltó  gyermek- 
nek találta.  Midőn  regényének  alakjaival  foglalko- 
zott,  mindig  megjelent   közöttük   ez   a   csábos   kis 

fehér  arcz,  kerek  fekete  szemeivel,  játszi  kedélyé- 
vel, kezében  az  ingerkedő  tantalus-ágat  tartva,  s 
meggyőzve  a  költőt,  hogy  a  képzelet  soha  sem  te- 
remthet olyan  kedves,  szeretetreméltó  lényeket,  mint 
maga  az  élet.  Valóban  a  kis  tündér  mind  a  három 
gráczia  kecsét,  báját  és  könnyüdségét  birni  látszott, 
azok  égi  nőiessége  nélkül.  Csodálatos  vegyüléke 
lehetett  egy  mosolygó  angyalnak  és  egy  ingerkedő 
daemonnak,  kik  benne  szép  gyermekies  alakot  öltöt- 
tek föl,  hogy  igézzék,  ámítsák,  vonzzák  és  megcsal- 
ják mindazokat,  a  kik  közelébe  jutottak.  Lehetetlen 
volt  neki  nem  hinni,  midőn  beszélt,  és  lehetetlen 
volt  hinni,  ama  bohóságokra  gondolva,  melyeket  el- 
követett. 0  mindenkit  szeretett  és  mégis  senki  sem 
gondolta  felőle,  hogy  valaha  igazán  szerelmes  le- 
hessen. 

Legalább  Albert  így  gondolkodott  a  kis  tündér 
felől. 

Sokszor  hallotta  a  lelkésztől  és  Mariontól,  kik 
legjobban  ismerték,  hogy  Olga  eddig  még  leginkább 
szerette  Terekesi  Viktort,  a  deli,  könnyelmű,  művelt 
vjlágfit,  ki  egyenesen  az  ő  számára  látszott  teremtve, 
kivel  oly  bizalmasan  űzte  játszi  csinyjeit  s  kit  min- 
den ismerőse  felett  annyira  kitüntetett,  hogy  az 
egész  világ  szerelmükről  beszélt.  Viszonyuk  azon- 
ban egyszerre  megszakadt,  s  ezt  a  kis  tündér  —  a 
mint  látszott  —  föl  sem  vette.  Valóban  kevés  szíve 
lehet,  talán  még  kevesebb,  mint  Viktornak,  ki  csak 
heves  föl  lángol  ásókra  volt  képes,  de  mélyebb  érzel- 
mekre nem,  mert  mindig  annyi  nőtől  érdekeltette 
magát,  hogy  egyet  szeretnie  soha  sem  lehetett. 

Mindezeket  Albert  jól  tudta,  Marion  intésérc  is 
élénken  emlékezett:  hogy  egy  ifjúra  nézve  nem 
lehetne  nagyobb  szerencsétlenség,  mintha  a  kis  tün- 
dérbe nagyon  bele  szeretne,  és  mégis  órák  hosszáig 
eltűnődött  a  kedves  teremtés  fölött.  Csakugyan  va- 
lami tündériesnek  kellett  lenni  lényében,  hogy  e 
komoly  férfit  is  elbájolta. 

Albert  azonban  szigorúan  elhatározta,  hogy  ro- 
konszenvét (mert  szerelemnek  nem  lehetett  nevezni) 
gondosan  el  fogja  rejteni,  s  a  kis  tündér  előtt  foly- 
vást nyugodt,  hideg  marad.  Mint  gondolkodó  fő, 
eléggé  ismerte  az  emberi  természeteket,  s  jól  tudta, 
hogy  egy  elkényeztetett  leány  mindig  igen  könnyen 
válik  zsarnokká  azok  fölött,  kik  meghódol ásukat 
őszintén  észrevétetik.  A  kastélyt  is  tehát  csak  igen 
ritkán  látogatta,  minden  harmad-  vagy  negyednap, 
habár  a  kis  tündér  többnyire  szemrehányásokkal 
fogadta,  s  embergyűlölőnek,  «athenaei  Timon»-nak 
nevezte,  a  miért  látogatásaival  ennyire  fukarkodik. 
Albert  ilyenkor  igen  jól  tudta  párosítni  a  legszivé- 
lyesb  udvariasságot  a  legészrevehetőbb  hidegséggel, 
s  el  lehetett  rá  mondani,  hogy  pusztán  eszével  és 
nem  szívével  társalkodott.  Többnyire  a  történetről, 
a  természetről  és  költészetről  beszélgetett,  s  midőn 
néha  a  női  élet  is  szőnyegre  került,  Albert  csupán 
a  magyar  nők  hivatását  fejtegette  s  a  szerelmet  soha 
sem  hozta  szóba.] 

Mindamellett  a  kis  tündér  nagyon  ragaszkodott 
hozzá,  és  irányában  maga  az  előzékenység  volt. 

Rudolf  úrfi,  ki  minden  vasárnap  pontosan  meg- 
jelent —  mint  valami  szenvedélyes  társalgó  a  jour 


fixe-ekcn  még  pedig  hétről-hétre  gondosabban 
öltözködve,  míg  végre  maga  a  megtestesült  csín 
lett :  nem  igen  nagy  örömmel  nézte  azt  a  bizalmat, 
melyet  az  ő  szép  kis  rokona  az  idegen  férfi  iránt 
tanúsított.  De  —  e  tekintetben  rejtelmes  kedélylyel 
birván  —  a  nagyvilágért  sem  szólt  volna  erről  sen- 
kinek; s  általában  sokkal  jobban  bámulta  az  ő  kis 
rokonát,  semhogy  észrevételt  mert  volna  tenni  sze- 
szélye vagy  viselete  ellen.  Egyedül  komolyságával 
árulta  el,  hogy  valami  baja  van. 

Egyik  alkonyatkor  —  az  ősz  első  napjaiban  tör- 
tént, midőn  a  természet  bizonyos  ábrándos  mélasá- 
got ölt  fel,  midőn  a  falevelek,  virágok  hervadni,  a 
madárkák  búcsúzni  készülnek,  midőn  minden,  a  mi 
él,  szomorúan  kezdi  észrevenni,  hogy  a  napsugár  is 
hűtelenül  hidegedni  kezd  —  hárman  ültek  a  régi 
hárs  alatt,  hallgatagon,  csaknem  mozdulatlanul,  mintha 
a  természet  borongása  rájuk  is  elragadt  volna. 

Végre  is  a  kis  tündér  szakította  félbe  e  hallgatag 
elmerülést. 

—  Oly  komolyan  ülünk  itt  —  mondta  —  hogy 
egészen  mulatságosak  lehetünk.  Ön  is,  Albert,  ön 
is,  Rudolf  s  talán  én  magam  is.  Szegény  vén  hársfa, 
midőn  virágaid  illatával  töltötted  be  a  léget,  midőn 
a  tavasz  téged  is  megfiatalított,  milyen  víg  napokat 
láttál !  Vitáztunk,  nevettünk,  lövöldöztünk,  gúnyraj- 
zokat készítettünk  alattad.  Hányszor  mulattunk  itt  a 
jó  Viktorral  I 

Albert  arcza  elborult;  e  szavak  megannyi  tövis- 
ként hatottak  szivébe,  arra  gondolván :  hogy  talán 
mégis  őt  szereti  I 


—  Hányszor  ijesztettük  meg  a  szegény  Marjont ! 
Hányszor  töltöttük  meg  tréfás  zajjal  a  levegőt!  — 
folytatta  Olga,  —  s  most  ime  az  új  társaság  ugyanc 
helyen  sóhajt,  elmélkedik,  titokban  ásít  és  példásan 
hallgat.  Mi  baja,  Rudolf? 

—  Semmi. 

—  Talán  szerelmes? 

Rudolf  úrfi  elpirult,  hebegett,  s  alig  tudta  kimon- 
dani e  pár  szót : 

—  Oh  dehogy  vagyok !  Hiszen  én  nem  ismerek 
senkit. 

—  Jól  is  teszi.  A  szerelem  igen  egyoldalú,  igaz- 
talan érzés ;  minden  kincsét  egyre  pazarolja,  meg- 
lehet olyanra,  a  ki  nem  érdemes  rá ;  a  szeretet  el- 
lenben mindenkire  fényt  és  meleget  vet,  a  ki  csak 
érdemli.  Például,  ha  én  most  szerelmes  volnék  va- 
lakibe, korántsem  tudnám  így  szeretni  önöket.  Így 
pedig  őszintén  szeretem  mindkettejüket,  önt,  Rudolf, 
mint  kedves  rokont,  Albertet  pedig  mint  a  hálás 
tanítvány  szokta  szeretni  mesterét. 

Rudolf  úrfi  képe  e  pillanatban  derültebbé  vált,  s 
halkan  kérdezte  : 

—  Ön  tanul  valamit  s  Yárkonyi  úr  tanítja? 

—  Tanulok  bizony  és  jobb  mestert  nem  is  kiván- 
hatok.  E  tudományt  Viktor  «a  szív  élettaná»-nak 
nevezte,  melyet  a  költők  írnak  meg.  Kimeríthetlen 
nagy  tudomány,  melyet  kétszerte  jobban  szeretek 
most,  miután  gyermekes  tudatlanságomban  egykor 
megvetem ;  mindig  akad  ebben  valami  új,  természe- 
tes és  mégis  megfoghatlan,  melyet  mi  együgyűek 
alig   tudunk   megérteni,   —  bár   magunk    is    eléggé 


érezhetjük,  —  ha  csak  ily  hivatottak  meg  nem  ma- 
gyarázzák. Igaz !,  köszönöm  önnek  Arany  költemé- 
nyeit; nagy  részét  átolvastam. 

—  Tetszettek? 

—  Szép  költemények,  de  mintha  kissé  hidegek 
lennének. 

—  Különös,  hogy  a  nők  többnyire  Göthéről  is 
ezt  szokták  mondani.  Nekik  tarka  színek  kellenek 
s  az  alkotás  nagysága  alig  ötlik  szemükbe.  S  mi- 
ben áll  e  hidegség?  Hiszen  a  legszebb  márvány- 
szobrok is  hidegek,  de  azért  a  műértőt  mindig  föl- 
melegítik és  gyakran  elragadják.  Olvassa  ön  át  még 
egyszer;  e  művek  mindig  szebbek,  újabbak,  nagyob- 
bak lesznek  ön  előtt.  Arany  az  örök  idő  költői  közé 
tartozik. 

Albert  folyvást  ily  komoly  tárgyakról  beszélt; 
soha  sem  engedett  kedélyének  semmi  hevesebb  föl- 
lángolást, s  valóban  a  mester  szerepét  játszotta,  még 
pedig  mesteri  önmérséklettel. 

Viselete  egészen  földerítette  Rudolf  úrfit,  ki  csak 
akkor  szomorodott  el  megint,  midőn  a  kis  tündér  bizal- 
masan fűzte  kezét  Albert  karjába  és  élénken  mondta: 

—  Vezessen  ön  ne  csak  a  költészet  virágos  útain, 
hanem  itt  e  kövicses  ösvényen  is. 

Azután  Rudolfhoz  fordult  s  némi  közönynyel  kér- 
dezte : 

—  Hát  az  ön  kedves  Viktorja  mit  csinál  ? 

—  Szidja  az  angol  nyelvet,  de  azért  tanulja,  mintha 
rá  volna  szorulva. 

—  Valószínűleg  bele  fog  unni.  Nemde  7 

—  Én  is  azt  hiszem. 

—  Jól  is  teszi.  Minek  gyötörné  magát  vele? 
A  nyelvtanulás  csak  gyermekeknek  való. 

És  azután  a  kis  tündér  elkezdett  kaczagni,  oly  jó- 
kedvűleg,  mint  egy  gerlicze,  s  Albert  meg  nem  fog- 
hatta, hogy  mit  kaczag?  Azt  kaczagta,  hogy  milyen 
jól  ismerte  ő  Viktort;  mint  tudta  előre,  hogy  az  első 
hónapban  egész  tűzzel  rohanja  meg  a  rideg,  szá- 
raz nyelvtant,  a  másodikban  összeszidja,  a  harma- 
dikban földhöz  csapja,  a  negyedikben  pedig  már 
kineveti.  Bizonyára  semmi  sem  volt  könnyebb,  mint 
olyan  föltételhez  kötni  kezét  és  szivét,  melyről  előre 
tudta,  hogy  e  föladatnak  a  türelmetlen  Viktor  se- 
hogy sem  lesz  embere. 

De  ha  Viktor  egyszer  szóba  jött,  Rudolf  úrfi  nem 
állhatta  meg,  hogy  ne  magasztalja.  A  fölülmulhatlan 
lovag  épen  pisztolylyal  lövöldözött  a  kertben,  mi- 
dőn közelebb  nála  volt  s  tíz  coeur  aas  közül  hatnak 
lőtte  ki  a  közepét.  Ezt  senki  sem  tudná  megtenni, 
csak  Viktor ;  jaj  is  annak,  a  ki  párbajba  keveredik 
vele,  az  menthetetlenül  a  halál  fia ;  pedig  akárki  is 
könnyen  belé  keveredhetik,  minthogy  Viktor  sem- 
mit sem  tűr  el,  a  mit  sértésnek  tart.  0  olyan  ké- 
nyes a  becsületére,  mint  egy  nagyvilági  divatos  delnő 
a  csipkéinek  tisztaságára.  Tavaly  egy  dragonyos  ka- 
pitányt azért  hitt  ki,  mert  ez  a  bálban  lábára  tapo- 
sott a  nélkül,  hogy  bocsánatot  kért  volna.  Meg- 
érdemelte tehát,  hogy  a  bal  karját  máig  sem  tudja 
használni.  Ugyanez  idényben  egy  piperkőczöt  is 
rútul  megvagdalt,  mert  egy  igen  kedves  tánczosnőt  — 
magán  boszúból  —  folytonosan  pisszegett  a  nem- 
zeti szinház  erkélyéről.   Sorsát  tehát   ez   is   megér- 

dcmelte,  mert  kettős  sértést  követett  el,  először 
a  nőiség,  másodszor  a  művészet  ellen.  Ilyen  derék 
férfiú  Viktor.  Nem  lenne  tanácsos,  vele  tréfálni. 

Albert  hideg  mosolylyal  hallgatta  a  fiatal  ember 
sajátos  magasztal ásait,  s  ezt  Rudolf  úrfi  nagy  meg- 
ütközéssel vette  észre. 

—  Igen,  uram,  —  mondta  egész  neki  hevülve,  — 
ha  bátorság,  önfeláldozás^  erély  és  hidegség  valakit 
igazi  férfiúvá  tesznek,  akkor  Viktor  a  legderekabb 
férfi  az  egész  világon.  Ön  hallotta,  a  mit  mondtam 
róla.  Nemde  becsülendő  lovag? 

—  A  ki  becsületére  sokat  tart,  —  felelt  Albert 
nyugodtan,  —  mindenesetre  közbecsülést  érdemel. 
De  e  szép  erénynek  is  megvannak  a  maga  nem  szép 
túlságai.  Sok  embernek  igen  különös  fogalmai  van- 
nak a  becsületről.  Például  ismertem  úgy  nevezett 
lovagias  ifjakat,  kik  elviselhetetlen  becstel enségnek 
tartották  volna  párbaj  nélkül  eltűrni  egy  száraz  han- 
gon ejtett  ellenvéleményt,  egy  merev,  szúró  tekin- 
tetet, vagy  egy  akaratlan  lábtapodást ;  s  ugyanez  if- 
jak nem  tárták  becstel  enségnek :  sok  adósságot  csi- 
nálni és  azt  soha  meg  nem  fizetni,  mások  kedvesét 
csupa  hiúságból  —  vagy  épen  fogadásból  —  elcsá- 
bítani ;  egész  családok  nyugalmát  földúlni ;  sőt  ezek- 
kel fenhangon  is  dicsekedtek,  mint  olyan  kitűnő 
tényekkel,  melyekre  csak  derék  gavallérok  képesek. 
A  mi  engemet  illet,  én  egy  kis  lábtapodásért  soha 
sem  szomjaznám  a  mások  vérét. 

—  Semmi  körülmény  közt  sem  ?  —  kérdezte  he- 
vesen Rudolf  úrfi. 

—  Ha  bocsánatot  kérne,  megbocsátanám ;  ha  nem, 


olyan  műveletlennek  tekinteném,  a  ki  nem  méltó 
hozzám.  Az  ügyetlenséget  megmosolygom,  a  rossz 
akaratot  megvetem. 

A  kis  Olga  kezeivel  tapsolt  s  ezzel  csak  olajat 
öntött  a  tűzre. 

—  Jól  van,  jól  van,  kedves  Rudolf,  tanuljon  ön 
is  valamit! 

—  Uram !  —  folytatta  Rudolf,  —  ön  tehát  rosz- 
szalja  Viktor  tettét  a  dragonyos  kapitánynyal  ? 

—  Nem  szoktam  Ítéletet  hozni  olyan  dologban, 
melynek  körülményeit  tüzetesen  nem  ismerem,  - — 
viszonzá  Albert,  --  s  ezért  egy  szóval  sem  mond- 
tam, hogy  ama  tettet  rosszalom. 

—  Persze,  hogy  nem  mondta,  -  vágott  közibük 
a  kis  Olga,  —  hanem  ön,  kedves  Rudolf,  mindjárt 
nagy  tűzbe  jő,  ha  valaki  Viktort  nem  épen  olyan 
bámulandó  lénynek  tekinti,  mint  ön.  Önnek  különös, 
nagyító  üvege  van  hozzá,  melyen  át  ő  olyan  nagy- 
nak látszik,  mint  egy  óriás.  De  ne  nehezteljen  érte, 
ha  más  a  való  mértéket  alkalmazza.  Viktor  kétség- 
kívül derék  és  szeretetreméltó  ifjú,  de  neki  is  meg- 
vannak a  maga  gyöngéi. 

—  Ugyan  micsoda  gyöngék? — kérdezte  Rudolf  úrfi. 

—  Például,  hogy  a  női  termek  pillangója,  s  néha  — 
midőn  rossz  kedve  van  —  karddal  kezében  vagy 
pisztolylyal  oldalzsebében  jár  a  világon,  s  keresi, 
hogy  kit  egyen  meg,  mint  egy  vérszomjas  oroszlán. 
Különben  ez  még  nem  olyan  nagy  baj.  Hiba  nél- 
kül senki  sem  született,  mert  ha  született  volna,  az 
több  lenne,  mint  ember.  A  félistenek  kora  régen 
elmúlt. 

y»dnai :  A   kis  tündér.  ■  5 

A  vita  —  Olga  e  szavaira  —  lecsöndesült ;  de 
Rudolf  úrfi  azért  folyvást  haragos  szemeket  vetett 
a  «tollhős»-re  (a  mint  magában  nevezte),  ki  Viktor 
egyik  Icglovagiasabb  tettét  kárhoztatni  merészelte. 
Nem  is  állhatta  meg,  hogy  később  meg  ne  kérdezze  : 

—  Ön  bizonyosan  még  soha  sem  vívott  párbajt? 

—  Olyan  kérdés,  melyre  nehéz  a  felelet,  kivált 
ha  e  kérdést  valaki  csupán  kiváncsiságból  teszi.  El- 
múlt párbajokat  emlegetni  mindig  fölösleges  dicsek- 
vés, de  mivel  egészen  őszinte  akarok  lenni  önhöz, 
megmondhatom,  hogy  —  fájdalom  —  én  is  vívtam 
már,  még  pedig  egyik  legjobb  barátommal,  fontos 
becsületkérdésben.  Általában  biztosíthatom  önt,  hogy 
ha  minden  kicsiségből  nem  csinálok  is  nagy  dolgot, 
de  jellememet  soha  sem  fogom  engedi  bántalmazni 
vagy  megtámadni  a  nélkül,  hogy  érte  elégtételt  ne 
vegyek.  Ilyen  kellemetlen  körülmények  közt  —  sze- 
rencsétlenségünkre —  az  elégtételnek  még  jelenleg 
sincs  más  eszköze,  mint  a  párbaj,  e  szükséges  rossz, 
melyet  nem  kerülök,  de  nem  is  keresek  soha. 

Rudolf  úrfi  meg  volt  szégyenülve,  kivált  midőn 
Olga  — -  meggyőzve  Albert  nemes  és  férfias  nyilat- 
kozatától —  fejcsóválva  és  mosolyogva  tette  hozzá : 

—  Bizony,  édes  Rudolf,  nem  is  igen  szép  az, 
ha  valaki  minden  áron  keresi  a  párbajokat. 

.  A  fiatal  ember  nem  szólt  többet,  s  egészen  le 
volt  hangolva,  hogy  még  az  ő  szép  kis  rokona  is  az 
idegen  pártjára  állott.  Akkor  pedig  egészen  meg- 
döbbent, midőn  Albert  a  hárs  alatt  felejtett  könyv- 
ért visszamenve,  egyedül  maradtak,  s  a  kis  tündér 
így  szólt  hozzá: 

—  ön,  kedves  Rudolf,  annyira  el  van  fogulva 
Viktor  iránt,  hogy  —  meg  vagyok  róla  győződve  — 
e  perczben  senkire  sem  haragszik  jobban,  mint  a 
mi  derék  vendégünkre,  habár  neki  semmi  más  vétke 
nincs,  mint  hogy  kissé  más  véleményen  bátorkodik 
lenni,  mint  ön.  Azonban  bármint  haragudjék  is,  ké- 
rem :  ne  szóljon  Viktornak  az  egészről  semmit. 
ó  nagvon  ingerlékeny ;  képzelődnék  és  félremagya- 
rázná az  egész  vitát.  Miért  csinálna  ön  bajt  másoknak  ? 

Rudolf  megígérte,  hogy  az  egész  párbeszédet  el- 
feledi ;  hanem  azt  nem  feledhette  el,  hogy  a  kis 
tündér  e  pillanatban  némi  aggodalmat  árult  el.  Al- 
kalmasint féltette  Viktort,  vagy  tán  a  költőt  ?  Oh  bi- 
zonyosan Viktort,  —  gondolta  magában,  —  mert 
hiszen  melyik  nő  volna  az,  a  ki  e  kettő  közül  ne 
Viktort  választaná  ?  Nagyot  sóhajtott,  e  sóhajba 
rejtve  minden  reménytelenségét  és  lemondását. 

A  kis  tündér  néhány  pillanat  múlva  dicsekedve 
mutogatta  az  ő  szép  veteményes  tábláját,  melyben 
minden  oly  elevenzöld  volt,  mintha  még  a  növényekre 
is  különös  hatással  volna,  hogy  azokat  a  kis  tündér 
maga  öntözi. 

El  is  mondta,  hogy  reggelenkint  mindig  egy  órát 
foglalkozik  vclök. 

—  Eleintén  —  folytatta  —  merő  szeszélyből  és 
csak  különczködésből  kezdtem  dolgozni,  de  később 
megszerettem.  Azt  hiszem,  az  ember  mindig  elégül- 
tebben érzi  magát,  ha  tudja,  hogy  valami  hasznosat 
mívelt,  habár  csekélységet  is.  S  aztán  e  munkának  még 
egy  más  nagy  jutalma  is  van,  a  növekedő  egészség. 

—  Jgaz,  — -  mondta  Albert,  —  a  munka  a  vér  bal- 

zsama.  Ezt  egy  gondolkodó  fő  mondta,  ha  nem  csaló- 
dom: Herder. 

Valóban  a  kis  tündér  játékából  egész  komolyság 
lett.  Megszokta  a  házi  foglalkozásokat  és  őszintén 
örült,  ha  Albert  megdicsérte  érte.  A  többiek  is  mind 
dicsérték,  a  nagybácsi,  Marion  kisasszony  és  a  tisz- 
teletes úr;  és  végre  az  ember  bármit  is  örömest 
tesz,  a  mit  mindenki  csak  helyesel.  Voltak  azonban 
egyes  pillanatok  (akkor  bizonyosan  megint  valami 
gonosz  szellem  röpkedte  körül),  midőn  visszasohaj- 
tott  az  elmúlt  vidámabb  napok  után,  s  eszébe  jutott 
Albert  sértő,  kicsinylő  levele,  s  nyomban  rá  az  ő 
pajzánul  kigondolt  boszútcrve. 

De  bár  e  tervet  a  nők  legerősb  gyöngéje :  a  hiú- 
ság sugalta,  többé  nem  birta  magát  azzal  kecseg- 
tetni, hogy  az  még  sikerülhetne  is.  Utolsó  reményét 
is  elvesztette,  mert  Albert  folytonosan  oly  hideg, 
nyugodt  és  tartózkodó  maradt,  mint  az  első  napok- 
ban, s  Olgát  csak  ritkán  látogatta.  Mindig  vendég 
volt,  s  nem  akart  jó  barát  lenni.  Hiába  igyeke- 
zett a  furfangos  leány  az  ő  eszményképéhez  hason- 
lítani ;  úgy  látszott,  ezt  Albert  észre  sem  vette,  vagy 
ha  észrevette  is,  igen  természetesnek  találta. 

E  közöny  egyre  jobban  ingerelte  a  kis  tündért, 
annyival  inkább,  mert  mennél  többször  beszélt  a 
költővel  s  mennél  több  művét  olvasta :  annál  jobban 
kellett  becsülnie.  Tulajdonképen  ez  volt  az  első  fia- 
tal férfi,  a  kit  nagyra  becsült ;  Viktorral  csak  jól  mu- 
latta magát. 

Egy  szép  őszi  este  a  kis  tündér  az  erdő  szélén 
lovagolt  s   nézte  a  nap  leáldozását,  mely    arany-  és 

bíbor-szinre  festette  a  hegyeket.  El  volt  fáradva  és 
szemének  jól  esett  e  látvány.  Egyszerre  ég  és  föld 
között  egy  érdekes  alak  jelent  n\eg  előtte  (a  kis 
tündér  képzelegni  kezdett),  ragyogó,  átható  szemek- 
kel, de  igen  hideg,  nyugodt  arczczal. 

—  Bizonyosan  mást  szeret,  —  gondolta  elszomo- 
rodva, —  s  azért  ilyen  hideg. 

E  gondolatokba  volt  merülve,  nézvén  az  ég  vál- 
tozatos szineit,  midőn  a  megzörrenő  bokrok  mögül 
valaki  nyájasan  köszönté. 

Albert  volt,  kezében  könyvvel. 

—  Hogy  megijesztett!  —  mondta  Olga,  egészen 
elpirulva.  —  Ezért  meg  fogom  önt  büntetni.  Haza 
kisértetem  magam  önnel,  ez  lesz  a  büntetés.  A  lo- 
vaglást úgy  is  meguntam,  és  sokkal  kellemesebb  lesz 
egy  kis  gyalog-séta. 

A  kis  tündér  Icpke-könnyűséggel  szökött  le  a  pa- 
ripa hátáról  s  a  kantárt  átadta  a  kis  jockeynek,  meg- 
hagyva, hogy  lassacskán  lépdeljen  mögöttük,  vagy 
ha  tud,  más  úton  menjen  haza,  nehogy  a  port  föl- 
verje közelükben. 

Marion  kisasszony  okvetlenül  kétségbeesett  volna 
e  könnyelműségen.  Ki  is  látott  valaha  ilyesmit  1  Egy 
fiatal  leány  egy  fiatal  emberrel  sétál  az  erdő  alatt, 
magányosan,  egyedül,  minden  garde  des  dames  nél- 
kül. Ez  az  Olga  soha  sem  fog  komolyan  gondol- 
kodni és  nem  veszi  figyelembe  az  élet  illemszabá- 
lyait. Szerencse,  hogy  nem  látja  valaki.  (Maga  Ma- 
rion kisasszony  sem.) 

A  kis  tündér  nem  törődött  az  effélékkel  s  föl- 
tűzve a  lovagruha  uszályát,  vidoran  kérdezte : 

—  Mit  olvasott  ön  ? 

—  Egy  régibb  művemet,  —  felelte  az  ifjú,  nem 
akarván  hazudni,  azonban  a  dolgot  egy  kissé  mégis 
röstelve. 

—  Úgy-c,  —  folytatta  Olga,  —  az  írók  mindig 
legörömestebb  olvassák  a  saját  műveiket?  Ebben 
bámulják  magukat,  mint  a  hiú  leányok  a  tü- 
körben. 

—  Bizonyos,  hogy  az  írók  sokszor  forgatják  saját 
műveiket ;  a  józanok  épen  úgy,  mint  a  bolondok ;  a 
józanok,  hogy  régi  hibáikon  okuljanak,  a  bolondok, 
hogy  gyönyörködjenek  abban,  a  mit  szépnek  kép- 
zelnek. 

—  Micsoda  könyv  ez  ? 

Albert  átnyújtotta  s  a  kis  tündér  —  megtekintve 
a  czímlapot  —  egész  örömmel  jegyezte  meg: 

—  Oh  ezt  én  is  ismerem.  Múlt  héten  adta  ide 
Marion,  s  egy  egész  éjszakámba  került,  míg  elol- 
vastam, a  miből  elgondolhatja  ön,  hogy  kedvesebb 
volt  előttem,  mint  az  álom.  Egyszerű  történet,  mely 
természetességével  győz  meg;  megtörténhetik  ma 
is,  holnap  is,  a  föld  akármely  zugában,  mert  érező 
fiatal  emberek,  nagyravágyó  leányok  és  könnyelmű 
nőhódítók  (én  legnlább  úgy  képzelem)  mindenütt 
vannak.  Hány  leányt  tehetett  már  szerencsétlenné 
az,  ki  szerelmét  így  áldozta  föl  a  nagyravágyásnak ! 
Ez  a  regény  az  életből  van  merítve;  nemde? 

—  Megtörtént,  kisasszony. 

—  Ön  oly  szomorúan  mondja,  mintha  önnel  tör- 
tént volna? 

—  Miért   ne  vallanám  be,  hogy  ez  az  én  első  és 

utolsó  szerelmem  története.  Az  írók  mindig  legiga- 
zabban  hatnak,  midőn  műveiket  saját  élményeikből 
merítik.  A  képzelem  kölcsönkért  holdsugár,  mely 
mindenre  bűvös  ábrándos  fényt  vet,  de  nem  termé- 
kenyít soha,  ha  csak  puszta  képzelem  marad  élet- 
ismeret nélkül. 

—  Szeretnék  öntől  kérdezősködni,  hisz  én  is  Éva 
leánya  vagyok,  —  mondta  a  kis  tündér,  —  ha  nem 
félnék,  hogy  sebeket  érintek. 

—  Begyógyultak,  kisasszony.  Egykor  nagyon  sze- 
rettem és  sokat  szenvedtem  e  leány  miatt,  a  kit  le- 
rajzoltam, s  ki  egy  évig  boldogított  szerelmével. 
Szép,  édes  napok  voltak,  öröm,  remény  és  ábrándok 
között.  De  a  földi  boldogság  nem  tarthat  sokáig,  s 
mindig  jő  valaki,  a  ki  széjjeltépi  azt.  Nekem  is  volt 
egy  nagyúri  barátom,  szép,  eszes  és  a  világot  ismerő. 
Beszéde  édes,  mint  a  méz,  szeme  igéző,  mint  a 
kígyóé.  Szegény  leány !  a  fény  és  pompa  elkápráz- 
tatták szemét,  s  az  én  jó  barátom  Könnyelműsége 
szerencsétlenné  tette.  S  hány  kínos  év  fog  lefolyni, 
mind  rettenetes  büntetése  ama  véteknek,  melyet  e 
szegény  leány  a  szerelem  ellen  elkövetett. 

Olga  meg  volt  illetődve  s  részvéttel  nyújtotta 
kezét. 

—  Szegény  barátom,  mennyire  fáj  nekem  is  az 
ön  csalódása.  Ön  bizonyosan  most  is  gyakran  em- 
lékezik a  hűtlenre? 

—  Nem,  kisasszony.  A  szív  is,  mint  az  élőfa, 
idővel  minden  sebet  kiforr.  Egykor  a  csapás  első 
napjaiban  azt  hittem  —  az  ember  a  fájdalomban  is 
oly  hiú !  —  hogy  nincs   más   szerencsétlenség,    csak 


az  enyém ;  azt  hittem,  hogy  az  elkárhozottak  sorsa 
a  pokolban  irigylendő  állapot  az  enyémhez  képest; 
azt  hittem,  hogy  midőn  minden  reményem  és  bol- 
dogságom romba  dőlt,  ez  összeomlás  engemet  is  el 
fog  temetni.  Csalódtam,  mint  minden  fiatal  ember, 
ki  az  érzések  örökkévalóságával  ámítja  vagy  rémíti 
magát.  A  kétségbeesést  a  gúny,  a  gúnyt  a  kétely,  a 
kételyt  a  rideg  nyugalom  követi. 

—  Könyvéből  látszik,  hogy  elvesztette  hitét. 

—  Visszanyertem.  E  művet  az  első  fájdalmak  után 
írtam,  inkábo  könnyekkel,  mint  tintával.  Akkor  le- 
mondtam mindenről  és  az  életunottság  remetekön- 
tösébe bújtam.  De  az  elmében  mindig  marad  némi 
világosság,  mely  megmagyarázza,  hogy  egy  csalódás 
miatt  mily  kábaság  lenne  eldobni  a  hitet,  az  egyet- 
len vigasztaló,  világító  lámpát  ama  zavaros  és  sötét 
éjszakában,  melyet  életnek  nevezünk.  Most  már 
mosolygok  akkori  hitlenségemen,  és  szinte  röstelvc 
olvasom  e  könyvben  ama  túlságos  nézeteket  és  gon- 
dolatokat, melyeket  akkor  igazaknak  tartottam. 

—  A  hódító,  —  folytatta  Olga,  —  a  kit  ön  le- 
írt, igen  hasonlít  egy  ismerősömhöz.  Oly  hű  rajz, 
hogy  mindig  arra  gondoltam,  s  arczát  láttam  mo- 
solyogni, égni  vagy  elsápadni  a  fekete  sorok  között ; 
sokszor  beszéde  szavait  olvasván,  mintha  hangját  is 
hallottam  volna.  Az  is  ilyen  vidor,  kedves  és  köny- 
nyelmű  férfi ;  szép  tulajdonai  miatt  szeretetreméltó ; 
de  érzései  mélységében,  jelleme  szilárdságában  alig 
lehetne  bízni. 

A  kis  tündér  Viktorra  gondolt,  de  Albert  csak 
annyit  felelt : 

Jl  ki^ntári  áiadla  a  kis  jockeynek- 


Vadnai  :   A   kis   tündér. 

—  Ily  férfiak  nagyon  sokan  vannak  az  életben. 
Minden  szalonban  találkozunk  néhánynyal,  ahol  őket 
valódilag  ünneplik.  Ók  folyvást  boldogan  tépik, 
szaggatják  ott  a  nők  boldogságát,  épen  úgy,  mint 
az  útszéli  virágokat;  mosolyukban  gyönyörködnek, 
könnyeiket  nem  látják  meg;  soha  nem  birnak  meg- 
válni a  hiúságtól,  az  emberi  lélek  e  szép  arczú  ször- 
nyétől, mely  többnyire   mások  üdvével   táplálkozik. 

E  szavak  mélyen  hatottak  a  kis  tündér  szívére. 
Rátekintett  a  költő  arcaiára,  lelkesen  ragyogó  sze- 
mébe, s  elgondolta:  mily  nemtelenség  volna  e  ne- 
mes szívet  új  csalódásoknak  és  új  boldogtalanságnak 
tenni  ki  1  És  miért  ?  Mert  egyszer  igaztalanul  itélt 
felőle?  Az  bizonyosan  nem  lehetett  egyéb,  mint  egy 
kis  elhamarkodottság,  melyet  azóta  megbánt,  s  apró 
hibákért  a  megbánás  magában  is  mindig  elég  büntetés. 

A  kis  tündér,  hogy  Albert  fájó  visszaemlékezé- 
seit elűzze,  más  tárgyakról  kezdett  beszélni.  Mondta: 
hogy  míg  egykor  a  költőkről  igen  kis  vélemény- 
nyel volt  (a  miben  Zenéri  Kálmán  még  jobban 
megerősíté),  most  meg  alig  van  hőbb  vágya,  mint 
egyszer  megismerni  a  legjelesebb  írókat  és  művé- 
szeket. 

—  Érdekesebbek  messziről,  —  jegyezte  meg  Al- 
bert. —  A  közelség  csak  az  égi  testeket  nagyob- 
bítja meg,  a  föld  élő  lényeit  kisebbekké  teszi.  Ezek- 
nek jobban  kedvez  a  távolság. 

Olga  nem  felelt  rá,  hanem  néhány  pillanat  múlva 
bizalmasan  fordult  az  ifjúhoz : 

—  Nagyon  elfáradtam  s  kérnem  kell  önt,  hogy 
nyújtsa  karját  a  kapuig.  Ottan  el  fogunk  válni,  mert 

Isten  őrizzen,  hogy  az  ön  jövendőbeli  ángyikája  így 
lásson  meg  együtt  bennünket,  ó  rettenetesen  szi- 
gorú hölgy  s  engemet  igen  könnyelműnek  tart.  Való- 
ban, lehet  is  egy  kis  igaza. 

—  Azt  hiszem,  —  mondott  ellen  az  ifjú,  mele- 
gebben és  őszintébben,  mint  máskor,  —  az  emberek 
ön  iránt  is  igen  szigorúak.  Legtöbben  azért  bántják, 
mert  irigylik  szép  tulajdonait,  elméjét  épen  úgy, 
mint  kedélyét.  Egykor  én  is  annyit  hallottam  önről 
egy  ismerősömtől,  ki  e  vidékről  való  s  a  ki  a  kis 
tündérről  nagyon  sokat  beszélt,  hogy  önt  igen  kü- 
lönös teremtésnek  kellett  tartanom,  a  ki  soha  sem 
lehet  boldog  és  nem  is  boldogíthat  senkit,  mert 
szeszélyeinek  és  makranczainak  mindent  feláldoz. 
Itt  az  ideje,  hogy  az  elsietett  igazságtalanságért  bo- 
csánatot kérjek  öntől.  Ön  jó  s  megbocsátja  hibámat. 

—  Rég  elfeledtem,  --  mondta  Olga  mosolyogva. 

—  Mi  az  emberek  Ítéletét  illeti,  nyugodjék  meg 
abban  is.  Ok  rendesen  azokat  szeretik  bántani,  a 
kik  kitűnnek  s  náluknál  magasabbra  nőnek.  Ez  így 
van  az  életben,  sőt  így  van  a  természetbea  is.  A  kis 
bágyadt  hervatag  virágot,  melyet  fű  vagy  bokor  el- 
takat,  senki  sem  bántja;  ellenben  abba,  a  melyik 
magasra  nőtt  és  kiválik,  minden  kósza,  pletyka  szellő 
belekap  s  meg  akarja  fosztani  leveleitől.  A  vihart 
mindig  a  magas  koronájú  tölgyek  érzik  legjobban  . . . 
De  most  veszem  észre,  hogy  én  önnek  bókolok  és 
nagyokat  mondok,  mintha  valami  pattogós  tárcza- 
czikket  írnék.  Pedig  a  bókolás  nem  szokásom,  s 
olyanokkal  szemben,  kiknek  árnyoldalait  is  ismerem, 
inkább  az  őszinteséget  ve«zem  igénybe. 

—  Mondjon  valamit  az  én  árnyoldalaimról. 

—  Az  bizonyosan  unalmas  lenne  önnek,  mert 
azokat  Marion  kisasszony  kétségkívül  gyakran  em- 
legette. Egyet  bizonyosan  sokszor  elmondott,  hogy 
a  melyik  leány  a  leányiság  szelid  körét  —  habár 
csak  játszva  is  —  átlépi,  később  mindig  megbánja, 
mert  a  kételkedő  emberek  nem  hisznek  többé  neki, 
nem  bíznak  benne,  s  gyakran  legszebb  tetteit  is 
félremagyarázzák. 

—  Oh  ezt  már  az  unalomig  ismételték  ön  is. 
Marion  is,  ki  —  mint  az  én  zenélő  órám  —  rende- 
sen mindig  ugyanazokkal  a  nótákkal  mulattat. 

E  beszélgetés  igen  élénken  folyt. 

A  kis  tündér  —  bár  meglehetősen  elfáradt  — 
ezúttal  mégis  rövidnek  találta  azt  a  tért,  mely  az 
erdő  szélitől  kastélyuk  kapujáig  feküdt.  Szívesen 
elbolyongott  volna  még  az  utozák  akáczfái  aJatt, 
melyeknek  lombjain  keresztül  ábrándosan  világított 
a  kelő  hold,  legszebb  sugarait  (a  mint  Olga  kép- 
zelte) a  költő  arczára  vetve. 

De  a  kastély  ablakai  meg  gyertyafénytől  világo- 
sodtak meg,  s  így  Olgának  sietnie  kellett.  Vidáman 
nyújtotta  kezét  búcsúzásra  s  enyelegve  mondta : 

—  Holnapután   a  menyegzőn  tánczolni  fogunk. 

—  Én  nem  szeretem  a  tánczot. 

—  Lehetetlen,  hiszen  az  is  költészet,  a  mozgás 
köHészete.  Isten  önnel  I 

Albert  elégült  szívvel  távozott,  de  meg  nem  áll- 
hatta, hogy  utána  ne  tekintsen  a  kis  tündérnek,  ki 
vidoran  szökelve  haladta  át  az  udvart,  hol  a  galambok 
még  mindig  turbékoltak,  a  holdsugaraktól  szerelemre 


236 

ébresztve.  A  házi  ebek  nyájas  ugrálásokkal  fogadták 
az  érkezőt,  egy  macska  is  dorombolva  törleszkedett 
ruhájához,  midőn  mellette  elhaladt,  csupán  a  két  vitéz 
állott  a  lépcsőzet  alján  hidegen  és  mozdulatlanul, 
kétségkívül  ezek  is  csak  ezért,  mivelhogy  kőből  vannak. 

A  kis  tündér  a  csarnokban  mindjárt  nagy  zajt 
ütött  és  egy  vidor  dallal  lépett  be  Marionhoz,  ki  a 
nagy  tükör  előtt  állott  —  jobbfelől  is,  balfelől  is 
2gy~«gy  gyertyát  alkalmazva  —  s  fejkötőket  pró- 
bálgatott, míg  arczán  látszott,   mennyire  örül  nekik. 

Máskor  bizonyosan  megkérdezte  volna  Olgától, 
hogy  hol  járt  ily  későn;  azonban  most,  a  nagy  öröm- 
től, eszébe  sem  jutott ;  hanem  élénken  kezdte : 

—  Épen  jókor  jött,  kedvesem,  megmondhatja, 
hogy  melyik  áll  nekem  jobban  ? 

—  Ez  is  szépen  áll.  Marion.  Csinos  asszony  lesz 
önből.  A  fejkötő  valóban  szépít,  habár  én  még  sem 
hordanám.  Hasztalan  szokásnak,  fölösleges  piperé- 
nek tartom. 

—  Oh,  dehogy  nem  hordaná! 

Azután  a  jó  Marion  előhordta  a  csipkéket  is, 
melyek  a  szállítás  közben  kissé  megtörődtek. 

—  Segítünk  rajta !  —  mondta  Olga,  s  átöltözvén, 
egy  könnyű  vasaló  deszkát  húzott  be  a  csarnokból 
s  aztán  egy  kancsó  vizet  hozott. 

Marion  megint  csodálkozott.  Ki  hitte  volna,  hogy 
ennyire  megváltozik? 

Azután  két  nap  készülődések  közt  folyt  el,  mi- 
alatt még  a  boldog  vőlegénynek  sem  volt  szabad  a 
kastélyban  lábalattkodnia,  nehogy  szóbeszéd  közben 
egyről-másról   megfeledkezzenek.   Mit  is  türelmet- 

lenkednék  már,  mikor  pár  nap  muIva  úgy  is  büszkén 
mondhatja  cl :  «ime  e  derék,  művelt,  magas  szellemű 
hölgy  az  én  feleségem*. 

Alant  a  cselédszobákban  is  nagy  volt  a  sürgés- 
forgás. Ott  is  menyasszony  volt,  mert  a  kis  tündér 
nem  hiába  vetette  ki  a  szerencsét  a  kártyában,  a 
tűzről    pattant    szakácsné    addig    dalolgatta    kedves 

'       '  Ahol  nincs,  ott  ne  keress. 

Engem   szóval  ne  szeress,  — 

míg  János  huszár  elröstellte  magát  s  csakugyan 
megkérte. az  istenadtát.  A  régi  hű  cselédek  eleintén 
úgy  gondolták,  hogy  lakodalmukat  a  kis  tündérével 
egy  napon  fogják  megtartani,  de  hogy  Viktor  úr  — 
nem  tudni,  mi  okból  —  elmaradt  a  háztól,  a  bizony- 
talanra nem  igen  akartak  többé  várakozni,  s  a  tisz- 
teletes uraméhoz  kötötték  a  maguk  jó  sorsát. 

A  nász  vidáman  folyt.  Zene  ugyan  nem  volt,  mert 
az  öreg  úr  —  felesége  halála  napján  —  megfogadta, 
hogy  efféle  zajos  mulatság  nem  lesz  többé  e  falak 
között  soha;  de  zongora  mellett  is  könnyen  tánczra 
perdül  az  ember,   kivált  ha  ereiben  ifjú  vér  pezseg. 

Egész  nap  jöttek  a  vendégek,  ki  kocsin,  ki  pari- 
pán ;  megjelentek  a  régi  urak  is,  kik  telenként  — 
midőn  a  mezei  munka  nem  foglalja  el  őket  ~  a 
szcnteleki  kastélyba  panasz-  és  pipaszóra  jártak ; 
végül  megérkeztek  a  komoly  arczú  lelkészek,  népta- 
nítók, egyházfiak  is,  mind  feketébe  öltözve  és  nyálasan 
mosolyogva,  a  mint  illik  egy  ilyen  ritka  örömnapon. 

Marion  kisasszony  boldog  volt ;  lelkészek,  egy- 
házfiak, falu  vénei  mind  megkülönböztetett  tisztelet- 

tel  közeledtek  feléje,  kivált  miután  nagytiszteletű 
Kapolyai  István  uram  hosszasan  elbeszélte,  hogy  a 
derék  menyasszonynak  egyik  őse  a  St.  Germain 
I'Auxerrois  kolostor  mellett,  a  hugenották  közt  esett 
el,  egyszersmind  a  gyöngébbek  kedveért  körülmé- 
nyesen megmagyarázva,  hogy  tulajdonképen  kik 
voltak  légyen  e  hugenották. 

Esküvő,  lakoma,  áldomás-poharak  s  esti  mulatság 
vjdoran  követték  egymást. 

Csupán  csak  egy  lény  volt  szomorú:  a  kis  tündér. 
Azért-c,  hogy  barátnőjétől,  kivel  négy  év  óta  minden 
napot  és  éjét  együtt  töltött,  el  kell  válnia?  vagy 
pedig  azért,  mert  Albert  is  —  a  mint  er  este 
mondta  —  néhány  nap  múlva  ismét  a  fővárosba 
utazik  ?  Ki  tudná  megmondani ! 

Elég  az  hozzá,  hogy  a  kis  vidám  teremtés  ragyogó 
két  szemében  ez  este  jelent  meg  a  fájdalom  első 
könnye. 


XI. 


(a  ki*  tündér  maga  esik  a  verembe,  é»  »irva  ismeri  meg,  hogy  vmn'salve.) 


Körültekintett  az  éjjeli  szobában  és  érezni  kezdte, 
hogy  milyen  szomorú :  egyedül  lenni.  Még  tegnap 
a  szögletben  ott  állt  a  jó  Marion  vetett  ágya,  s  ma 
már  helyét  egy  érzéketlen  állvány  foglalja  el,  virág- 
talan  virágcserepekkel.  Szivét  szorulni  érezte  s  alig 
várta,  hogy  lefeküdhessék.  Gondolkodni  kezdett,  de 
e  pillanatban  igen  kellemetlenül  hatottak  rá  a  néma, 
hideg  falak  s  a  falakon  a  bútorok  esetlen  fekete 
árnyékai,  a  szemsértőlcg  csillogó  tükör  s  mindamaz 
érzéketlen  tárgy,  mely  körülvette  s  melyekkel  nem 
közölheti  bizalmasan  terveit,  vágyait,  gondolatait  és 
titkait.  A  jó  Marion  e  perczben  nagyon  hiányzott 
neki.  Nyomasztó  csend  hallgatózott  a  szobában,  s  a 
légbe  nem  vegyült  cgyéh,  csak  egy  kis  óra  egy- 
hangú, bágyadt  ketyegése,  mely  egy  bölcs  költő 
szerint  mindig  ijesztőleg  azt  ismétli :  « mindörökké, 
soha  többé!*  Majd  sebesen  eloltotta  a  gyertyát, 
hogy  ne  lássa  a  hideg  falakat,  a  virágállványt  s  a 
bútorok   esetlen   alakú  árnyait.   De  a  sötétben  még 

többet  látott.  Sok  nap  tarkasága  hullámzott  el  szeme 
előtt ;  a  téli  est,  melyen  a  kastélyba  jöttek,  az  unal- 
mas napok,  a  kikelet  első  örömei,  az  érdektelen 
látogatók,  a  hárs  alatti  tréfák,  a  nevető  társaság, 
melyben  Marion  alakja  oly  komolyan  állt,  mint  egy 
intő  szobor,  ez  örökké  egyforma  fölirattal :  « komoly 
dolgokkal  soha  sem  szabad  játszani,  legkevésbbé  a 
szívvel,  mely  igen  gyönge  alkotású  s  könnyen  megtö- 
rik».  Azután  Viktor  jött  eléje  érdekesen,  mosolyogva, 
szeretnivalói ag;  beszélt  a  legszebb  országokról,  di- 
csekedett kalandjaival,  utazásaival  és  szerelmeivel, 
míg  végre  azt  kivánta,  hogy  a  kis  tündér  is  szaporítsa 
diadalait.  Majd  Viktor  is  eltűnt,  mint  egy  puha, 
foszlékony  ködkép,  s  Albert  jelent  meg  előtte, 
nyugodtan,  komolyan,  hidegen,  a  mint  tegnap  este 
állott  előtte.  Mindenki  azt  hinné  felőh,  hogy  érezni 
sem  tud,  ha  szép  kék  szeme  épen  annyi  lelket  és 
titkos  fájdalmat  nem  árulna  el,  mint  művei.  Szaviban 
is  ez  a  fájdalom  reszketett  tegnap,  midőn  elutazásá- 
ról beszélt  s  azt  mondta :  regényét  bevégezte,  bátyja 
boldogságát  látta  s  nincs  egyéb  hátra,  mint  hogy 
mentül  elébb  eltávozzék ;  jobb  is  neki  eltávozni ! 
De  nem  vallotta  be,  hogy  miért  óhajt  menni  e 
helyről,  a  hol  még  oly  szép  napokat  tölthetne,  a  hol 
mindenki  szereti  és  becsüli.  Bizonyosan  valami  titka 
van,  mely  szivét  égeti,  de  melyet  a  férfi-erő  és 
büszkeség  nehéz  fátyol  alá  tud  rejteni,  mely  csaknem 
oly  föllebbenthetlen,  mint  maga  a  halál  fátyol  a. 

A  kis  tündér  oda  nyúlt  szeméhez.  Nem  hitte,  hogy 
könnyez.  Hiszen  gyermekség  az  egész !  Mindössze 
is  azért  sír,   mert  régi   barátnőjétől   el   kellett  sza- 

kadnia ;  ezért  dobogott  szive  oly  erősen  ;  ezért  fájt 
belől  úgy  valami ;  ezért  töltötte  álmatlanul  majdnem 
az  egész  nehéz,  kínos,  lázas  éjszakát,  mely  oly 
hosszúnak  tetszett,  mint  az  örökkévalóság.  Legalább 
másnap  reggel,  midőn  fölkelt,  felöltözött,  a  reggeli- 
zőbe ment  s  nagybátyja  megkérdezte :  hogy  mi  baja 
az  ő  kicsikéjének,  miért  oly  halovány?  nem  vallott 
be  többet. 

Este  —  a  mint  igérte  —  meglátogatta  Mariont. 
De  a  mint  meglátta  a  kis,  egyszerű  és  csinos  lel- 
készlakot, úgy  megrezzent,  mintha  annak  falai  közt 
kisértetek  laknának;  mintha  az  út  odáig  szúró  tövi- 
sekkel volna  megrakva  s  két  oldalt  félelmes  kigyók 
sziszegnének. 

Bágyadt  volt  és  le  kellett  ülnie  egy  kis  parasztház 
előtt.  Majd  kissé  kinyugodva  magát,  sebes  léptekkel 
indult  meg. 

Mariont  nagyon  jó  színben  találta,  elégülten, 
boldogan,  munka  és  rendezés  között.  A  kis  házi- 
fejkötő jól  állott  neki,  s  egészen  megszépítette  arczát, 
melyen  nem  volt  ugyan  meg  többé  az  ifjúság,  de 
megvolt  az  egészség  és  öröm  üde  színe.  Nagyon 
elégedettnek  látszott  helyzetével,  s  pár  perc^  alatt 
elsorolta  mindazt  a  meglepetést,  mely  neki  mindjárt 
az  első  délelőtt  oly  sok  örömet  okozott.  Mikor 
fölébredt,  előtte  már  csinos  porczellánvázában  friss 
rózsabokréta  illatozott,  melyet  férje  szedett  s  mely 
még  a  szép  őszi  reggel  harmatjától  ragyogott ;  később 
a  falu  öregei  és  tisztes  asszonyai  jöttek  őt  üdvözölni ; 
a  tehetősebbek  ajándékot  hoztak,  a  szegényebbek 
áldást   és   szerencsekivánatot,   s   mindenik  egyforma 

Vadnai :   A   kis   tündér.  l6 

örömet.  Nem  volt  ez  ugyan  olyan  zajos  és  ritka 
kitüntetés,  mintha  büszke,  délczeg,  ünnepelt  férje 
mellett  haladva,  az  őrt  álló  katona  « fegyverre*  kiál- 
tása hangozott  volna ;  de  annál  nyugodalmasb  élettel 
kecsegtette,  a  nyugalom  pedig  —  magában  is  — 
fele  a  boldogságnak,  másik  felét  kipótolja  a  sze- 
retet. 

Marion  megérdemelte  e  mindennapi  boldogságot, 
melyet  többnyire  valamennyi  lélek  elérhet,  ha  ?»z 
élet  rendes  kerékvágásából  ki  nem  tér ;  igényeit  az 
időhöz  és  körülményekhez  birja  alkalmazni ;  a  zak- 
lató, de  el  nem  érhető  vágyakról  le  tud  mondani,  s 
az  ábrándokat  nem  azért  táplálja,  hogy  azok  szár- 
nyain föllengezve,  túlemelkedjék  a  való  életen,  hanem 
hogy  velök  csupán  életének  üres  hézagait  töltse  be 
és  szépítse  meg. 

Miután  Marion  mindent  elbeszélt,  a  mi  rá  nézve 
ez  emlékezetes  napon  érdekes  és  meglepő  volt,  s 
minden  apróságot  elrendezett  és  gondosan  elrakos- 
gatott, Olgához  e  szavakkal  fordult : 

—  Ha  úgy  tetszik,  kedvesem,  nézzük  meg  a  kertet. 
Ez  nem  olyan  pompás  park  ugyan,  mint  az  önöké ; 
nincsenek  olyan  ritka  fái,  virágai,  sétányai ;  de  a  fa 
itt  is  árnyat  vet,  a  verőfény  melegít,  a  madár  dalol. 
Minek  kívánjunk  többet? 

—  Örömest  megnézem,  —  mondta  Olga,  —  hát 
a  férje  hol  van? 

—  Elment,  kedvesem,  egy  szegény  haldokló  be- 
teghez, ki  utolsó  órájában  imádkozni  kívánt  vele. 
Neki  igen  nemes,  üdvös  és  magasztos  kötelességei 
vannak. 

—  Hát  Albert  ? 

—  Egész  nap  a  málháit  rendezte,  mivel  holnap- 
után csakugyan  el  akar  menni.  Sajnálom,  de  ki  kell 
mondanom,  édes  Olga,  hogy  ön  megint  bajt  csinált. 
Játszi  terve  tökéletesen  sikerült,  s  azt  hiszem,  hogy 
a  szegény  fiút  most  már  csakugyan  kinevetheti. 

—  Mint  teheti  föl  rólam,  édes  Marion,  hogy  én 
ily  becsűlésre  méltó  férfit  kinevetnék? 

—  Egykor  maga  mondta,  hogy  terve :  meghódí- 
tani s  aztán  kinevetni. 

—  Tréfáltam. 

—  A  tréfából  azonban  komoly  dolog  lett.  S  miért 
titkolnám  ön  előtt:  Albert  valószínűleg  szereti  önt, 
de  sokkal  büszkébb,  semhogy  reménytelen  szerelmét 
valaha  bevallaná.  Nekem  sem  mondta,  de  én  gyaní- 
tom. Ön  tudja,  hogy  árgusz -szemeim  vannak  s  min- 
dent meglátok. 

A  kis  tündér  arczát  rózsapirosság  futotta  el  s  lábai 
annyira  remegtek,  hogy  a  pamlagra  vissza  kellett 
ülnie.  Szerencse,  hogy  az  alkony  homályosítni  kezdte 
a  levegőt,  különben  Marion  árgusz-szemei  c  zavart 
is  bizonyosan  észrevették  volna. 

—  Miből  gyanítja  ön  ?  —  kérdezte  félénken  Olga. 

—  Ma  délben,  midőn  kértem,  hogy  még  ne  men- 
jen el  s  szaporítsa  boldogságunkat,  egész  megható 
hangon  felelte:  wKedves  Marion!  nyugalmam  kö- 
veteli, hogy  mentül  elébb  elhagyjam  az  önök  boldog 
körét.  Én  egészen  békés  csendet  kerestem  itt  és 
izgalmakat  találtam ;  azonban  a  szenteleki  kedélyes 
órákra  mindig,  de  mindig  érdekkel  fogok  vissza- 
emlékezni!* Nem  nehéz  kitalálni,   kedvesem,  hogy 

e  szavak  mit  jelentenek.  Ön  is  bizonyosan  kitalálta 
már.  Azt  jelentik,  a  mit  én  előre  tudtam,  a  mitől 
mindig  féltem,  hogy  e  derék  ifjú  sem  kerülhette  ki 
a  mi  gonosz  kis  tündérünk  igézetét. 

—  Kedves  Marion  . . . 

—  Nevezzen  ezután  mindig  Máriának;  férjem 
így  szereti  legjobban  s  én  mindenben  az  ő  kedvéhez 
akarom  alkalmazni  magamat.  Különben  is  a  franczia 
lány  most  már  magyar  asszonynyá  lett, 

—  Tehát,  kedves  Máriám,  ön  engem  egészen 
elszomorít.  Nem  szeretnék  fájdalmakat  okozni  ilyen 
derék  ifjúnak,  a  kit  szívem  mélyéből  becsülök.  Min- 
dig vádolnám  magamat,  ha  kellemetlen  órái  lennének 
miattam,  a  kinek  épen  ő  olyan  kellemes  órákat  szer- 
zett. Meglehet  azonban,  hogy  az  egészben  semmi 
valóság  sincs.  Önnek  mindig  nagyon  erős  képzelő- 
dése volt. 

A  kis  tündér  nevetett,  de  erőszakolt  nevetése  nem 
igen  volt  vidámabb  az  arczán,  mint  a  késő  ősz  nap- 
fénye, midőn  egy  virágaitól  megfosztott  mezőn  lebeg. 

Még  sokáig  folytatták  volna  e  tárgyat,  úgy  elme- 
rülve, hogy  a  kert  megtekintése  helyett  a  szobában 
feledték  magukat,  ha  e  pillanatban  a  tiszteletes  úr 
nem  lép  be,  kezében  egy  csomaggal,  melyet  épen  a 
postáról  kapott.  Nyájas  mosolylyal  üdvözölte  a  kis 
tündért,  kit  boldogsága  egyik  főokául  tekint,  míg 
« asszonykájának))  (kinek  ezúttal,  más  jelenlétében 
csak  a  kezét  bátorkodott  megcsókolni)  szép  aranyos 
vágású,  piros  kötésű  könyvet  nyújtott  át.  Marion  e 
gyöngédségtől  megilletődve  köszönte  meg,  megnézte 
a  czímlapot  s  nem  állhatta  meg,  hogy  föl  ne  szólaljon  : 

—  Minő  gyöngédség !  A  hugenották  története  fran- 
czía  nyelven. 

(E  könyv  azonban  —  mellesleg  legyen  mondva  — 
később  annál  kevesebb  örömet  okozott  neki,  mert 
a  lelkiismeretlen  történetíró  megfeledkezett  benne 
név  szerint  is  említeni  az  ő  dicső  ősét,  ki  —  a 
szájhagyomány  szerint,  a  minek  pedig  mindig  hitelt 
lehet  adni  —  a  St.  Germain  l'Auxerrois  kolostor 
mellett  esett  el,  mint  az  új  hit  vértanúja.) 

Míg  ama  rövid  és  nyájas  családi  jelenet  folyt, 
a  kis  tündér  többször  nyugtalanul  tekintgetett  ki  az 
ablakon  s  a  konyhából  behangzó  minden  lépésre 
megrezzent.  De  hasztalan  nyugtalankodott  és  hasz- 
talan rezzent  meg  egész  idegzetében,  mert  a  kit 
várt,  az  nem  jött.  E  pillanatban  aligha  merte  volna 
Marionnak  mondani,  hogy  nincs  szive,  mert  annak 
nehéz,  fájó  s  majdnem  hallható  dobogása  köny- 
nyen  megczáfolhatta  volna.  Nem  is  mulatott  (jobban 
mondva  :  nem  is  időzött)  tehát  sokáig,  hanem  vette 
kalapját,  jó  éjt  és  szép  álmokat  kivánt  az  elégült 
párnak  és  siető  léptekkel  —  mintha  valami  űzné  — 
hagyta  el  a  lelkészlakot,  melyben  oly  édes  családi 
boldogságot  látott  s  melyben  az  ő  szivét  valami 
nyughatatlan  előérzet  lepte  meg. 

litközben  elgondolta  helyzetét.  Igen  különös  és 
kellemetlen  helyzet  volt  az.  Elébb  óhajtotta,  hogy 
a  költő  őt  megszeresse,  s  most  hogy  megtudta,  nem 
birt  rajta  örülni.  Meg  volt  győződve,  hogy  Albert 
sokkal  büszkébb,  sokkal  kevesebb  érzést  föltételez 
ő  róla  és  sokkal  kevésbbé  hisz  szivében,  semhogy 
valaha  <í^szintén   bevallaná   szerelmét.  Bizonyosan  el 

fog  utazni  és  szerelmét  nyugodtan  eltemeti  a  fájó 
lemondás  rideg  és  áttörhetlen  érczkoporsójába. 

Mikor  e  bús  gondolatok  közt  haza  ért,  többé 
nem  szökelve  a  lépcsőkön  és  nem  dalolva  vidáman 
a  csarnokban,  —  Rudolfot  találta  szobájában. 

A  szegény  fiú  szomorú  gondolatok  közt  várta 
a  kis  tündért,  s  elgondolta  —  a  mihez  különben 
eddig  sem  volt  valami  nagy  reménye  -  hogy  az 
ő  kedves  kis  rokonát,  nem  fogja  birhatni  soha, 
minthogy  az  már  másnak  ajándékozta  oda  szivét. 
De  a  szomorúság  e  borongó  fellegei  közt  a  vigasz- 
talódás  sugara  csakhamar  megjelent,  hogy  ez  a 
boldog  ember  nem  más,  mint  Terekesi  Viktor,  az 
ő  eszményképe,  a  ki  teljesen  méltó  a  kis  tündérre, 
a  ki  előtt  senki  sem  tarthatja  szégyennek  meghát- 
rálni, legkiváltképen  pedig  ő,  ki  titkos  szerelmét 
különben  sem  merte  volna  soha  bevallani. 

A  kis  tündér  —  meglátva  Rudolfot  —  vidáman 
akarta  üdvözölni,  de  e  perczben  nem  birt  erőszakot 
tenni  komolyságán. 

—  Most  érkezett?  —  kérdezte  röviden,  kezét 
nyújtva  az  ifjúnak. 

—  Vagy  egy  órája  lehet  s  ezúttal  a  szerelem 
postája  vagyok. 

—  Ön,  a  szerelem  postája  ?  —  kérdezte  Olga 
nevetve. 

—  Valóban  az  vagyok.  Viktortól  jövök,  a  ki  — 
mint  sejtem  —  nagyon  szereti  önt. 

Rudolf  észrevehető   bánattal   mondta  e  szavakat. 

—  Honnan  sejti,  Rudolf?  —  kérdezte  Olga. 

—  Abból  az  ingerültségből,  melynek  esetlegesen 

tanúja  lettem.  Viktor  meghalloita  valakitől  (de  vala- 
mikép én  rám  ne  gyanakodjék,  mert  én  egy  árva 
szót  sem  szóltam),  hogy  önnek  komoly  udvarlója 
van,  kinek  vallomásait  igen  örömest  hallgatja. 

—  Hahaha!  —  kaczagott  föl  a  kis  tündér,  — 
ugyan  édes  Rudolf,  ki  volna  az  ? 

—  Várkonyi  Albert. 

Olga  elhallgatott  s  aztán  egyet  mosolyogva  és 
kettőt  sóhajtva,  búskomolyan  felelte : 

—  Istenem,  én  csak  annyit  tudok,  hogy  Várkonyi 
Albert  igen  hideg  hozzám  és  mindig  nagyon  kimér- 
ten társalog  velem. 

—  Én  tökéletesen  hiszem,  mert  magam  is  lát- 
tam, kedves  Olga ;  hanem  Viktort  egészen  máskép 
értesítették. 

—  Talán  beszélt  arról  valamit? 

—  De  mennyit !  Én  sohasem  láttam  őt  izgatot- 
tabbnak ;  még  szép  arcza  is  egészen  eltorzult.  Egy 
angol  pisztolyt  vett  föl  asztaláról  és  fenyegető  gúnyos 
nevetéssel  mondta:  «ugy  is  rég  nem  állott  már 
előttem  eleven  czél  ...  én  Várkonyi  Albertet  nagy- 
rabecsülöm  .  .  .  ő  jeles  költő  ...  és  becsületes  fér- 
fiú ...  de  ha  közém  és  a  kis  tündér  közé  tolakodik, 
hogy  elszakaszszon  tőle,  akkor  történjék  bármi,  de 
kettőnk  közöl  egyiknek  nagyon  szűk  lesz  a  világ». 
Ezeket  mondta,  édes  Olga,  nevetve  és  tréfásan 
"gyaí^j  de  az  ilyen  tréfáknak  mindig  van  valami 
komoly  hátterök  és  kimenetelök  is  nagyon  szomorú 
lehet. 

Olga  megrettent. 

—  Nem    szeretem,    —    mondta    kedvetlenül,    — 

hogy  ez  a  Viktor  mindig  párbajokon  töri  a  fejét. 
El  van  bízva,  mivel  ügyesen  lő  s  ügyesen  vagdal- 
kozik, s  olyan  fenhéjázó  igényeket  táplál,  mint  egy 
trónkövetelő.  De  higyje  meg,  édes  Rudolf,  hogy 
ezúttal  aligha  lesz  neki  alkalma  ügyességét  és  vér- 
szomját tanúsítani,  mivel  Várkonyi  Albert  —  minden 
bolondos  hír  daczára  —  pár  nap  múlva  elutazik,  s 
aztán  ki  tudja,  látjuk-e  egymást  többé? 

Rudolf  úrfi  e  szavakra  egészen  megn)  rgodott  s 
tárcsájából  egy  levelet  vett  ki. 

—  Íme,  levelet  is  hoztam  Viktortól. 

A  kis  tündér  félve,  reszketve  vette  át,  mintha  az 
nem  is  édes  szerelmes  levél  volna,  hanem  valami 
keserű  méregpohár,  melyet  okvetlenül  ki  kell  ürítnie, 

Elborult   arcsczal    bontotta  föl  és  olvasni  kezdte : 

«My  dear  little  fairyb) 

—  Milyen  merész  megszólítás !  Mennyi  elbizott- 
ság !  Mintha  már  egészen  az  övé  volnék.  Marionnak 
mindig  igaza  volt,  midőn  azt  mondta,  hogy  önhitt, 
elkényeztetett,  vakmerő  ember !  Valóban  kezd  kiáll- 
hatatlanná lenni  !  —  gondolta  Olga  és  boszankodva 
olvasta  tovább  az  angolul  írt  sorokat : 

«E  levél  első  bizonysága  annak,  hogy  türelmem 
nem  fogy.  Naponként  nagy  léptekkel  közeledem  a 
czélhoz,  hol  ön  a  boldogságot  Ígérte  jutalmul.  Azt 
hiszem,  nemsokára  el  fogom  érni  s  ezért  volt  bátor- 
ságom önt  mindjárt  az  első  angol  megszólítással 
enyémnek  nevezni.  Semmi  kétségem  nincs,  hogy 
midőn  én  teljesen  bebizonyítom  türelmemet,  kitar- 
tásomat és  állandóságomat,  ön  is  örömmel  fogja 
beváltani   adott   szavát,   még   akkor  is,  ha  mindenki 

összeesküdnék  arra,  hogy  önt  szószegővé  tegye. 
Háront  hó  alatt  haladtan\  az  angol  nyelvben  annyit, 
hogy  majd  n\indent  ki  tudok  fejezni,  a  mire  csak 
szükségem  van,  s  misterem  (liverpooli  születés)  ki- 
ejtésemet is  kezdi  már  dicsérni.  Mindez,  kedves 
Olga,  a  vasszorgalom  műve.  Egész  szobám  angol 
könyvek,  hirlapok  és  divatközlönyök  tára,  s  tegnap 
már  Macbeth-zt  is  olvasni  kezdtem,  s  nem  akarom 
magamat  dicsérni,  de  mindenütt  megértettem.  Szóval, 
nagy  gyorsasággal  haladok  s  a  hátralevő  három  hó 
tökéletesen  elég  lesz  arra,  hogy  a  beszédben  folyé- 
konyságot, szóbőséget  s  a  kifejezésben  választékos 
csint  nyerjek.  De  nem  lenne-e  oly  kegyes,  szép  kis 
tündér,  hogy  a  száműzetés  határidejét  egy,  két  vagy 
éppen  harmadfél  hónappal  megrövidítené?  Már  is 
kínoz,  éget,  hervaszt  a  vágy,  hogy  önt  újra  lássam. 
Egykor  talán  melegebben  mondtam  önnek,  hogy 
szeretem,  mint  a  hogy  éreztem  ;  de  most  nem  birom 
kifejezni :  mennyire  szeretem.  Minden  eszembe  jut 
s  növeli  vágyódásomat.  Szeretnék  a  Favorité  mellett 
versenyt  futni,  szeretném  önt  látni,  a  mint  szivarra 
gyújt,  a  fecskéket  lövöldözi,  táncból,  zongoráz  (nem 
feledte  még  el  a  sajkadalokat?),  vagy  nevet,  dalol 
és  mindig  játszik.  Ezer  alakban  látom  önt,  de  min- 
dig vidáman,  tréfálva,  szeretetreméltó  gyermekke- 
délylyel  ...» 

Olga  megállt  és  elgondolta :  Jó  fiú  !  azt  hiszi, 
hogy  a  régi  pajzán  gyermeket  fogja  bennem  viszont- 
látni. Nem  is  képzeli,  hogy  nem  az  vagyok  már,  a 
ki  voltam. 

Aztán  újra  fölvette  a  levelet: 


«Ha  néha  kimegyek  a  kertbe,  elgondolom,  mily 
öröm  volna  önt  egy  bokor  tövében  megpillantani, 
mcgvonulva,  mint  a  hogy  sokszor  elrejté  magát  elő- 
lünk az  ablakmélyedésben,  a  kandalló  mögé,  vagy 
egy  alacsony  zsámolyra  ülve.  Valóban  erő  kell  hozzá, 
hogy  ilyenkor  lóra  ne  vessem  magamat  és  Szente- 
lekre ne  nyargaljak.  Hisz  ha  szeret,  megbocsátaná. 
De  mindig  eszembe  jut,  hogy  ön  különös  kis  zsar- 
nok, a  ki  nagyon  szigorúan  megbüntethetne,  ha  ki- 
szabott törvényeit  áthágnám.)) 

Olga  elmosolyodott  s  vágya  támadt :  bárha  egy- 
szer átlovagolna,  ma  vagy  holnap,  vagy  holnapután. 
Oh  milyen  nagyon  megbüntetné!  Milyen  jó  lenne 
az  !  Föloldozva  minden  kötelezettségtől ! 

« Nincs  egyéb  hátra,  —  olvasta  tovább,  —  mint 
várakozni,  ha  csak  ön,  mint  egy  kiengesztelt  kis 
zsarnok,  kegyelmet  nem  ad  a  büntetlen  való  vissza- 
térésre. Különben  még  három  hosszú  hónapig  fogok 
tűrni,  várni  és  remélni.  Előveszem  a  naptárt  s  min- 
den egyes  napot,  mely  elmúlik,  ki  fogok  belőle  tö- 
rölni, s  vágyva  nézem,  mint  fogy  az  idő  ama  boldog 
határnapig.  Akkor  aztán  sietni  fogok  önhöz  s  úgy 
fogok  beszélgetni,  mint  egy  született  englishman. 
Első  és  utolsó  szavam  mindig  az  lesz:  «1  loveyoul* 
Addig  egy  szép  keleti  albumot  küldök  önnek,  táj- 
képekkel Syriából,  Jávából,  az  Indiákból  és  Ceylon 
szigetéről.  Nézze  át  e  képeket  s  válaszsza  ki  a  leg- 
szebb pontokat,  hová  a  jövő  tavaszszal  együtt  fogunk 
utazni,  boldogan,  büszkén,  a  szerelem  szárnyain  ..  .s 

Olga  szánakozólag  mosolygott;  szánta  Viktort, 
de  még  jobban  önmagát. 


—  Ah  de  utóirat  is  van!  «Meg  kell  jegyeznem, 
hogy  e  levél  Írásánál  az  én  tiszteletreméltó  liverpooli 
misterem  a  legkevesebbet  segített.*  Bizony  meg  is 
látszik  rajta,  —  mondta  Olga,  —  sok  nyelv-  és  irás- 
hiba  van  benne.  De  mikor  a  hibákat  kutatni  kezdte, 
elszomorodva  mondta:  mégis  nagyon  sokat  haladt; 
kevesebb  hiba  van  benne,  mint  az  első  pillanatra  lát- 
szott . . .  valószínűleg  tökéletesen  meg  fog  tanulni  . . . 
Istenem !  mily  könnyelmű,  mily  gondatlan  valék ! 

Szeretett  volna  leborulni  és  sírni,  de  Rudolf  mel- 
lette állt  és  kíváncsian  kérdezte  : 

—  Fog  ön  válaszolni  ? 

—  Nagyon  keveset,  lm  itt  van  névjegyem,  csak 
egy  pár  sort  írok  a  hátára,  érdektelen  és  közönyös 
dolgot.  Ezt  ön  szives  lesz  átadni  Viktornak. 

Pár  perez  alatt  készen  volt  az  egész,  s  Rudolf 
aggodalommal  nézett  a  válaszra,  noha  aggodalmai- 
nak nem  igen  nagy  alapja  volt,  mert  e  sorok  rövi- 
den, hidegen  és  szárazan  hangzottak. 

—  Olvassa  el  csak,  Rudolf,  hangosan :  nincs-e 
benne  valami  nagy  hiba?  —  kérte  Olga;  —  magam 
sem  tudom,  mit  írtam;  rosszul  érzem  magamat. 

Rudolf  e  sorokat  olvasta : 

«A  tanító  nemde  mindig  röstelheti,  ha  tanítványa 
elárulja,  hogy  oly  valamit  tanít,  a  mit  maga  sem 
tud?  Én  is  röstelhetném,  ha  midőn  a  szilárd  állan- 
dóság próbájára  tettem,  olyan  engedélyt  adnék,  mely 
nem  mutatna  egyebet,  mint  hogy  én  magam  is  igen 
határozatlan  és  állhatatosság  nélküli  vagyok  néze- 
teimben és  föltételemben.)* 

Rudolf  előtt   ez  olyan   megoldhatlan  rejtély  volt. 

mint  egy  gordiusi  csomó.  Szerette  volna  megmagya- 
ráztatnj  magának,  de  minthogy  első  kérdésére  Olga 
kitérőleg  felelt,  szépen  elhallgatott.  Sokkal  jobban 
bálványozta  szép,  eszes  és  szeretetreméltó  unoka- 
hugát,  semhogy  második  kérdést  is  koczkáztatni  mert 
volna,  nem  lévén  bizonyos  benne,  ha  ezáltal  nem 
okozna-e  neki  valami  kedvetlenséget? 

A  kis  tündér  különben  is  kedvetlen  volt,  s  enge- 
delmet kért  elébb  Rudolftól,  aztán  a  nagybácsitól, 
hogy  ma  este  nem  fog  velők  vacsorálni,  mivel  rosz- 
szul  érzi  magát. 

Egyedül  akart  lenni.  Érezte,  hogy  mily  jó  néha 
egyedül  lenni,  elvonulva  a  kutató  szemek  és  kíváncsi 
kérdések  elől !  De  a  nagybácsi  a  világért  sem  hagyta 
volna  egyedül,  hanem  bement  szobájába,  leült  a  di- 
ván  mellé,  melyen  az  ő  kis  húga  feküdt,  s  aztán 
erősen  vitatta,  hogy  legjobb  lesz,  ha  orvost  hivat. 

A  szegény  leánynak  most  esett  először  terhére  a 
nagy  szeretet. 

Az  öreg  úr  azonban,  ha  már  —  a  kis  tündér  til- 
takozása miatt  —  orvost  nem  hivathatott,  legalább 
MarJont  hivatta  el  —  titokban.  A  jó  asszony  ijedve 
futott  a  vacsorától  a  kastélyba,  aggódva,  hogy  mi 
baja  lehet  az  ő  kicsikéjének?  A  kapuig  Albert  ki- 
sérte el,  ki  egész  úton  szomorú  és  hallgatag  volt  s 
csak  akkor  szólalt  meg,  midőn  elváltak. 

—  Megvárom  önt  itt  az  akáczfák  alatt,  míg  visz- 
szatér.  Legalább  hamarább  megtudom,  hogy  a  kis 
tündérnek  mi  baja  van  ?  Addig  sétálni  fogok.  Kelle- 
mes őszi  est  van,  a  lég  enyhe,  a  hold  szépen  világít. 

Pedig   mit  törődött   ő   most   a  szép  idővel,  mely 

legfölebb  is  ürügynek  volt  jó,  midőn  tudta,  hogy 
annak  a  lénynek  van  baja,  ki  szivét  legmélyebben 
érdekli !  Nyugtalanul  járt  föl  s  alá,  sokszor  nézve  a 
kis  tündér  kivilágló  ablakára,  és  türelmetlenül  várta 
Mariont. 

Elmúlt  egy  óra,  el  kettő  is  és  Marion  még  sem 
jött.  Egyszerre  azonban  a  kőczímeres  kapu  alól  egy 
alak  lépett  ki.  Nő  nem  lehetett,  mert  búsan  fütyö- 
részve jött,  de  bizonyosan  valami  kastélybeli  szolga, 
kitől  mégis  meg  lehetne  tudni  valamit. 

Albert  hozzá  ment:  Rudolf  úrfi  volt. 

—  Mit  csinál  ön  itt  ily  későn  ?  —  kérdezte  ez 
tőle,  nem  minden  csipősség  nélkül. 

—  A  jó  levegőt,  a  csöndes  estét  élvezem !  —  vá- 
laszolt Albert. 

—  Én  is  sétálni  akarok  s  így  együtt  mehetünk. 
Fejem  egészen  zúg,  mióta  kis  húgom  rosszul  van. 
Én  úgy  szeretem  őt,  mint  tulajdon  édes  testvéremet, 
s  félek,  hogy  beteg  talál  lenni. 

—  Nagyon  beteg? 

—  Oh  nem,  mindössze  is  csak  gyöngélkedik.  Azt 
hiszem :  a  szerelem  betege. 

Albert  megdöbbent  s  alig  tudott  szólani. 

—  Lehetetlen. 

—  De  igen,  most  már  mindent  tudok  s  nincs  miért 
titkolni !  A  kis  tündér  szereti  Viktort  és  ez  is  szereti 
őt.  De  miért  áll  meg  ön?  Menjünk  a  jegenyék  alá. 

—  Honnan  tudja  ön  azt?  —   kérdezte  Albert. 

—  Maga  Viktor  mondta,  a  ki  engemet  nagyon 
kedvel,  tudva,  hogy  barátsága  engem  boldoggá  és 
büszkévé  tesz.  Arra  is  megkért,  hogy  hozzam  el  egy 

levelét  a  kis  tündérnek.  Olga  nagy  érdeklődéssel 
olvasta  e  levelet,  mosolygott,  nevetett,  majd  elko- 
molyodott s  végre  rosszul  lett.  Bizonyosan  nagyon 
szereti,  a  mit  én  teljességgel  nem  csodálok.  Ki  is  ne 
szeretné  Viktort? 

Albert  kedvetlenül  hallgatta  az  ifjú  magasztal ásait, 
később  pedig  nem  igen  figyelmezett  rájuk.  Egészen 
magával  volt  elfoglalva,  és  érezte,  hogy  a  szive 
oly  nehéz,  mintha  sziklából  volna,  ó  Viktort  sze- 
reti !  —  gondolta  mély  fájdalommal,  —  leveleznek 
együtt .  ,  .  tehát  mindennek  vége  .  . .  semmi  remény 
többé ! 

A  séta  nem  volt  valami  nagyon  kellemes.  Albert 
nem  beszélt  és  Rudolf  is  elhallgatott.  Végre  a  jó  fiú 
egyszerre  ott  hagyta  az  unalmas  embert,  a  kivei 
nincs  miről  beszélgetnie. 

Ezalatt  Marion  nagy  buzgalommal  forgolódott 
az  ő  kicsikéje  körül,  és  százszor  is  megkérdezte : 
mondja  meg  őszintén,  mi  a  baja  ? 

De  Olga  nem  mondta  meg.  Hiszen  ha  őszinte 
akart  volna  lenni,  nem  mondhatott  volna  egyebet, 
mint  hogy :  az  a  bajom  van.  Marion,  a  mit  ön  egy- 
kor megjósolt,  hogy  engemet,  a  ki  soha  se  gondol- 
kodtam az  életről,  soha  sem  szenvedtem,  könnyen 
tönkre  tehet  az  első  mély  érzés,  az  első  fájdalom, 
az  első  csalódás.  De  ezt  nem  mondhatta  meg,  sőt 
hogy  mentül  mélyebben  eltitkolja,  egyszerre  csak 
hangosan  fölnevetett : 

—  Édesem,  ön  olyan  kétségbeesett  arczczal  jár 
körültem,  mintha  halálos  beteg  volnék,  pedig  nincs 
egyéb  bajom,  mint  hogy  nagyon  alhatnám. 

—  Megint  tréfál  és  ámít,  —  mondta  fejcsóválva 
Marion.  (Soha  sem  hittek  neki.) 

És  valóban  Olga  most  ámítani  kívánt,  hogy  az 
álmosság  ürügye  alatt  megszabaduljon  környezeté- 
től. Egyedül  szeretett  volna  maradni,  mert  jól  sej- 
tette, hogy  a  magány  sokszor  könnyebbülést  szerez, 
midőn  a  rideg  falakat  és  az  érzéketlen  bútorokat  is 
jobban  lehet  szeretni  a  részvékeny  emberek  közei- 
léténél.  Azok  előtt  legalább  szabad  folyást  lehet 
engedni  a  könnyeknek,  melyek  sokszor  még  a  leg- 
szeretőbb szivek  előtt  is  röstelkednek  megjelenni. 
Azok  legalább  nem  árulják  el  soha  e  könnyeket, 
sóhajokat  és  a  titkokat. 

—  Istenem,  —  gondolta  Olga,  midőn  szemét  le- 
hunyta, —  a  szerelem  minő  boszút  áll  rajtam.  Nem 
hittem  létezésében,  s  azzal  győz  meg,  hogy  legelébb 
is  kínos  fájdalmait  ismerteti  meg  velem.  Szegény 
Albert,  ő  folyvást  hallgatni  fog!  Miért  is  szólna, 
midőn  már  könnyelműen  eljegyeztem  magamat  más- 
nak, a  kit  soha  sem  szerettem,  a  kit  csak  kedvel- 
hettem ?  Egy  bohó  gyermekes  ötletért  az  élet  egész 
boldogsága  oda  vesz  ! 

A  kis  tündér  sokáig  tépelődött  és  gondolkozott, 
mert  a  szenvedés  utoljára  is  a  legjobb  mester  arra, 
hogy  valakit  elmélkedővé  s  végre  —  legtöbbször 
már  későn  —  bölcscsé  tegyen. 

Szeme  folyvást  le  volt  zárva  s  Marion  halkan 
mondta : 

—  Elaludt!  —  s  azzal  a  mellékszobába  vonult  s 
csöndesen  betette  az  ajtót. 

Végre   tehát   a   szegény    leány   egyedül    lehetett. 

Fölnyitotta  szemét,  vánkosára  borult  és  sírt;  sírt 
sokáig,  hangosan,  keservesen. 

Másnap  reggel  a  nagybácsi  aggódva  lépett  be 
hozzá,  mert  hiszen  egész  éjszaka  nem  tudott  aludni, 
mindig  féltette.  A  kis  tündér  mosolyogva  vigasztalta 
meg,  hogy  már  nem  fáj  a  feje,  nem  beteg,  nyugod- 
tan aludt.  De  az  arcza  igen  halovány  volt. 

Felöltözve,  a  hársfa  alá  ment,  melynek  levelei  már 
sárgulni  kezdtek.  A  nap  nagy  részét  ott  töltötte  el. 
Az  őszi  verőfény,  a  kert  árnyai,  a  játszi  szellő  és  a 
csicsergő  madárkák  jól  hatottak  kedélyére  s  vigasz- 
talólag  gondolta  el,  hogy  három  hónap  még  nagy 
idő ;  addig  semmi  sincs  elveszve,  addig  sok  minden 
történhetik. 

Régi  jó  kedvét  azonban  egy  pillanatra  sem  tudta 
visszanyerni.  Kiadta  a  rendeletet  lovászának,  hogy 
ma  nem  fog  kilovagolni;  a  szakácsnénak  és  kertésznek, 
hogy  most  igen  bágyadt,  pihenni  akar,  tehát  végez- 
zenek el  helyette  mindent.  Valóban  igen  bágyadt  és 
halavány  volt,  s  csak  délután  futotta  el  arczát  valami 
égő  pirosság,  midőn  az  ösvényen  Albertet  látta  feléje 
közeledni.  Eleintén  a  bokrok  közé  akart  futni,  mint 
egy  megijesztett  zerge,  többé  nem  gyermekes  tréfá- 
ból, hanem  hogy  a  nyomasztó  helyzettől  megszabadul- 
jon. De  Albert  észrevette  és  már  távolról  köszöntötte. 

—  Szép,  hogy  meglátogatott,  —  kezdte  halkan 
Olga.  —  Vártam  is  önt.  Tudtam,  hogy  eljő,  ha  Ma- 
rion nem  mondta  volna  is.  Már  délelőtt  hittem,  hogy 
meglátogat.  Most  már  jobban  vagyok. 

—  Elébb  jöttem  volna,  —  mentegette  magát 
Albert,  —  de  vendégem  érkezett. 

—  Kicsoda  ? 

—  Egy  szegény  fiú,  ki  versírással  gyötri  és  bo- 
londítja magát. 

—  Bizonyosan  a  szellem  lovagja,  ez  az  örökös 
mythologia,  kinek  hírét  sem  láttam  azóta,  hogy  meg- 
kérdeztem tőle :   vajon    miért   kék   fölöttünk  az  ég  ? 

—  Marion  ezt  elmondta  nekem.  A  szegény  fiú 
már  vagy  háromszor  volt  nálam,  s  mindig  egy-egy 
halmaz  költeményt  hozott  és  kért,  hogy  ajánljam  a 
divatlap-szerkesztőknek  s  műveiről  mondjak  őszinte 
véleményt.  Én  nem  szeretek  senkinek  sem  kellemet- 
lenségeket mondani,  de  még  kevésbbé  ámító  hazug- 
ságot. Megmondtam  tehát  neki  —  oly  gyöngéden, 
a  mint  csak  tehettem,  —  hogy  szűnjék  meg  Zenéri 
lenni,  és  legyen  belőle  ismét  a  régi  jó,  egészséges 
kedélyű  Szegő  Kálmán.  Pártolja  az  irodalmat,  ha 
szereti,  mert  a  jó  könyvek  olvasása  mindig  nemesít ; 
de  ne  kivánjon  magától  rossz  műveket  olvastatni. 
Mondtam,  hogy  művei  kevés  ihletet  és  hivatást  tanú- 
sítanak ;  költő  nem  lehet  belőle,  csak  olyan  ember, 
a  ki  verseket  ír,  ez  pedig  vajmi  dicstelen  foglalko- 
zás. Igazán  sajnálandó,  hogy  még  az  irodalom  is 
évről-évre  milyen  sok  embert  tesz  szerencsétlenné, 
kik  keblükben  a  hiúság  szomját  a  múzsák  sugallatá- 
nak képzelik,  s  oda  hagyják  a  csöndes  családi  kört, 
az  elfoglaló  gazdaságot,  minden  komoly  foglalkozást 
s  a  jövő  kilátásait,  csak  hogy  ama  szirénnek  áldoz- 
zanak, mely  őket  végre  is  boldogtalanokká  teszi. 
Elmondtam  neki,  hogy  nem  az  ég  csillagai  vezérlik 
őt,  hanem  egy  csalfa  bolygó  tűz,  mely  mocsarak 
fölött  tánczol.  A  szegény  fiút  eleintén  igen  érzéke- 

Yadnai  :   A   kis   tilndér.  1 7 

nycn  sújtották  szavaim,  annyira,  hogy  magam  is 
megsajnáltam.  A  hiúság  lángja  azonban  lobbot  vetett 
még  szivében  s  keserűen  kérdezte  :  hogy  hát  miért 
adták  ki,  miért  dicsérték  néhány  művét  ?  Bizonyosan 
nem  azért,  mert  szépek,  —  feleltem  neki,  —  hanem 
mert  a  szerkesztőknek  szükségük  volt  rá ;  s  mi  a 
dicséretet  illeti,  az  náluk  közönséges  tömjénfüst, 
mely  csak  gyönge  idegűeket  kábíthat  el.  Hány  is- 
mert iró  vagy  szerkesztő  van,  a  ki  —  mert  nem  sze- 
ret rossz  vért  csinálni  —  majd  mindenkit  dicsér, 
meggyőződés  nékül,  merő  gondatlanságból,  nem 
törődve  azzal,  hogy  míg  ez  ifjií  sziveket  nem  nyer- 
heti meg  a  múzsáknak,  addig  könnyen  elvesztheti 
egy  más  nyugodtabb  foglalkozás  részére,  melyet 
talán  jól  teljesíthettek  volna.  Vendégem  gondolkodni 
kezdett,  míg  végre  belátta,  hogy  tán  igazam  lehet. 
Megfogadta,  hogy  verseit  azonnal  tűzbe  dobja,  föl- 
hagy a  sikertelen  kísérletekkel  és  ismét  gazdálko- 
dással foglalja  el  magát.  Megszorítottam  kezét  s 
örültem,  hogy  egy  emberrel  jót  tehettem,  meg- 
mentve a  gonosz  furiáktól :  a  kielégíthetlen  hiúság- 
tól, a  keserű  kiábrándulástól  és  életunalomtól,  me- 
lyek minden  embert  elébb-utóbb  meglepnek,  ha 
megközelíthetlen  vágyakat  kergetnek  s  elérhctlen 
csillagok  után  rajonganak. 

—  Nagyon  jól  tette  ön,  hogy  eszére  térítette,  — 
monda  Olga  egész  hévvel.  —  Új  ok,  hogy  önt  be- 
csüljem. Az  ily  éretlen  ábrándozok  még  azoknak  is 
ártanak,  a  kik  valódi  költők.  Például  egykor  én  is 
azt  hittem,  hogy  valamennyi  költő  ilyen.  Mindenik 
egyenruhát  visel  a  lelkén,  a   kiállhatatlan    és   szána- 

lomraméltó  ábrándozást.  De  most  már  egészen  más 
véleményen  vagyok. 

Kissé  elhallgattak  s  majd  Olga  élénken  folytatta : 

—  Beszéljünk  másról.  Remélem,  nem  búcsúzni  jött. 

—  Fájdalom,  holnap  utazom.  Már  rendbe  is  hoz- 
tam mindent. 

—  Mily  könnyen  elhagy  minket? 

—  Azzal  a  tudattal,  hogy  távozásom  senkit  sem 
fog  megszomorítani. 

A  kis  tündér  nem  mert  felelni,  hanem  pár  peroz 
múlva  halk,  reszketeg  hangon  kérdezte : 

—  És  mikor  fog  ismét  visszajőni  ? 

—  Talán  évek  múlva  .  . .  talán  soha. 

Olga  megrázkódott ;  többé  nem  tudott  uralkodni 
magán ;  szemébe  könnyek  szöktek  és  szemrehányó 
hangon  tört  ki : 

Önt  senki  sem  érdekli    a   mi   társaságunkban ! 

A  költő  meg  volt  lépetve,  de  hogy  zavarát  palás- 
tolhassa, fölkelt  és  búcsúra  nyújtotta  kezét. 

—  Isten  áldja  meg  önt,  kis  tanítványom !  Sokáig, 
egész  életemben  örömmel  és  áldással  fogok  emlé- 
kezni a  szép  órákra,  melyeket  az  ön  körében  töl- 
töttem. 

A  meghatott  leányka  —  hallván  e  bizalmas  sza- 
vakat —  a  helyett  hogy  búcsúra  nyújtotta  volna 
kezét,  szeme  elé  emelte  azt,  hogy  könnyeit  elrejtse. 
De  zokogását  nem  rejthette  el. 

—  Miért  sír,  Olga? 

—  Istenem,  ön  azt  kérdi,  hogy  miért  sírok?  Ön 
jól  tudja,  —  hisz  költő,  —  hogy  vannak  érzelmek, 
melyeket  egy  leány  soha  sem    fejezhet  ki  szavakkal, 

de  bár  mily  erős  legyen  is,  elárulja  könnyekkel. 
E  pillanatig  minden  erőmet  összeszedtem,  hogy  el- 
palástolhassam azt,  a  mi  e  perczben  szivemből  ki- 
tört. Ön  jól  tudja,  hogy  miért  sírok,  de  folyvást 
hideg,  büszke,  mert  nem  hisz  nekem. 

—  Ne  vádoljon,  Olga. 

—  Hagyjuk  tehát  félbe.  Távozzék  el  és  a  távol- 
ban is  emlékezzék  rám.  Én  e  naptól  fogva  igen  bol- 
dogtalan leszek,  akkor  is,  ha  elmegy,  s  még  inkább, 
ha  itt  marad. 

—  Miért,  Olga?  Mi  gátolja  önt,  hogy  boldog 
legyen  ? 

—  A  sors. 

Albert  megfogta  az  Olga  kis,  reszkető  kezét  s 
kérte,  hogy  szóljon  őszintén. 

—  Ön  nem  hisz  nekem  és  nem  tesz  föl  rólam 
komoly  érzelmeket,  —  kezdte  Olga,  —  se  miatt 
fél  tőlem.  Én  ellenben  ön  iránt  bizalmas,  bátor, 
vakmerő  leszek.  Elmondok  mindent.  Ön  azt  irta 
egyik  művében:  «tíz  nő  közül  kilencznek  boldogta- 
lanságát majd  mindig  az  okozza,  hogy  a  nők  rendesen 
akkor  találják  föl  a  férfit,  kit  igazán  szeretniök 
méltó,  midőn  már  férjnél  vannak,  s  midőn  a  legbol- 
dogítóbb  vallomásra  így  kell  felelniök :  «én  is  szere- 
tem önt ! .  .  .  Kétszer  szerettem  életemben  .  .  .  elő- 
ször férjemet,  mert  nem  ismertem,  és  most  önt,  mert 
megismertem ;  de  e  szerelem  többé  nem  boldogít- 
hat, mert  annak  boldogsága  vétek  lenne  a  női  köte- 
lesség ellen  ...  le  kell  mondani!...')  Emlékszik-e 
rá?  Oh  mily  igaza  volt  önnek,  midőn  e  sorokat 
írta ! 

—  S  miért  mondja  ezt  nekem,  épen  ön,  és  épen 
e  pillanatban  ? 

—  Mert  igazságát  e  pillanatban  kezdem  mélyen 
érezni.  Én  is  most  ismertem  meg  azt  a  férfit,  a  kit 
szivemmel,  lelkemmel  szeretni  óhajtanék.  Ön  jól 
tudja  azt;  de  —  mert  nem  hisz  bennem  —  elmon- 
dok önnek  mindent,  nyiltan,  őszintén,  bátran,  bizva 
férfiasságában. 

—  Ha  kételkednék  bennem,  hallgassa  el. 

—  Minő  büszkeség!  De  mindegy,  én  megalá- 
zom magamat,  mert  ez  a  lélek  fölemelkedése  most. 
Legyen  megnyugodva,  én  nem  kételkedem  többé 
önben. 

—  Akkor  őszinteségével  boldoggá  tesz. 

—  Az  a  férfi,  a  kit  szei-etni  óhajtok,  jól  tudja, 
hogy  az  ön,  Albert ! 

A  költőt  oly  boldoggá  tették  e  szavak,  hogy  még 
most  —  e  válságos  és  gyönyörteljes  pillanatban  — 
sem  tudta  elhinni.  Még  a  könnyeknek  sem  hitt, 
mert  eszébe  jutott  mindaz,  a  mit  Rudolftól  hallott, 
és  a  leányka  kezét   megragadva,  mosolyogva  szólt : 

—  Ön  ismét  tréfál  s  a  tréfához  igen  rossz  tárgyat 
választott. 

Olga  arcza  egészen  elborult. 

—  Lássa,  Albert,  okom  lett  volna  kétkedni  ön- 
ben. Csakugyan  visszaél  bizalmammal :  azzal  kezdi, 
hogy  nem  hisz.  Mit  is  várhattam  volna  egyebet? 
Marion  hónapokkal  ezelőtt  megmondta,  mintha  va- 
lami Sibylla-könyvből  olvasta  volna,  melybe  a  vég- 
zet titkai  vannak  bejegyezve:  «ön  clébb-utóbb  meg 
fogja  bánni  könnyelmű  tréfáit  és  játszi   szeszélyeit. 


mert  akkor  sem  fognak  önnek  hinni,  midőn  komo- 
lyan és  mélyen  érez  ;  szerelmét  és  őszinteségét  is 
játszi  szeszélynek  vagy  tréfás  ámításnak  veszik  és 
nem  biznak  szivében*).  Isten  önnel,  Albert! 

Olga  föl  akart  kelni,  sápadtan,  elcsüggedve,  köny- 
nyek  között,  de  Albert  megfogta  kis  kezeit,  melyek 
igen  hidegek  voltak  és  nagyon  reszkettek. 

—  Ne  váljunk  el  így  !  —  kérte  Albert. 

—  Tehát  mit  kivan  ? 

—  Magam  sem  tudom.  Megvallom,  soha  sem 
voltam  ilyen  zavarban.  Fejem  zúg  és  szivem  lázong, 
mintha  egész  lényem  csatatér  lenne  s  jó  és  rossz 
angyalok  harczolnának  benne.  Soha  sem  szerettem 
volna  önnek  jobban  hinni,  mint  most,  és  soha  sem 
láttam  ilyen  különösnek  és  megfoghatatlannak,  mint 
e  pillanatban,  midőn  oly  őszinte  és  bátor. 

—  Miért  lennék  megfoghatatlan? 

- —  Ön  leány,  és  mégis  úgy  beszélt,  mintha  férje 
volna. 

—  Férj  vagy  vőlegény,  az  egyre  megy.  Nekem 
vőlegényem  van. 

Albert  le  volt  sújtva.  Érezte,  hogy  az  édenkert 
az  övé,  de  egy  kherub  nem  bocsátja  bele. 

—  Beszéljen  el  mindent !  —  kérte  esengő  hangon. 
A  kis  tündér  zokogva  beszélte  cl,  hogy  mily  köny- 

nyelműen  ígérte  el  kezét,  s  mennyire  nem  vonhatja 
most  vissza,  ha  csak  szószegő,  becstelen  teremtés 
nem  akar  lenni. 

—  S  vőlegénye  szereti  önt?  —  kérdezte  Albert. 

—  Rlek,  hogy  annyira  szeret,  a  mennyire  csak 
képes.  De   ön   a2ért   ne   hagyjon   cl  I   Ha  ön   md- 

lettem  lesz,  azt  hiszem,  senki  sem  szakíthat  el  egy- 
mástól. 

Olga  a  költő  keblére  borult  és  még  igen  sokáig 
beszélt  volna,  bizalommal,  reménynyel  és  szeretet- 
tel, ha  e  pillanatban  súlyos  léptek  nem  hallatszanak 
a  bokrok  között,  melyeknek  lombjait  a  nap  sugarai 
még  most  is  élénken  megaranyozták. 

—  Csak  még  egyet,  Olga,  —  kérte  az  ifjú  láza- 
san ;  —  feleljen ! 

—  Ön  nem  kérdezett  semmit. 

—  Vőlegénye  nemde  Terekcsi  Viktor? 

—  ó,  —  felelte  a  leány. 

—  Oh  milyen  jó  tudnom,  —  végezte  az  ifjú  se- 
besen, hogy  elmondhasson  mindent.  —  Ne  féljen 
ön,  Olgíi,  én  minden  akadályt  el  fogok  hárítani ; 
van  hozzá  erőm,  bátorságom,  bizalmam.  Még  ma 
fölkeresem  őt  és  végezni  fogunk. 

—  Mit  akar  tenni  ?  —  kérdezte  Olga  megrettent 
arczczal. 

De  Albert  nem  felelhetett  szavaira,  mert  c  pilla- 
natban a  nagybácsi  lépett  ki  a  bokrok  közül  szelid 
mosolylyal,  jobb  karján  nagy  meleg  őszi  nagy  ken- 
dővel és  a  balon  egy  másikkal. 

—  Kis  vigyázatlan,  —  kezdte  szelid  feddéssel,  — 
tegnap  még  beteg  voltál  s  ma  már  künn  akarod 
bevárni  talán  még  az  alkonyt  is.  Elfelejted,  kicsi- 
kém, hogy  a  nyár  elmúlt ;  az  ősz  pedig  hamar  meg- 
csalja az  embert,  s  egy  hirtelen  kerekedett  szél 
betegséget  okozhat.  Nézz  csak  az  égre!  A  hanyat- 
lásnak indult  nappal  szemközt  terhes  fellegek  kelet- 
keznek s  a  lég  szokatlan   sűrűsége  jelenti,  hogy  égi 

háborút  várhatunk.  A  szél  már  is  kezd  fúni.  De  én 
gondoskodtam  rólad,  kicsikém.  Megkérdeztem,  hol 
vagy  ?  Azt  mondták :  a  kertben.  Shawlokat  akartam 
leküldeni,  de  meggondoltam,  hogy  mégis  jobb  lesz, 
ha  magam  hozom  le,  akkor  legalább  bizonyosan 
fölveszed.  Vedd  is  föl,  kedvesem,  s  jerünk  a  szobába! 
Ott  vár  a  zongora,  legalább  egy  víg  dalt  fogsz  ját- 
szani rajta.  Oly  rég  nem  hallottalak. 

—  Oh,  kedves  bácsikám,  hogy  aggódik  ön  miat- 
tam —  mondta  a  leányka  szeliden,  a  mint  látta, 
hogy  az  öreg  úr  mily  szeretettel  tipeg-topog  kö- 
rülte s  mint  burkolja  be  az  egyik  nagy  kendővel,  s 
épen  azon  gondolkozik,  hogy  ne  adja-e  rá  még  a 
másikat  is? 

—  Aggódom  bizony,  kedvesem,  mert  van  okom 
rá  —  folytatta  az  öreg  úr.  —  Most  is  oly  halovány 
vagy  és  a  szemed  lázasan  ég.  Mintha  valami  bajod 
lenne,  nehéz,  kínos  előérzetem  van.  Talán  jobb  is 
lenne  orvost  hivatni.  Nyújtsd  ide  karodat,  kicsikém. 

A  kis  tündér  szótlanul  ment.  Most  látta  át,  hogy 
mily  nagy  különbség  van  a  szeretet  és  szerelem  kö- 
zött, s  hogy  ez  utóbbi  mennyivel  kínosabban  érdekli 
most  szívét. 

Albert  is  igen  komoly,  aggódó  arczcítal  haladt, 
nem  hallgatva  a  nagybácsira,  a  ki  még  mindig  az  ő 
kedves  kicsikéje  vigyázatlanságairól  beszélt. 

A  kertajtóban  Albert  búcsúzni  készült. 

—  Nem  jő  fel,  Albert? 

—  Fájdalom,  e  pillanatban  nem  tehetem. 

—  Legkedvesebb  dalait  fogom  eljátszani. 
• —  Igen  sietős,  halaszthatlan  dolgom  van. 

—  Azt  hiszem,  hogy  még  soha  sem  játszottam 
annyi  érzéssel,  mint  ma  játszanám,  ha  ön  hallgatná. 

—  Kedves  öcsém  —  szólt  bele  az  öreg  úr  — 
kőszikla  volnál,  ha  még  e  kérésnek  is  ellen  tudnál 
állni. 

—  Talán  később  visszajöhetek. 

—  El  akar  ön  utazni  ?  —  kérdezte  Olga. 

—  Kissé  kisétálom  magamat,  de  talán  nemsokára 
visszatérek  —  mondta  Albert  komolyan,  hidegen. 

—  Nekem  is  most  jut  eszembe  —  mondta  az 
öreg  úr  —  hogy  mindjárt  a  majorságba  kell  siet- 
nem. Tehát  a  zongorát  estére  halasztjuk.  Akkor  el- 
hívjuk Mariont  is,  férjével  együtt,  és  igen  vígan 
leszünk.  Nemde,  kicsikém  ? 

Olga  szomorúan  bólintott  a  fejével. 
Albert  köszönt  és  eltávozott,   a   nagybácsi   pedig 
aggódva  kérdezte  kis  húgától : 

—  Kedves  Olgám,  hogy  reszketsz !  Mennyiszer 
mondtam,  vigyázz  jobban  magadra.  Sokáig  voltál 
künn  és  bizonyosan  meghűtötted  magadat.  Az  őszi 
napokkal  nem  jó  tréfálni,  a  délután  mindig  hűs, 
kivált  e  szeszélyes  felsőmagyarországi  éghajlat  alatt. 
Látod,  most  is  milyen  kellemetlen  szél  kezd  fúni. 
Burkold  be  jobban  magadat.  Még  beteg  találsz 
lenni. 

—  Oh  dehogy  leszek. 

—  Most  pedig,  kedvesem,  menj  föl  a  szobádba 
s  pihend  ki  magadat.  Pár  óra  múlva,  még  alkonyat 
előtt  én  is  visszatérek  a  majorságról  s  akkor  majd 
elzenélünk,  elbeszélgetünk. 

A  kis   tündér   hiába   vonta   össze   shawlját,    annál 

jobban  fázott,  annál  jobban  remegett.  Oh  nem  a 
széltől,  hanem  valami  gyötrő,  kínos  gondolattól. 
Szobájába  lépve,  egy  rossz  szellem  —  a  félelem  — 
röpködte  kö  ül,  mint  valami  nehéz,  sötét  denevér, 
mely  szárnysuhogásával  aggasztó,  lélcktépő  gondo- 
latokat ébreszt.  E  nyugtalan  szellem  mindig  az  Albert 
rejtélyes  szavait  suttogta  fülébe :  ne  féljen  ön,  Olga, 
én  minden  akadályt  el  fogok  hárítani ;  van  hozzá 
erőm,  bátorságom,  bizalmam ;  még  ma  fölkeresem 
őt  és  végezni  fogunk ! 

Mit  értett  e  szó  alatt :  hogy  végezni  fognak  ? 

O  bizonyosan  ismeri  Viktort,  mert  ezt  gyakran 
sejteté,  habár  soha  sem  beszélt  róla,  mintha  e  beszéd 
nehezére  esett  volna  lelkének.  Talán  valami  régi  rossz 
emlék  választotta  el  szíveiket.  Ki  tudja,  nem  Viktor 
volt-e  az  a  könnyelmű  ifjú,  ki  első  szerelmesét  el- 
csábította és  boldogtalanná  tette?  Legalább  a  re- 
gényben a  megszól  ami  ásig  hasonlít  hozzá!  És  ma 
is,  a  hárs  alatt,  Albert  milyen  megütközéssel  mondta 
ki  nevét,  mialatt  derült  arcza  egészen  elsötétült. 

Semmi  kétség  .  .  .  bizonyos! 

Ezért  sietett  Albert,  ez  volt  az  ő  sürgetős  dolga. 
Régi  fájó  emlékek  és  az  új  szerelem  szenvedélye 
bátorrá,  vakmerővé,  kihívóvá  fogják  tenni.  Egy  óra 
múlva  találkozni  fognak,  s  ki  tudja,  mi  történik 
akkor?  Viktor  ingerlékeny,  és  —  a  mint  Rudolf  is 
állította  —  keresi  a  párbajt;  Albert  —  mint  maga 
mondta  —  nem  keresi,  de  nem  is  kerüli.  Meg  fog- 
nak mérkőzni,  s  az  egyik  menthetlcnül  elvész.  Oh 
Istenem!  melyik  fog  elveszni;  hiszen  Viktor  oly 
mesterileg  lő! 


A  leányka  összeborzadt  s  a  rossz  széliem  egyre 
csattogtatta  körülte  nehéz,  sötét  denevérszárnyait. 

Roskatag  lábakkal  kelt   föl  s  kinézett  az  ablakon. 

A  jegenyefák  alatt  porfelleget  látott  s  a  porfel- 
Icgben  nyargaló  lovagot. 

—  Szent  Isten,  az  Albert ! 

A  leányka  reszketve  borult  térdre,  sírt  és  — 
imádkozott. 


Xll. 

(A  kis  tandér  megint  a  hársfa  alatt  van  és  többé  nem  is  távozik  el 
onnan  soha.) 


A  nőt  semmi  sem  teheti  nagyobbá,  nemesebbé  és 
magasztosabbá,  mint  az  a  lázas  érzés,  melylyel  ked- 
vesét a  környező  veszélyektől  félti.  Ilyenkor  min- 
den önzése  elenyészik ;  lelke  megfeledkezik  önma- 
gáról s  csupán  másért  él,  gondolkozik  és  határoz  ; 
nem  kivan  magáért  semmit,  hogy  másért  annál  töb- 
bet tehessen ;  elfeledi  saját  fájdalmait,  hogy  egye- 
dül a  másét  érezhesse ;  mindenről  lemond,  hogy 
megmenthesse  azt,  a  kit  szeret  és  félt ;  ilyenkor 
minden  könnye  ájtatos  fohász,  minden  mosolya  imád- 
ság, mely  nem  a  föld  számára  született,  hanem  az 
éghez  szól  —  irgalomért. 

A  kis  tündér  arcza  —  az  egykori  pajzánság,  köny- 
nyelműség  és  kicsapongó  jókedv  helyett  —  ez  ön- 
zetlen, nemes,  magasztos  érzést  fejezte  ki  abban  a 
pillanatban,  midőn  a  jegenyék  alatt  nyargaló  lovagot 
meglátva,  térdre  omlott  és  imádkozni  kezdett,  arczát 
égre  emelve  és  kis  fehér  kezeit  összekulcsolva. 

A  csarnok  fali  órája  riasztotta  föl  fájdalmas  el- 
mélyedéséből, a  mint  komor  és  ünnepélyes  hangon 
verte  el  a  délutáni  öt  órát. 

Fölriadt  és  halkan  suttogta: 

—  Az  ég  meghallgatja  az  imádságot,  de  csak 
akkor  segít,  ha  magunk  is  segítünk  magunkon.  Tenni 
kell.  Az  idő  még  nem  késő. 

Kiment  a  csarnokba  és  nagybátyja  után  kérdezős- 
ködött. Azt  mondták,  hogy  a  gazdasági  udvarba 
ment,  honnan  épen  most  kocsizott  ki. 

A  szél  e  pillanatban  becsapódott  egy  nyitva  feledt 
ablakon,  titkosan,  nyughatatlanul  susogva,  mintha  azt 
mondta  volna :  siess ! 

A  kis  tündér  izgatottan,  hebegve  s  egész  lényé- 
ben reszketve  parancsolta,  hogy  a  Favorite-ot  rög- 
tön nyergeljék  föl,  mert  ki  fog  lovagolni ;  de  nem 
megy  messze  s  mindjárt  visszatér ;  a  nagybácsinak 
ne  is  szóljanak  róla  semmit,  mert  csak  fölösleges 
aggodalmakat  okoznának  neki ;  a  kis  lovász  itthon 
maradhat ! 

Olga  gyorsan  felöltötte  a  fekete  lovagló-ruhát  s 
kalapjáról  levette  a  lengő  fehér  tollat;  valószinűleg 
nem  akart  kirivó  színeket  viselni,  melyek  a  távolból 
is  könnyen  meglátszanak.  Azután  karjára  nagy  gya- 
pot-kendőt vett,  mert  az  ég  már  csaknem  egészen 
el  volt  borulva  és  a  fák  sudarait  mindig  erősebb 
szél  kezdte  hajtogatni. 

A  Favorité  nyugtalan  szökéseket  tett  s  bizonyo- 
san rossz  néven  vette,  hogy  a  kis  tündér  ezúttal 
megfeledkezett  a  czukorról,  még  sugár  nyakát  s 
aranyos  sörényét  sem  simogatta    meg,  nyájas  szava- 

kat  sem  mondott,  mint  a  hogy  rendesen  szokta ;  sőt 
a  mint  a  falu  utolsó  házait  elhagyták,  lovagostorával 
is  ösztönözte  a  —  sietésre. 

A  szél  mindig  azt  a  titkos  szót  hallszott  susogni : 
siess! 

A  kis  tündérnek  valóban  nem  volt  semmi  veszte- 
getni való  ideje ;  két  óránál  tovább  nem  maradha- 
tott kívül,  mert  a  nagybácsi  a  majorságból  hét  óra- 
kor rendesen  visszatér  s  kilenczkor  pontosan  vacso- 
rál. Akkor  már  neki  is  régen  odahaza  kell  lennie, 
hogy  vakmerő  útja  titokban  maradjon. 

Mégis  egy  pillanatra  megállt  és  gondolkodott. 

Nagyon  rossz  tettet  kell  neki  most  elkövetnie, 
hogy  az  este  borúja  és  a  titok  sötétsége  kellenek 
hozzá;  hogy  azt  még  olyan  mindent  elnéző  öreg 
ember  előtt  is  palástolnia  szükséges,  minő  a  jó  nagy- 
bácsi !  Hát  még  a  rossz  világ  mit  fog  rá  mondani, 
mely  eddig  is  különcznek,  nőietlennek,  könnyelmű- 
nek tartja? 

E  gondolatra  vissza  akart  fordulni. 

De  a  bántó,  üldöző  szellem  megint  csak  csattog- 
tatni kezdte  nehéz,  sötét  denevérszárnyait,  azt  zúgva  : 
«az  az  ifjú,  ki  a  coeur  aas  szemét  mindig  eltalálja, 
cl  fogja  találni  azt  a  szívet  is,  melynek  dobogása  a 
te  egyedüli  boldogságod.  Siess!* 

A  Favorite-nak  újra  nyargalni  kellett. 

Egy  óranegyed  múlva  már  látszott  Terekes,  a 
domb  alatt,  s  Viktor  kastélyának  ódon  födelén  piros- 
lott egy  kis  napfény,  mely  a  felleghasadékok  közt 
nagynehezen  utat  bírt  törni  magának  egészen  odáig. 

A  kis  tündért  e  fény  megvigasztalta:    a   nap  még 

nem  ment  le,  s  a  ]eveg<5  csak  a  borulattól  lett  ily 
homályos.  Még  jókor  visszatérhet.  De  azért  a  leg- 
kevésbbé  sem  lassította  meg  paripája  járását,  habár 
az  izgatott  sietségtől  ló  és  lovasnő  egyiránt  át  vol- 
tak már  izzadva. 

A  visszafelé  futó  fák,  a  maradó  tájképek,  a  me- 
zőn bámészkodó  földmívesek,  a  fölverődő  porgo- 
molyok  és  az  ég  sötét,  terhes  fellegei  közt  újra 
feltűntek  a  képzelet  szomorú,  majd  biztató  látvá- 
nyai. Két  ifjú  áll  szemközt,  kik  most  ő  érette  szót, 
sőt  néhány  pillanat  múlva  már  talán  golyót  is  vál- 
tanak. Elvégezik,  mert  mindakettő  szerelmes :  — 
egyiknek  meg  kell  halnia,  hogy  a  másik  boldog 
lehessen.  Oh  de  nem  hal  meg  egyik  sem.  Az  Isten 
jó  és  a  szabadítót  még  elég  korán  fogja  küldeni. 
A  kis  tündér  közéjük  rohan  és  elválasztja  őket.  « Vik- 
tor, Albert,  barátaim  —  mondja  nekik  esdő  mosoly- 
lyal  —  önök  egyformán  szeretnek  engemet,  és  azért, 
mert  szeretnek,  örökre  meg  akarnak  szomorítani  ? 
Tegyék  le  a  fegyvereket,  s  fogjunk  kezet  mind  a 
hárman.))  Ok  nem  bírhatnak  ellenállani  és  aggódva 
fogják  kérdeni:  ("melyikünket  szereti  ön  olyan  na- 
gyon, hogy  érte  még  ez  önfeláldozó  lépést  is  kész 
volt  megtenni?))  És  akkor  ő  nem  tud  felelni;  nem 
is  felel  szavakkal,  hanem  könyezve,  zokogva  fog 
Albert  keblére  borulni.  Viktor  nemes,  lovagias,  jó- 
szívű fiú,  s  meg  fogja  bocsátani  szószegését,  kivált 
mivel  azí  a  szót  egy  bohó  leány  oly  könnyelműen 
adta,  s  nem  kívánhatja  e  miatt  örökre  boldogtalanná 
tenni.  Hiszen  neki  úgyis  mindenütt  nyílik  a  virág! 
Azután    haza   térnek   vidáman,   boldogan ;   az   öreg 

úrnak  elbeszélnek  mindent,  ki  azokat  örömmel  hall- 
gatja és  áldással  végzi  be ;  és  a  szentelek]  kastély- 
ban megint  lesz  egy  zajos,  kedves,  örömteli  nap  . . . 
s  a  világ  hónapok  múlva  meg  fogja  bocsátani  a  gon- 
dos, kedélyes  háziasszonynak  mindazt,  a  mit  a  gyer- 
mekes, könnyelmű  leányban  elitélt.  —  De  hátha 
későn  érkezik  ?  Hátha  már  minden  oda  van  ? 

A  Favorite-nak  most  már  röpülnie  kellett,  míg 
csak  a  rendetlen  falu  házai  közé  nem  ért,  melyek- 
nek ajtajában  bámész  asszonyok  álltak,  el  nem  tudva 
gondolni,  hogy  a  szenteleki  kisasszony  mit  kereshet 
az  ő  falujokban,  s  mért  rohan  olyan  ijedt  képpel, 
mintha  az  ellenség  kergetné? 

A  paripa  dobogva  iramlott  a  kastély  udvarára. 

A  lépcsőzeten  két  szolga  sietett  le,  kik  meglepetve 
látták,  hogy  szokatlan  vendégük  érkezett:  egy  fiatal 
uri  nő. 

—  Terekesi  Viktor  úrnak  hoztam  üzenetet  — 
mondta  reszketve  a  kis  tündér. 

—  Méltóztatik  leszállani  ?  —  kérdezte  az  egyik 
szolga. 

—  Nem  szállok  le,  hanem  kérem,  menjen  föl 
urához  és  küldje  le  egy  szóra. 

—  Nem  küldhetem  le,  mert  nincs  idehaza. 
Olga   megdöbbent  .  .  .  talán    már    is   az   erdőbe 

mentek ! 

—  Hát  hol  van  ? 

—  A  Tiszához  ment,  vizi  vadászatra.  Csak  holnap- 
után jő  haza. 

—  Mikor  ment  el  ? 

—  Még  tegnap  reggel. 


A  T avorile-nak  niosl  már  röpülnie  kelleti. 


Vadnai  :  A  kis  tündér. 

A  kis  tündér  arcííát  az  öröm  ragyogása  futotta  el ; 
tehát  nem  találkoztak. 

—  Kereste  itt  valaki?  —  kérdezte   a  szolgáktól. 

—  Néhány  perczczel  ezelőtt  egy  fiatal  ür  kérde- 
zősködött utána,  ha  itthon  van-e? 

—  S  megmondták  neki,  hogy  hol  van? 

—  Azt  nem  kérdezte. 

—  S  a  látogató  visszatért? 

—  Azonnal. 

A  kis  tündér  könnyebbült  szívvel  fordította  vissza 
paripáját,  de  e  pillanatban  aggódva  vette  észre,  hogy 
most  meg  az  idő  esküdt  ellene.  A  nehéz,  terhes  fel- 
hők épen  feje  fölött  tornyosultak  össze  ;  a  szél  szem- 
közt fújt,  még  pedig  erősen,  s  az  eső  is  hullani  kez- 
dett, még  pedig  nagy,  hideg,  ritka  csöppekben. 

Mindegy.  Nem  maradhatott  egy  perraig  sem, 
mert  egy  óra  múlva  már  a  nagy  teremben  kellett 
lennie,  a  nagybácsi  mellett.  Bizonyosan  ott  lesz 
Albert  is,  a  mint  Ígérkezett.  Valami  ürügy  alatt  azon- 
ban szobájába  fogja  hívni  őt,  a  hol  egyedül  lesznek. 
Ott  megkéri,  hogy  ne  szóljon,  s  ne  találkozzék  Vik- 
torral, majd  ő  maga  fogja  elvégezni  az  egészet,  s 
hosszú,  nagyon  hosszú  levelet  ír  neki. 

A  Viktor  lovászmestere  —  ki  szintén  előjött, 
hogy  mint  szakértő  megtekintse  az  ismeretlen  pari- 
pát —  e  pillanatban  udvarias  mosolylyal  ajánlotta, 
hogy  mennyivel  jobb  lenne,  ha  a  kisasszony  a  kas- 
tély kényelmes  termeiben  várná  be,  míg  az  eső  el- 
múlik. 

—  Nem  lehet  —  felelte  köszönettel  Olga  —  lová- 
szomat is  a  falu  végén  hagytam. 

Vadnai :   A   kis   tündér.  i  •> 

—  Behívjuk.  Menj  Jean. 

—  Köszönöm.  Magamnak  sincs  veszteni  való  idom. 
A   kis   tündér   elpirult ;   belátta  könnyelműségét, 

mely  miatt  most  még  e  szolgák  előtt  is  hazudnia 
kellett.  Egy  ballépés  után  így  következik  a  máso- 
dik, a  harmadik,  a  negyedik.  S  ki  tudja :  mi  lesz 
a  vége?  A  nagybácsi  mit  fog  gondolni  róla?  És  a 
világ  —  mel)''  a  szolgáktól  és  a  falu  népétől  bizo- 
nyosan megtudja  e  szokatlan  látogatást  —  mint  fog 
még  jobban  mesélni,  rágalmazni  és  botránykozni ! 

Most,  midőn  minden  féltésnek  vége  szakadt,  agya 
új  rémeket  szült,  s  bár  csaknem  didergett  az  eső  és 
szél  miatt,  mégis  égett  a   feje,  szíve  és  egész  teste. 

A  táj  még  elég  világos  volt,  de  —  körül  nézve  — 
Albertet  sehol  sem  láthatta.  Bizonyosan  a  rövidebb 
utat  választotta,  valami  gyalogösvényt  a  mezőségen 
vagy  az  erdő  alatt,  melyet  ő  maga  a  világért  sem 
mert  volna  megközelíteni  a  csavargók  miatt,  minők 
néha-néha  ezen  a  tájon  is  megfordultak.  Egyszerre 
a  távolban,  tisztás  helyen  valami  haladó  fekete  pontot 
vett  észre  .  .  .  Valószínűleg  Albert  —  gondolta  és 
kendőjével  integetett  feléje.  A  fekete  pont  azon- 
ban tovább  haladt,  az  integetést  nem  igen  véve  észre. 
Mindegy,  csakhogy  él,  csakhogy  visszatér  a  csön- 
des Szentelekre.  Többé  nem  fogja  onnan  elbocsá- 
tani Terekcsre,  hanem  Viktort  hívja  magához,  s  ott 
hárman  fogják  kifejteni  e  szomorú  és  aggasztó  sze- 
relmi bonyolulatot. 

A  szél  e  közben  mindig  erősebben  fújt,  de  Olga 
igen  kevéssé  érezte  hidegét,  mert  mindkét  orczája 
égett   az    ii-gatott    vér    melegétől.    Végre    zaklatott 

futás  után  elérte  a  Szentclekre  vezető  út  jegenyéit, 
melyek  haragosan  veszekedtek  a  széllel,  a  falusi  kis 
házakat,  melyekben  most  kezdték  gyújtogatni  a  mé- 
cset, a  háládatos  akáczokkal  beültetett  főutozát  s 
utoljára  a  kőczímeres  kaput,  melyen  át  lassú  lépte- 
téssel jutott  az  udvarra. 

A  Favorite-ot  erős  tüsszögés  lepte  meg,  s  hányta 
a  tajtékot  magáról,  midőn  a  lovász  átvette. 

—  Egy  kicsit  megáztak,  kisasszony! 

—  Nagyon  keveset.  Hiszen  csak  a  jegenyék  alatt 
jártam,  s  aztán  Marionhoz  betérve,  ott  töltöttem  ar 
időt.  De  azért  a  nagybácsinak  ezt  sem  kell  meg- 
mondani, mert  —  tudod  —  ő  engemet  még  a  fúvó 
széltől  is  félt.  Haza  jött-e  már  a  majorságból  ? 

—  Még  nem.  Az  eső  bizonyosan  ott  rekeszté. 

Olga  egyet  szökött  örömében,  bár  lábai  remeg- 
tek s  feje  kissé  szédelegni  kezdett.  Oh  mégis  rosszul 
cselekedhetett  —  gondolta  ismét  —  hogy  még  e  jó, 
mindent  elnéző,  mindent  megbocsátó  öregtől  is  így 
kellett  félnie. 

Szobájába  térve,  gyorsan  átöltözött,  bár  ez  soha 
sem  volt  annyira  terhére,  mint  épen  most.  A  ruha 
is,  melyet  fölvett,  nagyon  könnyűdnek  látszott ; 
fázott  benne ;  fázott  a  skót-kendőben  is ;  csak  arcza 
égett  folyvást,  mígnem  olyan  lett,  mint  egy  basa- 
rózsa. 

Lefeküdt  a  kerevetre  és  jól  esett  lehunyni  szemét. 
De  e  pillanatban  kocsizörgést  és  a  nagybácsi  sza- 
vait hallotta.  Fölkelt  és  eléje  sietett. 

—  Kedves  bácsikám,  megázott,  nemde? 

—  Nem,  kedvesem,  a  tanyán   bevártam   a   végét. 

i8* 

—  Aggódtam,  hogy  útban  érte. 

—  Kedves  kicsikém,  hát  te  jobban  vagy-e? 

—  Tökéletesen. 

—  Valóban  jobb  színben  vagy,  piros,  mint  a  rózsa, 
ragyogó,  mint  a  tavasz  ;  hanem  a  kezed  nagyon  hideg. 

—  Gyerekség,  majd  elmúlik. 

A  kis  tündér  a  bácsikája  karjaiba  fogózva,  ment  a 
dohányzó  szobába  s  ott  átvette  tőle  a  tajtpipát  — 
Magyarország  czímerével  —  a  kötött  shawlt  s  a 
csillagos  nyelű  fokost.  De  pár  perez  múlva  kiment, 
mert  nem  állhatta  a  dohányfüst  szagát. 

Ez  este  egyedül  maradtak ;  Marion  nem  jött  cl 
és  a  költő  sem  váltotta  be  igéretét. 

Mindamellett  kedélyesen  vacsoráltak,  s  az  öreg 
úr  régi  történeteket  beszélt  ama  kedves  korból, 
midőn  az  emberek  még  szívesebbek  voltak  egymás- 
hoz, midőn  tán  az  ég  is  szebben  ragyogott.  Egy- 
szerre azonban  megszűnt  beszélni  s  néhány  pilla- 
natnyi csend  után  azt  kérdezte : 

—  Mi  lelt,  Olga? 

—  Mért,  bácsikám? 

—  Semmiből  sem  eszel  és  egyre  iszod  a  vizet. 

—  Mert  bácsikám  ma  délután,  unalmamban,  igen 
sok  bonbont  fogyasztottam  el.  (Szegény  leánynak 
rövid  idő  alatt  mennyiszer  kellett  hazudnia.) 

Fölkeltek  az  asztaltól. 

—  Ha  kedved  van,  kicsikém  szólt  az  öreg  úr  — 
játszál  egy  pár  szép  magyar  dalt  .  .  .  egy  idő  óta 
úgyis  egészen  elhanyagolod  a  zongorát. 

A  kis  tündér  oda  futott  és  játszani  kezdett,  de  kis 
idő  múlva  bágyadtan  mondta : 

—  Nem  tudom,  miért,  de  ezek  a  hangok  most 
nagyon  sértik  az  idegeimet.  Csaknem  reszketek  tőlük. 

—  Akkor  hagyd  félbe,  kedvesem  —  mondta  az 
öreg  úr,  ki  a  zongora  födelét  is  lezárta,  hogy  kis 
húga  még  azokat  az  idegsértő  billentyűket  se  lát- 
hassa. 

—  Nagyon  bágyadt  vagyok,   szeretnék  lefeküdni. 
Az  öreg  úr  aggódva  nézett  rá  s  látta,   hogy   égő 

arcza  mint  változott  át,  s  mint  lesz  mindig  fehérebb 
és  fehérebb. 

—  Ügy  féltelek,  kedvesem,  hogy  beteg  leszel. 

—  Nem,  bácsikám,  csupán  álmos  vagyok. 
Miért  nem  tudott  tehát  elaludni,  midőn  magában 

maradt?  Miért  kellett  a  láznak  jőni  segítségül,  hogy 
az  e  napon  oly  sokat  izgatott  test  és  lélek  kissé  meg- 
nyugodjék az  álom  karjaiban? 

Reggel  érezte,  hogy  beteg,  a  feje  ég  és  fáj,  s 
Mariopt  kivánta  látni.  A  jó  asszony  megint  ijedten 
és  elképedve  szaladt :  hogy  mi  lelte  már  megint  az 
ő  kedves  kis  barátnőjét?  Ágya  szélére  ült  és  hom- 
lokára tette  a  kezét. 

—  Fejfájása  van,  kedvesem  !  —  mondta.  —  Lássa, 
soha  sem  vigyáz  magára,  s  aggodalmakat  szerez 
azoknak,  a  kik  szeretik.  Mindig  szaladgál,  lovagol, 
s  nem  gondol  meg  előre  semmit.  Azzal  sem  törő- 
dik, ha  jó  idő  van-e  vagy  rossz.  Meghűtötte  magát. 

—  El  fog  múlni,  kedves  Marion. 

—  Ne  feledje  édesem,  hogy  férjem  sokkal  job- 
ban szereti,  ha  Máriának  neveznek  és  én  minden- 
ről örömest  lemondok,  még  régi  megszokott  nevem- 
ről is,  hogyha  ő  kívánja. 


Olga  mosolygott  s  megkérdezte  '- 

—  Hát  Albert  mit  csinál  ? 

—  Hajnalban  elutazott.  Nagyon  nyugtalan  volt, 
mintha  valami  égetné. 

—  Elutazott?  Hová? 

—  Vissza  a  fővárosba. 

—  De  megint  visszajő,  ugy-e,  hogy  visszajő? 

—  Azt  mondta,  hogy  talán  évek  múlva,  de  még 
valószinűbb,  hogy  soha.  Azt  hiszem,  nagyon  sze- 
relmes önbe,  igen  levert,  bús,  csaknem  kétségbe- 
esett volt. 

Olga  remegni  kezdett. 

—  Húzza  be  az  ablakfüggönyöket.  Marion  — 
hebegte  csaknem  eszméletlenül  -  a  nap  besüt  és 
sérti  szememet.  (Érezte,  hogy  el  kell  rejtenie  azt,  a 
mit  arcza  könnyen  elárulhatna.) 

—  Mielőtt  szegény  rokonunk  eltávozott  volna  — 
folytatta  Marion,  miután  a  függönyöket  nagy  gond- 
dal összevonta  s  a  szobában  homály  lett  —  bepecsé- 
telt csomagot  adott  át.  Kért,  hogy  adjam  az  ön  ke- 
zébe. Yalószinűleg  könyvek  vannak  benne. 

Olga  átvette  a  csomagot,  de  nem  volt  bátorsága 
a  Marion  jelenlétében  felbontani.  Ki  tudja,  mi  lehet 
benne? 

Mindaketten  elhallgattak. 

Később  panaszkodott,  hogy  álmos  és  lehunyta 
szemét.  Az  öreg  úr  benyitotta  az  ajtót,  de  Marion 
intett  neki,  hogy  csöndesen  legyen,  s  mindketten 
elhagyták  a  szobát.  Hadd  aludja  ki  magát  I 

De  a  szegény  leány  nem  tudott  aludni,  hanem 
fölkelt,  ingadozva  az  ablakhoz   ment,   szétnyitotta  a 


függönyöket,  aztán  visszatért  ágyába,  és  félve,  resz- 
kető kezekkel  bontotta  föl  a  baljóslatú  csomagot. 
Csakugyan  regények  voltak  benne,  meg  egy  lap 
néhány  sorral  beírva. 

Olga  olvasni  kezdte. 

t Búcsú  nélkül  akartam  eltávozni,  de  tartozom  ön- 
nek egy  intéssel.  Sokszor  hallottam,  hogy  ön  min- 
den emberrel  s  a  legkomolyabb  érzésekkel  is  szeret 
játékot  űzni ;  de  én  elég  balga  voltam  minden  hibá- 
ját megbocsátani  szeretetreméltóságaért,  azokat  fe- 
ledni, és  elhinni,  hogy  megváltozott  s  engemet  va- 
lóban szeret.  Csalódtam.  Ön  játszott  velem  is,  mint 
a  többiekkel.  Nem  tudom,  miért  tette  ezt?  Én  csak 
azt  tudom,  hogy  azt  legkevésbbé  sem  érdemeltem 
meg  öntől.  Angyalnak  hittem  és  most  legnagyobb 
fájdalmam  az,  hogy  olyan  lénynek  kell  tartanom,  ki 
a  hiúságnak,  tréfának  és  kaczérságnak  mindent  föl- 
áldoz. Ugy  képzeltem  önt,  mint  eszményi  teremtést, 
kit  a  szerelem  mennybe  visz,  s  most  —  ha  képíró 
volnék,  —  kigyót  ftstenék  a  fejére.  Mit  tett  ön  ve- 
lem? Tegnap  délután  még  szerelemmel  borult  keb- 
lemre s  már  este  képes  volt  meglátogatni  egyedül, 
senkitől  nem  kisérve,  egy  férfit,  kiről  maga  mondta, 
hogy  annyira  kedvelte,  midőn  vőlegényéül  válasz- 
totta. Senkinek  sem  hinném  el  e  könnyelműséget, 
ha  saját  szememmel  nem  láttam  volna,  midőn  a  te- 
rekesi  csárda  ablakában  vártam  az  eső  megszűnését, 
vágyva,  hogy  mielébb  visszatérhessek  önhöz,  a  ki 
földi  édennel  kecsegtetett.  Egyszerre  le  voltam  sújtva, 
s  őrizze  meg  az  ég  önt  olyan  fájdalmaktól,  minőket 
e   pillanat    óta   én    érezek.   Valóban    megborzadtam 

Öntől,  s  kétkednem  kell  még  abban  is,  hogy  ön  va- 
lóban az  ifjúság  első  éveit  éli-e?  De  a  helyett,  hogy 
szemi'ehányásokat  tennék,  utoljára  is  intem  önt : 
hagyja  el  azt  a  meggondolatlan  ösvényt,  melyre  a 
hiúság  bolygó  fénye  csalta,  és  gondolja  meg,  hogy 
nincs  nagyobb  vétek,  mint  az  a  szívtelenség,  midőn 
egy  nő  a  mások  vérével  festegeti  magát  pirosra. 
Valószínű,  hogy  mindezt  igen  nyersen  mondtam  el 
önnek,  hanem  én  magam  sem  tudom,  mit  írok.  Én 
csak  azt  tudom,  hogy  fejem  lázasan  ég  és  futnom 
kell  innen,  mint  a  kigyuladt  házból.  Ennek  tulaj- 
donítsa tehát  nyers  kifejezéseimet ....  Isten  önnel !» 

Olga  hangos  sikoltással  hanyatlott  vánkosára  és 
keservesen  sírt,  midőn  hirtelen  közeledő  léptek  hal- 
latszottak. Oh  hát  még  csak  ki  sem  sírhatja  magát ! 
Kétségbeesve  szakgatta  el  a  kegyetlen  levelet,  hir- 
telen vánkosa  alá  rejtve  dirib-darabjait. 

Marion  jött,  nagy  rémülettel. 

—  Mi  baj,  kedvesem,  nem  tud  ön  aludni  ? 

—  Nem,  Marion. 

—  Látom,  felbontotta  a  csomagot !  Mit  küldött 
Albert  ? 

—  Egy  regényt,  semmit  egyebet. 

—  Szegény  ember,  sokat  fog  szenvedni  ön  miatt ! 

—  Hagyja  el  Marion  ...  ne  beszéljünk  róla  .  .  . 
Hol  van  a  nagybácsi  ? 

—  Orvosért  ment. 

—  Nagyon  aggódhatik  miattam ! 

Ezúttal  méltán  is  aggódhatott,  mert  Olga  óráról 
órára  rosszabbul  lett.  Szivének  mély,  gyötrő  fáj- 
dalma   és   keserű  gondolatai    segítették   a   betegség 

rohamait  mentül  erősebben  kifejteni.  Mikor  Marion 
elment,  Olga  előhivatta  komornáját  s  tollat  kért, 
hogy  egy  levelet  Írhasson.  De  majd  a  tollat  inge- 
rülten dobta  el. 

Nem  érdemli  meg,  hogy  irjak,  —  gondolta  kese- 
rűen. —  Nem  hitt  szavaimnak,  nem  bízott  bennem. 
Félreértett,  félreismert,  mint  ez  az  egész  rossz  vi- 
lág !  Nem  fogok  írni . . .  Inkább  haljak  meg  . . .  Mily 
megalázkodás  lenne,  mentegetni  magamat  előtte,  ki 
a  legsilányabb  könnyelműséggel  vádolt . . .  Nem  aka- 
rom többet  látni ! 

Ez  ingerültség  még  jobban  ártott  neki,  s  mire 
a  nagybácsi  (késő  éjjel)  megérkezett  a  székváros 
leghíresebb  orvosával,  már  akkora  a  kis  tündér  esz- 
méletét vesztette.  Az  orvos  megvizsgálta  s  kijelen- 
tette, hogy  idegláza  van,  a  mivel  a  jó  öreg  urat 
egészen  kétségbeejté.  Egy  perezre  sem  távozott  el 
a  kórágytól. 

Olga  betegsége  az  egész  kastélyt  elszomorította. 
A  cselédek  is  bánatos  arczczal  jártak,  beszéltek, 
lassúkat  lépve  és  még  lassúbb  hangokat  ejtve,  ne- 
hogy valami  zaj  hallatszék  föl  a  beteg  kisasszony 
szobájába.  A  kapuhoz  falusi  asszonyok  és  gyer- 
mekek jöttek,  kérdezősködni  a  szegény,  jó  teremtés 
után.  Másnap  Viktor  is  aggodalmas  arczczal  vágta- 
tott a  szentel  eki  udvarra. 

—  Eljött,  —  mondta  a  szenvedő  leány  szeliden, 
a  lázroham  szünperczében,  —  jól  tette,  hogy  eljött. 
Ügy  sem  igen  fogunk  találkozni  többé  I 

Az  ifjú  szeme  könnyektől  ragyogott.  Attól  ra- 
gyogott a   Rudolfé  is,  a  ki  egész   nap   nem   hagyott 


békét  az  orvosnak:  hogy  mondja  meg  neki  őszin- 
tén, ha  bízik-e  a  beteg  életéhez?  Mondja  meg 
neki  előre,  mert  ő  nem  akarná  megérni  azt  a  na- 
pot, melyen  szép  kis  unokahugát  kiterítik!  Az  or- 
vos vállat  vont,  s  a  szegény  fiú  azóta  se  enni,  se 
aludni  nem  tudott. 

Abban  a  pillanatban,  midőn  Viktor  egyedül  ma- 
radt, a  beteggel,  oda  hajolt  ágyához  és  lassan  kér- 
dezte : 

—  Mondja  meg  Olga,  miért  volt  nálam  ? 

—  Nagyon  egyszerű  okból.  Messzire  lovagolva 
elkéstem,  midőn  az  este  és  az  eső  meglepett,  s  ne- 
hogy ügyetlen  lovászommal  a  sötétben  egyedül  kell- 
jen bolyonganom,  meg  akartam  önt  kérni,  hogy  ki- 
sérjen vissza  Szentelekre.  De  ne  szóljon  ön  erről 
senkinek,  s  parancsolja  meg  szolgáinak  is,  hogy  er- 
ről ne  beszéljenek.  Később  láttam  át,  hogy  a  világ 
megitélhet  érte,  sőt  talán  a  nagybácsi  is.  Bántam, 
hogy  ily  rosszul  tettem,  hanem  ön  tudja,  hogy  én 
mily  balgatag  leány  vagyok;  semmit  sem  gondolok 
meg  előre. 

—  Hagyja  félbe  e  huzamos  beszédet,  Olga,  ár- 
tani fog. 

—  Miért?  Úgy  sem  beszélhetünk  már  sokat  .  .  . 

—  Dehogy  nem,  kedves  Olga!  Jövő  tavaszszal 
keletre  utazunk. 

—  Soha  Viktor,  soha !  Én  messzebb  helyre  utazom. 
Olga  sírt. 

A  következő  éj  nagyon  válságos  volt  és  Rudolf  a 
világért  sem  tudta  volna  behunyni  szemét.  Nem 
aludt  a  nagybácsi    sem,  sőt  leghívebb  élettársa  —  a 

pipa  —  sem  kellett  neki.  Marion  pedig  egész  ha- 
lálsápadt lett  az  izgatottságtól.  Reggel  felé  a  férfiak 
kimentek  mind  a  friss  levegőre  —  habár  az  is  ne- 
héz volt  most  nekik,  —  s  csak  Marion  maradt  oda- 
benn, és  félve  hallgatta  a  kis  tündér  zavart  félre- 
beszél éseit.  Nagyon  töredezve  suttogott  s  nem  igen 
lehetett  megérteni.  Egyszerre  azonban  fölemelke- 
dett, behunyt  szemekkel  és  mégis  mosolyogva,  mint 
az  alvajáró,  kit  a  hold  varázsa  von  és  szelíd,  ért- 
hető, szemrehányó  hangon  mondta : 

—  Nem  hittél  Albert  szavaimnak,  nem  bíztál  ben- 
nem. Majd  bízni  fogsz,  ha  odafenn  leszek,  majd 
siratsz,  ha  meghalok.  Eljösz-e  még  az  életben  ?  Én 
azt  hiszem,  hogy  eljösz ! 

—  Istenem  !  —  szólt  Marion,  örömtől  és  félelem- 
től hebegve, —  ez  a  leány  szereti  őt;  szereti  titko- 
san, remény  nélkül.  Mindaketten  szeretik  egymást! 
Ah  még  boldogok,  igen  boldogok  lehetnek. 

A  jó  asszony  nagy  gyorsasággal  vette  kalapját  és 
nagy  kendőjét,  s  ment,  (azaz  nem  is  ment,  hanem 
futott)  és  alig  várta,  hogy  haza  érjen.  Hamarjában 
tollat,  tintát  és  papirt  keresett,  s  írt  egy  nagyon 
rövid,  de  nagyon  fontos  levelet. 

« Kedves  Albert!  —  így  szólt  a  levél  —  a  kis 
tündér  halálos  beteg,  és  bizonyosan  meghal,  ha  önt 
nem  láthatja  viszont.  Jőjön  és  vigasztalja  meg.  Lá- 
zas álmaiban  mindig  önről  beszél.  Mi  mindnyájan 
oda  leszünk,  ha  ő  meghal.  Jaj,  nem  is  merek  rá 
gondolni ! 

Két  nap  alatt  itt  lehet  ön.  Leg)'en  is  itt,  ha 
saját  és  mindnyájunk   boldogsága  a    szívén    fekszik. 

Többet  nem  írok,  de  ezt  a  levelet  háromszor  írom  le 
s  három  példányban  küldöm  el,  mert  így,  ha  az  egyik 
elvesz,  megkapja  a  másikat,  ha  ez  is  eltéved,  ott 
lesz  a  harmadik.  Éjjel-nappal  jőjön,  mert  öntől  függ 
minden  ...  de  minden. » 

A  három  egyforma  levelet  bepecsételte,  és  férje 
meglepetve  hallotta,  hogy  az  ő  Máriája,  ki  mindig 
oly  szelid,  csöndes  hangon  beszélt,  most  szigorún, 
csaknem  parancsolólag  mondja  neki :  hogy  fogasson 
be  azonnal  s  e  levelet  vigye  tüstént  maga  a  postára, 
a  szomszéd  faluba,  de  minden  haladék  nélkül,  mert 
nincs  veszteni  való  idő  s  az  ilyen  fontos  dolgot  az 
ember  nem  bizhatja  a  cselédekre. 

A  nagytiszteletű  úr  megütődött,  mind  a  mellett  a 
kivánatot  haladék  nélkül,  lelkiismeretesen  teljesí- 
tette ;  befogatott  és  elment. 

Maga  a  jó  asszony  pedig  futott  megint  vissza  az 
elhagyott  beteghez,  kinek  ismét  csodálatos  kedve 
támadt  a  halálról  képzelegni. 

—  Kis  tündérkém,  —  mondta  neki  Marion,  —  ne 
aggódjék. 

—  Nem  aggódom,  sőt  kivánok  meghalni. 

—  Nem  hal  meg,  kedvesem,  én  gondoskodtam 
olyan  gyógyszerről,  mely  okvetlenül  meggyógyítja. 
Az  imént  írtam  meg  a  reczeptet. 

—  Micsoda  gyógyszer  lehet  az  ? 

—  Azt  nem  mondom  meg. 

Nem  is  mondta,  de  midőn  a  harmadik  nap  esté- 
jén a  kis  tündér  hosszú,  mély  álom  után  újra  fölnyi- 
totta szemét.  Marion  mosolyogva  hajolt  le  hozzá,  és 
azt  súgta  neki : 

—  A  gyógyszer  megérkezett ! 

Olga  föltekintett  s  ott  állt  előtte  —  Albert. 
A  szegény  beteg  arczához  emelte  kezét,  hogy  ne 
lássa;  annyira  fájt  szívének  e  találkozás. 

—  Nem  akarja  tán,  —  kérdezte  az  ifjú,  —  hogy 
itt  maradjak? 

—  Miért  ne?  Szeretnék  önnel  egyedül  beszélni. 
Marion  kiment,  s  más  nem  volt  a  szobában. 
Olga  az  ifjúra  nézett  és  könnyezve  monda  : 

—  Hát  úgy  kellett-e  nekem  írni  ?  Oh  ön  nagyon 
igaztalan  és  könyörtelen  szívű.  Minthogy  egy  rossz 
leányban  csalódott,  nem  akar  hinni  a  jónak  sem« 
Igen,  Albert,  én   jó  vagyok  ;  sokkal   jobb,  mint   ön. 

Albert  meg  volt  lépetve  e  szavak  erejétől  és 
őszinteségétől ;  ő  megbánást  vélt  hallani  s  ime  szem- 
rehányásokkal találkozott;  a  kis  tündér  nem  a  kór- 
ágyon érezte  e  pillanatban  magát,  hanem  a  vádoló 
padon. 

—  Egyszer  már  igazságtalanul  itélt  fölöttem,  — 
folytatta,  —  mielőtt  ismert  vagy  látott,  s  most  pál- 
cííát  tört  fölöttem,  a  nélkül  hogy  megkérdezte  volna : 
miért  tettem  azt,  a  mit  tevék?  Oh  bizonyára  igen 
vakmerő  és  elszánt  lépés  volt  az  tőlem,  Albert,  a 
melyet  elitélt,  de  a  mit  okvetlenül  meg  fog  bánni 
örökre  . . .  örökre.  Én  épen  ön  miatt  mentem  Viktor- 
hoz ;  önért  nem  kiméltem  jó  híremet,  nagybátyám 
szeretetét,  egészségemet ;  s  ön  e  miatt  nevezett  en- 
gem szívtelennek,  könnyelműnek,  hiú,  rossz  terem- 
tésnek. 

Albert  le  volt  sújtva ;  félt  attól,  a  mit  hallani  fog 
s  remegve  szólt : 

—  Kedves  Olga !  E  pillanat  nem  alkalmas,  hogy 
ily  keserű  gondolatokkal  tépelődjünk. 

—  E  pillanat,  Albert,  a  meglakolás  pillanata.  Igen. 
Én  meg  akarom  önt  büntetni  igaztalanságaért,  el 
akarok  beszélni  mindent.  Üljön  le  és  hallgasson  meg. 
Ön  látott  engemet,  midőn  a  Viktor  udvarába  belo- 
vagoltam. 

—  Oh  bár  ne  láttam  volna. 

—  Azt  hitte,  hogy  azért  megyek  hozzá,  mert 
szeretem  őt,  titokban,  könnyelműen  ? 

—  Tudom  is  én  már,  hogy  felindulásomban  mit 
gondoltam. 

—  Azt  hitte  ön,  Albert,  valóban  azt  hitte !  — 
folytatta  Olga.  —  Pedig,  Istenem,  abban  a  pilla- 
natban én  az  ön  életeért  remegtem.  Ön  rem  tudta, 
mert  nem  hallotta,  —  mint  én,  —  Rudolftól,  hogy 
Viktor  mennyire  óhajtott  önnel  találkozni  és  meg- 
verekedni azért,  mert  velem  gyakran  és  bizalmasan 
társalgott.  Ön  nem  gondolt  rá,  mint  én,  hogy  Vik- 
tor a  legjobb  lövő.  Féltettem  önt.  Féltettem,  hogy 
meg  fogja  ölni.  Valami  súgta,  hogy  közéjök  kell 
lépnem,  s  megakadályoznom  e  kétségbeesett  pár- 
bajt. 

Albert  térdre  omlott  és  keserűen  sírva  kért  bo- 
csánatot. Talán  először  sírt  gyermekkora  óta. 

—  Ne  kérjen  bocsánatot,  Albert,  arra  nincs  szük- 
ség, —  vigasztalta  Olga.  —  Én  önnek  szivemben 
már  rég  megbocsátottam,  bár  e  megaláztatást  fe- 
ledni nem  tudom.  Különben  magam  voltam  a  hibás. 
Annyi  gondatlan  könnyelműséget  hallhatott  ön  ró- 

am,  hogy  könnyen   elhihctte   azt  is,  hogy  rossz  va- 

gyök.  Hiszen  újra  mondanom  kell:  «ön  egy  rossz 
lény  miatt  a  jókban  is  elveszte  hitét. ».  Ön  úgy  be- 
szélt, mint  egy  bölcs,  s  úgy  cselekedett,  mint  egy 
balgatag.  Azt  mondják,  hogy  ez  majd  mindenik  szív 
hibája,  mely  egyszer  keserűen  csalódott. 
Albert  még  mindig  térdein  zokogott. 

—  Keljen  föl,  Albert,  —  folytatta  Olga,  —  és 
inkább  mondja  meg,  hogy  úgy-e  nem  csalódtam 
sejtelmemben :  Viktor  volt  az  is,  a  ki  az  ön  első 
kedvesét  elcsábította  ? 

—  Nem  ő  volt. 

—  Lássa,  én  azt  hittem,  mert  a  regényben  any- 
nyira  hasonlít  hozzá,  s  aztán  ön  ama  balvégzetes 
napon  oly  haragosan  ejtette  ki  a  nevét,  mintha  rég 
ismerte  és  kereste  volna. 

—  Mert  eszembe  jutott,  a  mit  Rudolftól  hallot- 
tam, s  a  mi  mindig  nyugtalanított,  hogy  ön  levelet 
kapott  Viktortól,  mi  a  legnagyobb  bizalom  és  en- 
gedékenység jele.  Ezért  nem  bírtam  hinni  vallomá- 
sainak. 

—  S  ön  nem  ismerte  Viktort? 

—  Jól  ismertem.  Sok  évvel  ezelőtt  az  iskola  falai 
közt  szerettük  is  egymást;  tanulótársak  valánk.  Már 
gyermekkorunkban  mindketten  egy  eszményt  imád- 
tunk, a  —  költészetet.  Üres  óráinkban,  a  szép  mű- 
veket olvasva,  mindig  arról  beszéltünk,  hogy  egykor 
mi  is  költők  leszünk.  Ez  volt  a  mi  vágyunk,  remé- 
nyünk. A  sors  azonban  elválasztott.  0  gazdagon  lé- 
pett ki  a  világba,  én  szegényen.  Ő  jobb  szeretett 
regényeket  játszani  az  életben,  mint  azokat  fáradsá- 
gosan, küzdelmek    közt   írni ;    nekem    írnom    kellett, 

mert  az  élet  és  egy  benső  sugallat  követelték.  Azóta 
sok  idő  telt  el,  s  mi  nem  találkoztunk;  ő  többnyire 
külföldön  utazott,  engem  viszonyaim  a  fővárosban 
egy  kis  dolgozó  asztalhoz  kötöttek ;  de  hallván  ne- 
vét az  ön  ajkairól,  visszagondoltam  gyermek- ábránd- 
jainkra, az  első  barátság  édes  képeire,  s  azt  hittem, 
hogy  ha  fölkeresem  őt  s  elmondok  neki  őszintén 
mindent:  nem  kíván  boldogtalanná  tenni  sem  engemet, 
a  kit  egykor  szeretett,  sem   önt,   a   kit  most  szeret. 

—  Oh  ha  mindezt  tudtam  volna!  —  felelte  Olga 
szelíden,  békére  nyújtván  kezét.  —  De  én  abban 
a  perczben  elvesztettem  eszemet.  Marion  meg- 
mondta egyszer:  «önt,  kedvesem,  ki  sohasem  gon- 
dolkozott, sohasem  szenvedt,  az  első  fájdalom  mind- 
járt tönkre  teszi,  mert  eszét  veszi  el!»  Oh,' Marion 
mindent  megjósolt. 

Alig  mondta  ki  e  szavakat,  bejöttek  Marion,  Vik- 
tor és  Rudolf. 

—  Kedves  barátaim !  —  mondta  a  kis  tündér  sze- 
líd mosolylyal,  —  mért  nincs  annyi  kezem,  hogy  e 
pillanatban  mindegyiköknek  nyújthatnék  egyet.  Minő 
szeretettel  vesznek  körül.  Közöttük  még  a  halál  is 
elveszti  ijesztő  képét.  Ugy-e  sokat  fognak  rám  gon- 
dolni ? 

Vigasztalni  akarták. 

—  Miért  akarják  velem  elhitetni  azt,  a  mit  ma- 
guk sem  hisznek?  —  kérdezte  Olga.  —  Ma  meg- 
néztem magam  a  tükörben  s  egészen  megijedtem. 
Szemem  be  van  esve,  egész  arczomon  nincs  semmi 
élet ;  olyan  vagyok,  mint  a  váz.  Tíz  nap  alatt  egé- 
szen elhervadtpm.  De  azért  önök  szeretnek  így  is? 

Fogjunk  kezet  itt  mind  a  négyen,  legyünk  örök  bará- 
tok, én  a  síron  túl,  önök  itt  a  földön. 

Kezet  fogtak  és  a  kis  tündér  sírt  és  mosolygott. 
Sírt,  mert  fájt  neki  az  elválás ;  de  azért  mosolygott, 
hogy  vigasztalja  őket. 

—  Még  a  betegséget  sem  veszi  komolyan :  tré- 
fál, játszik  vele  s  ijeszt  mindnyájunkat,  pedig  pár 
hét  alatt  bizonyosan  jobban  lesz  !  —  mondta  Ma- 
rion ez  este  a  nagy  teremben  Rudolf  úrfinak,  a  ki 
azt  mohón,  nagy  örömmel  elhitte. 

De  hiába  hitte  el,  mert  másnap  Marion  hangos 
sírással  futott  a  csarnokba  s  a  szegény,  megrettent 
ifjúnak  sírva  mondta : 

—  Valahogy  meg  ne  mondják  az  öreg  úrnak. 

—  Mit,  Marion  ? 

—  Azt,  hogy ...  oh  Istenem  . . .  azt,  hogy  . . . 

—  Azt,  —  felelte  hátuk  mögött  az  orvos,  —  mit 
eltitkolni  nem  lehet.  Olga   kisasszony   már   nem   él. 

Igen !  Meghalt  olyan  szomorúan  és  csöndesen, 
a  mily  vidáman  és  zajosan  élt  egy  kis  ideig.  Az 
utolsó  éj  lázrohamát  elgyöngült  idegzete  nem  birta 
már  kiállani.  Harmadnapra  kivitték  —  a  hová  kí- 
vánkozott —  a  hársfa  alá,  melynek  sárguló  levelei 
mind  titkos  szomorúsággal  susogtak,  ók  látták  nem 
rég  e  vidor  gyermek  játszi  tréfáit,  gyermek-pajzán- 
ságait,  látták  átváltozni  lassankint,  látták  szemében 
a  szerelem  könnyeit  s  végre  látják  most  az  ő  kis  kék 
koporsóját.  Mindenki  könyezve  kiséri  a  kis  tündért, 
s  a  vén  fa  is  —  mintha  bánatot  tudna  érezni  —  meg- 
rázkódik s  mivel  könnyei  nincsenek,  hervatag  leve- 
leit hullatja  a  kihajló  szemfödélrc. 

Maga  az  ég  is  oly  szomorú,  tele  van  köddel,  ter- 
hes, csepegni  kezdő  borús  fellegekkel,  mintha  néha 
valami  megfoghatlan  összefüggés  léteznék  az  égi  és 
a  földi  események  között. 

Az  öreg  úr  nincs  jelen  a  temetésen.  Nem  al:arja 
látni  a  koporsót  s  hallani  a  harangszót,  a  gyászéne- 
ket, a  zokogást  és  a  sírgöröngyök  tompa  zuhogását. 
Legmélyebb  szobájába  zárkózott  s  kezeit  tördelve 
jár  föl  s  alá.  Kétségbeesésében  egy  rémes  önvádja 
támad  : 

—  Ha  nem  engedtem  volna  mindig  szabad  aka- 
ratjára, ha  nem  kényeztettem  volna  el,  ha  nem 
hagytam  volna  helyben  minden  szeszélyét  :  talán 
most  is  élne ;  oh  de  Istenem,  a  nagy  szeretet  e  kis 
hibájaért  hogyan  mérhettél  rám  ilyen  rettenetes 
csapást  ? 

A  jámbor  tiszteletes  —  szemében  könnyekkel  — 
vigasztalni  megy  őt ;  de  az  öreg  úr  kíméletlenül  uta- 
sítja el.  Ne  vigasztalja  őt  senki,  nem  lehet  őt  meg- 
vigasztalni !  ó  csak  azért  él  a  világon,  hogy  túlélje 
mindazokat,  a  kiket  oly  nagyon,  oly  igen  nagyon 
szeretett ! 

A  szentelcki  kastély  újra  szomorú,  bánatos,  kietlen. 

Lakója  nem  gondol  semmivel  s  még  régi  öreg  ba- 
rátai elől  is  elzárkózik ;  egyike  ama  sorssujtottaknak, 
kiknek  ha  jót  akarunk  kivánni,  nem  kívánhatunk  egye- 
bet, mint  hogy  ne  sokáig  éljenek.  Nem  is  igen  merik 
vigasztalni,  csak  Zörgeiné  ő  nagysága  vetemedik  néha- 
néha  rá,  hogy  egy  rejtelmes  mosoly  mellett,  még 
most  is  « boldogabb  napokkal))  merje  kecsegtetni; 
de  az  öreg  úr  unja   e   mosolyt   és   e    vigasztalást,  s 

végre  is  kénytelen  kimondani  —  mi  rég  szívén  fek- 
szik: —  «hogy  hagyjon  neki  békét »  ;  Zörgeiné  ő 
nagysága  pedig  e  példátlan  udvariatlanságra  fölhá- 
borodik, egy  csöpp  híjjá,  hogy  nervozába  nem  esik, 
rögtön  befogat  és  világéletében  mindig  bánni  fogja, 
hogy  egy  ilyen  kőszív  megvigasztal ása  oly  sokáig 
feküdt  a  lelkén. 

Marion,  férjével  együtt,  minden  este  meglátogatja 
a  kis  tündér  sírját ;  mindig  friss  virágokat  hint  rá,  s 
ott  könnyez,  sír,  zokog  és  panaszkodik.  Oh  csak 
fölébredne,  mily  szívesen  tűrné  bosszantásait,  hall- 
gatná tréfáit  és  nevetne  csinyein!  De  a  kis  tündér 
nem  ébred  föl,  s  nem  is  fog  pajzánkodni  többé 
soha. 

Viktor  kétségbeesve  ment  külföldre  — ^  szórakozni. 
Magával  vitte  Rudolfot  is,  mert  a  jó  fiu  a  temetés 
után  megint  csak  elővette  a  régi  avult  kabátot,  föl- 
kereste az  egykori  korhely  czimborákat  és  borba 
akarta  fojtani  bánatát.  De  Viktor  fölkereste  és  azt 
mondta  neki:  « Annak,  a  ki  gyászol,  méltónak  kell 
lennie  ahhoz,  a  kit  gyászával  tisztelni  kivan!*  Az- 
után elvitte  magával. 

Mikor  hónapok  múlva  Rudolf  egymagában  vissza- 
került, nagy  pusztulást  látott  Szenteleken.  Legelébb 
is  a  parkban  fordult  meg  s  igen  elszomorodott. 
A  szép  virágágyak,  a  gloriette,  a  sétányok  el  voltak 
hagyatva.  A  kertész  nem  sokat  törődött  velők,  mert 
hiszen  nincs,  a  ki  gyönyörködött  volna  bennök. 
Semmi  élet  sem  látszott  a  kastélyban  és  a  kertben. 
Csak  néha-néha  János  huszár  ballagott  elhízott  fe- 
leségével   —   mikor    beleuntak    a    nagy   dologtalan- 

ságba,  —  a  porondos  utakon  végig.  A  külső  gazda- 
ságban sem  volt,  a  ki  parancsoljon,  mígnem  egyszer 
az  elzordult  öreg  úr  magához  hivatta  Rudolfot,  és  — 
a  tiszteletes  úr  helyes  tanácsára  —  átadta  neki  az 
egész  gazdálkodást.  A  jó  fiú  megörült,  nem  azért, 
hogy  ilyen  szép  birtokhoz  jutott,  melyből  ugyancsak 
vígan  élhetne,  akár  egy  kiskirály,  hanem  hogy  azzal 
együtt  övé  lett  a  kis  tündér  sirja  is,  mely  fölött  né- 
hány hó  múlva  góth  modorú  sírbolt  épült,  pompás 
fehér  márvány  emlékkel. 

Gyakran  találkozott  ott  a  szegény  ifjú  esténkint 
Marionnal,  s  rendesen  igen  szomorún  váltak  el, 
mindig  a  kis  tündérről  beszélve. 

—  Vajon  az  ön  Viktorja,  —  kérdezte  a  legelső 
este  Marion,  —  gyászolja-e  még  a  mi  kis  barát- 
nőnket ? 

—  Eleintén  egészen  kétségbe  volt  esve,  - —  be- 
szélte Rudolf.  —  Minden  reggel  más-más  borzasztó 
elhatározással  ijesztett  meg.  Először  azt  mondta : 
hogy  megy  harczolni  a  kabylok  ellen,  ott  legalább 
bizonyosan  meglövik ;  azután  egy,  az  északi  sark 
kutatására  küldött  angol  hajóra  akart  szállni,  abban 
a  reményben,  hogy  majd  csak  elvesz  valahol  a  jég- 
hegyek és  rozmárok  között;  egyszer  meg  csak  az 
Isten  őrizte,  hogy  léghajóra  nem  ült,  melyet  a  mar- 
seillesi  kikötőből  eresztettek  a  tenger  fölé.  És  végre 
okos  ember  létére  is  valami  nagyon  nagy  bolond- 
ságot követett  volna  el,  ha  közbe  nem  jő  a  párisi 
opera  és  a  párisi  operában  egy  emelkedő  csillag, 
kinek  —  a  mint  ő  is  észrevette  —  az  egész  világon 
legszebb  fekete  szemű  és  a  leggyönyörűbb  csalogány- 

hangja  van.  Történetesen  meg  is  ösmerkedett  vele, 
s  azután  nem  búsult  annyit  és  nem  ijesztgetett  többé 
a  kabylokkal,  rozmárokkal  és  léghajókkal.  Szórakozni 
s  végre  vidámodni  kezdett.  Az  utolsó  este  már,  mi- 
dőn együtt  voltunk,  a  legszebb  koszorúkat  ő  szó- 
ratta  az  operában.  A  művészet  megvigasztalta.  Paris- 
ban maradt. 

—  így  van  az,  —  jegyzé  meg  Marion,  —  a  fér- 
fiak hamar  felednek. 

— •  Nem  mindenik,  asszonyom!  Vannak  kivéte- 
lek is. 

—  Okvetlenül  vannak.  Az  öreg  úr  sem  fogja  soha 
elfelejteni.  Sőt  Albert  sem,  a  ki  búskomolyságba 
esett  s  egy  betűt  sem  tud  írni.  Soha  sem  lesz  belőle 
az  az  ember,  a  ki  volt.  A  mi  engemet  illet,  én  azóta 
aludni  sem  tudok  jóízűen.  Néha  elképzelem,  hogy 
minek  van  az  egész  világ,  ha  a  kis  tündér  nincs 
már  benne.  Férjemnek  is  gyakran  mondom:  «Ugyan 
miért  ápolgatod  oly  gondosan  e  rózsákat,  ha  a  kis 
tündérnek  nem  adhatsz  belőlük?  De  ne  szomorít- 
suk  egymást,  kedves  Rudolf.  Nyugodjunk  meg  a 
végzetben,  majd  egykor  ott  fenn  találkozni  fogunk 
vele.  Lássa,  most  már  az  öreg  úr  is  nyugodtabb  va- 
lamivel. Önbe  veti  minden  reményét ;  tegnap  is 
mondta:  «soha  se  hittem,  hogy  Rudolfból  ilyen  de- 
rék fiú  váljék. »  Igyekezzék  ön  a  jó  öreg  örömeit 
szaporítani. 

—  Lelkemből  igyekszem. 

—  Azt  is  mondta,  hogy  szeretné  önt  megháza- 
sítani. 

—  Engemet  ? 

—  Önt  bizony.  Attól  fél,  hogy  különben  megint  — 

—  Attól  ne  féljen.  De  a  mi  a  házasságot  illeti, 
én  soha  sem  fogok  megházasodni. 

—  Miért? 

—  Mert  nem  tudok  és  nem  is  akarok  szeretni. 

—  Nem  is  szeretett  még  soha? 

—  Az  már  az  én  titkom. 

Marion  nem  kérdezősködött  tovább  és  Rudolf 
sem  mondta  volna  meg.  Elég  volt  azt  saját  magá- 
nak tudni.  Marion  pedig  úgy  tett,  mintha  nem  is 
sejtené.  Pedig  folyvást  szeretett  az  elköltözöttről 
beszélni  s  alig  múlt  el  óra,  melyben  ne  gondolt 
volna  rá.  Sötét  téli  estéken  is,  midőn  künn  ziman- 
kós az  idő,  a  fergeteg  hordja  a  havat  és  sorra  ko- 
pogtatja az  ablakokat,  a  jó  Marion  a  lobogó  kan- 
dalló mellé  ülve,  sokszor  egész  önfeledt  aggoda- 
lommal kérdi  a  férjétől : 

—  Vajon  a  szegény  kis  tündér  nem  fázik-e  most 
odakünn  ? 

